„Gânditorul care mi-a influenţat decisiv viata.” 
MALCOLM GLADWELL 

Pentru Matthew, un tânăr care se 
îndreaptă spre Est 


INTRODUCERE 


Cu câţiva ani în urmă, un student strălucit din China 
a început să lucreze cu mine la problemele privind 
psihologia socială și raționamentul. Într-o zi, la scurt 
timp după ce ne-am cunoscut, mi-a spus: „Stii, 
diferența dintre mine și tine este că eu cred că lumea 
este un cerc, iar tu crezi că este o linie“. Ignorând ceea 
ce trebuie să fi fost o expresie surprinsă pe chipul 
meu, mi-a explicat mai detaliat afirmaţia. „Chinezii 
cred în schimbarea constantă, dar lucrurile se mișcă 
mereu înapoi către o anumită poziţie anterioară. Ei 
sunt atenţi la o gamă largă de evenimente; ei caută 
relaţiile dintre lucruri si cred că nu poţi înţelege o 
parte până nu întelegi întregul. Cei din Occident 
trăiesc într-o lume mai simplă, mult mai 
deterministă; ei se axează pe obiecte sau pe persoane 
proeminente, nu pe imaginea de ansamblu, și cred că 
pot controla evenimentele pentru că sunt 
cunoscători ai regulilor care determină 
comportamentul obiectelor. 

Eram sceptic, dar intrigat. Fusesem un 
universalist întreaga mea viaţă în privința naturii 
gândirii umane. Mergând la pas în lunga linie a celor 
din Occident, de la empiristi britanici precum Hume, 
Locke și Mill, la cercetători în domeniul științelor 
cognitive din zilele noastre, eu credeam că toată 
omenirea percepe si rationeaza în același mod. 


Presupunerile împărtășite ale acestei tradiţii pot fi 
rezumate în câteva principii. 


+ Fiecare are aceleași principii cognitive de bază. 
Păstorii maori, vânătorii-culegători !Kung și 
antreprenorii online, toţi se bazează pe aceleași 
instrumente pentru percepţie, memorie, analiză 
cauzală, clasificare și deducție. 

e Când oamenii dintr-o cultură diferă de cei dintr-o 
alta prin credințele lor, aceasta nu se datorează 
faptului că au procese cognitive diferite, ci pentru 
că sunt expuși la diferite aspecte ale lumii sau 
pentru că au fost învăţaţi lucruri diferite. 

+ Procesele de raţionament „de ordin superior” se 
bazează pe regulile formale ale logicii, de exemplu, 
interzicea contradictiei — o propoziţie nu poate fi 
în același timp adevărată și falsă. 

+ Raționamentul este separat de ceea ce este 
rationat. Același proces poate fi folosit pentru a ne 
gândi la lucruri complet diferite si un anumit lucru 
poate fi rationat folosind orice număr de metode 
diferite. 


Cu 12 ani înainte de a îl întâlni pe studentul meu 
am fost coautor cu Lee Ross la o carte cu un titlu care 
m-a determinat în mod clar să empatizez: Human 
Inference (Inferenta umană). Nu inferenta occidentală 
(și, in mod clar, nu inferenta unui student 
american!), ci inferenta umand. Cartea descria ceea ce 
am înțeles că erau regulile inferentiale pe care 
oamenii de pretutindeni le utilizează pentru a 
intelege lumea, inclusiv unele reguli despre care 
credeam ca sunt gresite si capabile de a avea drept 
rezultat producerea unor judecati eronate. 

Pe de altă parte, la scurt timp după ce l-am întâlnit 
pe noul meu student chinez, abia finalizasem o serie 
de studii în care analizasem dacă raționamentul 
uman poate fi îmbunătățit prin învăţarea unor noi 
reguli de gândire. Date fiind presupunerile mele 
despre universalitate și despre instinctivitate, am 


crezut initial că munca mea va dovedi ca este dificil, 
daca nu chiar imposibil, de a schimba sablonul 
rationamentului pe care il studiasem — prin imersia 
mea in lungi perioade de studiu in domenii precum 
statistica si economie. Dar, spre surprinderea mea, 
am descoperit efecte substantiale de formare. De 
exemplu, oamenii care au facut putine cursuri de 
statistică au evitat multe erori în viata de zi cu zi: ei 
sunt mai capabili să vadă că „declinul din baseball din 
cel de-al doilea an de studenţie“ poate fi mai degrabă 
consecința  regresiei statistice spre punctul 
intermediar decât a unui blestem mistic; 
probabilitatea ca ei să conștientizeze că un interviu 
ar trebui să fie privit ca un fragment din 
comportamentul unui om este mai mare și, prin 
urmare, o decizie inteleapta asupra angajării ar trebui 
să se bazeze pe un pachet mai mare de informații în 
scrisoarea de intenție. S-a dovedit că economiștii 
gândesc diferit asupra multor lucruri fata de noi, 
restul — de la a decide dacă vor rămâne sau nu la un 
film plictisitor la motivarea politicii externe. Mai 
mult, am descoperit că nu este imposibil să antrenezi 
oameni în cursul sesiunilor scurte și să schimbi 
obiceiurile lor de gândire și chiar comportamentul lor 
de drept, când i-am testat fără să știe în afara 
laboratorului. 

Așadar am decis să îi ofer studentului — al cărui 
nume este Kaiping Peng și care predă acum la 
Universitatea din California, Berkeley — sansa de a-l 
asculta cu atenție. Dacă este posibil să produci 
schimbări marcante în modul în care gândesc adulţii, 
poate părea cu siguranță posibil ca îndoctrinarea cu 
obiceiuri distinctive ale gândirii să dea naștere unor 
diferenţe culturale foarte mari în obiceiurile gândirii. 

Am început să citesc literatură comparativă despre 
natura gândirii manifestată în cazul filosofilor, 
istoricilor si antropologilor — atât răsăriteni, cât si 


occidentali — si am descoperit că Peng fusese un 
reporter devotat. În timp ce psihologii și-au asumat 
universalitatea, mulţi specialiști din alte domenii 
cred că occidentalii (în principal europeni, americani 
și cetățeni din fostul Commonwealth) și est-asiaticii 
(în principal cei din China, Coreea si Japonia) și-au 
păstrat sisteme foarte diferite ale gândirii de-a lungul 
miilor de ani. În plus, acești specialiști sunt în mare 
măsură de acord cu natura acestor diferențe. De 
exemplu, majoritatea celor care au abordat această 
chestiune susțin că gândirea europeană se bazează pe 
presupunerea că modul de comportare a obiectelor — 
de natură fizică, animală sau umană - poate fi înțeles 
în termeni de reguli simple. Occidentalii au un 
interes accentuat fata de clasificare, ceea ce îi ajută să 
știe ce reguli să aplice obiectelor în chestiune, iar 
logica formală joacă un rol în rezolvarea problemelor. 
Est-asiaticii, în schimb, se ocupă de obiecte din 
perspectiva contextului lor amplu. Lumea pare mai 
complexă pentru asiatici decât pentru occidentali, iar 
înțelegerea evenimentelor presupune mereu luarea în 
considerare a unei serii de factori care nu operează în 
relație unul cu celălalt în vreun mod simplu, 
deterministic. Logica formală joacă un rol redus în 
rezolvarea problemelor. De fapt, persoana care este 
prea concentrată pe logică poate fi considerată 
imatură. 

Ca psiholog, consider că aceste afirmaţii, prin 
implicaţiile lor, sunt revoluționare. Dacă specialiștii 
în științe umane și în alte științe sociale au dreptate, 
atunci specialiștii in ştiinţe cognitive se înșală: 
cunoașterea umană nu este peste tot aceeași. Fără a o 
spune în atât de multe cuvinte, specialiștii în științe 
umane și în științe sociale susțineau declarații 
extrem de importante despre natura gândirii. În 
primul rând, susțineau că membrii diferitelor culturi 
difereau prin „metafizica“ lor sau prin credinţele 


fundamentale despre natura lumii. In al doilea rand, 
procesul caracteristic de gandire al diferitelor grupuri 
difera foarte mult. In al treilea rand, procesul de 
gandire face parte din credintele despre natura lumii: 
oamenii folosesc instrumente cognitive care par sa 
aibă sens — având in vedere sensul pe care îl dau 
lumii. 

Remarcabil este ca structurile sociale si simtul 
sinelui sunt caracteristice răsăritenilor și 
occidentalilor și par să se potrivească perfect cu 
sistemele lor de credinţă și cu procesele lor cognitive. 
Natura colectivă sau interdependentă a societăţii 
asiatice este în acord cu perspectiva larga, 
contextuală asupra lumii si cu credința lor că 
evenimentele sunt foarte complexe, determinate de 
multi factori. Natura individualistă sau independentă 
a societății occidentale pare a fi în relație strânsă cu 
atenția celor din Occident asupra obiectelor 
particulare, izolate de contextul lor, precum și cu 
convingerea occidentalilor că ei cunosc regulile care 
pun obiectele în mișcare, având astfel capacitatea de 
a controla evoluția mediului lor înconjurător. 

Dacă oamenii diferă într-adevăr atât de profund în 
sistemele lor de gândire - perspectivele lor asupra 
lumii şi asupra proceselor cognitive -, atunci 
diferenţele în atitudinile și credințele oamenilor, în 
valorile și preferințele lor nu ar conta doar prin 
diferitele contribuţii si învățături, ci ar reprezenta o 
consecință inevitabilă a utilizării diferitelor 
instrumente pentru a înțelege lumea. lar dacă 
această afirmatie este adevărată, atunci eforturile de 
a îmbunătăţi întelegerea internatională nu ar fi atât 
de probabil să dea rezultate pe cât s-ar spera. 

Observatia oportună a studentului meu, alături de 
interesul meu în psihologia culturală si de programul 
rezultat de citire pe care el l-a încurajat m-au lansat 
într-o nouă direcţie de cercetare. Am început o serie 


de studii comparative, lucrand cu studenti de la Uni- 
versitatea din Michigan si mai apoi si cu colegi de la 
Universitatea din Beijing, Universitatea din Kyoto, 
Universitatea Nationala din Seul si Institutul Chinez 
de Psihologie. Studiile arată că există într-adevăr 
diferențe dramatice în natura procesului gândirii 
între asiatici și europeni. Dovezile oferă sprijin 
afirmațiilor specialiștilor care nu poartă titlul de 
psihologi, extinzând aceste afirmaţii spre multe 
noţiuni noi si surprinzătoare asupra fenomenelor 
mentale. Cu atât mai mult, sondajele și studiile 
observationale documentează diferente în obiceiurile 
sociale care corespund cu diferențe în obiceiurile 
gândirii. Noile cercetări ne-au oferit, asa cum 
dovezile anterioare nu au putut să o facă, destule 
informaţii pentru a putea construi o teorie despre 
natura acestor diferenţe, inclusiv privind modul în 
care ar fi apărut, care sunt implicaţiile lor în percepţie 
și motivările din viata de zi cu zi si cum afectează ele 
relaţiile dintre oamenii din diferite culturi. 

Studiile ne permit să răspundem multor întrebări 
despre relaţiile sociale și despre concepţii care de 
multă vreme pun pe gânduri profesori, istorici, 
psihologi si filosofi. Nici perspectivele comune, 
stereotipiile despre diferențele dintre Orient si 
Occident, nici cele mai sofisticate puncte de vedere 
ale eruditilor nu pot răspunde la aceste întrebări sau 
lucra cu noile descoperiri. Întrebările fără răspuns și 
noile observaţii variază în multe domenii diferite. De 
exemplu: 


Știință și matematică. De ce ar fi excelat chinezii 
antici la algebră și aritmetică, dar nu la geometrie, 
care era punctul forte al grecilor? De ce asiaticii din 
era modernă excelează la matematică și la științe, 
dar nu produc atât de mult în domeniul științelor 


revoluționare precum occidentalii? 


Atenţie si percepție. De ce sunt est-asiaticii mai 
capabili sa vizualizeze relatiile dintre evenimente 
decât occidentalii? De ce est-asiaticii întâmpină 
dificultăţi în disocierea obiectului de împrejurimile 


sale? 


Inferenta cauzală. De ce sunt mai predispusi 
occidentalii să ignore influenţa contextului asupra 
comportamentului obiectelor, chiar și a oamenilor? 
De ce sunt răsăritenii mai predispuși la „prejudecata 
retrospectivă”, care le permite să creadă că ei „au 


știut dintotdeauna? 


Organizare a cunoștințelor. De ce copiii din 
Occident învaţă substantivele într-un ritm mai rapid 
decât verbele, iar cei din Răsărit învață verbele mult 
mai rapid decât substantivele? De ce est-asiaticii 
grupează obiectele și evenimentele în funcţie de 
cum se raportează unul la altul, iar occidentalii sunt 
predispusi să se bazeze pe clasificare? 


Rationament. De ce sunt occidentalii mai 
predispusi să aplice logica formală când rationeaza 
asupra evenimentelor cotidiene sau de ce insistența 
lor asupra logicii îi provoacă uneori să facă greșeli? 
De ce sunt răsăritenii atât de dispuşi să întrețină 
propuneri aparent contradictorii și cum poate acest 
lucru să fie de ajutor pentru a scoate adevărul la 


iveală? 


Unde să căutăm cauzele unor sisteme de gândire 
atât de diferite? Își au originea în biologie? Limbă? 
Economie? Sisteme sociale? Ce le face să continue și 
în zilele noastre? Practicile sociale? Educaţia? 
Inertia? Si unde ne îndreptăm cu aceste diferente? 
Vor mai exista și peste 50 sau 500 de ani? 

Cercetările mele m-au condus la convingerea că 
două abordări total diferite asupra lumii s-au păstrat 
timp de mii de ani. Aceste abordări includ relaţii 
sociale profund diferite, perspective asupra naturii 
lumii și procese de gândire caracteristice. Fiecare 


dintre aceste orientări - cele din Occident si din 
Răsărit - reprezintă un sistem homeostatic, 
autosustinut. Practicile sociale promovează 
mentalitatile contemporane; acestea dictează 
procesele potrivite de gândire; iar procesele de 
gândire justifică atât mentalitatile contemporane, cât 
și susţinerea practicilor sociale. Înțelegerea acestor 
sisteme homeostatice are implicații pentru 
înțelegerea naturii fundamentale a minții, a 
credințelor despre cum ar trebui în mod ideal să 
rationam si pentru strategiile educaționale potrivite 
pentru diversi indivizi. 

Posibil cel mai important dintre toate aspectele, 
cartea are implicaţii asupra modului în care Orientul 
și Occidentul se pot înțelege mai bine prin 
înțelegerea reciprocă a diferențelor mentale. Mulţi 
oameni din ţările răsăritene cred, într-un mod cumva 
îndreptățit, că ultimii 500 de ani de dominatie 
militară, politică și economică au determinat 
aroganta intelectuală si morală a Occidentului. 
Această carte își va fi atins scopul pentru cititorii 
occidentali dacă îi va face să ia în considerare 
posibilitatea existenţei unei alte abordări valide de a 
percepe lumea înconjurătoare și dacă îi va convinge 
că poate servi ca o oglindă pentru analizarea și 
criticarea propriilor credinţe și obiceiuri ale gândirii. 
De asemenea, își va fi îndeplinit scopul pentru 
cititorii asiaticii dacă îi va încuraja să ia în 
considerare posibilitatea complementară - desi 
nevoia pentru aceasta nu este probabil atât de 
urgentă, întrucât majoritatea intelectualilor din 
Răsărit sunt deja familiarizați cu modurile de gândire 
ale celor din Occident. 

Pentru a stabili valoarea de adevăr a afirmației că 
există sisteme foarte diferite de percepţiei si de 
gândire — si că au existat de mii de ani —, mă voi baza 
pe dovezi istorice și filosofice, precum și pe studii din 


domeniul social modern, care includ etnografi, 
sondaje si cercetări de laborator. In Capitolul 1, 
Aristotel si Confucius sunt prezentaţi ca exemple a 
două sisteme de gândire diferite. Indubitabil, cei doi 
filosofi serveau scopului de a consolida obiceiurile de 
gândire care erau deja caracteristice societăţilor lor, 
dar capitolele 2 și 3 intenţionează să ilustreze faptul 
că diferențele practicilor sociale descoperite in 
societăţile moderne tindeau să promoveze sau chiar 
să creeze acele modele diferite chiar dacă ele nu 
fuseseră prezente în timpuri străvechi. Esenţa cărții 
este prezentă în capitolele 4-7. Acestea conţin 
dovada că, în legătură cu natura lumii, credinţele 
fundamentale, modurile de percepere și 
raţionamentul în privinţa sa diferă dramatic în 
grupurile moderne de oameni. Dovezile sunt bazate 
în mare parte pe cercetările efectuate în laborator, pe 
care le-am desfășurat alături de studenţi și de colegi, 
utilizând o varietate de teste, analizând modul în 
care oamenii percep, își amintesc sau gândesc. 
Capitolul 8 enumeră câteva dintre implicaţiile pe care 
le au pentru psihologie, filosofie și societate 
diferenţele profunde dintre sistemele de gândire pe 
care le-am descoperit. Epilogul speculează despre 
modul în care diferenţele au apărut în primă instanță 
și unde ne îndreptăm - spre convergenţă sau spre o 
separare continuă, chiar intensificată. 

Pentru a pregăti puţin scena pentru ceea ce 
urmează: când vorbesc despre Asia de Est, mă refer la 
China si la ţările care au fost influențate enorm de 
cultura sa, în principal Japonia și Coreea (voi folosi 
uneori pentru „est-asiatic“ cuvintele „răsăritean sau 
„asiatic“). Când vorbesc despre occidentali, mă refer 
la oamenii din cultura europeană. Când vorbesc 
despre americani de origine europeană, mă refer la 
negri, albi si hispanici — oricine în afară de persoane 
cu origini asiatice. Această întrebuințare relativ 


bizară poate fi justificată prin faptul că fiecare 
persoană născută și crescută în America este expusă 
unor influenţe culturale similare deși, bineînţeles, nu 
prin orice mijloace. Este, de asemenea, valabil pentru 
americanii de origine asiatică, în mod evident, dar în 
unele dintre studiile realizate, ei sunt studiati ca un 
grup separat, pentru că ne așteptăm să fle mai 
degrabă similari cu asiaticii, decât ne-am aștepta să 
fie alti americani — lucru pe care, de altfel, l-am si 
descoperit. 

În final, doresc să îmi cer scuze anticipat celor care 
vor fi supăraţi să vadă miliarde de oameni etichetati 
cu termenul unic „est-asiatic, ca si cum ar fi identici. 
Nu intentionez nici măcar să sugerez că sunt identici. 
Culturile și subculturile Orientului diferă între ele la 
fel de mult precum cele din Occident. Dar termenul 
foarte larg de „est-asiatic este justificabil. Dintr-o 
mulţime de puncte de vedere sociale şi politice, 
culturile din acea regiune sunt similare prin prisma 
aspectelor generale, unele dintre ele și diferite de cele 
din ţările occidentale. Aceasta nu va satisface unii 
oameni care deţin multe cunoștințe despre Răsărit, 
dar îi voi ruga să aibă răbdare. Unele generalizări 
sunt justificate, în ciuda numeroaselor diferenţe. O 
analogie poate fi extrasă din studiul grupurilor de 
limbi. Limbile indo-europene diferă între ele în 
moduri infinite, iar limbile est-asiatice, de asemenea, 
diferă enorm între ele. Cu toate acestea, 
generalizările care privesc diferenţele dintre limbile 
indo-europene și cele est-asiatice, luate ca grupuri, 
sunt posibile, având și însemnătate. lar, după cum va 
fi dezvăluit, unele dintre generalizări sunt remarcabil 
de similare faţă de unele dintre diferenţele în 
procesele de percepţie și de gândire analizate în 
această carte. 


CAPITOLUL 1 
Silogism si Tao 


Mai bine de un miliard de oameni din zilele noastre 
pretind că moștenirea lor intelectuală vine din Grecia 
antică. Mai mult de două miliarde sunt urmașii 
tradițiilor gândirii din China antică. Filosofiile si 
reușitele grecilor și ale chinezilor de acum 2 500 de 
ani sunt extrem de diferite, asemenea fiind și 
structurile sociale și concepţiile despre sine. Și, așa 
cum sper să arăt în acest capitol, aspectele 
intelectuale ale fiecărei societăţi au sens în lumina 
caracteristicilor lor sociale. 


Grecia antică Si autoritatea 


Există un teatru antic în Epidaurus, Grecia, care are o 
capacitate de 14 000 de locuri. Construit pe o colină, 
teatrul are o priveliște spectaculoasă asupra munţilor 
și a pinilor. Acustica sa este de așa natură încât chiar 
și mototolirea unei hârtii pe scenă se poate auzi din 
orice parte a teatrului. Grecii din perioada clasică a 
secolului al VI-lea până în secolul al III-lea î.Hr. 
călătoreau perioade lungi, în condiţii dificile, pentru 
a participa la piese și la recitări de poezie la 
Epidaurus, din zori până la apus, zile la rând. 

Pentru noi, astăzi, dragostea oamenilor fata de 
teatru și voința lor de a îndura unele greutăți pentru 
a satisface dorința publicului nu pare ceva 
neobișnuit. Dar, printre marile civilizații din acel 
timp, inclusiv Persia, India și Orientul Mijlociu sau 
China, am putea spune că doar grecii se simțeau 
destul de liberi, fiind suficient de încrezători în 


capacitatea lor de a-si controla propria viata, de a 
porni într-o călătorie lungă doar pentru plăcerea 
estetică. Contemporanii grecilor trăiau în societăți 
mai mult sau mai puţin aristocratice, în care voința 
regelui era literă de lege, iar încălcarea ei însemna să 
te joci cu moartea. Nu ar fi fost în interesul unui 
conducător să le permită supușilor să hoinărească 
prin zonele rurale, chiar dacă legătura lor cu 
pământul si cu activitățile cotidiene legate de 
agricultură le-ar fi permis să își imagineze că pornesc 
într-o călătorie lungă în scopuri recreative. 

Chiar și pentru noi, în zilele noastre, este la fel de 
uluitor că întregul popor grec a renunţat la muncă — 
inclusiv la arme, dacă orasele-stat purtau războaie 
între ele — în favoarea participării la Jocurile 
Olimpice ca sportivi sau ca spectatori. 

Grecii, mai mult decât oricare alt popor antic și, de 
fapt, mai mult decât majoritatea oamenilor de pe 
planetă în momentul actual, aveau un simț 
remarcabil al libertății personale - sentimentul ca 
dețineau controlul asupra propriei vieţi și erau liberi 
să acţioneze întocmai cum doreau.“ O definiţie a 
fericirii pentru greci era că aceasta consta în 
capacitatea de a-și putea exercita puterea în căutarea 
excelentei ducând o viata lipsită de constrângeri.“ 

Un puternic simt al identităţii individuale însoțea 
sentimentul grecilor de libertate personală. Deși nu 
se ştie cu exactitate dacă grecii sau evreii au inventat 
individualismul, nu este nici o îndoială că grecii se 
considerau indivizi unici, cu atribute și scopuri 
distincte. Această concepţie avea să fie cel puțin 
adevărată pe vremea lui Homer în secolul al VIII-lea 
sau al IX-lea î.Hr. Atât zeii, cât și oamenii din Odiseea 
și Iliada aveau personalități complet formate si 
individualizate. Mai mult, diferențele dintre indivizi 
prezentau un interes substanţial pentru filosofii 
greci. 


Sentimentul grecilor de libertate personală a 
alimentat o tradiţie a dezbaterilor. Homer arată clar 
că un om este definit aproape la fel de mult de 
abilitatea sa de a dezbate, cât de priceperea sa de 
războinic. Un om de rând putea să îl contrazică până 
și pe rege si nu numai că trăia pentru a-și spune 
povestea, dar ocazional atrăgea o mulțime de partea 
sa. Dezbaterile se desfășurau în pieţe, în adunările 
politice, chiar și în mediile militare. Unic pentru 
civilizațiile antice, marile probleme de stat, chiar si 
cele mai banale chestiuni, erau deseori decise în 
public, prin retorică, nu prin decrete oficiale. 
Tiraniile nu erau frecvente in Grecia si, când apăreau, 
erau adesea înlocuite de oligarhii sau, începând cu 
secolul al V-lea i.Hr., de democraţii. Constitutiile 
unor orașe aveau mecanisme pentru a împiedica 
oficialii să devină tirani. De exemplu, orașul Drerus 
din Creta îi interzicea unui bărbat să deţină funcţia 
de kosmos (magistrat) până nu treceau zece ani de la 
ultima dată când ocupase o asemenea poziţie. 

La fel de uimitoare precum libertatea și 
individualitatea grecilor este și curiozitatea lor fata 
de lume. În opinia lui Aristotel, curiozitatea este 
caracteristica definitorie a ființelor umane. Luca 
Evanghelistul spunea despre atenienii unei ere mai 
târzii: „Ei își petrec timpul fără alt scop în afară de a 
spune sau de a auzi ceva nou“.* Grecii, mult mai mult 
decât contemporanii lor, speculau despre natura 
lumii în care se aflau și creau modele ale ei. Ei au 
construit aceste modele prin clasificarea obiectelor și 
a evenimentelor și generând reguli despre ele 
suficient de precise pentru descrierea și explicarea 
sistematică. Asta caracteriza progresul lor — unii au 
spus şi descoperirile - în domeniul fizicii, 
astronomiei, geometriei axiomatice, logicii formale, 
filosofiei raționale, istoriei naturale și etnografiei. 
(Cuvântul „etnocentric“ este de origine greacă. Acest 


termen a rezultat din recunoașterea grecilor că opinia 
lor conform căreia modul grecesc de viata era 
superior celui al perșilor s-ar putea baza pe simple 
prejudecăţi. Tot ei au decis că nu era așa.) 

În timp ce multe mari civilizaţii contemporane, 
precum si cele mesopotamiene si egiptene de 
dinainte sau cele mayase care aveau să urmeze, 
făceau observaţii sistematice în toate domeniile 
științifice, doar grecii au încercat să și explice 
observaţiile lor în termenii principiilor care stăteau la 
bază.* Explorarea acestor principii era o sursă de 
recreere pentru greci. Cuvântul din engleză pentru 
școală, school, provine de la grecescul schol, care 
înseamnă recreere. Recreerea însemna, pentru greci, 
printre multe alte lucruri, libertatea de a dobândi 
cunoștințe. Negustorii din Atena își trimiteau 
bucuroși fiii la școală pentru a-și satisface 
curiozitatea. 


China antică și armonia 


În timp ce o ocazie specială pentru grecii antici putea 
să însemne participarea la piese de teatru și la 
recitări de poezii, pentru chinezii din aceeași 
perioadă era ocazia de a-și vizita prietenii și familia. 
Era o practică numită chuan men, ceea ce însemna 
literalmente „să creezi legături . Vizitele, menite să 
arate respect pentru gazde, erau frecvente mai ales 
când erau sărbători importante. Cei care veneau în 
vizită mai devreme erau percepuți ca fiind mai 
importanți decât cei care veneau mai târziu. 
Omologul chinezesc pentru libertatea personală a 
grecilor era armonia. Fiecare chinez era în primul 
rand un membru al unei colectivități, mai bine spus 
al mai multor colectivităţi — clanul, satul și, in special, 
familia. Individul nu era, ca în cazul grecilor, o 
unitate încapsulată care păstra o identitate unică în 


diferite contexte sociale. In schimb, asa cum spunea 
filosoful Henry Rosemont, 


... pentru primii confucianisti nu poate exista un 
eu izolat care sa fle considerat abstract: eu reprezint 
totalitatea rolurilor pe care le trăiesc în relaţie cu alti 
indivizi... Luate împreună, ele tes, pentru fiecare 
dintre noi, un model unic de identitate personală, în 
așa fel încât, dacă unele dintre rolurile mele se 
schimbă, inevitabil, și celelalte se vor schimba, 


făcându-mă, literalmente, o persoană diferita.® 


Chinezii erau mai puţin preocupaţi de problemele 
controlului asupra altora sau a mediului înconjurător 
decât de autocontrol, astfel încât să diminueze 
divergentele cu ceilalţi din familie si din sat si să le fie 
mai ușor să se supună cerinţelor statului, administrat 
de magistrați. Idealul de fericire nu era, la fel ca 
pentru greci, o viaţă care permitea exercitarea liberă 
a talentelor individuale, ci satisfactiile unei vieți 
simple la tara, împărtășită într-o reţea socială 
armonioasă? În timp ce pe vasele si pe carafele de vin 
ale grecilor erau reprezentate bătălii, concursuri 
sportive și bacanale, pergamentele și vasele de 
porțelan din China antică ilustrau scene cu activităţi 
în familie și bucurii rurale. 

Chinezii nu s-ar fi simţit niște pioni neajutorati ai 
superiorilor și ai membrilor familiei. Dimpotrivă, se 
pare că exista un sentiment de autoritate colectivă. 
Principalul sistem de valori morale din China - 
confucianismul - era în esenţă o elaborare a 
obligaţiilor care existau între împărat și supus, 
părinte si copil, sot si soţie, frate mai mare și frate 
mai mic și între prieteni. Societatea chineză făcea 
individul să se simtă ca fiind parte dintr-un organism 
social mare, complex și în general inofensiv, în care 
obligaţii reciproce clare serveau drept ghid pentru 
conduita etică. Ducând la bun sfârșit rolurile 


prestabilite - într-un sistem organizat, ierarhic -, 
aceasta era esenţa vieții de zi cu zi a chinezilor. Nu 
există un echivalent al sentimentului grecilor de 
libertate personală. Drepturile individuale în China 
erau „partea“ unui individ din drepturile comunității 
în ansamblu, nu o permisiune de a acţiona după 
bunul plac.“ 

În grupul social, orice formă de confruntare, 
precum dezbaterile, erau descurajate. Desi a existat o 
perioadă a „celor 100 de școli de gândire“, între anii 
600 si 200 î.Hr., în care au avut loc dezbateri 
politicoase, cel puțin printre filosofi, orice semăna cu 
un dezacord public a fost descurajat. După cum scria 
filosoful britanic al științei Geoffrey Lloyd: „În 
filosofie, în medicină și în alte domenii, există critici 
ale punctelor de vedere ale celorlalţi... [dar] chinezii 
au recunoscut, în general, mult mai ușor decât grecii, 
că alte opinii aveau ceva de spus pentru ei... = 

Muzica lor monofonică reflecta preocuparea 
chinezilor pentru unitate. Cantaretii interpretau toţi 
aceeași melodie, iar instrumentele muzicale redau 
aceleași note simultan. Nu este deloc surprinzător că 
grecii au inventat muzica polifonica, unde 
instrumente diferite si voci diferite au roluri diferite. 

Armonia socială chineză nu ar trebui confundată 
cu conformarea. Din contră, Confucius lăuda dorinta 
unui domn de a se armoniza și a distins-o de nevoia 
de conformare a unei persoane mărunte. Zuozhuan, 
un text clasic confucianist, face distincția într-o 
metaforă despre gătit. Un bucătar priceput amestecă 
aromele și creează ceva armonios și delicios. Nici o 
aromă nu este copleșită, iar gustul savuros se 
datorează contribuţiei distincte a fiecărei arome 
amestecate. 

Abordarea chinezilor asupra înțelegerii lumii 
naturale era diferită de cea a grecilor asupra 
înţelegerii de sine. Timpuriu în studiul lor asupra 


cerurilor, chinezii credeau că evenimentele cosmice, 
așa cum sunt cometele sau eclipsele, puteau prezice 
întâmplări importante precum nașterea cuceritorilor. 
Dar cand au descoperit regularitatile acestor 
evenimente, departe de a construi modele ale 
acestora, şi-au pierdut interesul pentru ele. 

Lipsa de curiozitate în rândul chinezilor este 
deosebit de remarcabilă dacă stăm să ne gândim că 
civilizația chineză a depășit cu mult civilizaţia 
grecilor din punct de vedere tehnologic. Chinezilor li 
se atribuie invenţia originală sau independentă a 
sistemelor de irigaţii, a cernelii, a portelanului, 
busolei magnetice, a etrierelor, roabei, a forajului la 
mare adâncime, a triunghiului lui Pascal, a ecluzei pe 
o cale navigabilă, a navigaţiei cu velă triunghiulară, a 
compartimentelor etanșe, a cârmei de la pupa, a 
navei cu zbaturi, a cartografierii cantitative, a 
tehnicilor de imunizare, a observatiilor astronomice 
ale novelor, a seismografelor si a acusticii. Multe 
dintre aceste reusite tehnologice au existat intr-o 
perioada in care grecii nu a avut nici una. 

Dar, după cum remarca filosoful Hajime 
Nakamura, progresele chinezilor reflectau un geniu 
pentru caracterul practic, nu o predilecție pentru 
teorie și investigaţie științifică.“ Si, după cum scria 
filosoful şi  sinologul Donald Munro: „În 
confucianism, nu exista ideea de a ști că nu existau 


consecinţe pentru acţiune“. 


Esenta sau evanescenta? 


Filosofia in Grecia si China 


Filosofiile din Grecia si China reflectau practici 
sociale distincte. Grecii erau preocupați cu 
întelegerea naturii fundamentale a lumii, desi in 
diferite moduri, în diferite epoci. Filosofii din Ionia 
(inclusiv Turcia de Vest, Sicilia si Italia de Sud) din 


secolul al VI-lea î.Hr. aveau o orientare complet 
empirică, construindu-și teoriile pe baza observării 
simţurilor. Dar secolul al V-lea a cunoscut o tendinţă 
către abstractizare si neîncredere în simţuri. Platon 
considera că ideile — formele — fac parte din realitatea 
lumii materiale și că lumea poate fi înțeleasă prin 
abordări logice privind înțelesurile sale, fără referire 
la lumea simţurilor. Dacă simțurile păreau să 
contrazică concluziile la care s-a ajuns în urma 
respectării primelor principii fundamentale si a 
logicii, simţurile trebuiau să fie ignorate.:* 

Deși Aristotel nu a transpus în realitate formele, el 
considera atributele ca având o realitate distinctă faţă 
de întruchiparea lor concretă în obiecte. Avea o 
însemnătate pentru el nu doar să vorbească despre 
un obiect solid, ci și despre caracteristici în abstract — 
soliditate, luminozitate etc. — și să formeze teorii pe 
baza acestor abstractiuni. Proprietăţile centrale, 
fundamentale, sine qua non, ale unui obiect, 
constituiau „esenţa“ acestuia, care nu se putea 
schimba prin definiţie, din moment ce, dacă esența 
unui obiect se schimba, nu mai era acel obiect, ci 
altceva. Caracteristicile unui obiect care se putea 
schimba fără a schimba esenţa obiectului erau 
caracteristici „accidentale“. De exemplu, autorului îi 
lipsește, din păcate, talentul muzical, dar, dacă dintr- 
odată ar avea acest talent, tot ai considera că este 
aceeaşi persoană. Talentul muzical, într-un astfel de 
caz, este o caracteristică accidentală, iar schimbarea 
lui nu constituie o schimbare în esența persoanei. 
Filosofia greacă diferă, așadar, foarte mult de cea 
chineză prin aceea că este profund preocupată de 
chestiunea care stabilește ce proprietăţi determinau 
natura obiectului si care erau alterabile fără a o 
schimba. 

Limba greacă însăși încuraja o concentrare asupra 
caracteristicilor Și asupra transformării 


caracteristicilor in abstractiuni. Ca si in alte limbi 
indo-europene, fiecărui adjectiv i se poate acorda 
statutul de substantiv prin adăugarea echivalentului 
englez al lui „ness“ ca sufix. Astfel, „alb“ devine 
„albeață“, „bun“ devine „bunătate“. Un obicei al 
filosofilor greci era de a analiza caracteristicile unui 
element — persoană, loc, lucru sau animal — și apoi de 
a-l clasifica pe baza caracteristicilor sale abstracte. 
Vor încerca mai întâi să înțeleagă natura elementului 
și cauza acțiunilor sale pe baza regulilor care 
controlează categoriile. Așadar caracteristicile unei 
comete erau notate, iar elementul, clasificat după 
diferite grade de abstractizare - această cometă, o 
cometă, un corp ceresc, un obiect în miscare. Regulile 
la diferite niveluri de abstractizare ar fi generate ca 
ipoteze, iar comportamentul cometei, explicat în 
termeni de reguli care păreau să funcţioneze la un 
anumit nivel de abstractizare. 

Dar fundamentală pentru filosofia greacă este 
schema ei de bază, care considera elementul izolat 
drept punctul central al atenţiei și al analizei. 
Majoritatea grecilor considerau materia ca fiind 
compusă din particule și separată - sub forma unor 
elemente distincte — la fel cum oamenii erau văzuţi ca 
fiind separați unul de celălalt și consideraţi intreguri 
distincte. Odată ce elementul este luat ca punct de 
plecare, atunci multe lucruri urmează automat. 
Caracteristicile elementului sunt importante; 
caracteristicile devin bazele construirii unor procese 
de clasificare a elementului; categoriile devin bazele 
alcătuirii de reguli; iar evenimentele sunt apoi 
înțelese ca rezultatul elementelor care se comportă în 
concordanță cu regulile. Prin „elemente“, mă refer la 
elemente umane și nonumane, dar, de fapt, natura 
lumii fizice era o preocupare majoră pentru greci, fără 
a avea însă interesul acaparator pe care îl avea pentru 
chinezi. 


Un aspect particular, dar important, al filosofiei 
grecești este noţiunea că lumea este în mod 
fundamental statică și neschimbătoare. Pentru a fi 
siguri, filosoful Heraclit din secolul al VI-lea si alti 
filosofi timpurii erau preocupaţi de schimbare. („Nu 
ne putem scufunda de două ori în același râu, pentru 
că se schimbă atât râul, cât și noi înșine. ) Dar, până 
în secolul al V-lea, schimbarea era ignorată și 
stabilitatea era acum la modă. Parmenide „dovedea“, 
în câţiva pași simpli, că schimbarea era imposibilă: a 
spune că un lucru nu există este o contradicţie. 
Nefiinţa este un paradox, așadar neflinta nu poate 
exista. Dacă nefiinţa nu poate exista, atunci nimic nu 
se poate schimba, deoarece, dacă Lucrul 1 s-ar 
schimba în Lucrul 2, atunci Lucrul 1 nu ar exista! 
Parmenide a creat o opţiune pentru filosofii greci: 
puteau să se încreadă fie în logică, fie în simţurile lor. 
După Platon, au ales calea logicii. 

Zenon, elevul lui Parmenide, a stabilit într-o 
manieră similară că mișcarea era imposibilă. A 
demonstrat acest lucru prin două argumente: unul 
este faimosul său argument cu săgeata. Pentru ca o 
săgeată să atingă o ţintă, trebuie să ajungă mai întâi 
la jumătatea distanţei către ţintă, apoi la jumătatea 
dintre aceasta și ţintă, apoi la jumătatea dintre 
aceasta si tintă etc. Dar, bineînțeles, la jumătatea 
jumatatii jumatatii... săgeata este încă departe de 
țintă. Prin urmare, în ciuda faptului că există dovezi 
vizuale contrare, mișcarea nu se poate produce. 
Celălalt „argument“ era si mai simplu. Un lucru ori 
este la locul său, ori nu este. Dacă stă în locul său, 
atunci el nu se poate misca. Este imposibil ca un 
lucru să nu fie la locul său; așadar nimic nu se mișcă. 
După cum menţiona teoreticianul din domeniul 
comunicării Robert Logan, grecii „au devenit sclavi ai 


logicii lor liniare, sau/sau“.¥ 


Nu toti filosofii greci aveau o mentalitate invechita 
și voiau să demonstreze că schimbarea este 
imposibilă, dar există o calitate statică chiar și în 
raționamentul lui Aristotel. El credea, de exemplu, că 
toate corpurile cerești sunt imuabile, sfere perfecte, 
și, desi se produce mișcare si se întâmplă evenimente, 
esenţa lucrurilor nu se schimbă. În plus, fizica lui 
Aristotel este foarte liniară. Schimbările vitezei de 
mișcare, ca să nu mai vorbim de mișcarea ciclică, 
joacă un rol neînsemnat în fizica lui Aristotel. (Partial 
din acest motiv fizica lui Aristotel a fost atât de 
greşită. Prietenul meu Gordon Kane, fizician, a 
identificat un număr mare de enunturi fizice in 
scrierile lui Aristotel. El susține că majoritatea dintre 
ele sunt greșite. Acest lucru este în special 
surprinzător pentru că predecesorii ionieni ai lui 
Aristotel intelesesera multe dintre ele.) 


Orientarea chinezilor spre viata a fost modelată prin 
amestecarea a trei filosofii diferite: taoism, 
confucianism și, mai târziu, budism. Fiecare filosofie 
accentua armonia și descuraja întru totul speculațiile 
abstracte. 

Există o veche poveste chineză, cunoscută și astăzi 
de majoritatea est-asiaticilor, despre un bătrân 
fermier al cărui singur cal a fugit. Știind că acest cal 
era principala sa sursă de subzistență, vecinii săi au 
venit să îl compătimească. „Cine ştie dacă este un 
lucru rău sau bun?", spunea bătrânul, refuzând mila 
lor. Si, într-adevăr, la câteva zile distanţă, calul său s- 
a întors, aducând cu el un cal sălbatic. Prietenii 
bătrânului au venit să îl felicite. Respingându-le 
felicitările, bătrânul a spus: „Cine știe dacă este un 
lucru rău sau bun?“ Câteva zile mai târziu, când fiul 
bătrânului încerca să călărească nărăvașul cal 
sălbatic, a fost aruncat de pe acesta și și-a rupt 
piciorul. Prietenii săi au venit să își exprime tristețea 


privind ghinionul fiului său. „Cine știe dacă este un 
lucru rău sau bun?, a spus bătrânul. Câteva 
săptămâni mai târziu, armata a venit în sat pentru a 
recruta toți bărbaţii apți de război împotriva 
provinciei vecine, dar fiul bătrânului nu se potrivea 
cerintei și a fost scutit. 

Povestea, care continuă atât cât permite răbdarea 
cititorului, exprimă un lucru fundamental despre 
atitudinea răsăriteană fata de viata. Lumea este în 
continuă schimbare și este plină de contradicții. 
Pentru a înţelege si a aprecia o situaţie, este necesară 
existența opusului ei; ce pare a fi acum adevărat 
poate fi opusul a ceea ce pare a fi. (Răspunsul 
premierului comunist Chou En-lai cand a fost 
întrebat dacă el considera benefice consecinţele 
Revoluţiei franceze: „Este mult prea devreme să ne 
pronuntam’.) 


Simbolul Tao 


Yin (reprezentând femininul, întunericul și 
pasivul) alternează cu yang (reprezentând 
masculinul, lumina și activul). Într-adevăr, yin și yang 
există în simbioză, iar când lumea se află într-un 
stadiu yin, acesta este un semn cert că va trece într- 
un stadiu yang. Simbolul Tao, care înseamnă „calea“ 
de a coexista împreună cu natura și cu ceilalți 
oameni, este compus din două forţe care formează 
împreună un vârtej alb cu negru. Dar vârtejul negru 
conţine un punct alb, iar vârtejul alb conţine un 
punct negru. lar „Yangul cel mai veridic e yang care se 
află în yin . Principiul yin-yang este expresia relației 


dintre forte opuse, dar întrepătrunse, care se pot 
completa una pe cealaltă, se explicitează una pe 
cealaltă sau își creează condițiile necesare pentru ca 
una să se poată preschimba în cealaltă. 

lată un citat din I Ching sau Cartea schimbărilor: 


... Cat despre suferinţă, fericirea se sprijină pe ea; 
cât despre fericire, tristeţea se ascunde în ea. 

Cine știe dacă este vorba de suferință sau de 
fericire? Nu putem fi siguri. Cel drept devine 
deodată nedrept, binele se preschimbă dintr-odată 
in rau. 


I Ching, xxx 


lată un citat din Tao Te Ching (Capitolul 26) sau 
Cartea căii și a virtuții: 


Ceea ce este ușor este deasupra greului. 


Calmul este deasupra agitatiei. 


Intoarcerea - mișcarea în cicluri infinite — este 
tiparul de bază al mișcării Tao. 


Pentru a micșora ceva 
Mai întâi trebuie să-l cresti 
Pentru a slăbi ceva 
Mai întâi trebuie să-l intaresti 
Pentru a desființa ceva 
Mai întâi trebuie să-l infloresti 
Pentru a primi ceva 
Mai întâi trebuie să dai 
Tao Te Ching, Capitolul 36 


În afară de învățăturile taoismului despre opoziție, 
contradicție, schimbare și cicluri, acesta a reprezentat 
o apreciere profundă a naturii, a vieţii rurale si a 
simplităţii. Era religia miracolului, a magiei si a 
fanteziei și dădea un sens Universului prin 
povestirile sale despre legăturile dintre natură și 
faptele omului.® 


Taoismul este sursa unei părți considerabile din 
filosofia din spatele artelor vindecătoare din China. 
Fiziologia a fost explicată la un nivel simbolic de 
principiul yin-yang si de cele Cinci Elemente 
(pământ, foc, apă, metal, lemn), care oferea de 
asemenea si explicaţiile din spatele magiei, al 
incantatiilor și al afrodiziacelor. Cuvântul de 
referință este chi, care înseamnă, după caz, 
„respiraţie“, „aer“ sau „spirit“. 

Confucius, care a trăit între anii 551 și 479 î.Hr., a 
fost mai mult un filosof preocupat de etică decât un 
profet. Preocuparea sa erau relaţiile adecvate între 
oameni - care, în sistemul său, erau ierarhizate si 
exprimate clar. Fiecare membru al fiecărei perechi 
importante din relaţie (sot-sotie etc.) avea obligații 
clare fata de celălalt. 

Confucianismul a fost numit religia bunului-simt. 
Adepții săi erau rugaţi să respecte Doctrina Căii de 
Mijloc — să nu fie exagerati în nimic și să presupună 
că între două propoziţii și între doi indivizi care se 
confruntă există adevăr de ambele parti. Dar, în 
realitate, confucianismul, ca si taoismul, este mai 
putin preocupat de găsirea adevărului decât de 
găsirea tao-ului — calea — de a trăi în lume. 

Confucianismul subliniază bunăstarea economică 
și educaţia. Individul nu lucrează pentru sine, ci 
pentru întreaga familie. Într-adevăr, noţiunea de a-și 
urmări propriile interese, spre deosebire de interesele 
familiei în ansamblu, este străină culturilor înrădăci- 
nate în confucianism. Un tânăr promiţător trebuia să 
înveţe pentru examenele pentru o funcţie în stat în 
speranța de a deveni magistrat. Dacă reusea, întreaga 
sa familie ar fi beneficiat de poziţia sa. În mod diferit 
fata de restul lumii până în vremurile moderne, în 
China a existat o mobilitate socială si economică 
substanţială. Orice persoană care trăia suficient de 
mult avea să își vadă familia depășindu-și originile 


sau decăzând mult mai jos. Ca urmare, adeptii 
confucianismului au crezut dintotdeauna, mult mai 
mult decât descendenţii intelectuali ai lui Aristotel, 
în maleabilitatea naturii umane. 

Confucianismul se completa perfect cu taoismul. 
Mai ales prin faptul că aprecierea profundă a 
contrazicerilor și a schimbărilor din viaţa omului, 
precum si nevoia de a vedea lucrurile implinite, care 
sunt parte integrantă a noțiunii de univers yin-yang, 
fac, de asemenea, parte din filosofia confucianistă. 
Dar tematicile dominante ale naturii și ale vieţii 
rurale sunt deseori asociate mai degrabă cu taoismul, 
și nu cu confucianismul, iar importanţa familiei și a 
progresului educaţional și economic sunt mult mai 
caracteristice  confucianismului. Aceste diferente 
tematice sunt reflectate în picturile realizate pe 
portelanuri și pe pergamente. Tematici caracteristice, 
inspirate din taoism, includ imaginea pescarilor, a 
tăietorilor de lemne sau a unui individ solitar stând 
sub copaci. Tematicile inspirate din confucianism 
sunt axate pe viaţa familială, ilustrând grupuri 
numeroase de oameni de vârste diferite făcând 
diverse activități.“ Diverși indivizi în China antică, 
de altfel și în China contemporană, ar accentua mai 
degrabă una dintre acele orientări. Aceasta poate 
depinde în parte de poziţia in viata. Există un 
aforism care susţine că fiecare chinez este un 
confucianist când are succes si un taoist când se 
confruntă cu eșecuri.“ 

Budismul a pătruns în China din India la sute de 
ani după perioada clasică despre care vorbim. 
Chinezii au acceptat usor aspectele compatibile ale 
budismului, inclusiv cele care lipseau din filosofia 
chineză, în mod notabil o epistemologie, o teorie a 
cunoașterii științifice. Toate cele trei orientări 
împărtășeau preocuparea legată de armonie, holism 
și cea legată de influența reciprocă a tuturor 


lucrurilor asupra a aproape orice altceva. Aceste 
orientări ajută la explicarea întrebării de ce filosofia 
chineză nu doar prezenta o carenta privind drepturile 
individuale, ci si, se părea uneori (cel putin după ce 
budismul a început să își exercite influenţa), o 
recunoaștere a mintilor individuale. Un 
neoconfucianist din secolul al XII-lea scria: 
„Universul este mintea mea, iar mintea mea este 
Universul. Inteleptii au apărut acum zeci de mii de 
generaţii. Ei împărțeau această minte; împărțeau 
acest principiu. Inteleptii vor apărea în zecile de mii 
de generaţii care vor urma. Ei vor împărţi această 
minte; ei vor împărți acest principiu. 2 

Holismul comun celor trei orientări sugera că 
fiecare eveniment este legat de orice alt eveniment. O 
idee-cheie este noţiunea de rezonanță. Dacă ciupeşti 
coarda unui instrument, aceasta produce o rezonanţă 
în altă coardă. Omul, raiul și pământul creează 
rezonanțe unul în celălalt. Dacă împăratul face un 
lucru rau, acest lucru va perturba întregul Univers.% 


Preocuparea pentru abstractie, caracteristică 
filosofiei antice grecești, nu are un echivalent în 
filosofia chineză. Filosofii chinezi au favorizat destul 
de explicit cele mai concrete dintre impresiile date de 
simţuri privind înțelegerea lumii. De fapt, limba 
chineză însăși este remarcabil de concretă. Nu există 
un cuvânt pentru „mărime , de exemplu. Dacă vrei să 
găsești mărimea pantofului cuiva, îl rogi să-ţi spună 
„numărul mare și numărul mic“ al pantofilor săi. Nu 
există un echivalent sufixoid al „-ime“ în chineză. Si 
nu există nici „albeaţă“ — doar albul lebedei sau albul 
zăpezii. Chinezii nu sunt deloc atrași de ideea de a 
întrebuința termeni precis definiti sau categorii din 
orice zonă, dar în schimb folosesc un limbaj expresiv 
și metaforic. 


In critica literară chineză, sunt diferite metode de 
scriere, denumite astfel: „metoda observării unui foc 
de pe celălalt mal al râului” (detașarea de un stil), 
„metoda libelulelor care planează pe suprafaţa apei“ 
(ușurința atingerii), „metoda pictării unui dragon și 
punctarea ochilor săi (accentuarea trăsăturilor 


proeminente) etc. 


Pentru chinezi, schema de bază pentru natura 
lumii a fost că aceasta era o masă de substanţe mai 
degrabă decât o colecţie de obiecte distincte.“ 
Privind o bucată de lemn, filosoful chinez vedea un 
singur întreg compus dintr-o singură substanţă, sau 
poate din substanţe întrepătrunse de mai multe 
feluri. Filosoful grec ar fi văzut un obiect compus din 
particule. Dacă lumea era compusă din atomi sau din 
substanţe continue, acesta a fost un subiect dezbătut 
în Grecia, dar problema nu a apărut niciodată în 
China. Erau substanţe continue, punct. Joseph 
Needham, filosof al științei, observa: „Universul lor 
era un mediu continuu sau o matrice în care 
interacțiunile dintre lucruri aveau loc nu prin 
ciocnirea atomilor, ci prin influenţă radiantă“.* 

Așadar filosofiile din China si Grecia erau la fel de 
diferite precum vieţile lor sociale și concepţiile despre 
sine. lar diferențele filosofice le reflectă pe cele 
sociale în mai multe privințe. 

Grecii erau independenți și angajaţi în dispute și 
dezbateri în încercarea de a descoperi ce considerau 
oamenii a fi adevărul. Ei se considerau indivizi cu 
caracteristici distincte, unităţi separate de alții din 
societate si care deţin controlul asupra propriului 
destin. În mod similar, filosofia greacă începea de la 
obiectul individual — persoana, atomul, casa - ca 
unitate de analiză și se ocupa de proprietăţile 
obiectului. Lumea era în principiu simplă si 
cognoscibilă: tot ce trebuia să facă un individ era să 
înţeleagă care sunt atributele distincte ale unui 


obiect ca sa identifice categoriile sale relevante si apoi 
să aplice regulile pertinente fiecărei categorii. 

Viaţa socială a chinezilor era interdependentă, iar 
cuvântul de ordine pentru ei nu era libertatea, ci 
armonia — armonia oamenilor si a naturii pentru 
taoiști și armonia oamenilor cu alti oameni pentru 
confucianiști. În mod similar, calea, nu descoperirea 
adevărului, era scopul filosofiei. Gândul care nu 
dădea nici un fel de îndrumare era zadarnic. Lumea 
era complicată, evenimentele erau interconectate, iar 
obiectele (si oamenii) erau conectaţi „nu precum 
feliile de plăcintă, ci precum sforile dintr-o plasă“. 
Filosoful chinez ar fi văzut o familie cu membri 
interconectati, pe când unul grec ar fi văzut un 
colectiv de persoane cu insusiri care erau interdepen- 
dente de orice alte conexiuni cu altii. Complexitatea 
si interconectarea insemnau pentru chinezi ca 
incercarea de a intelege obiectul fara a lua in 
considerare contextul lui era inutila. Chiar si in cele 
mai prielnice circumstante, controlul rezultatelor era 
dificil. Stiinta si matematica, asa cum vom vedea in 
continuare, au fost pe deplin in concordanta atat cu 
comportamentul social, cat si cu perspectiva 


filosofica. 


Contradictie sau conexiune? 
Stiinta si matematică in Grecia și China 


Cea mai mare dintre toate descoperirile stiintifice 
grecești a fost descoperirea sau, mai degrabă, asa 
cum a numit-o filosoful Geoffrey Lloyd, invenţia 
naturii însăși.“ Grecii defineau natura ca fiind 
universul minus ființele umane si cultura lor. Desi 
pentru noi aceasta pare a fi cea mai evidentă 
distincție, nici o altă civilizație nu a descoperit-o. O 
relatare plauzibilă a modului în care grecii au 
inventat natura este că au ajuns să facă o distincție 


intre lumea externa, obiectiva, si cea interioara, 
subiectivă. lar aceasta distincţie a apărut in 
momentul in care grecii, spre deosebire de toti 
ceilalți, au avut o înțelegere clară asupra 
subiectivitatii care rezulta din tradiţia dezbaterii. Nu 
are sens să încerci să mă convingi de un lucru decât 
dacă tu crezi că există o realitate pe care o înţelegi 
mult mai bine decât mine. S-ar putea să mă 
constrângi să fac ce vrei, chiar să spun că eu cred ceea 
ce faci. Dar nu mă vei convinge până nu voi crede că 
interpretarea ta subiectivă asupra unei stări de 
lucruri este superioară fata de a mea. 

De fapt, obiectivitatea a apărut din 
subiectivitate — recunoașterea faptului că două minţi 
pot avea reprezentări diferite asupra lumii și că 
lumea are o existență independentă de fiecare dintre 
aceste două reprezentări. La această recunoaștere 
grecii au fost, probabil, ajutaţi, deoarece, datorită 
poziţiei lor de centru al comerțului, întâlneau în mod 
regulat oameni cu noţiuni complet diferite despre 
lume. În schimb, cultura chineză a fost unificată de 
timpuriu si era rar să întâlneşti oameni cu 
perspective metafizice si religioase radical diferite. 

Descoperirea naturii de către greci a făcut posibilă 
inventarea științei. Eșecul Chinei de a dezvolta 
știința poate fi atribuită în parte lipsei de curiozitate, 
dar absenţa unui concept despre natură ar fi 
împiedicat dezvoltarea științei în orice circumstanta. 
După cum observa filosoful Yu-lan Fung, întrebările 
de tip „De ce?“ sunt greu de pus dacă nu există o 
recunoaștere clară că există concepte mintale care 
corespund într-un fel unor aspecte ale naturii, dar 
care nu sunt identice cu acestea.“ 

Concentrarea grecilor asupra obiectului 
proeminent şi asupra atributelor sale a condus la 
incapacitatea lor de a întelege natura fundamentală a 
cauzalitatii. Aristotel a explicat că faptul că o piatră 


cade liber se explică prin aceea că piatra are 
proprietatea „gravitaţiei“. Dar, desigur, o bucată de 
lemn aruncată în apă plutește în loc să se scufunde. 
Aristotel arăta că acest fenomen se datorează 
faptului că lemnul posedă proprietatea ,levitatiei“! In 
ambele cazuri, accentul este pus exclusiv pe obiect, 
fără a se acorda atenție posibilităţii ca o forță din 
afara obiectului să fie relevantă. Dar chinezii vedeau 
lumea ca fiind formată din substanțe care 
interacționează continuu, așadar încercările lor de a o 
înțelege i-au determinat să se orienteze spre 
complexitatea întregului „câmp , care este contextul 
sau mediul în ansamblu. Concepţia că evenimentele 
se produc mereu într-un câmp de forte ar fi fost 
complet intuitivă pentru chinezi. Așadar chinezii au 
avut un fel de recunoaștere a principiului „acţiunii la 
distanță cu 2 000 de ani înainte ca Galileo să-l 
formuleze. Ei aveau cunoștințe despre magnetism si 
rezonanță acustică, de exemplu, si credeau, de 
asemenea, că mișcarea Lunii provoacă fluxul și 
refluxul, fapt care i-a scăpat până si lui Galileo.“ 


În deşertul din vestul Chinei sunt îngropate trupuri 
de oameni înalți, roscati, uimitor de bine conservate, 
cu aspect caucazian. Și-au păsit drumul în acea parte 
a lumii acum câteva mii de ani. În afară de aspectul 
lor fizic, sunt diferiţi de poporul care trăia în acea 
zonă printr-un alt aspect interesant. Mulţi dintre ei 
prezintă semne clare ale unor operaţii chirurgicale. În 
întreaga istorie a Chinei, operaţiile chirurgicale au 
fost o mare raritate. 

Reticenta chinezilor de a efectua operaţii este 
complet normală în lumina perspectivelor lor asupra 
armoniei și a relațiilor. Sănătatea era dependentă de 
echilibrul forțelor din corp si de relaţiile dintre 
părţile sale.“ Si au existat, si pentru multi din Asia de 
Est inca exista, relatii intre fiecare parte a corpului si 


aproape flecare alta parte. Pentru a intelege aceasta 
vastă rețea de interconexiuni, să privim perspectiva 
unui acupuncturist modern asupra relațiilor dintre 
suprafaţa urechii, epidermă și schelet. O reţea la fel 
de complexă descrie relaţiile dintre ureche și fiecare 
organ intern. Concepţia că îndepărtarea unei părţi a 
corpului care funcţionează defectuos sau este 
bolnavă ar putea fi benefică, fără a lua în considerare 
relațiile acesteia cu alte parti ale corpului, ar fi fost 
prea simplă ca să fie luată în considerare de chinezi. 
În schimb, chirurgia a fost practicată de mii de ani în 
multe societăţi occidentale. 


Reprezentarea epidermei și a scheletului pe 
suprafaţa urechii folosită pentru acupunctură 


Tendinţa chinezilor de a se concentra pe relații 
într-un context complex, interconectat, este 
exemplificată de practica feng shui, care încă dăinuie 
în Orient. Când o persoană dorește să construiască o 
clădire, este esenţial să cheme un maestru feng shui. 
Acesta va tine cont de un număr aparent infinit de 
factori, precum altitudinea, direcţia predominantă a 
vântului, orientarea din punct de vedere geografic, 
proximitatea faţă de întinderile de apă și va da sfaturi 
legate de amplasarea structurii. Această practică nu a 
avut un echivalent în Occident, dar cel mai modern 
zgârie-nori din Hong Kong va fi avut parte de analiza 
feng shui înainte de a fi construit. 


Convingerea chineză in relația fundamentală 
dintre toate lucrurile a făcut pentru ei evident faptul 
că obiectele sunt modificate de context. Așadar orice 
încercare de a clasifica obiectele cu precizie nu ar fi 
părut să fie de foarte mare ajutor pentru înțelegerea 
evenimentelor.“ Lumea era pur şi simplu prea 
complexă și prea interactivă pentru ca regulile și 
categoriile să fie utile pentru a înţelege obiectele sau 
a le controla. 

Chinezii aveau dreptate privind importanţa 
contextului pentru înţelegerea comportamentului 
unui obiect, de asemenea, și pentru complexitate, dar 
lipsa interesului lor privind clasificarea i-a împiedicat 
să descopere legi care erau cu adevărat capabile să 
explice categoriile de evenimente.“ Si pentru tot ceea 
ce grecii aveau tendinţa de a simplifica prea mult și 
de a considera satisfăcătoare pseudoexplicatiile care 
presupuneau proprietăţi inexistente ale obiectelor, ei 
au înţeles corect că era necesar să clasifice obiectele 
pentru a le putea aplica reguli. Din moment ce 
regulile sunt folositoare în măsura în care ele sunt 
aplicabile unei game foarte largi de obiecte, exista o 
„presiune“ constantă de a generaliza niveluri înalte 
de abstractizare, în așa fel încât regulile să fie 
aplicabile la maximum. Această tendință spre 
abstractizare a fost uneori — desi nu mereu - folo- 
sitoare. 

Credinţa grecilor în categorii a avut câștiguri 
științifice, atât imediat, cât și mai târziu, pentru 
moștenitorii lor intelectuali. Doar aceștia întocmeau 
suficient de riguros clasificări în lumea naturală 
pentru a permite progresul în diferite scheme ale 
studiilor cognitive de clasificare a lumii, pe care alţi 
oameni le-au construit într-un singur sistem de 
clasificare ce putea, în ultimă instanță, da naștere 
unor teorii cu o putere explicativă reală.” 


Se spune despre un grup de matematicieni asociati cu 
Pitagora că au aruncat un om peste bord fiindcă au 
descoperit că  dezvăluise scandalul numerelor 
iraționale, precum radical din 2, care merge la infinit: 
1,4142135... Dacă această poveste este apocrifă sau 
nu, cert este că majoritatea matematicienilor greci nu 
considerau numerele iraționale drept numere reale.“ 
Grecii trăiau într-o lume plină de particule distincte, 
iar natura continuă si nesfârșită a numerelor 
iraționale era atât de  implauzibilă, încât 
matematicienii nu puteau să le ia în serios. 

Pe de altă parte, grecii erau probabil multumiti de 
modul în care ajunseseră la concluzia că rădăcina 
pătrată a lui 2 este un număr irațional, și anume prin 
dovada contradictiei. Se iau două numere întregi, n si 
m, astfel încât radical din 2 este egal cu n/m, iar asta 
dovedește contradictia. 

Grecii erau concentrați, am putea spune chiar 
obsedati de conceptul de contradicţie. Dacă o 
afirmaţie era văzută ca fiind într-o relație de 
contradicţie cu alta, atunci una dintre acestea trebuia 
respinsă. Principiul noncontradictiei stă la baza 
logicii propozitionale. Explicaţia generală privind 
motivul pentru care grecii, și nu alţii, au inventat 
logica este că o societate în care dezbaterea joacă un 
rol proeminent va începe să recunoască argumentele 
eronate prin definiție, pentru că structura lor duce la 
o contradicție în sine. Regulile de bază ale logicii, 
inclusiv silogismul, au fost concepute de Aristotel. 
Despre el se spune că a inventat logica pentru că era 
enervat să audă argumente proaste în adunările 
politice și în agora. Să notăm faptul că analiza logică 
este un fel de continuare a tendinței grecilor de a 
decontextualiza. Logica este aplicată prin înlăturarea 
semnificatiilor afirmațiilor, lăsând intactă doar 
structura lor formală. Aceasta facilitează 
determinarea validității unui argument. Desigur, asa 


cum le place est-asiaticilor să evidentieze, acest tip de 
decontextualizare nu este lipsit de pericole. Precum 
chinezii din vechime, ei se străduiesc să fie rezonabili, 
nu raţionali.” Presiunea de a evita extremele poate fi 
un principiu la fel de util precum cerința de a evita 
contradicţiile. 

Filosoful chinez Mo-tzu a făcut eforturi serioase 
în direcţia gândirii logice în secolul al V-lea î.Hr., dar 
nu și-a formalizat niciodată sistemul, iar logica a avut 
parte de o moarte timpurie în China.“ Cu excepţia 
acestui scurt interludiu, chinezilor nu le lipsea doar 
logica, ci și principiul contradictiei. India avea într- 
adevăr o tradiţie puternică privind logica, dar 
traducerile chineze ale textelor indiene erau pline de 
erori si de neînţelegeri.“ Desi chinezii făceau salturi 
însemnate în algebră și aritmetică, făceau un progres 
foarte limitat în geometrie, pentru că dovezile 
stăteau în logica formală, în special în noţiunea de 
contradicţie. (Algebra nu a devenit deductivă până la 
Descartes.“ Sistemul nostru educaţional reţine 
separarea lor prin predarea algebrei și a geometriei 
drept materii separate.) 

Grecii erau foarte preocupaţi de argumentele 
fundamentale în matematică. Alţi oameni aveau 
formule, doar grecii aveau derivații. Pe de altă parte, 
logica și preocuparea fundamentală a grecilor ar fi 
putut prezenta tot atâtea obstacole câte ocazii. Grecii 
nu au dezvoltat niciodată conceptul de zero, care este 
necesar atât în algebră, cât și într-un sistem de 
numerație arab. Zero a fost luat în considerare de 
greci, dar a fost respins pe motiv că acesta reprezenta 
o contradicție. Zero înseamnă ceva ce nu există, iar 
ceva ce nu există nu poate fi! O înțelegere a lui zero, 
precum și a infinitului și a infinitezimalelor a trebuit 
în cele din urmă să fie adusă din Orient. 

În locul logicii, chinezii au dezvoltat un tip de 
dialectică. Nu este chiar la fel cu dialectica lui Hegel, 


in care teza este urmată de antiteză, care la rândul ei 
este finalizată de sinteză, si care este „agresivă, în 
sensul că scopul final al rationamentului este de a re- 
zolva contradictia. Dialectica chineză, în schimb, 
folosește contradictia pentru a înțelege relațiile 
dintre obiecte sau evenimente, pentru a transcende 
ori pentru a integra opoziții aparente sau chiar pen- 
tru a accepta puncte de vedere discordante, dar 
folositoare. Conform tradiției intelectuale chineze, 
nu există o incompatibilitate necesară între 
convingerea că A este adevărat și convingerea că non- 
A este adevărat. În schimb, în spiritul principiului 
Tao sau al yin-yangului, A poate implica faptul că 
non-A poate fi de asemenea adevărat sau va putea fi.“ 
Gândirea dialectică poate fi în unele moduri opusul 
gândirii logice. Aceasta nu caută decontextualizarea, 
ci observarea lucrurilor în contextele lor actuale: 
evenimentele nu se petrec separat de altele, ci sunt 
mereu integrate într-un întreg semnificativ în care 
elementele se schimbă și se rearanjează în mod 
constant. A ne gândi la un obiect sau la un eveniment 
în mod izolat si a aplica mai apoi reguli abstracte 
presupune să tragi concluzii extreme și eronate. 
Scopul rationamentului este „Calea de Mijloc“. 

De ce difereau atât de mult grecii antici si chinezii 
în obiceiurile lor de gândire sau, în orice caz, de ce ar 
fi acest lucru valabil pentru intelectuali, care sunt 
singurele popoare antice a căror viata mentală ne 
este cunoscută? Și de ce ar trebui să existe o astfel de 
„rezonanţă“ între cutumele sociale si înțelegerea de 
sine, pe de o parte, și presupunerile filosofice și 
abordările științifice, de cealaltă? Răspunsurile la 
aceste întrebări au implicaţii pentru înțelegerea 
diferențelor dintre gândirea orientală si cea 
occidentală care există în zilele noastre. 


CAPITOLUL 2 
Originile sociale ale minții 


Am întrebat odată un filosof chinez de ce crede că 
Orientul și Occidentul au dezvoltat obiceiuri de 
gândire atât de diferite. „Pentru că voi l-aţi avut pe 
Aristotel, iar noi pe Confucius“, mi-a răspuns. În 
mare parte, glumea. Deși Aristotel și Confucius au 
avut un impact enorm asupra istoriei intelectuale, 
sociale și politice a popoarelor care au apărut ulterior, 
ei au fost mai puţin precursorii culturilor din care 
provin decât produsele lor. Și nu ar fi putut avea 
impactul pe care l-au avut dacă nu ar fi reflectat 
societăţile în care trăiau. De fapt, un fel de „dovadă a 
acestui aspect este faptul că Grecia a avut filosofii ei, 
precum Heraclit, care erau ca spirit mai apropiați de 
Orient decât de Occident, iar China a avut filosof, 
precum Mo-tzu, care împărtășeau multe dintre 
preocupările filosofilor occidentali. În ciuda faptului 
că au primit o bună parte din atenția 
contemporanilor, filosofiile neconvenţionale au eșuat 
timpuriu, iar tradiția aristotelică este cea care 
continuă în Occident si cea confucianistă, în Orient. 

Invatatii care au adresat întrebarea despre 
diferențele drastice dintre China antică și Grecia au 
venit cu mai multe motive plauzibile. 

Grecia s-a diferențiat de toate civilizațiile 
contemporane prin dezvoltarea libertăţii personale, 
individualitate și gândire obiectivă. Aceste calități par 
să poată fi explicate partial de sistemul politic care 
era unic în Grecia, și anume orașul-stat și politica sa, 
în special adunările sale, în care oamenii trebuiau să 


se convingă unii pe alţii prin argumente rationale. 
Orasul-stat era de asemenea important pentru că 
rebelilor intelectuali le era permis să părăsească o 
locaţie și să meargă în alta, prin urmare păstrându-și 
libertatea de a cerceta. Într-adevăr, membrii 
inteligenți considerați personae non gratae într-un 
oraș-stat erau uneori căutați de alte orașe-stat 
pentru prestigiul pe care aveau să îl aducă. Adepții lui 
Socrate l-au rugat să părăsească Atena și să meargă în 
altă parte mai degrabă decât să permită condamnarea 
sa la moarte. Ar fi fost primit în altă parte și 
concetatenii săi nu ar mai fi avut nici o tragere de 
inimă să-l urmărească. 

Un alt fapt invocat uneori pentru a explica 
unicitatea Greciei este poziționarea sa în 
proximitatea mării, lucru care a transformat negotul 
într-o ocupație profitabilă, care presupunea existența 
unei clase mercantile substanţiale care își putea 
permite educarea fiilor. Faptul că negustorii și-ar fi 
dorit ca fiii lor să primească educaţie necesită o 
explicație proprie, bineînţeles, în special pentru că, 
spre deosebire de China, aici educaţia nu era o cale 
pentru a dobândi putere si avere. Dorinţa pentru 
educație a fost aparent rezultatul curiozitatii si al 
credinței in valoarea cunoaşterii de dragul 
cunoașterii. Caracteristica grecilor, curiozitatea, 
poate fi la rândul ei explicată în parte de poziţionarea 
grecilor la răscruce de lumi. Ei întâlneau constant 
oameni, obiceiuri și credinţe noi și uimitoare. Pentru 
orice grec care locuia aproape de coastă (cam 
majoritatea), era ceva obișnuit să întâlnească oameni 
care reprezentau alte etnii, religii și politici. Atena 
însăși ar fi fost mai degrabă ca barul din Războiul 
stelelor. 

O consecinţă evidentă a diferitelor practici si 
credințe care se învârteau în jurul grecilor ar fi fost 
necesitatea de a se confrunta cu contradicţiile. Ei ar fi 


infruntat in mod constant situatii in care o persoana 
susținea că A este adevărat si altul se impotrivea, 
spunând că non-A este adevărat. Contradictia care 
provenea din opiniile străinilor, precum și 
contradicţiile exprimate liber din perspectivele celor 
din interior, din adunări și piețe, ar fi fortat 
dezvoltarea procedurilor cognitive, inclusiv a logicii 
formale pentru a face fata disonantei. 

În schimb, chiar si în zilele noastre, 95% din 
populaţia chineză aparţine aceluiași grup etnic Han. 
Aproape toate cele peste 50 de grupuri etnice 
minoritare se află în partea occidentală a ţării. Un 
chinez care trăia în altă parte a ţării ar fi întâlnit 
rareori o persoană cu credințe sau practici 
semnificativ diferite. Omogenitatea etnică în China 
pare a fi explicată în parte de controlul sistemului 
politic centralizat. In plus, viata la sat din China, 
unde oamenii sunt foarte aproape unii de ceilalti, ar 
fi presat in directia armoniei si a normelor de 
comportament deja acceptate. Văzând câteva 
diferenţe de opinie, iar dezacordul fiind sancţionat de 
persoane aflate în poziţii superioare sau de semenii 
care aveau această putere, chinezii nu ar fi folosit 
prea mult procedurile pentru a decide care dintre cele 
două afirmaţii era corectă. În schimb, scopul ar fi fost 
găsirea unor mijloace pentru a soluţiona 
neînțelegerile. De aici, impulsul de a găsi „Calea de 


Mijloc“. 


Sisteme homeostatice sociocognitive 


La bază, toate aceste explicații au un singur fapt: 
ecologia Greciei antice si cea a Chinei au diferit 
substantial - în moduri care au condus la diferite 
aranjamente economice, politice si sociale. Partea 
stângă a ilustratiei următoare arată o descriere a 
diferențelor dintre gândirea greacă si chineză asa 


cum le înţeleg eu. Este esenţială o distilare a opiniei 
multor oameni care au abordat problema originii 
mentalităților.“ Partea dreaptă a  ilustraţiei 
reprezintă aceeași descriere, dar este desenată de un 
student american de origine chineză, care mi-a 
mărturisit că simte că o reprezentare circulară are 
mai mult sens decât cea liniară! 

Descrierea este, la bază, materialistă, adică 
încearcă să explice anumite fapte culturale în termeni 
fizici. Această abordare este în mod obișnuit 
considerată demodată în unele cercuri, în parte 
pentru că se presupune, în mod eronat, că descrierile 
materialiste sunt deterministe. Dar materialismul nu 
implică în mod obligatoriu inevitabilitatea — doar că, 
în altă ordine de idei, factorii fizici pot influenţa într- 
o anumită măsură factorii economici si, în 
consecinţă, pe cei culturali. Descrierea nu este deloc 
materialistă într-un singur sens: factorii critici ce 
influențează obiceiurile lor de gândire sunt sociali, iar 
faptele sociale importante pot fi generate și susținute 
de forte care nu sunt de natură economică. 


Reprezentare schematica a proceselor cognitive 


ECOLOGIE 


| 1 


ECONOMIE 


[1 


STRUCTURĂ SOCIALĂ 


| METAFIZICĂ | 


| EPISTEMOLOGIE | 
PROCESE COGNITIVE | 


Economie 


Structură socială 


Atenţie 


Metafizică 


Epistemologie 


Procese 
cognitive 


Ecologie — Economie și Structură socială. Ecologia 
Chinei, care constă în principal din pământuri relativ 
fertile, munţi josi si râuri navigabile, a favorizat 
agricultura si a făcut controlul centralizat al societății 
relativ ușor. Oamenii care se ocupau de agricultură 
trebuiau să se înțeleagă unii cu alții — nefiind necesar 
să se si placă (ganditi-va la stereotipul fermierului 


ursuz din Noua Anglie) —, dar să trăiască împreună 
într-un mod relativ armonios. Acest fapt este valabil 
pentru cultivarea orezului, caracteristic Chinei de 
Sud si Japoniei, care presupune ca oamenii să cultive 
pământurile concomitent. Dar este de asemenea 
important și în zonele în care irigarea este necesară, 
precum în valea Fluviului Galben din China de Nord, 
unde au domnit dinastia Shang (circa 1 000 î.Hr.) și 
dinastia Chou (de la 1 000 î.Hr. la 256 î.Hr.). Pe lângă 
înțelegerea din partea vecinilor, sistemele de irigare 
necesitau controlul centralizat. Ţăranii trebuiau să se 
înţeleagă cu vecinii lor, fiind conduși de bătrânii 
satelor si de un magistrat regional care era 
reprezentantul regelui (iar dupa unificarea Chinei, a 
împăratului). Chinezii de rând trăiau aşadar într-o 
lume complicată de constrângeri sociale. 

Ecologia Greciei, pe de altă parte, era formată în 
principal din munţi care coborau până în mare, 
favorizând vânătoarea, transhumanta, pescuitul si 
negotul (si, să fim cinstiţi, pirateria). Acestea sunt 
ocupaţii care presupun relativ puţină cooperare. De 
fapt, cu excepția negotului, aceste activități 
economice nu necesită strict traiul în sânul aceleiași 
comunităţi stabile alături de alti oameni. Agricultura 
sustenabilă a ajuns în Grecia la aproape 2 000 de ani 
după ce a ajuns în China, iar aceasta a devenit rapid 
una comercială, fiind opusă celei de subzistență în 
multe zone. Solul și climatul Greciei erau propice 
producerii vinului și uleiului de măsline, până în 
secolul al VI-lea î.Hr. multi fermieri fiind mai mult 
oameni de afaceri decât ţărani.“ Grecilor le era 
așadar permis să acționeze independent, mai mult 
decât chinezii. Din moment ce nu _ resimteau 
necesitatea mentinerii armoniei cu semenii lor cu 
orice pret, grecii aveau obiceiul de a se contrazice 
unul cu altul in piete si de a face dezbateri in 
adunările politice. 


Structură socială si practică socială — Atenţie si 
metafizică populară. Chinezii trebuiau să privească în 
afară spre semenii lor și în sus către autorităţi în ceea 
ce privește desfășurarea vieţii lor economice, sociale 
și politice. Relaţiile lor cu alții reprezentau principala 
constrângere din vieţile lor și sursa primară a 
beneficiilor. Obiceiul de a privi spre lumea socială ar 
fi putut să se transforme într-o tendinţă de a privi 
contextul în ansamblu; iar nevoia de a se ocupa de 
relațiile sociale s-ar fi putut extinde la o înclinaţie de 
a se ocupa de relaţii de tot felul. Întocmai cum 
precizau psihosociologii Hazel Markus și Shinobu 
Kitayama: „Dacă un individ se percepe ca fiind parte 
dintr-un întreg, în care acesta reprezintă o parte 
individuală, este probabil ca alte obiecte sau 
evenimente sa fie percepute într-o manieră 
similară“. „Metafizica populară“ — credințele despre 
natura lumii sociale și fizice ar fi fost așadar 
determinate de același fapt: chinezii se preocupau 
atent de lumea socială. Sentimentul că sinele era 
conectat într-o reţea de relaţii și de obligaţii sociale ar 
fi făcut naturală perceperea lumii în general ca fiind 
continuă și compusă din substanțe, nu distinctă, 
compusă din obiecte separate. Cauzalitatea ar fi fost 
văzută ca fiind localizată în acel context sau în relația 
dintre obiect si context. Atenţia asupra contextului 
ar încuraja recunoaşterea complexității si a 
schimbării, precum și contradicţiile dintre elementele 
sale numeroase și variate. 

Dar grecii aveau luxul de a se îngriji de obiectele 
lor, inclusiv de alţi oameni în raport cu propriile 
scopuri, fără a fi prea constrânși de relațiile lor cu alti 
oameni. Un grec putea să insamanteze un teren, să 
plănuiască mutarea turmei sale de oi sau să decidă 
dacă să vândă un bun consultându-se foarte putin ori 
chiar deloc cu alţii. Acest lucru ar fi făcut firească 
atenţia grecilor pentru caracteristicile obiectelor, 


având in vedere clasificarea lor si găsirea regulilor 
care permit prezicerea ȘI controlarea 
comportamentului lor. Cauzalitatea ar fi fost văzută 
ca fiind provocată de proprietăţile obiectului sau de 
rezultatul acțiunilor individului în relaţie cu obiectul. 
O astfel de perspectivă asupra cauzalitatii ar fi 
încurajat presupunerile grecilor privind stabilitatea și 
permanenta, precum și presupunerile care se 
schimbă în momentul în care obiectul se afla sub 
controlul lor. 

Așadar metafizica populară a celor două societăţi 
s-ar fi născut direct din obiectivele scopurilor lor: 
mediul sau contextul în cazul chinezilor și obiectul în 
cazul grecilor. Metafizica științifică a fiecărei societăți 
ar fi fost doar o reflectare a opiniilor populare. 

Metafizică populară — Epistemologie tacită și procese 
cognitive. Despre metafizica populară se poate spune 
că a influenţat epistemologia tacită sau credinţa 
despre modul în care putem dobândi noi cunoștințe. 
Dacă lumea este un loc în care relaţiile dintre obiecte 
și evenimente sunt cruciale în determinarea 
rezultatelor, atunci abilitatea de a fi capabil de a 
observa toate elementele importante din acel 
context, de a vedea conexiunile dintre obiecte și de a 
vedea relaţiile dintre părți si întreg va părea 
importantă. Procesele atenţiei, ale percepţiei și ale 
rationamentului se vor dezvolta, concentrându-se pe 
detectarea evenimentelor importante si 
recunoaşterea relatiilor complexe dintre ele. Dacă, pe 
de altă parte, lumea este un loc în care 
comportamentul obiectelor este controlat de reguli si 
de categorii, atunci capacitatea de a izola obiectul de 
contextul său, de a deduce categoriile din care 
obiectul face parte si de modul în care regulile se 
aplică acestor categorii ar trebui să pară crucială. 
Procesele se vor dezvolta apoi pentru a servi acestor 
functii. 


In final, practicile sociale pot influenta obiceiurile 
de gândire in mod direct. Dialectica si logica pot fi 
văzute ca unelte de cunoaștere cognitivă, create 
pentru confruntarea conflictelor sociale. Nu ne-am 
aștepta ca oamenii, a căror existență socială este 
bazată pe armonie, să dezvolte o tradiție a 
confruntărilor sau a dezbaterii. În schimb, când se 
vor confrunta cu un conflict de opinii, vor fi orientati 
către rezolvarea contradictiei, depășind-o sau găsind 
„Calea de Mijloc“ — pe scurt, abordând situaţia 
dialectic. În schimb, de la oamenii care se pot 
contrazice liberi se poate aștepta să dezvolte reguli 
pentru conduita dezbaterilor, inclusiv principiul 
noncontradictiei si al logicii formale. Este o tranziție 
ușoară de la logică la știință, după cum nota fizicianul 
și omul de știință care se ocupă cu istoria științei, 
Alan Cromer: „Știința, din această perspectivă, este o 
extensie a retoricii. A fost inventată in Grecia, si doar 
în Grecia, deoarece instituţia grecească a adunărilor 
publice a acordat un mare prestigiu abilității de 
dezbatere... O dovadă geometrica este... forma 
supremă a retoricii. 

O implicatie importantă a acestei perspective a 
cauzei diferențelor mentale dintre Grecia și China 
este homeostaza implicită. Atât timp cât forțele 
economiei vor opera pentru a menţine structurile 
sociale diferite, practicile sociale diferite și creșterea 
copiilor vor avea ca rezultat concentrarea oamenilor 
asupra diverselor lucruri din mediul înconjurător. 
Concentrarea asupra unor lucruri diferite va produce 
diferite înţelegeri asupra naturii lumii. Perspectivele 
diferite asupra lumii vor consolida, la rândul lor, 
atenţia și practicile sociale diferenţiate. Aceste 
perspective diferite vor determina diferente in 
percepţie si in procesele de rationalizare — care vor 
tinde să consolideze perceptiile asupra lumii. 


Nu exista un motiv pentru care vom putea 
presupune că secvenţa care se va sfârși cu procesele 
cognitive trebuie să înceapă cu ecologia. Pot fi multe 
motive economice diferite care ar putea face unele 
societăţi sau grupuri mai atente la semenii lor, 
precum si multe motive care i-ar face mai atenți la 
obiecte si la propriile scopuri, având un respect 
cuvenit fata de ele. De exemplu, afacerile moderne 
conduse de antreprenori și birocrația nu presupun 
neapărat atenţia unui public numeros de oameni si 
de supervizori. În schimb, toate acestea depind de 
existența unor oameni care se concentrează asupra 
unui set relativ restrâns de obiective cu scopul de a le 
urma independent. Performanţa poate fi, de fapt, 
mai bună dacă oamenii ar fi mai degrabă ignorati 
decât urmăriți îndeaproape. Secvența nici nu trebuie 
să înceapă cu economia. Pot exista o multitudine de 
motive diferite care pot declanșa atenţia asupra altor 
oameni, de exemplu, apartenența la o comunitate 
religioasă strâns unită, cu reguli stricte de conduită. 
Similar, multi factori ar putea determina oamenii sa 
se concentreze în primul rând asupra obiectelor și 
asupra scopurilor cu privire la acestea. 


Sustinerea contemporană a leoriei 
Originil 

Această descriere economico-socială a cognitiei se 
întâmplă să se potrivească cu anumite schimbări 
istorice importante din Occident. Pe măsură ce 
Occidentul a ajuns în principal agricol în Evul Mediu, 
a devenit mai putin individualist. Țăranul european 
probabil că nu era foarte diferit de cel chinez în ceea 
ce privește interdependenta sau libertatea în viata de 
zi cu zi ori într-o abordare rationalista a gândirii. lar 
în ceea ce privește realizările intelectuale și culturale, 
Europa a devenit un loc uitat. În timp ce emirii arabi 


discutau despre Platon si Aristotel, iar magistratii 
chinezi isi arătau aptitudinile în toate domeniile 
artei, nobilii europeni mâncau hălci de vită în 
castelele lor igrasioase. 

Cu toate acestea, spre sfârșitul Evului Mediu, 
progresele în agricultura europeană (în mod notabil 
inventarea jugului, care a făcut posibil plugul tras de 
animale de povară) au creat destul exces de bogăţie 
încât noi centre de comerţ, precum vechile orașe-stat 
din Grecia, să apară. Orasele-stat italiene si, mai 
târziu, orasele-stat din nord, erau într-o măsură 
destul de mare autonome și în cea mai mare parte nu 
erau supuse autorităţii despotilor. Multe dintre ele 
aveau un caracter oarecum democratic sau cel puţin 
oligarhic. Și, bineînțeles, renașterea orasului-stat cu 
clasa sa bogată de negustori a fost asociată cu o 
renaștere a individualismului, a libertăţii personale, a 
raționalismului și a științei. Până în secolul al XV-lea, 
Europa se trezise din mileniul său de amorteala și a 
început să rivalizeze cu China în aproape fiecare 
domeniu - filosofie, matematică, artă și tehnologie. 

Un eveniment care a avut loc la începutul secolului 
al XV-lea este revelator cu privire la diferențele dintre 
Europa si China. Aceasta a fost călătoria Marelui 
Eunuc, în care sute de nave (tehnologic cu mult 
superioare fata de Pinta, Niña si Santa Maria) au 
navigat din China catre Asia de Sud si Sud-Est, 
Orientul Mijlociu si Africa de Vest, încărcate cu 
bogatii si minuni. Calatoria si-a atins scopul primar, 
cel de a convinge natiunile invecinate cu Oceanul 
Indian, Golful Persic si Marea Rosie că China era 
superioară în aproape toate privintele fata de 
societățile lor. Dar chinezii nu erau interesaţi să vada 
tot ce ar fi putut produce sau cunoaște acele 
societăți - inclusiv o girafă pe care gazdele lor 
africane le-au arătat-o. Chinezii s-au mulțumit să 
declare că animalul le era cunoscut ca un gi lin, o 


creatură a cărei apariţie era așteptată la momentul 
unor evenimente importante, precum nașterea unui 
mare împărat. 

Această lipsă de curiozitate era caracteristică 
poporului chinez. Locuitorii Regatului de Mijloc 
(nume dat de China însăși, însemnând practic 
„centrul lumii) nu aveau un interes foarte mare 
pentru poveștile aduse de străini. Cu atât mai mult, 
în China nu a existat niciodată un interes puternic 
pentru cunoaștere doar de dragul cunoașterii. Până și 
filosofii contemporani chinezi au fost întotdeauna 
mult mai interesaţi de aplicarea pragmatică a 
cunoașterii decât de teoretizarea abstractă doar de 
dragul acesteia.“ 

Progresul intelectual care caracterizează Europa 
din ce în ce mai mult începând cu secolul al XV-lea 
până în prezent pare să necesite mai mult decât o 
explicaţie din punct de vedere ecologic sau geopolitic 
de tipul celei oferite de unele macroistorii recente 
precum geniala carte a lui Jared Diamond, Arme, 
virusuri si oțel. Desi este adevărat că despotismul si 
suprimarea consecventă a opiniei și a inițiativei ar fi 
fost mai ușor de realizat pe motive ecologice în China 
decât în Europa, mi se pare o greșeală să limităm 
relatările despre libertatea de cercetare și progresul 
științific în Europa la factori pur fizici. Cu mult 
înainte de secolul al XV-lea, aceste valori fuseseră 
inoculate în mintea europeană. Martin Luther și-a 
lansat cele 95 de teze împotriva abuzurilor şi tiraniei 
Bisericii nu doar pentru că îi era ușor din punct de 
vedere geografic să o facă, ci pentru că istoria Europei 
crease un nou tip de persoană - unul care separa 
individualistii de comunitate, care gândea în termeni 
plini de libertate. Galileo și Newton și-au făcut 
descoperirile nu doar pentru că nu puteau fi 
suprimati cu ușurință, ci datorită curiozitatii si 
obiceiurilor de gândire critice. 


Acum, bineinteles, Orientul se bazeaza pe 
depozitul de idei din Occident intr-un ritm tot mai 
mare. Ce efect vor avea aceste idei asupra Orientului, 
cum vor arăta după ce vor fi trecute prin filtrul 
Orientului și ce modificări pot fi adoptate de 
Occident putem ghici analizând diferenţele dintre 
obiceiurile mentale ale contemporanilor. 

După istorie, explicaţia pe care o propun pentru 
motivul pentru care Grecia și China au ajuns să se 
îndepărteze așa cum au făcut-o este speculativă. Este, 
cu toate acestea, o teorie științifică - deoarece 
conduce la predicții ce pot fi testate si, pe deasupra, 
testate în laboratoare de psihologie. 

Psihologii secolului XX au oferit dovezi că factorii 
economici și sociali pot afecta obiceiurile perceptuale. 
Herman Witkin si colegii săi au dovedit că unii 
oameni sunt mai puţini predispusi să separe un 
obiect de mediul său înconjurător.“ Ei au numit 
dimensiunea „dependenţă de context — referindu-se 
la măsura în care percepţia unui obiect poate fi 
influențată de context sau de mediul în care acesta 
apare. Witkin si colegii săi au măsurat dependenţa de 
context în diverse moduri. Unul dintre acestea a fost 
experimentul cu tija si cadrul. În cursul acestui 
experiment, participantul se uită într-o cutie lungă, 
la capătul căreia se află o tijă cu un cadru în jurul ei. 
Tija si cadrul pot fi înclinate independent, iar sarcina 
participantului este de a indica momentul în care tija 
este perfect verticală. Participantul este dependent 
de context cand judecata care determina 
verticalitatea tijei este influențată de poziţia 
cadrului. Un alt mod de a testa dependenta de 
context este de a plasa oamenii pe scaune care se 
înclină independent de camera in care se află. In 
acest experiment, numit Testul de ajustare a 
corpului, participantul este considerat dependent de 
context în măsura în care judecata verticalitatii 


propriului corp al participantului este influentata de 
înclinația camerei. Un al treilea mod, fiind cel mai 
ușor de efectuat, este Testul figurilor încorporate. În 
acest test, sarcina este de a localiza o figură simplă 
care este ascunsă într-o figură mult mai complexă. Cu 
cât găsirea figurii simple este mai întârziată în 
contextul ei complicat, cu atât se presupune că 
dependenţa de context a participantului este mai 
mare. 

O implicatie a ideii pentru care factorii economici 
pot afecta obiceiurile cognitive este faptul că 
popoarele care se ocupă cu agricultura ar trebui să fie 
mai dependente de context decât cele care-și câștigă 
traiul în moduri în care se bazează mai puţin pe 
coordonarea atentă a lucrului alături de alţii, precum 
vânătoarea de animale și recoltarea plantelor. Și, de 
fapt, așa este.“ Am putea, de asemenea, sa ne 
asteptam ca popoarele traditionale care se ocupa cu 
agricultura să fie mai dependente de context decât 
cele care trăiesc în societăți industriale în care 
scopurile personale pot fi atinse fără a se acorda 
atenție reţelei de roluri sociale și de obligaţii. De 
asemenea, si aici este valabil.“ De fapt, vânătorii- 
culegători si oamenii din societăți industriale sunt 
aproape în mod egal dependenţi de context. 

Daca diferenta-cheie dintre popoarele care au ca 
preocupare principală agricultura, pe de o parte, și 
vânătorii-culegători și cetățenii moderni, 
independenţi din societăţile industriale moderne, pe 
altă parte, are legătură cu gradul de atenţie faţă de 
lumea socială, atunci ar fi rezonabil să ne așteptăm ca 
subculturile dintr-o anumită societate care diferă ca 
grad de constrângere socială să difere si ca grad de 
dependență de context. Pentru a testa această 
ipoteză, psihologul Zachary Dershowitz a analizat 
dependența de context a băieților evrei ortodocși 
care, susținea el, trăiau în familii și în medii sociale în 


care relatiile de rol sunt descrise destul de explicit si 
constrângerile sociale sunt  substantiale A 
comparat rezultatele lor cu cele ale băieților evrei 
laici, despre care menţiona că sunt supuși unui 
control social mai lax, si cu cele ale băieţilor 
protestanți, care, credea el, erau expuși unor 
constrângeri și mai lejere. După cum era de așteptat, 
Dershowitz a descoperit că băieţii ortodocși sunt mai 
dependenţi de context decât băieţii evrei laici, care, la 
rândul lor, erau mai dependenţi de context decât cei 
protestanți. 

Nu există nici un motiv să presupunem că 
dependenţa de context poate fi doar rezultatul 
constrângerilor sociale impuse din exterior. Ne-am 
putea aștepta ca interesul fata de alti oameni, oricare 
ar fi originea lor, să fie asociat cu această dependenţă. 
Și, de fapt, oamenilor relativ dependenţi de context 
le place să fie în compania altor oameni mai mult 
decât oamenilor relativ independenţi de context.” 
Oamenii dependenţi de context au, de asemenea, o 
memorie mai bună a chipurilor și a cuvintelor din 
sfera socială (,vizita", „petrecere') decât oameni 
relativ independenţi de context. Date fiind alegerile 
lor, oamenilor dependenţi de context le place să stea 
mai aproape de ceilalți decât o fac oamenii 
independenți de context. 


Implicații asupra gândirii în lumea 
modernă 


Dar implicaţiile perspectivei pe care o propun se 
extind mult dincolo de limitele unui anumit stil de a 
percepe obiectele în relaţie cu mediul.** Dacă un lucru 
precum descrierea mea privind relaţiile dintre factorii 
sociali si procesele de gândire este corect — dacă 
diferenţele sociale de astăzi dintre Vest și Est 
seamănă cu cele din perioada antică —, atunci putem 


face niste preziceri destul de dramatice in privinta 
diferentelor cognitive dintre est-asiaticii 
contemporani și cei din vest. Ne-am putea aștepta să 
găsim diferenţe în: 


Tiparele de atenţie și percepţie, răsăritenii 
acordând mai multă atenție mediului, iar 
occidentalii, obiectelor; iar răsăritenii fiind mai 
predispuși să identifice relaţii între evenimente 
decât occidentalii. 

e Presupunerile de bază despre compoziţia lumii, 
unde  răsăritenii văd substanţe acolo unde 
occidentalii văd obiecte. 

e Credintele despre control asupra mediului, 
occidentalii crezând în posibilitatea unui control 
mai mult decât răsăritenii. 

e Presupunerile tacite despre stabilitate versus 
schimbare, occidentalii văzând stabilitate acolo 
unde răsăritenii văd schimbare. 

+  Tiparele favorizate pentru explicarea 
evenimentelor, occidentalii axându-se pe obiecte, 
iar răsăritenii acoperind o suprafaţă mai mare 
pentru a include si mediul. 

e Obiceiurile de organizare a lumii, occidentalii 
preferând categoriile, iar răsăritenii fiind mai 
predispusi să pună accent pe relații. 

e Utilizarea regulilor de logică formală, occidentalii 
fiind mai înclinați decât răsăritenii să folosească 
regulile logicii pentru a înţelege evenimentele. 

e Aplicarea abordarilor dialecticii, răsăritenii fiind 

mai înclinați să caute „Calea de Mijloc, când se 

confruntă cu contradicții aparente, iar occidentalii 
fiind mai înclinați să insiste asupra corectitudinii 
unei credinţe fata de alta. 


În orice caz, acestea sunt așteptările legate de 
obiceiurile de gândire care rezultă dacă într-adevăr 
este cazul că răsăritenii și occidentalii au moduri 
fundamental diferite de a se vedea pe ei înșiși și 
lumea socială. 


CAPITOLUL 3 


Trai împreună vs. tral pe cont 
propriu 


Cei mai multi occidentali - sau, in orice caz, 
americani — sunt destul de încrezători că următoarele 
generalizări se aplică aproape tuturor: 


+ Fiecare individ are un set de caracteristici, atribute 
distincte. În plus, oamenii vor să fie distincti — 
diferiți de alti oameni în moduri evidente. 

e Oamenii dețin în principal controlul asupra 
comportamentului propriu; se simt mai bine când 
se află în situaţii in care alegerile și preferinţele 
personale determină rezultatele. 

e Oamenii sunt orientati spre scopurile personale 
care privesc succesul și reușitele, iar ei consideră 
că relațiile și apartenenţa la grupuri uneori stau în 
calea atingerii acelor scopuri. 

e Oamenii se străduiesc să se simtă bine în pielea lor; 
succesul personal și garanţia că ei au calități 
pozitive sunt importante pentru bunăstarea lor. 

e Oamenii preferă egalitate în relaţiile personale sau, 
dacă totuși relațiile sunt ierarhice, atunci preferă o 
poziţie superioară. 

e Oamenii cred că aceleași reguli trebuie aplicate 
pentru toată lumea - indivizii nu ar trebui să fie 
diferentiati prin tratament special datorită 
atributelor personale sau conexiunilor cu oameni 
importanti. Justitia ar trebui sa fie oarba. 


Există, într-adevăr, sute de milioane de astfel de 
oameni, dar ei se găsesc cu precădere în Europa, în 
special în Europa de Nord, și în actualele și fostele 
naţiuni ale Commonwealth-ului britanic, inclusiv în 


Statele Unite. Caracteristicile sociopsihologice ale 
majorității oamenilor din restul lumii, in special ale 
celor din Asia de Est, tind să fie diferite într-o măsură 
sau alta. 


Sinele nonoccidental 


Există o expresie japoneză care reflectă o prejudecată 
culturală împotriva individualitatii: „Cuiul care iese 
în afară trebuie bătut la loc“. În general, se presupune 
că est-asiaticii sunt mai putin preocupaţi de 
obiectivele personale sau de mărirea de sine decât 
occidentalii. Obiectivele grupului și acţiunile 
coordonate sunt deseori adevăratele preocupări. 
Mentinerea relațiilor sociale armonioase va avea cel 
mai probabil întâietate în faţa dobândirii succesului 
personal. Succesul este deseori privit ca un obiectiv 
de grup mai degrabă decât ca o insignă personală de 
merit. Individualitatea nu este dorită în mod special. 
Pentru asiatici, sentimentul a se simţi bine cu ei 
înșiși este probabil legat de sentimentul că sunt în 
armonie cu dorințele grupului din care fac parte si 
îndeplinesc așteptările grupului. Egalitatea de 
tratament nu este presupusă și nici nu este în mod 
necesar considerată dezirabilă. 

Regulile care se aplică pentru relaţii în Asia de Est 
sunt presupuse a fi locale, particulare și specificate 
clar, nefiind în schimb universale. Un prieten asiatic 
mi-a spus că lucrul cel mai remarcabil privind 
vizitarea gospodăriilor americane este că își 
mulțumesc mereu între ei pentru anumite servicii — 
„mulțumesc că ai pus masa’, „mulțumesc că ai spălat 
maşina“. In tara lui, toţi au obligaţii clare într-un 
context dat, fără să simtă nevoia de a mulțumi cuiva 
pentru ducerea obligaţiilor la bun sfârșit. Alegerea nu 
este o prioritate de vârf pentru majoritatea 
populaţiei lumii. (Un prieten din Asia de Est m-a 


intrebat odata de ce americanii considera necesar sa 
aiba de ales din 40 de tipuri de cereale pentru micul- 
dejun.) Asiaticii nu consideră necesară o competenţă 
de a lua decizii când trebuie să facă o alegere. 
Majoritatea americanilor care au depăşit o 
anumită vârstă își amintesc foarte bine abecedarul 
lor, numit Dick and Jane. Dick, Jane și câinele lor, 
Spot, erau destul de individualisti. Prima pagină a 
unei ediţii timpurii din anii 1930 (abecedarul a fost 
foarte utilizat până în anii 1960) ilustrează un băiețel 
care tunde gazonul. Primele propoziţii sunt: „Uite-l 
pe Dick cum aleargă! Uite-l pe Dick cum se joacă! 
Uite-l pe Dick cum aleargă și se joacă! Acesta ar 
părea cel mai firesc tip de informaţii elementare de 
transmis copiilor - conform mentalitatii din 
Occident. Dar prima pagină a abecedarului din China 
din aceeași perioadă înfățișează un băiețel care sta pe 
umerii unui băiat mai mare: „Fratele mai mare are 
grijă de fratele mai mic. Fratele mai mare îl iubește pe 
fratele mai mic. Fratele mai mic îl iubește pe fratele 
mai mare.“ Nu acţiunile individuale, ci relațiile dintre 
oameni par importante de transmis la prima 
întâlnire a unui copil cu cuvintele tipărite. 
Într-adevăr, sinele occidental este practic o 
plăsmuire a imaginaţiei pentru un est-asiatic. După 
cum preciza filosoful Hu Shih: În filosofia 
confucianistă centrată pe om, acesta nu poate exista 
singur; toate acţiunile trebuie să fie sub forma 
interacțiunilor dintre oameni“. Persoana există 
mereu în anumite contexte — în anumite situaţii, cu 
anumiţi oameni, cu care cineva are relaţii de un 
anumit tip —, iar noțiunea că pot exista atribute sau 
acțiuni care nu sunt condiţionate de circumstanțe 
sociale este străină mentalitatii din Orient. 
Antropologul Edward T. Hall a introdus conceptul de 
societăți „cu nivel de contextualizare scăzut" versus 
„cu nivel de contextualizare ridicat, pentru a 


surprinde diferenţele în înţelegerea de sine.” Pentru 
cel din Occident are sens să vorbim despre o 
persoană că are atribute independente de 
circumstanţe sau de anumite relaţii personale. Acest 
sine - acest agent liber mărginit, impermeabil — 
poate trece de la un grup la altul și de la un mediu la 
altul fără modificări semnificative. Dar pentru cei din 
Orient (si pentru multi oameni, într-o oarecare 
măsură), persoana este conectată, fluidă și 
condiționată. Pornind de la precizarea filosofului 
Donald Munro, est-asiaticii se înțeleg pe ei înșiși „în 
termenii relaţiei lor cu întregul, cum ar fi familia, 
societatea, principiul Tao sau Constiinta Pură“.* 
Această persoană participă la un set de relaţii care îi 
permit să acţioneze, iar comportamentul pur 
independent nu este de obicei posibil, cu atât mai 
puţin dorit. 

Din moment ce toate acțiunile sunt în relaţie cu 
altele, sau cel puţin le afectează, armonia în relații 
devine un scop principal al vieţii sociale. Am 
prezentat o ilustrare schematică, menită să surprindă 
diferitele tipuri de conștientizare de sine în relație cu 
cei din interiorul propriului grup (grup intern, de 
apartenenţă) sau un cerc de prieteni apropiaţi și 
familie; reprezentarea exprimă, de asemenea, 
distanţa relativă dintre cei din grupurile interne și cei 
din afara grupului, grupurile externe, sau oameni 
care sunt cel mult simple cunoștințe.” Răsăritenii se 
simt integrați în grupurile lor interne și distanti fata 
de cele externe. Ei tind să simtă că se aseamănă cu 
membrii grupului intern și au mai multă încredere în 
aceștia decât în cei din grupurile externe. Cei din 
Occident se simt relativ detasati de cei din grupurile 
interne și tind să nu facă distincţii atât de mari între 
grup intern si extern. 

Unele realități lingvistice ilustrează diferența 
sociopsihologică dintre Est si Vest. În chineză, nu 


există un echivalent pentru „individualism“. Cel mai 
apropiat care poate fi amintit este „egoism. 
Caracterul chinezesc £ - omenie - înseamnă doi 
oameni. În japoneză, cuvântul eu — însemnând sinele 
transsituational, necondiționat și generalizat, cu 
toate atributele, scopurile, abilitățile si preferințele 
sale — nu este folosit prea des în conversaţie. In 
schimb, japoneza are multe echivalente pentru eu, în 
funcţie de audienţă și de context. Când o femeie 
japoneză ţine un discurs oficial, ea foloseşte în mod 
obisnuit watashi, care este cel mai apropiat echivalent 
japonez al transsituationalului eu. Când un bărbat se 
referă la sine în relaţie cu amicii săi, el va spune boku 
sau ore. Când un tată vorbește cu copilul lui, acesta i 
se va adresa cu otosan (tată). O domnişoară s-ar putea 
referi la sine prin porecla ei când vorbește cu un 
membru al familiei: „Tomo merge azi la şcoală“. 
Japonezii isi spun jibun, a cărui etimologie ne duce la 
un termen care însemnă portia mea. 


Perspectiva răsăriteană şi cea occidentală privind 
relațiile dintre sine, în grup şi în afara grupului: 
Perspectiva răsăriteană 


Perspectiva occidentală 


În coreeană, propoziţia Poti veni la cină? necesita 
cuvinte diferite pentru tu, care sunt comune în multe 
limbi, dar și pentru cină, în funcţie de invitat, dacă 
este un învățăcel sau un profesor. Asemenea practici 
nu reflectă numai simpla politețe sau modestia, ci 
convingerea răsăriteană că o persoană este diferită 
când interacționează cu diferiți oameni.“ 

„Îmi poti spune mai multe despre tine?“ pare o 
întrebare destul de directă pe care o putem adresa 
cuiva, dar tipul de răspuns primit depinde de 
societatea în care punem întrebarea. Nord-americanii 
vor vorbi despre trăsăturile lor de personalitate 
(„prietenos“, „muncitor ), rolurile fiecărei categorii 
(„profesor“, „lucrez pentru o companie care produce 
microcipuri”) si activităţi („Merg des cu cortul) 
Americanii nu își condiționează descrierile despre 
sine foarte mult de context. Sinele chinez, japonez și 
coreean, pe de altă parte, depinde foarte mult de 
context: „Sunt serios la locul de muncă“, „Iubesc 
petrecerile cu prietenii mei . Un studiu care le-a cerut 
japonezilor și americanilor să se descrie fie în 
anumite contexte, fie fără a specifica un anumit tip 
de situație, a arătat că japonezii au întâmpinat 
dificultăți în a se descrie când nu era specificat un 
anumit context — la muncă, acasă, cu prietenii etc. 
Americanii, în schimb, tindeau să se împotmolească 
dacă investigatorul specifica un context: „Eu sunt 
ceea ce sunt. Când se descriau, asiaticii făceau 
referire la rolurile sociale („Eu sunt prietenul 
Joanei“) într-o măsură mai mare decât americanii. ® 
Un alt studiu a dovedit că de două ori mai multi 
japonezi decât americani făceau referire la alti 
oameni („Pregătesc cina cu sora mea) când se 
descriau pe ei.“ 


Când nord-americanii sunt intervievaţi cu privire la 
atributele și preferințele lor, în mod tipic își 


supraestimează trăsăturile specifice. Întrebare dupa 
întrebare, nord-americanii spun despre ei că sunt 
unici, în timp ce probabilitatea ca asiaticii să facă 
această greșeală este mult mai mică.“ Occidentali 
preferă caracterul unic cu privire la mediul și 
posesiunile lor. Psihosociologii Heejung Kim și Hazel 
Markus au rugat câţiva coreeni și americani să aleagă 
obiectul preferat dintr-o multitudine de obiecte.“ 
Americanii au ales cel mai rar obiect, în timp ce 
coreeni l-au ales pe cel mai comun. Rugati să aleagă 
un creion drept cadou, americanii au ales cea mai rară 
culoare, iar est-asiaticii, pe cea mai comună. 

Este revelator faptul că în japoneză stima de sine 
este serufu esutiimu. Nu există un termen indigen 
pentru conceptul de a te simţi bine cu tine însuți. 
Occidentalii sunt mai preocupaţi decât răsăritenii să 
devină mai buni atât în ochii lor, cât și ai altora. 
Americanii sunt mai predispusi să facă unele 
comentarii favorabile spontane despre ei înșiși decât 
japonezii.“ Când măsurile de autoevaluare sunt 
administrate americanilor și canadienilor, se pare că, 
precum copiii de la Lake Wobegon, aceștia se află 
peste medie. Asiaticii se evaluează mult mai jos și nu 
numai că folosesc mai puţine fraze pozitive, ci sunt 
mai înclinați să insiste că au defecte.“ Este putin 
probabil ca ratingul asiaticilor să reflecte doar o 
necesitate mai ridicată de modestie decât a nord- 
americanilor. Asiaticii au de fapt această mustrare de 
conștiință de a părea modesti, dar diferenţele în 
aprecierea de sine există și când participanţii cred că 
răspunsurile lor sunt complet anonime. 

Nu este vorba că asiaticii se simt prost pentru 
propriile atribute. Mai degrabă, nu există nici o 
obligaţie culturală puternică de a se simţi speciali sau 
neobișnuit de talentaţi. Scopul personal în raport cu 
societatea nu constă atât de mult în a-și stabili 
superioritatea sau unicitatea, ci în a obține armonia 


intr-o retea de relatii sociale de sprijin si de a-si juca 
rolul in atingerea scopurilor colective. Aceste scopuri 
presupun un anumit grad de autocritică - opusul 
laudei de sine. Dacă mă voi potrivi într-un grup, va 
trebui să renunţ la aspectele mele care îi deranjează 
pe alţii sau le îngreunează sarcinile. Opus practicii 
asiatice de a învăţa copiii să se integreze armonios cu 
altii, unii copii americani merg la școli în care fiecare 
copil este VIP pentru o zi. (În orașul meu natal, acum 
câţiva ani, consiliul școlii dezbătea practic dacă 
principalul scop al școlilor ar trebui să fie 
impartasirea cunoștințelor sau cel de a cultiva 
increderea in sine. Mi-a placut o caricatura aparuta 
cam în aceeași perioadă, cu o ușă pe care scrie 
„Camera pentru stima de sine.) 

Elevii japonezi sunt învăţaţi să practice autocritica 
atât pentru a îmbunătăţi relaţiile lor cu alte 
persoane, cât și pentru a deveni mai pricepuţi în 
rezolvarea problemelor. Această perspectivă a 
perfectionismului prin autocritică continuă pe tot 
parcursul vieții. Bucătarii de sushi si profesorii de 
matematică nu ating succesul decât după un deceniu 
de experiență în domeniu. De-a lungul evolutiei lor, 
de fapt, profesorii japonezi sunt urmăriți si ajutați de 
colegi pentru a deveni mai buni în meseria lor. 
Comparati acest lucru cu practica americană de a 
pune în sala de clasă profesori, absolvenți de 
facultate după câteva luni de pregătire, lăsându-i să 
reuşească sau nu singuri, spre norocul sau nesansa 
unei generații de elevi.” 

Un experiment realizat de Steven Heine si colegii 
săi surprinde diferențele dintre impulsul occidental 
de a te simți bine cu tine însuți si cel asiatic de 
autoperfecționare.* Experimentatorii au rugat un 
număr de studenți canadieni și japonezi sa dea un 
test fals de „creativitate“, oferindu-le apoi „feedback“ 
și indicând reușita sau eșecul lor. Experimentatorii 


au observat pe ascuns cat timp au lucrat participantii 
la aceeași sarcină. Canadienii au lucrau mai mult la o 
sarcină dacă avuseseră succes; japonezii au lucrat mai 
mult daca dăduseră greș. Japonezii nu erau 
masochiști, ci vedeau pur și simplu ocazia de a se 
autoperfectiona si au profitat. Studiul are implicaţii 
interesante pentru dezvoltarea competențelor atât în 
Orient, cât si în Occident. Occidentalii au o 
probabilitate mai mare de a deveni foarte buni la 
lucruri pe care le încep bine. Răsăritenii par să devină 
cei care se pricep la toate. 


Independenţă versus interdependenta 


Diferentierea în sens larg dintre cele două tipuri de 
societăţi despre care am discutat a fost o noţiune 
fundamentală a științelor sociale din secolul al XIX- 
lea. Distincția este similară cu aceea făcută de 
sociologii germani ai secolului al XIX-lea, în mod 
notabil Ferdinand Tânnies, care a făcut o distincţie 
folositoare pentru compararea culturilor: 
Gemeinschaft (o comunitate bazată pe un simţ al 
identității comun) si Gesellschaft (o instituție menită 
să faciliteze acţiunea pentru atingerea scopurilor 
instrumentale). Un Gemeinschaft este bazat pe 
relațiile care există pur și simplu și pe sentimentul de 
unitate și de reciprocitate, cum ar fi relaţiile dintre 
membrii familiei, congregatii sau rețele de prieteni. 
Este bazat pe simpatie, interacțiuni frecvente faţă în 
fata, experiențe, chiar si proprietăți comune. Un 
Gesellschaft este bazat pe interactiuni care constituie 
o cale către un scop. Presupune deseori schimbul de 
bunuri și munca este frecvent bazată pe negociere și 
pe contracte. Asemenea sisteme sociale permit 
câștigurile personale și avantajul într-un mediu 
competitiv. Corporatiile si birocratiile sunt exemple 


de Gesellschaft. 


Nimeni nu crede ca o institutie sau o societate 
data este de genul Gemeinschaft sau Gesellschaft. 
Acestea sunt doar tipurile ideale. Dar distinctia este 
de o importanţă analitică mare pentru multe științe 
sociale moderne, în special pentru psihologia 
culturală. Gemeinschaft este deseori numit un sistem 
social „colectiv“, iar Gesellschaft este numit de multe 


t“. Termenii 


ori un sistem social „individualis 
„interdependent“ si „independent“, propusi de Hazel 
Markus si Shinobu Kitayama, exprimă noţiuni 
similare, acestea fiind cele pe care le voi folosi în mod 
obisnuit = 

Dobândirea independenţei si a interdependentei 
începe literalmente încă din fașă. Obiceiul ca sugarii 
americani să doarmă într-un pat separat de părinţii 
lor, sau chiar într-o cameră separată, este ceva rar 
pentru bebeluşii asiatici. În schimb, la răsăriteni, 
dormitul în același pat este mult mai întâlnit.“ 
Diferențele sunt intensificate în viata reală. Adulții 
adoratori din diverse generaţii inconjurau deseori 
copilul chinez (chiar dinainte ca limita de un copil per 
familie să înceapă să producă „mici împărați“). 
Bebelușul japonez este aproape mereu alături de 
mama sa. Asocierea cu mama este o condiţie pe care 
unii japonezi, aparent, doresc să o continue la 
nesfârşit. Investigatorii de la Institutul pentru 
Cercetari Sociale al Universitatii din Michigan au 
efectuat recent un studiu in care aveau nevoie de o 
referință pantru a compara măsura in care respon- 
dentii japonezi și americani vor să fie alături de 
mamele lor. Sarcina s-a dovedit a fi foarte dificilă, 
pentru că investigatorii japonezi au insistat că o 
limită rezonabilă pe scară ar fi „vreau să fiu cu mama 
mea aproape tot timpul. Americanii, bineînţeles, 
insistau că acest fapt ar fi extrem de amuzant pentru 
respondentii americani, determinându-i să nu ia 
interviul în serios. 


Independenta copiilor occidentali este adesea 
încurajată prin moduri destul de explicite. Părinţii 
occidentali obligă constant copiii să devină 
independenţi și să îi roage să ia propriile decizii. „Ai 
vrea să te culci acum sau ai vrea o gustare înainte? 
Părintele asiatic ia deciziile pentru copil prin 
presupunerea că părintele stie ce este mai bine 
pentru acesta. 

Părinţii care doresc să crească un copil 
independent nu ar trebui să fie surprinși când 
pregătirea merge atât de bine, încât copiii lor se opun 
amenințărilor care le îngrădesc libertatea de alegere. 
Expertii în psihologie socială Sheena Iyengar si Mark 
Lepper au rugat un număr de copii americani, chinezi 
şi japonezi cu vârsta cuprinsă între șapte și noua ani 
să rezolve anagrame precum: ce cuvinte pot fi 
formate din „GREIT“? Unora li s-a spus să lucreze 
într-o anumită categorie de anagrame, altora li s-a 
oferit șansa de a-și alege anagramele pe care le vor 
rezolva, iar altora li s-a spus că experimentatorul a 
vorbit cu mama copilului, spunându-i că acesta va 
lucra cu o anumită categorie. Cercetătorii au evaluat 
apoi numărul de anagrame rezolvate și timpul în care 
le-au finalizat. Copiii americani au arătat cel mai 
ridicat nivel de motivaţie — petrecând mai mult timp 
în cursul sarcinii, rezolvând mai multe anagrame -— 
când le-a fost permisă alegerea acesteia. Copiii 
americani au afișat cel mai scăzut grad de motivaţie 
când mamele lor le-au ales categoriile, sugerând că ei 
și-au simțit independența încălcată, pierzându-și 
așadar interesul intrinsec asupra sarcinii. Copiii 
asiatici au prezentat cel mai ridicat nivel de motivaţie 
când mamele lor au ales categoria. 

Un accent pus pe relaţii încurajează o preocupare 
fată de sentimentele celorlalți. Cand mamele 
americane se joacă cu copilașii lor, ele tind să pună 
întrebări despre obiecte şi să ofere informații despre 


ele. Dar cand mamele japoneze se joaca cu copilasii 
lor, întrebările au in principal mai multă legătură cu 
sentimentele. Mamele japoneze vor folosi foarte 
probabil cuvinte legate de sentimente când copiii lor 
nu sunt cuminti®: „Fermierul se întristează dacă nu 
mănânci tot ce ţi-a gătit mama, „Jucăria plânge 
pentru că ai aruncat-o, „Peretele spune aul”. 
Concentrarea atenţiei asupra obiectelor, așa cum tind 
părinții americani să facă, ajută la pregătirea copiilor 
pentru a intra într-o lume care se așteaptă ca ei să 
acţioneze independent. Concentrarea pe sentimente 
și pe relaţii sociale, asa cum au tendința să facă 
părinţii asiatici, ajută copiii să anticipeze reacţiile 
altor oameni cu care vor trebui să își coordoneze 
comportamentul. 

Consecințele acestei concentrări diferite asupra 
stărilor emoţionale ale altora pot fi văzute la 
maturitate. Există dovezi că asiaticii sunt mai 
conștienți de sentimentele si atitudinile altora decât 
occidentalii. De exemplu, Jeffrey Sanchez-Burks și 
colegii săi le-au arătat unor coreeni și americani 
evaluările pe care angajatorii le-au făcut folosind 
scale de evaluare.” Coreenii s-au descurcat mai bine 
să deducă din evaluări exact ce au simţit angajatorii 
fata de angajaţii lor decât americanii, care au avut 
tendinţa să ia pur si simplu lucrurile ca atare. Această 
preocupare fata de emoţiile altora se extinde chiar si 
la percepţia despre lumea animalelor. Eu și Taka 
Masuda le-am arătat scene din lumea subacvatică 
studenților japonezi și americani și i-am rugat să 
raporteze ceea ce au văzut. Studenţii japonezi au 
raportat că au „perceput“ mai multe sentimente si 
impulsuri din partea peștilor decât americanii; de 
exemplu: „Pestele roșu trebuie să fie supărat, pentru 
că solzii lui au fost vătămaţi * Similar, Kaiping Peng 
și Phoebe Ellsworth le-au arătat unor studenți 
chinezi și americani imagini animate cu pești care se 


miscau într-un fel anume unul fata de celălalt.“ De 
exemplu, un banc poate părea că urmărește un pește 
care era singur sau că se retrage când peștele singur 
se apropia. Investigatorii i-au întrebat pe studenţi ce 
simt atât peștele care era singur, cât și bancurile de 
pești. Chinezii s-au conformat imediat cu cerința. 
Americanii au întâmpinat dificultăţi cu ambele 
sarcini si au fost literalmente derutati când au fost 
rugați să raporteze care ar putea fi emoțiile bancului. 

Gradul relativ de sensibilitate fata de emoţiile 
altora se reflectă în ipoteze tacite despre natura 
comunicării. Occidentalii își învață copiii să își 
comunice ideile clar și să adopte o direcţie de tip 
,transmitator’, adică vorbitorul este responsabil de 
rostirea unor propoziţii care să fie înțelese clar de 
ascultător — și înțelese, de fapt, mai mult sau mai 
putin independent de context. Este greșeala 
vorbitorului dacă se produc neînţelegeri. Asiaticii, 
din contră, își învață copiii să adopte direcția de 
„receptor“, care presupune că este responsabilitatea 
ascultătorului de a înțelege ce se spune. În cazul in 
care cântatul prea tare al unui copil îl enervează pe 
un părinte american, probabil acesta i-ar spune să nu 
mai facă zgomot. Nimic neclar aici. Părintele asiatic i- 
ar spune mai degrabă: „Ce bine știi să cânţi! La 
început, copilul ar fi satisfăcut, dar ulterior își va da 
seama că poate a vrut să spună altceva și va încerca 
să cânte mai încet sau chiar deloc. 

Occidentalii — și poate în special americanii — sunt 
predispusi să-i găsească pe asiatici greu de descifrat, 
pentru că aceștia tind să presupună că punctul lor de 
vedere a fost făcut clar indirect si cu tact. În același 
timp, occidentalul este total în ceaţă. Asiaticii, la 
rândul lor, preferă să îi numească pe occidentali — și 
poate mai ales pe americani - direcţi, până la 
condescendenta sau chiar impolitete. 


Exista multe moduri prin care putem analiza 
distinctia dintre societatile relativ independente si 
interdependente, dar în ilustrarea acestora poate fi 
de folos să ne concentrăm pe patru dimensiuni 
conexe, dar oarecum distincte: 


e Insistenta privind libertatea de acțiune individuală 
versus preferința pentru acțiunea colectivă. 

+ Dorința pentru individualitate versus preferința 
pentru armonie în grup. 

e Preferinta pentru egalitarism și statut dobândit 
versus acceptarea unei ierarhii și a unui statut 
atribuit. 

+ Convingerea ca regulile care guvernează un 
comportament adecvat ar trebui să fie universale 
versus preferința pentru abordările particulare 
care iau în considerare contextul si natura 
relaţiilor implicate. 


Aceste dimensiuni sunt doar corelate între ele; și 
este posibil, de exemplu, ca o anumită societate să fie 
destul de independentă în ceea ce privește unele 
dimensiuni și mult mai puţin în ceea ce privește 
altele. Sociologii au încercat să măsoare fiecare dintre 
aceste dimensiuni si altele asociate printr-o varietate 
de moduri, inclusiv scale de valoare, studii ale 
materialelor arhivate și experimente. 

Unele dintre cele mai interesante materiale 
realizate pe baza unor sondaje provin din studiul 
oamenilor de afaceri din diferite culturi. Asemenea 
sondaje oferă dovezi convingătoare, deoarece multe 
lucruri sunt considerate mai mult sau mai puţin 
constante, inclusiv bogăţia relativă și nivelul de 
educaţie. Într-un studiu clasic de acest tip, Geert 
Hofstede a oferit si mai multă comparabilitate: toți 
participanţii, care proveneau din zeci de societăţi 
diferite, erau angajaţi ai IBM. El a găsit diferente 
culturale dramatice în ceea ce privește valorile chiar 
și printre angajaţii Big Blue. 


Date similare au fost colectate de Charles 
Hampden-Turner si Alfons Trompenaars, profesori la 
o scoala internaţională de afaceri din Ţările de Jos.“ 
Pe o perioadă de câţiva ani, au adresat zeci de 
întrebări directorilor adjuncti care au participat la 
seminare desfășurate în întreaga lume. Participanţii 
la seminarele lor — 15 000 în total — erau din Statele 
Unite, Canada, Australia, Marea Britanie, Ţările de 
Jos, Suedia, Belgia, Germania, Franța, Italia, 
Singapore si Japonia (si un număr restrâns de 
participanți din Spania si Coreea). Hampden-Turner 
si Trompenaars i-au pus pe studenţii lor în fata unor 
dileme în care valori independente erau puse faţă în 
fata cu valori interdependente. 

Pentru a analiza valoarea distinctiei individuale 
fata de relaţiile armonioase din grup, Hampden- 
Turner si Trompenaars i-au rugat pe manageri să 
indice tipul de post pe care l-ar prefera: a) un loc de 
muncă în care inițiativele personale sunt încurajate și 
inițiativele individuale își ating scopul; versus b) un 
loc de muncă în care nimeni nu este selectat pentru 
onoare personală, dar unde toţi lucrează împreună. 

Peste 90% dintre respondentii americani, 
canadieni, australieni, englezi, danezi și suedezi au 
susținut prima alegere - alternativa libertății 
individuale — versus mai putin de 50% dintre japonezi 
și singaporezi. Preferintele germanilor, italienilor, 
belgienilor si francezilor au fost împărțite. 

Statele Unite sunt descrise uneori ca un loc unde, 
dacă sustii că ai ceva avere, ar trebui să poți 
demonstra că iti schimbi codul postal la fiecare cinci 
ani, aproximativ. (Acest lucru se întâmpla înainte ca 
cei de la compania de telefoane să schimbe codul 
poștal al cetăţenilor fără să aștepte ca aceștia să se 
mute). În unele ţări, relaţiile cu compania unde în 
care ești angajat și legătura cu colegii de acolo sunt 
mai apreciate decât în Statele Unite și se presupune 


că sunt mai mult sau mai putin permanente. Pentru a 
analiza această diferență dintre culturi, Hampden- 
Turner și Trompenaars i-au rugat pe participanţi să 
aleagă dintre următoarele așteptări: Dacă aplic 
pentru o slujbă dintr-o companie, a) voi lucra mai 
mult ca sigur tot restul vieţii mele acolo; sau b) sunt 
aproape sigur că această relație va avea o durată 
limitată. 

Peste 90% dintre americani, canadieni, australieni, 
englezi și danezi au răspuns că este posibil să lucreze 
o perioadă limitată. Lucru valabil doar pentru 
aproximativ 40% dintre japonezi (desi ar fi 
indubitabil un procent mai mare în zilele noastre 
după „reducerea populaţiei“ din Japonia). Francezii, 
germanii, italienii si belgienii s-au aflat din nou 
undeva la mijloc, desi mai aproape de ceilalți 
europeni decât de asiatici. 

Pentru a analiza valoarea relativă acordată 
statutului dobândit versus statutul atribuit, 
Hampden-Turner si Trompenaars i-au întrebat pe 
participanți dacă împărtășesc sau nu următoarea 
perspectivă: a deveni un om de succes si a fi respectat 
presupune multă muncă. Este important ca un 
manager să fie mai în vârstă decât subordonații săi. 
Oamenii în vârstă ar trebui să fie mai respectaţi decât 
cei tineri. 

Peste 60% dintre respondentii americani, 
canadieni, australieni, suedezi si britanici au respins 
ideea că statutul ar trebui să fie bazat în vreun fel pe 
vârstă. Aproape 60% dintre respondentii japonezi, 
coreeni și singaporezi au acceptat ierarhia după 
vârstă, francezii, italienii, germanii și belgienii s-au 
aflat din nou undeva la mijloc, deşi mai aproape de 
ceilalți europeni decât de asiatici. 

Desigur, nu este nevoie să mai spunem că există 
un risc ridicat de conflict când oameni din culturi 
diferite cu orientări diferite trebuie să aibă de-a face 


unii cu alţii. Este valabil in special când oamenii care 
sustin valorile universale interacționează cu oamenii 
care cred că fiecare situaţie în parte trebuie să fie 
analizată obiectiv si că ar fi potrivit să existe reguli 
diferite pentru oameni diferiți. Occidentalii trăiesc pe 
baza unor principii abstracte și le place să creadă că 
acestea se aplică tuturor oamenilor. A ignora regulile 
universale pentru a te adapta unor cazuri individuale 
pare imoral pentru occidentali. A insista asupra 
acelorași reguli pentru fiecare caz poate părea, în cel 
mai bun caz, obtuz și rigid pentru cel din Orient și, în 
cel mai rău caz, crud. Multe dintre întrebările 
adresate de Hampden-Turner si Trompenaars relevă 
ce diferență semnificativă există între culturi în 
preferința lor pentru reguli universal aplicabile versus 
tratarea specială a unora dintre cazuri pe baza 
aspectelor lor distincte. Una dintre întrebările lor se 
referă la modul în care se poate trata cazul unui 
angajat a cărui activitate pentru o companie, deși 
excelentă timp de 15 ani, a fost nesatisfăcătoare timp 
de un an. Dacă nu există nici un motiv să ne 
așteptăm că performanţa lui se va îmbunătăţi, 
angajatul ar trebui să fie: (a) concediat, pe motiv că 
performanţa lui la locul de muncă ar trebui să 
rămână un motiv de concediere, indiferent de vârsta 
persoanei si de istoricul său anterior, sau (b) este 
gresit să nu luăm în considerare cei 15 ani în care 
angajatul a lucrat pentru companie? Trebuie să luăm 
în considerare responsabilitatea companiei pentru 
viaţa sa. 

Peste 75% dintre americani și canadieni au 
considerat că angajatul trebuie concediat. Aproape 
20% dintre coreeni și singaporezi au fost de acord cu 
această perspectivă. Aproape 30% dintre japonezi, 
francezi, italieni și germani au fost de acord, iar 40% 
dintre britanici, australieni, danezi și belgieni au fost 
de acord. (Atipic, britanicii și australienii au fost mai 


aproape de europenii continentali decât de nord- 
americani.) 

Întocmai cum reiese din aceste rezultate, 
angajamentul occidentalilor fata de regulile universal 
aplicabile influențează înțelegerea lor asupra naturii 
acordurilor dintre indivizi și dintre corporații. 
Implicit, din perspectiva occidentalilor, odată ce un 
contract a fost încheiat, devine obligatoriu — neluând 
în considerare circumstanțele care ar face 
aranjamentul mai putin favorabil uneia dintre parti 
decât fusese inițial. Dar, pentru cei care provin din 
culturi interdependente, cu un nivel de 
contextualizare ridicat, schimbarea circumstanțelor 
determină modificarea înțelegerii. 

Aceste perspective diferite produc în mod regulat 
neînţelegeri la nivel international. Cazul 
„contractului privind zahărul“ între Japonia și 
Australia de la mijlocul anilor 1970 oferă un exemplu 
deosebit de dramatic. Producătorii de zahăr rafinat 
din Japonia au încheiat un contract cu furnizorii 
australieni pentru a le furniza zahăr pe o perioadă de 
cinci ani la preţul de 160 de dolari per tonă. Dar, la 
scurt timp după ce contractul a fost semnat, valoarea 
zahărului pe piaţă a scăzut dramatic. Atunci japonezii 
au cerut o renegociere a contractului, pe motiv că 
circumstanțele s-au schimbat radical. Dar pentru 
australieni acordul avea caracter obligatoriu, indi- 
ferent de circumstanțe, și au refuzat să în considerare 
orice schimbări.“ 

O implicatie importantă a diferențelor care există 
între societățile independente și interdependente în 
ceea ce privește afacerile este că publicitatea trebuie 
modificată în funcţie de diversitatea culturală a 
publicului-tinta. Expertii în marketing Sang-Pil Han 
și Sharon Shavitt au analizat reclamele americane și 
coreene din ziarele de știri populare și revistele 
destinate femeilor.” Ei au concluzionat că reclamele 


americanilor evidenţiază beneficiile individuale si 
preferințele („Fă-ţi drum prin mulțime“, „Trăiesc cu 
bucurie“), în timp ce reclamele coreene le vor 
evidenția pe cele colective („Avem un mod de a aduce 
oamenii împreună“, „Să se audă vestea prieteniilor 
din domeniul afacerilor care chiar funcţionează”). 
Când Han si Shavitt au efectuat experimente, 
arătându-le oamenilor diferite tipuri de reclame, au 
descoperit că reclamele individualiste erau mai 
eficiente în cazul americanilor și cele colectiviste în 
cazul coreenilor. 


Independenţa versus interdependenta nu este, 
desigur, o chestiune de ori-ori. Fiecare societate — si 
fiecare individ — este un amestec din ambele. S-a 
dovedit că este extrem de ușor să aduci oricare dintre 
orientări în prim-plan. Psihologii Wendi Gardner, 
Shira Gabriel si Angela Lee i-au „pregătit“ pe 
studenţii americani să gândească independent sau 
interdependent. Au făcut acest lucru în două 
moduri diferite. În cursul unui experiment, 
participanţii au fost rugaţi să citească o poveste 
despre un general care a trebuit să aleagă un 
războinic pentru a-l trimite regelui. Într-o versiune 
„independentă“, regele a ales cel mai bun individ 
pentru sarcina sa.“ Într-o versiune 
„interdependentă“, generalul a vrut să facă o alegere 
de care ar fi beneficiat si familia sa. Folosind o altă 
metodă de pregătire, participanţii au fost rugaţi să 
caute într-un paragraf cuvintele care descriau o 
călătorie prin oraș. Cuvintele erau ori independente 
prin natura lor (de exemplu, „eu, „a mea) sau 
interdependente (de exemplu, „noi“, „ale noastre“). 
După ce au citit povestea sau au căutat cuvintele 
din paragraf, participanţii au fost rugaţi să 
completeze un chestionar care evalua importanţa pe 
care o puneau pe valorile individualiste (precum li- 


bertatea si traiul unei vieţi variate) si valori 
colectiviste (precum sentimentul apartenentei si 
respectul pentru bătrâni). Ei au citit, de asemenea, o 
poveste în care „Lisa“ refuza să îi ofere prietenei ei 
„Amy“ ajutor să găsească un magazin de artă, pentru 
că era cufundată în lectura unei cărți; apoi au fost 
întrebaţi dacă maniera în care s-a comportat Lisa a 
fost nepotrivit de egoistă. Studenţii care au fost 
expuși la pregătirea independentă au cotat valorile 
individualiste mai mult, iar valorile colectiviste mai 
putin decat studentii care au fost expusi la pregatirea 
interdependenta. Participantii care au fost pregatiti 
să gândească independent au fost de asemenea mai 
iertători cu Lisa cea absorbită de lectură. Gardner si 
colegii săi au repetat studiul, adăugând studenți din 
Hong Kong la esantionul american si o categorie 
nepregatita standard. Studentii americani au cotat 
valorile individualiste mai mult decât pe cele 
colectiviste - cu excepţia cazului in care au fost 
expusi la o pregatire pentru gandire interdependenta. 
Studenţii din Hong Kong au apreciat valorile 
colectiviste mai mult decât pe cele individualiste - cu 
excepția cazului în care au fost expuși la o pregătire 
pentru gândire independentă. 

Bineînțeles, răsăritenii sunt „pregătiți' în mod 
constant cu indicii interdependente, iar occidentalii, 
cu indicii independente. Asta ne face să gândim că, 
deși în evoluţia lor nu au fost determinaţi să fie 
înclinați către o direcție anume, indiciile care ii 
înconjoară ar face ca oamenii care trăiesc în societăţi 
interdependente să se comporte în general în moduri 
interdependente, iar cei care trăiesc în societăți 
independente să se comporte în general în moduri 
independente. De fapt, aceasta este o constatare 
comună printre oamenii care trăiesc în „cealaltă“ 
cultură de ceva vreme. Exemplul meu favorit este cel 
al unui tânăr psiholog canadian care trăia de câțiva 


ani in Japonia. Apoi a candidat pentru un loc de 
munca la universitati americane. Consilierul sau a 
fost îngrozit să descopere că scrisoarea lui începea cu 
scuze pentru faptul că era nedemn pentru slujbele în 
cauză. Alte dovezi arată că stima de sine este foarte 
maleabilă.** Japonezii care locuiau în Occident de 
ceva vreme au arătat o creștere notabilă în ceea ce 
privește stima de sine, probabil pentru că situaţiile 
pe care le întâlneau ofereau în general mai multă 
încredere in sine decât cele tipice Japoniei.“ 
Caracteristicile sociopsihologice ale oamenilor care 
au crescut în culturi foarte diferite sunt departe de a 
fi complet imuabile. 


Moduri de gândire 


Activitatea lui Hampden-Turner și a lui Trompenaars 
clarifică faptul că Occidentul nu este ceva omogen 
când vorbim despre independență versus 
interdependenta. Există, de asemenea, particularități 
importante privind diferențele descoperite în tările 
occidentale. În general, tările mediteraneene plus 
Belgia si Germania sunt undeva la mijloc între țările 
din Asia de Est, pe de o parte, si ţările cel mai 
puternic influențate de cultura protestantă, anglo- 
saxonă, de cealaltă. Există chiar şi mai multă 
particularitate decât atât. Cineva a spus că „ideile se 
deplasează spre vest“, ceea ce înseamnă că valorile 
precum individualitatea, libertatea, rațiunea si 
universalitatea au devenit progresiv dominante si 
mai articulate, astfel încât civilizația s-a mutat spre 
vest de la originile sale din Cornul Abundentei. 
Babilonienii au codificat si au făcut legea universală. 
Israelitii au evidențiat individualitatea. Grecii au 
apreciat individualitatea si mai mult si au adaugat un 
angajament fata de libertatea personală, spiritul 
dezbaterii și logica formală. Romanii au adus în dar 


organizarea raţională si ceva ce semăna cu geniul 
chinezilor privind realizările tehnologice si — după un 
declin care a durat un mileniu - succesorii lor, 
italienii, au redescoperit aceste valori şi au clădit pe 
reușitele grecilor si ale romanilor. Reforma 
protestantă, începând în Germania si Elveţia si 
ocolind în mare parte Franţa și Belgia, a adăugat 
responsabilitatea individuală și definiția muncii ca 
fiind o activitate sacră. Reforma a adus, de asemenea, 
un angajament mai scăzut pentru viața de familie și 
alte grupuri interne, la care s-a adăugat o voinţă mai 
mare de a se încrede în grupurile externe și de a se 
implica cu membrii lor. Aceste valori erau toate 
intensificate în subculturile calviniste ale Marii 
Britanii, inclusiv puritanii și prezbiterienii, ale căror 
ideologii egalitare aveau să pună bazele guvernului 
Statelor Unite. (Thomas Jefferson îl parafraza pe 
John Locke când scria: „Credem că aceste adevăruri 
sunt evidente de la sine, că toţi oamenii sunt creați 
egali, cu anumite drepturi inalienabile, printre 
acestea dreptul la viata, libertate...) 

Descoperirile lui Hampden-Turner și Trompenaars 
privind valorile sociale, precum si cele ale lui 
Hofstede, urmăresc aproape exact întreaga călătorie 
ideologică din Est si Vest. Cu cât o tara se află mai 
aproape de Occident, cu atât susţinerea pentru 
valorile independente ale acelei tari este, in general, 
mai mare. Mai mult decât atât, aceste diferenţe între 
culturile europene se reflectă în subculturile lor 
continuatoare din Statele Unite, un fapt documentat 
în istoria culturală a imigranţilor scoliti precum 
economistul Thomas Sowell.* Am cunoscut odată un 
sociolog renumit și bine poziționat, un prezbiterian 
scotiano-american artagos, care s-a cufundat în 
corectitudinea calvinistă. El a avut un fiu care era de 
asemenea sociolog și care a trebuit să lupte din când 
in când să-și susțină cariera în timpul anilor 1970, 


cand slujbele erau putine in Statele Unite. Colegul 
meu constata uneori cu mândrie că, desi ar fi fost 
ușor pentru el să facă acest lucru, nu a intervenit 
niciodată în situaţia fiului său pentru a-l ajuta. 
Prietenii protestanți anglo-saxoni ai colegului său 
dădeau din cap aprobator privind corectitudinea 
poziţiei sale chiar și în fata durerii personale pe care 
ei știau că asociatul lor a trăit-o. Colegii săi evrei și 
catolici, cu valorile lor preponderent continentale, se 
uitau șocați si fără să le vină să creadă ce aud, în fata 
lipsei sale de sentimente pentru familie. La un nivel 
putin mai științific decât această istorioară: am 
descoperit că în general protestanții albi, dintre 
participanții americani din studiile noastre, sunt cei 
care prezintă cele mai „occidentale“ tipare de 
comportament, iar catolicii și grupurile de 
minorități, inclusiv afro-americanii si latino- 
americanii, sunt oarecum inclinati spre tipare 
răsăritene. 


Există, de asemenea, diferențe majore între culturile 
răsăritene în toate tipurile de comportamente și 
valori sociale importante, dintre care unele sunt 
legate de independenţă versus interdependenta. 

Am fost în China în 1982, la sfârşitul Revoluţiei 
Culturale. Tara părea extrem de exotică - atât prin 
aspectele sale tradiționale, cât și prin cele impuse de 
comunism. (Asta se întâmpla cu mult înainte ca 
Starbucks să deschidă un magazin în Orașul interzis!) 
Prima piesă occidentală jucată în Beijing după 
revoluţie a fost pusă în scenă în timpul vizitei mele 
acolo. Era Moartea unui comis-voiajor, de Arthur 
Miller. Alegerea părea foarte stranie. Am considerat 
că piesa a avut nu doar un caracter occidental, ci și 
unul distinct american. Personajul principal este un 
comis-voiajor, „un om al naturii, călărind pe un 
zâmbet si o rază de soare“. Spre uimirea mea, piesa a 


avut un succes formidabil. Dar Arthur Miller, care 
venise in China pentru a colabora la productia piesei, 
a oferit un motiv satisfăcător pentru primirea din 
partea publicului. „Piesa este despre familie“, a spus 
el, „iar chinezii au inventat familia. S-ar putea să fi 
adăugat că piesa este despre obraz sau despre 
necesitatea de a avea respectul comunităţii, chinezii 
inventând-o și pe aceasta. 

Japonezii sunt probabil la fel de mult preocupaţi 
de obrazul lor precum chinezii, dar probabil cu mai 
puțină implicare cu rudele de gradul I si mai mult 
angajament fata de companie. Există si alte diferente 
semnificative între japonezi și chinezi. Sociologul 
Robert Bellah, filosoful Hajime Nakamura, 
psihologul Dora Dien si specialistul în filosofie 
socială Lin Yutang, printre multi alţii, au detaliat 
unele dintre aceste diferențe.” Desi constrângerile 
sociale sunt în general mai mari atât pentru chinezi, 
cât și pentru japonezi decât pentru occidentali, 
constrângerile vin în primul rând de la autorităţi, în 
cazul chinezilor, și de la cunoștințe, în cazul 
japonezilor. Controlul în sălile de clasă din China, de 
exemplu, este deținut de profesor, dar în Japonia, de 
elevi. Dora Dien a scris că „chinezii pun accentul în 
particular pe relații diadice [dintre două persoane], 
păstrându-și în același timp individualitatea, în timp 
ce japonezii tind să se lase absorbiți într-un grup. 
Deși atât chinezii, cât si japonezii trebuie să se 
conformeze pentru a avea parte de liniște în viaţa lor 
de zi cu zi, despre chinezi se spune că se zbat pentru 
a îndeplini cerinţele, pe când japonezilor chiar le plac. 
Despre japonezi se spune că împărtășesc cu germanii 
și olandezii nevoia de ordine în toate sferele vieţii lor; 
chinezii împărtășesc cu mediteraneenii o abordare a 
vieții mult mai relaxată. 

Uneori, se susține că un anumit tip de relaţie 
socială este unică pentru japonezi. Aceasta este amae, 


un concept discutat pe larg de catre psihanalistul 
japonez Takeo Doi. Amae descrie relaţia in care unei 
persoane inferioare, unui copil sau unui angajat, de 
exemplu, i se permite să aibă un comportament 
inadecvat — de a cere o jucărie scumpă sau de a cere o 
promovare într-un moment care nu este justificat de 
politica companiei — ca o exprimare a încrederii că 
relația este destul de strânsă încât superiorul să-și 
permită să fie indulgent. Amae înlesnește relația, 
crescând încrederea între cele două parti, cimentand 
legăturile, desi aceste rezultate vin cu un anumit pret 
pentru autonomia celui inferior. 

Diferenţele foarte reale dintre culturile răsăritene 
și cele occidentale nu ar trebui totuși să ne facă să 
omitem faptul că Estul și Vestul sunt destul de 
diferite în ceea ce privește numeroase valori centrale 
și caracteristici sociopsihologice. 


Awase și erabi 


Stiluri de conflict si de negociere 


Dezbaterea este aproape la fel de neobișnuită în Asia 
modernă precum în China antică. De fapt, întreaga 
retorică a argumentării, care este o a doua natură a 
occidentalilor, este în mare măsură absentă în Asia. 
Nord-americanii încep să își exprime opiniile si să le 
justifice încă de la cursurile „arată si povesteşte“ 
(„show and tell”) de la grădiniţă („Acesta este robotul 
meu; este distractiv să mă joc cu el pentru că...“). In 
schimb, nu există multe argumentări sau schimb de 
opinii în viaţa asiatică. Un prieten japonez și 
specialist în psihologie socială, Shinobu Kitayama, 
mi-a spus că acest concept de „discuţie animată“ nu 
există în Japonia — deoarece pune în pericol armonia 
grupului. Acest fapt a subminat probabil o tentativă 
de a organiza o cină în stil american în Japonia, 
invitând doar oaspeţi japonezi care și-au exprimat 


pasiunea pentru instituţie — dupa martini, friptură si 
plăcintă cu mere. Efortul nu a avut succes din cauza 
lipsei de opinii și a celor dispuși să le apere. 

Absența unei tradiții pentru dezbateri are 
implicaţii deosebit de dramatice pentru conduita 
vieții politice. Foarte recent, Coreea de Sud și-a 
instalat primul guvern democratic. Înainte de asta, 
era ilegal să vorbești despre Coreea de Nord. 
Occidentalii înțeleg cu greu acest lucru, întrucât 
Coreea de Sud a avut parte de unul dintre cele mai 
impresionante miracole economice din lume din 
ultimii 40 de ani, iar Coreea de Nord este un stat 
eșuat din toate punctele de vedere. Dar, ca urmare a 
absenței tradiţiei pentru dezbateri, coreenii nu au 
nici o speranţă că principiile corecte vor câștiga pe 
piaţa ideilor, iar fostele guverne și-au „protejat! 
cetățenii împiedicând discuţiile despre concepţiile 
comuniste și practicile nord-coreene. 

Tradiţia pentru dezbateri vine mână în mână cu 
un anumit stil al retoricii în sfera legii și în știință. 
Retorica lucrărilor științifice constă dintr-o imagine 
de ansamblu a ideilor care vor fi luate în considerare, 
o descriere a teoriilor de bază relevante, o ipoteză 
specifică, o declaraţie a metodelor si justificarea lor, o 
prezentare a dovezilor produse de metode, un 
argument cu privire la motivul pentru care dovezile 
susțin ipoteza, o respingere a posibilelor 
contraargumente, o trimitere înapoi la teoria de bază 
și un comentariu asupra domeniului mai larg din care 
face parte articolul. În cazul americanilor, această 
retorică se construiește puţin câte puţin de la 
grădiniță până la facultate. Până când vor absolvi, 
devine o a doua natură. Dar, în cea mai mare parte, 
retorica este nouă pentru studentul asiatic, iar 
învăţarea ei poate fi un proces lent și dureros. Nu este 
ceva neobișnuit ca profesorii americani de științe să 
fie impresionați de studenţii lor asiatici sârguincioși 


și atent selectaţi, ca mai apoi să fie dezamăgiţi de 
prima lor lucrare importantă - nu pentru că nu 
stăpânesc bine limba engleză, ci din cauză că nu 
stăpânesc retorica de bază în domeniul profesorului. 
Din experienţa mea, nu este neobișnuit ca profesorii 
să nu recunoască faptul că este lipsa retoricii 
occidentale la care ei obiectează, mai degrabă decât la 
o lipsă mai profundă de înțelegere a demersului la 
care s-au angajat. 

Forma retorică, combativă, este și ea absentă în 
legea asiatică. În Asia, legea nu constă, precum este 
în Occident, în mare parte, dintr-o întrecere între 
oponenți. De regulă, părţile implicate aduc cazul în 
fata unui intermediar, al cărui scop nu este 
corectitudinea, ci reducerea dușmăniei - prin 
căutarea unei „căi de mijloc“ pornind de la 
argumentele părților.“ Nu există o încercare de a 
deriva o soluționare a unui conflict legal dintr-un 
principiu universal. În schimb, este probabil ca 
asiaticii să considere că justiţia în sensul abstract, ca 
la carte, tipic occidentală, este rigidă și lipsită de 
sentimente. 

Negocierea are, de asemenea, un caracter diferit în 
societăţile cu un nivel de contextualizare ridicat din 
Răsărit fata de cele cu un nivel de contextualizare 
scăzut din Occident.* Politologul Mushakoji Kinhide 
caracterizează stilul erabi, occidental (activ, 
responsabil), ca fiind întemeiat pe credința că „omul 
poate manipula la alegere mediul său pentru foloase 
proprii. Această perspectivă implică o secvență 
behavioristă în care o persoană își setează un scop, 
dezvoltă un plan menit să atingă acel obiectiv si apoi 
acționează pentru a schimba mediul în conformitate 
cu acel plan.“ Pentru o persoană care are un astfel 
de stil, nu prea are rost să se concentreze pe relaţii. 
Rezultatele contează. Propunerile și deciziile tind să 
fie de tipul ori-ori, deoarece occidentalul ştie ce vrea 


si are o idee clara despre ceea ce poate oferi si primi 
în schimb pentru a încheia o înţelegere acceptabilă. 
Negocierile trebuie să fie scurte și la obiect, pentru a 
nu pierde timp în atingerea scopului. 

Stilul japonez, awase (armonios, adaptat), 
„respinge ideea că un om poate manipula mediul si 
presupune, în schimb, că se adaptează la acesta“. 
Negocierile nu sunt considerate „balistice“, eforturi 
singulare care nu sunt niciodată revizuite, iar relaţiile 
sunt considerate a fi de lungă durată. Alegerile care 
presupun extremele sunt evitate. Există convingerea 
că „înțelepciunea pe termen scurt poate însemna 
nebunie pe termen lung*.“ Un negociator japonez ar 
putea ceda mai mult în negocieri pentru o primă 
înțelegere decât ar putea un occidental aflat într-o 
poziţie similară, asteptandu-se ca aceasta să pună 
bazele unei viitoare încrederi și cooperări. Problemele 
sunt presupuse a fi complexe, subiective şi 
interconectate, spre deosebire de simplitatea, 
obiectivitatea și „fragmentarea“ pe care le presupune 
americanul cu stilul erabi. 


Așadar există diferente sociopsihologice dramatice 
între est-asiatici, ca grup, și oamenii de cultură 
europeană, ca grup. Est-asiaticii trăiesc într-o lume 
interdependentă în care sinele este parte dintr-un 
întreg mai mare; occidentalii trăiesc într-o lume în 
care sinele este un agent liber unitar. Răsăritenii 
apreciază succesul si reusitele in mare parte pentru 
ca reflecta bine asupra grupurilor din care fac parte; 
occidentalii apreciază aceste lucruri pentru că sunt 
embleme ale meritului personal.  Răsăritenii 
apreciază integrarea si folosesc autocritica pentru a 
se asigura că reuşesc; occidentalii apreciază 
individualismul și încearcă să se facă plăcuți. 
Răsăritenii sunt foarte receptivi la sentimentele 
altora si se străduiesc pentru armonia 


interpersonală; occidentalii sunt mai preocupaţi de 
cunoașterea sinelui, fiind pregătiţi să sacrifice 
armonia in favoarea corectitudinii. Răsăritenii 
acceptă ierarhia si controlul grupului; occidentalii vor 
prefera egalitatea si posibilitatea de a prelua 
controlul propriilor acțiuni.  Asiaticii evita 
controversele și dezbaterile; occidentalii cred în 
retorica argumentării în domenii precum drept, 
politică sau știință. 

Nici una dintre aceste generalizări nu se aplică 
tuturor membrilor grupurilor respective, bineînțeles. 
Fiecare societate are indivizi care seamănă mai mult 
cu cei din alte societăţi, destul de diferite, decât cu cei 
din propria societate; si fiecare individ dintr-o 
anumită societate se mișcă destul de mult între polii 
independenţi si cei interdependenti de-a lungul unei 
vieți — de-a lungul unei zile, de fapt. Dar variatiile 
dintre și în societăţi, precum și între indivizi, nu ar 
trebui să ne determine să ignorăm faptul că există 
diferențe foarte reale, substanţiale în medie, între 
est-asiatici și cei din culturile europene. 

Din câte ne putem da seama, aceste diferențe 
sociale sunt aproximativ identice cu diferențele care 
i-au caracterizat pe chinezii și grecii antici.” Si daca 
circumstanțele sociale au fost cele care au produs 
diferențele cognitive dintre chinezii și grecii antici, 
atunci ne-am putea aștepta să descoperim diferenţe 
cognitive între est-asiaticii moderni si occidentali, 
care să reflecte diferențele dintre aceste două 
popoare antice. 


CAPITOLUL 4 


„Cu ochii în patru“ sau „Fii cu ochii 
pe minge“? 


Dacă oamenii văd într-adevăr lumea în termenii 
dictati de existența lor socială, atunci ne putem 
aștepta ca est-asiaticii moderni să aibă aceleași 
viziuni holistice asupra lumii precum gânditorii 
Chinei antice și ne putem aștepta de la oamenii 
moderni de cultură europeană să prezinte aceleași 
tipuri de abordări analitice care erau caracteristice 
gânditorilor Greciei antice. Mai mult, diferitele 
realităţi sociale ar putea produce tipare foarte diferite 
de a vedea literalmente lumea. Oamenii care trăiesc 
într-o lume in care forțele externe sunt cele 
importante vor observa probabil mult mai atent 
mediul înconjurător. Oamenii care trăiesc într-o lume 
în care libertatea personală produce rezultate s-ar 
putea concentra în primul rând pe obiectele pe care le 
pot manipula pentru a-și îndeplini propriile 
obiective. 


Holism versus analiză 


Recent, mă aflam într-un avion cu destinaţia 
California de Nord când am auzit vocea unui bărbat — 
un american de descendență europeană - care îi 
punea întrebări fiului său de doi ani și jumătate. 


Tata: „Ce formă are balonul?” Nici un răspuns. 
„Este rotund, Jason!“ 

Tata: „Aceasta este o pereche de șosete. Sunt 
lungi sau scurte?“ 

Băiatul: „Scurte“. 

Tata: „Exact, scurte“. 

Tata: „Aceasta este o pereche de pantaloni. 
Sunt...?° 

Băiatul: „Scurţi . 

Tata: „Nu, Jason. Sunt lungi!“ 


Deși pentru occidentali acest dialog poate părea 
un test banal, pentru standardele asiaticilor este 
destul de neobișnuit. Întrebările tatălui îi directionau 


atenţia fiului său către obiectele din jurul său si ii 
vorbea astfel despre proprietăţile lor. Deși din 
perspectiva occidentalilor acesta poate părea cel mai 
firesc mod de a orienta atenţia unui copil, nu este 
valabil și pentru răsăriteni, iar motivele pentru acest 
lucru au implicaţii profunde pentru diferențele 
culturale de percepţie si de cunoaștere. 

Filosofii chinezi antici vedeau lumea ca fiind 
formată din substanțe continue, iar filosofii Greciei 
antice aveau tendinţa să vadă lumea ca fiind compusă 
din elemente distincte sau atomi separați. O bucată 
de lemn pentru lumea chineză ar fi fost un material 
uniform, omogen; pentru greci ar fi fost compusă din 
particule. Un lucru nou, de exemplu, o scoică, s-ar 
putea să fi fost văzută de chinezi drept o substanţă și 
un obiect de către greci. În mod remarcabil, există 
dovezi că asiaticii moderni tind, de asemenea, să 
vadă lumea ca fiind din substanţe continue, în timp 
de occidentalii moderni sunt mai predispuși să vadă 
obiecte. 

Specialiștii în psihologie cognitivă Mutsumi Imai 
și Dedre Gentner le-au arătau niște obiecte compuse 
din substanțe anume unor japonezi și americani de 
diferite vârste, de la mai puţin de doi ani până la 
vârstă adultă, si le-au descris în moduri neutre dacă 
fiecare era un obiect sau o substanta.~~ De exemplu, 
le-au arătat o piramidă din plută și le-au spus 
participanților „priviţi acest dax“. Apoi le-au arătat 
acestora două tăvi, una dintre ele având un lucru 
similar ca formă precum obiectul prezentat, dar 
format dintr-o substanţă diferită (de exemplu, o 
piramidă din plastic alb), iar cealaltă avea aceeași 
substanță într-o formă diferită (de exemplu, bucăți 
de plută). Investigatorii i-au rugat apoi pe 
participanți să indice tava pe care era dax-ul lor. 

Americanii au fost mai predispuși să aleagă aceeași 
formă ca dax-ul decât japonezii, indicând faptul că 


americanii percepeau ceea ce vedeau ca pe un obiect. 
Japonezii au fost mai predispusi să aleagă același 
material ca dax-ul, indicând faptul că ei percepeau 
ceea ce vedeau ca pe o substanţă. Diferenţele dintre 
americani și japonezi au fost foarte mari. În medie, 
de-a lungul mai multor încercări cu diferite obiecte, 
mai mult de două treimi dintre copiii americani au 
ales un alt obiect ca fiind dax-ul, în timp ce mai puţin 
de o treime dintre copiii japonezi de patru ani au ales 
un alt obiect. Diferenţele au fost la fel de mari și în 
cazul adulților. Până și rezultatele la copiii de doi ani 
au fost diferite. Bebelusii americani au fost oarecum 
mai predispusi să aleagă obiectul decât copiii 
japonezi. 

Luate ca atare, rezultatele lui Imae si Gentner 
arată că occidentalii si asiaticii văd literalmente lumi 
diferite. Precum filosofii Greciei antice, occidentalii 
moderni văd o lume a obiectelor — lucruri distincte si 
neconectate. Precum filosofii chinezi antici, asiaticii 
moderni sunt înclinați să vadă o lume a 
substanţelor - mase continue de materie. 
Occidentalul vede o statuie abstractă, în timp ce 
asiaticul vede o bucata de marmură; occidentalul 
vede un perete, în timp ce asiaticul vede beton. Există 
multe alte dovezi - de natură istorică, anecdotică si 
stiintifică sistematică, indicând faptul că occidentalii 
au o viziune analitică ce se concentrează pe obiectele 
proeminente şi pe atributele lor, în timp ce 
răsăritenii au o viziune holistică, concentrându-se pe 
continuitatea substanțelor si a relațiilor din mediul 
înconjurător. 

La începutul secolului, în cartierul în care trăiam 
din Vestul Mijlociu, în Ann Arbor, Michigan, multe 
dintre locuințe erau căsuțe frumoase ale 
muncitorilor, cu scânduri albe pe laterale și 
acoperișuri mansardate. Casutele erau transportate 
de compania Sears Roebuck și descărcate la gară 


înainte de a fi aduse pe deal cu căruţe trase de cai 
pentru a fi asamblate bucată cu bucată precum un 
puzzle. La scurt timp după aceea, Henry Ford, a cărui 
companie de automobile era și este localizată la 
aproximativ 65 de kilometri distanţă de orașul meu, 
a inventat linia de asamblare. „Atomii“ pieselor auto 
erau puși cap la cap de către muncitori, care executau 
iar și iar o serie de acţiuni repetitive și similare la o 
stație fixă de pe acea linie de asamblare. Minereul de 
fier venea de la un capăt al fabricii River Rouge din 
Dearborn, Michigan, si, după ce era topit si modelat 
în piese simple care erau asamblate de muncitori 
efectuând operaţiuni simple, la celălalt capăt ieșea o 
mașină Ford Model A. 

De la sfârşitul secolului al XVIII-lea și începutul 
secolului al XIX-lea, Occidentul, si în special America, 
a început să atomizeze, adică să modularizeze lumea 
producţiei si a comerțului. Producerea oricărui 
lucru, de la muschete la mobilier, a fost împărţită în 
cele mai standardizate parti posibile si în cele mai 
simple acţiuni reproductibile. Fiecare utilaj, fiecare 
componentă și acțiune a muncitorului era analizată și 
eficientizată la maximum. Obiectele care le luau 
meșterilor luni pentru a le crea puteau fi acum 
produse în câteva ore. Timpul în sine a devenit o 
entitate modulară: trei minute pentru instalarea 
carburatorului, două și jumătate pentru montarea 
bujiilor. 

Începând cu sfârșitul secolului al XIX-lea, 
magazinele au devenit „lanţuri modulare. Puteai să 
mergi într-un Sears și, aproximativ o jumătate de 
secol mai târziu, într-un McDonalds, oriunde în 
țară — si eventual în lume — și să vezi aceleași rânduri 
de marfă sau aceleași standuri și burgeri în fiecare 
dintre ele. (Una dintre caricaturile mele preferate din 
New Yorker reprezintă două doamne americane în 


vârstă care il întreabă pe usierul hotelului: „Acesta 
este Geneva Sheraton sau Brussels Sheraton?") 

Atitudinea atomista a occidentalilor se extinde la 
intelegerea lor asupra naturii institutiilor sociale. In 
sondajul lor privind valorile managerilor de nivel 
intermediar, Hampden-Turner si Trompenaars i-au 
întrebat pe respondenţi dacă ei cred că o companie 
este un sistem de organizare a sarcinilor sau un 
organism care coordonează oamenii care lucrează 
împreună, + 


a) O companie este un sistem conceput pentru a 
îndeplini funcţii și sarcini într-un mod eficient. 
Oamenii sunt angajaţi să îndeplinească aceste 
funcţii cu ajutorul mașinăriilor și al altor 
echipamente. Ei sunt plătiți pentru sarcinile pe 
care le îndeplinesc. 

b) O companie este un grup de oameni care lucrează 
împreună. Oamenii au relaţii sociale cu alți 
oameni si cu organizația. Funcționarea depinde de 
aceste relații. 


Aproape 75% dintre americani au ales prima 
definiție, mai mult de 50% dintre canadieni, 
australieni, britanici, danezi si suedezi au ales acea 
definitie si aproape o treime dintre japonezi si 
singaporezi. Germanii, francezii și italienii ca grup s- 
au situat undeva la mijloc între asiatici și cei care 
aparțin culturii britanice și celei nord-europene. 
Așadar, pentru occidentali, în special pentru 
americani si pentru ceilalți oameni aparținând unei 
culturi în primul rând nord-europene, o companie 
este un loc atomizat, modular, în care oamenii își 
îndeplinesc sarcinile lor distincte. Pentru răsăriteni, 
și mai puţin pentru est-europeni și sud-europeni, o 
companie este un organism în care relațiile sociale 
sunt o parte integrantă a ceea ce tine lucrurile 
laolaltă. 


Holismul chinezilor antici se extindea la un 
sentiment de unitate a existenței umane, cu 
evenimente naturale si chiar supranaturale. Ce s-a 
întâmplat pe pământ a rezonat cu evenimentele din 
natură și din ceruri. Același lucru este valabil și 
pentru est-asiaticii de astăzi. Atât taoismul, care este 
încă influent în China si oriunde altundeva în Asia de 
Est, cât si sintoismul, încă semnificativ în Japonia, 
păstrează elementele puternice ale animismului: 
animalele, plantele, obiectele naturale și chiar cele 
făcute de om au suflet. Reclamele care pun accent pe 
natură au de departe un succes mai mare în Asia 
decât în Occident. Compania Nissan a descoperit 
acest fapt, spre dezamăgirea sa, când și-a început 
campania de publicitate pentru mașinile de lux 
Infiniti în SUA nu cu fotografii ale mașinii, ci cu scene 
din natură — deseori multe pagini (scumpe) la rând cu 
scene din natură - si doar numele mașinii la final. 
Campania a fost un fiasco total. („Cu toate acestea, a 
glumit un om din industria publicitară americană, 
„vânzarea de pietre si de copaci este în creștere.) 

Precum atitudinile sociale si valorile Europei 
continentale sunt undeva între cele din Asia de Est și 
cele anglo-americane, istoria intelectuală a 
continentului find mult mai holistică decât cea din 
America si Commonwealth. Ideile de imagine de 
ansamblu sunt mult mai rare în Anglo-America decât 
pe continent. De-a lungul multelor decenii în care 
filosofii anglo-americani s-au preocupat de teoria 
atomistă, aşa-numita „analiză a limbajului obisnuit“, 
filosofii europeni inventau fenomenologia, 
existentialismul, structuralismul, 
poststructuralismul şi postmodernismul. Cele mai 
mari sisteme de gândire politice, economice si sociale 
provin în principal de pe continent. Marxismul este 
un produs al germanilor; sociologia a fost inventată 
de francezul Auguste Comte și dusă la cel mai înalt 


nivel de germanul Max Weber. In psihologie, tot 
continentalii sunt cei care domină teoriile imaginii de 
ansamblu: austriacul Freud si elvetianul Piaget sunt 
probabil cei mai influenti psihologi ai secolului XX. In 
subdomeniul psihologiei sociale, de altfel și 
subdomeniul meu, doi germani, Kurt Lewin și Fritz 
Heider, au contribuit de departe la cele mai complexe 
și mai cuprinzătoare teorii. lar școala de psihologie 
din care fac parte, nu de multă vreme, este cea 
istoric-culturală înfiinţată de psihologii ruși Lev 
Vigotki si Aleksandr Luria. 

Nu este vorba doar despre faptul că oamenii de 
știință anglo-americani nu au tendinţa să creeze 
teorii complexe — pot părea chiar alergici la ele. B.F. 
Skinner, principalul candidat al Americii la panteonul 
psihologiei, nu a fost doar un reductionist al școlii 
atomiste, el credea de fapt că teoriile de orice fel sunt 
nepotrivite — prea generale si prea îndepărtate de 
faptele incontestabile. Studenţii din grupul meu de 
absolvenţi care au cochetat cu idei mari au fost 
probabil acuzaţi de colegii lor de implicare în 
„metafizica școlii la seral“. Până și sociologii anglo- 
americani care sunt simpatizanți ai teoriilor tind să 
nu le agreeze pe cele complexe. Profesorul meu de 
sociologie de la facultate a fost Robert Merton, care 
elogia „teoriile cu nivel mediu ca fiind nivelul 
potrivit care trebuie să fie atins. (Spre dezamăgirea 
sa, sintagma a fost tradusă odată de un savant 
italian, probabil în mod intenționat, ca „teorii de 
nivel mediu -.) 


Perceperea lumii 


Dacă  est-asiaticii trebuie să isi coordoneze 
comportamentul cu alții și să se adapteze la situații, 
ne-am aștepta să se ocupe mai atent de atitudinea și 
de comportamentul altor oameni decât occidentalii. 


De fapt, avem dovezi ca est-asiaticii chiar acorda mai 
multă atenţie lumii sociale decât occidentalii. 
Împreună cu Li-Jun Ji si Norbert Schwarz am găsit 
dovezi că studenţii de la Universitatea din Beijing au 
mai multe cunoștințe despre atitudinea si comporta- 
mentul colegilor lor decât studenţii Universităţii din 
Michigan. O echipă de cercetare de la laboratoarele 
noastre din Michigan, condusă de Trey Hedden și 
Denise Park de la Institutul Chinez de Psihologie, au 
analizat modul în care memorarea cuvintelor poate fi 
afectată de tipul de fundal pe care apăreau. Un 
număr de studenţi chinezi și americani și câteva 
persoane în vârstă au fost rugate să se uite la un 
număr mare de cuvinte. Unele cuvinte erau 
prezentate pe un fundal „social“, constând din 
imagini cu oameni, altele pe un fundal format din 
obiecte nonsociale, precum flori, iar unele pe nici un 
fundal. După ce au văzut setul de imagini, 
participanții au spus toate cuvintele pe care și le-au 
putut aminti. Nu a existat nici o diferenţă între 
chinezi și americani în ceea ce privește amintirea 
cuvintelor prezentate inițial pe fundaluri nonsociale 
sau pe nici un fundal, dar participanţii chinezi și-au 
amintit mai multe dintre cuvintele prezentate pe 
fundaluri sociale decât participanţii americani. 
Imaginile cu oameni au servit aparent ca un memento 
pentru cuvintele înscrise pe ele, indicând faptul că 
chinezii acordaseră mai multă atenție indiciilor 
sociale decât americanii. 

Există motive întemeiate să credem că occidentalii 
și asiaticii văd literalmente lumea în moduri foarte 
diferite. Occidentalii sunt protagoniștii romanelor lor 
autobiografice; asiaticii sunt doar actori care fac 
parte din filmul care le influențează existenţa. 
Psihologii specializaţi în psihologia dezvoltării 
Jessica Han, Michelle Leichtman și Qi Wang le-au 
cerut unor copii americani și chinezi de patru, 


respectiv şase ani sd povestească despre 
evenimentele derulate pe parcursul unei zile, precum 
lucrurile pe care le faceau inainte de culcare sau cum 
și-au petrecut ultima zi de naștere.1* Au descoperit 
trei lucruri remarcabile. Primul: deși toţi copiii au 
făcut referire mai mult la ei decât la alţii, procentul în 
care au făcut referire la sine era de trei ori mai mare 
la copiii americani decât la cei chinezi. Al doilea: 
copiii chinezi au oferit numeroase detalii minore 
despre evenimente și le-au descris într-un mod 
concis și la obiect; copiii americani au vorbit mult 
mai pe îndelete despre mult mai puţine evenimente 
care erau de interes personal pentru ei. Al treilea: 
copiii americani au făcut de două ori mai multe 
referiri la stările lor interioare, cum ar fi preferințele 
și emoțiile lor, decât copiii chinezi. Pe scurt, pentru 
copiii americani a fost: „Ei bine, am auzit destule 
despre tine, hai să vorbim despre mine”. 

Faptul că asiaticii au o perspectivă mai holistică 
asupra evenimentelor, luând in considerare 
orientările altor oameni, este de asemenea indicat si 
de un studiu al psihosociologilor Dov Cohen si Alex 
Gunz. Ei le-au cerut unor studenţi nord-americani 
(majoritatea canadieni) si asiatici (un amestec de 
studenti din Hong Kong, China, Taiwan si Coreea, 
precum si diverse tari din sud si sud-estul Asiei) să isi 
reamintească exemple specifice de zece situații 
diferite în care au fost în centrul atenției, de 
exemplu, situații în care „au fost jenaţi .1* Nord- 
americanii au fost mult mai înclinați decât asiaticii să 
reproducă scena din punctul lor de vedere, privind 
spre exterior. Asiaticii au fost mai inclinati sa isi 
imagineze scena ca un observator, descriind-o din 
perspectiva persoanei a treia. 

Ar trebui luat în considerare faptul că, pentru 
studiile descrise în această secțiune și pentru toate 
studiile efectuate de echipele noastre de cercetători, 


in care unii dintre participantii nostri au fost testati 
in limba engleza si altii in alta limba, am folosit 
metoda  „retroversiunii pentru a asigura 
comparabilitatea. Materialele au fost scrise în limba 
A si au fost traduse în limba B. Un vorbitor nativ al 
limbii B a tradus apoi materialele înapoi în limba A. 
Dacă vorbitorul nativ al limbii A considera că 
originalul si versiunea traduse prin metoda 
menționată au același sens, materialele erau folosite 
în forma în care fuseseră alcătuite. Dacă nu, 
procedura era repetată. 


Noul meu student japonez, Taka Masuda, avea o 
înălțime de 1,88 metri și cântărea 100 de kilograme. 
Era fotbalist (da, fotbalul american - este al treilea 
cel mai popular sport în Japonia). Inutil să mai spun 
că era încântat să meargă să vadă primul său meci de 
fotbal Big Ten la scurt timp după ce ajunsese la 
Michigan, în toamnă. Era încântat de fapt de joc, dar 
era îngrozit de comportamentul colegilor săi 
studenţi. Se tot ridicau si îi blocau vederea. În 
Japonia, mi-a spus el, toţi învaţă de mici să „se uite 
în spate”. Nu are nici o legătură cu paranoia — 
dimpotrivă, ideea este să te asiguri ceea ce faci nu 
afectează bucuria sau confortul celorlalți. Indiferenta 
studenților americani fata de oamenii din spatele lor 
i se părea nespus de nepoliticoasă. 

Comportamentul fanilor de fotbal american l-au 
motivat pe Masuda să testeze ipoteza că asiaticii 
privesc lumea printr-o lentilă cu unghi larg, în timp 
ce occidentalii au o viziune îngustă. A ajuns la aceste 
concluzii folosind o procedură inselator de simplă. 
El le-a arătat unor studenţi de la Universitatea din 
Kyoto și de la Universitatea din Michigan opt 
ilustraţii subacvatice color, precum cea reprodusă în 
alb-negru în partea de sus a imaginii din continuare. 
Toate scenele au fost caracterizate prin faptul că 


aveau unul sau mai multi pești „ca punct focal", care 
erau mai mari, mai stralucitori si mai rapizi decat 
orice altceva din imagine. Fiecare scenă conţinea de 
asemenea animale care nu se miscau atât de rapid, 
precum și plante, pietre, bule etc. Scenele durau 
aproximativ 20 de secunde și erau redate de două ori. 
După a doua redare, participanţii au fost rugați să 
descrie ce văzuseră. Răspunsurile lor conţineau 
indicii privind ceea ce văzuseră: pești ca punct focal, 
alte obiecte active, obiecte de fundal și obiecte inerte 
etc. 


EXEMPLE DE SCENE SUBACVATICE. 
Cadru din ilustrațiile pentru sarcina de reamintire: 

Americanii și japonezii au făcut aproximativ un 
număr egal de referiri la peste ca punct focal, dar 
japonezii au făcut cu 60% mai multe referiri la 


elementele de fundal, inclusiv la apă, pietre, bule si 
plante si animale inerte. In plus, în timp ce 
participanţii japonezi și americani au făcut un număr 
aproape egal de referiri la mișcare care implica 
animale active, participanţii japonezi au făcut de 
aproape două ori mai multe referiri la relaţii care 
implicau obiecte inerte, de fundal. Probabil cel mai 
grăitor, prima propoziţie a participanţilor japonezi a 
fost să se refere la mediu („părea ca un iaz ), în timp 
ce prima propoziţie a americanilor a fost de trei ori 
mai posibil să aibă legătură cu peștele ca punct focal 
(„era un peşte mare, probabil un păstrăv, care se 
îndrepta spre stânga“). 

Dupa ce participantii au raportat ce vazusera in 
fiecare ilustratie, li s-au arătat imagini statice cu 96 
de obiecte, jumătate pe care le mai văzuseră și 
jumătate pe care nu le mai văzuseră. Sarcina lor era 
de a spune dacă au mai văzut sau nu obiectele. Unele 
dintre obiectele care mai fuseseră văzute înainte erau 
ilustrate în mediul lor original iar altele, într-unul 
nou. Exemple ale ambelor tipuri sunt prezentate în 
partea de jos a ilustratiei. Abilitatea japonezilor de a 
recunoaște că mai văzuseră un obiect a fost 
substanţial mai mare când obiectul a fost ilustrat în 
mediul său original decât când a fost ilustrat într-un 
mediu nou, sugerând că obiectul devenise „legat“ de 
mediul în care fusese văzut inițial și rămăsese fixat 
întocmai în memorie.1* Nu a reprezentat absolut nici 
o diferență pentru americani dacă au văzut obiectul 
în mediul său inițial sau într-un mediu nou, ceea ce 
sugerează că percepţia obiectului a fost complet 
separată de mediul său. 

Într-un studiu ulterior, eu si Masuda le-am arătat 
unor americani și japonezi diverse animale în 
contexte diferite, de această dată măsurând nu doar 
precizia recunoașterii lor, ci și viteza de procesare. 
Din nou, japonezii au fost mai afectaţi de 


manipularea mediului decât americanii, făcând mai 
multe erori când obiectul era prezentat într-un 
mediu nou decât când se afla în mediul său original. 
În plus, viteza judecății japonezilor a fost afectată 
când obiectele au fost prezentate pe un fundal nou, 
în timp ce viteza de judecată a americanilor nu a fost 
afectată. 


Să presupunem că ești abordat de un om pe stradă 
care iti cere indicaţii. În timp ce vorbeşti cu aceasta 
persoană, doi oameni care cară un placaj mare se 
bagă între voi. Omul care vorbea cu tine apucă de un 
capăt al placajului și complicele său rămâne după ce 
placajul trece — ca si cum el ar fi persoana cu care 
vorbeai iniţial. Cât de probabil este să nu observi că 
vorbeşti cu o altă persoană, ce crezi? În afară de 
faptul că cei doi sunt gemeni identici, s-ar putea să 
presupui ca nu există nici o șansă ca o asemenea 
greşeală să se întâmple. De fapt, este ușor să 
păcălești oamenii cu acest truc. Și în general, oamenii 
sunt extrem de impasibili la faptul că o anumită 
scenă pe care o văd a fost modificată într-un mod 
substanţial. Editorii de film depind de această 
susceptibilitate: actorii stau ușor diferit unul fata de 
celălalt într-o anumită scenă decât erau la ceea ce se 
presupune a fi o fracțiune de secundă înainte; ţigara 
este fumată deja în prima scenă și neaprinsă mai 
târziu și așa mai departe. 

O implicatie a noţiunii că răsăritenii acordă relativ 
mai multă atenţie contextului decât o fac occidentalii 
este că ne-am aștepta ca aceștia din urmă să fie 
relativ orbi la schimbările obiectelor din fundal și la 
schimbările relaţiilor dintre obiecte. De asemenea, 
ne-am putea aștepta ca occidentalii să înțeleagă mai 
repede modificările obiectelor proeminente din prim- 
plan decât ar face-o răsăritenii. Pentru a analiza 
această posibilitate, împreună cu Masuda le-am 


arătat participanţilor japonezi si americani scurte 
clipuri color generate de calculator.” Clipurile erau 
similare, dar nu chiar identice. Ilustratia de mai jos 
prezintă versiuni alb-negru ale uneia dintre perechi. 
Scenele prezentate sunt cadre de la jumătatea 
clipurilor. Sarcina participantului a fost să raporteze 
prin ce difereau clipurile. Se poate observa că diferă 
în mai multe aspecte. De exemplu, elicopterul din 
partea de jos are rotorul negru la stânga într-o 
variantă și la dreapta în cealaltă. Avionul Concorde 
care decolează are trenul de aterizare jos într-o 
versiune și sus în cealaltă. Relaţiile dintre obiecte 
diferă de asemenea. De exemplu, elicopterul si 
avionul cu un singur motor sunt mai apropiate într-o 
variantă decât în cealaltă. În final, detaliile de fundal 
sunt diferite: turnul de control are o altă formă într-o 
versiune fata de cealaltă. 

Asa cum anticipaserăm, participanţii japonezi au 
observat mult mai multe diferente de fundal între 
cele două clipuri și mult mai multe diferenţe de 
relație decât americanii. Americanii au fost mai 
predispusi să constate modificări ale obiectelor 
focale, din prim-plan. 

Dacă asiaticii sunt mai atenţi la mediul 
înconjurător decât occidentalii, ne-am putea aștepta 
ca ei să fie mai precisi în percepţia relaţiilor dintre 
evenimente. Analizând această presupunere, 
împreună cu Li-Jun Ji și cu Kaiping Peng le-am 
prezentat participanţilor chinezi și americani un 
ecran de calculator împărţit în două. În partea 
stângă a ecranului am afișat una dintre două figuri 
arbitrare, de exemplu, reprezentarea unei medalii sau 
a unui bec. Imediat după aceea, în partea dreaptă a 
ecranului, am afișat una dintre alte două figuri 
arbitrare, de exemplu, un deget care arăta într-o 
direcție sau reprezentarea unei monede. Pentru unele 
dintre teste nu a existat nici o asociere între ceea ce a 


apărut în partea din stânga sau ceea ce a apărut in 
dreapta. De exemplu, nu erau mai multe șanse ca 
moneda să apară în dreapta dacă nu era medalia care 
apăruse în stânga decât dacă nu era becul în partea 
stângă. În alte studii a existat o asociere, uneori 
destul de puternică. Am întrebat participanţii cât 
de puternică au crezut că era asocierea în fiecare set 
de studii și cât de încrezători erau că au dreptate. 
Participanţii chinezi au raportat asocieri mai 
puternice decât americanii între ceea ce a apărut în 
partea stângă și ce a apărut în dreapta, încrederea în 
judecata lor a fost mai mare, iar încrederea lor a fost 
mai bine calibrată cu gradul real de asociere decât în 
cazul americanilor. Cel mai surprinzător este că 
americanii au arătat tendinţa obișnuită, descoperită 
în studiile de detectare a covariantei, de a fi prea 
influenţaţi în judecata lor de primele perechi 
vazute.** De exemplu, dacă becul era frecvent asociat 
cu medalia în primele studii, americanii aveau 
tendința să creadă că aceasta fusese regula în 
general — chiar si când nu era cazul. Participanţii 


chinezi nu au fost susceptibili la astfel de erori. 


DOUĂ VERSIUNI ALE CLIPULUI CU PERIMETRUL 
AEROPORT UAR: 


Cadru din clipul perimetrului aeroportuar: versiunea 


Cadru din clipul perimetrului aeroportuar: versiunea 


Împreună cu Ji si Peng am analizat, de asemenea, 
dacă americanii erau mai capabili de a separa un 
obiect de contextul său decât asiaticii. (Ar trebui să 
fie un anumit avantaj pentru stilul perceptiv analitic, 
cu viziune îngustă!) Le-am prezentat est-asiaticilor 
(majoritatea chinezi si coreeni) și americanilor 
experimentul cu tija și cadrul pentru „dependența de 
context“, inventată de Witkin si colegii săi. În acest 
experiment, participanţilor li se prezintă o cutie 
lungă, la capătul căreia se află o tijă. Aceasta putea fi 
manipulată independent de cutie, care servea la 
încadrarea tijei. Sarcina participantului era sa 
constate cand tija era perfect verticala, dar pozitia 
cadrului influenta inevitabil judecata privind pozitia 
tijei într-o anumită măsură. Oamenii sunt 
consideraţi „dependenţi de context” în măsura în 
care judecata lor privind verticalitatea tijei este 
afectată de context, adică de orientarea cadrului. Am 
anticipat că asiaticii vor fi mai dependenţi de context, 
și chiar așa a fost. Le-a fost mai greu decât 
americanilor să emită judecăți cu privire la poziţia 
tijei, fără a fi influenţaţi de orientarea cadrului. 


Controlul asupra lumii 


Dacă viata este simplă si trebuie doar să fii cu ochii pe 
minge pentru a realiza ceva, viata poate fi controlata. 
Daca viata este complexă si supusă unor schimbări 
ale norocului, atunci s-ar putea să nu mai conteze 
unde este mingea; viata nu poate fi controlată pur si 
simplu. Sondajele arată că asiaticii simt că deţin mai 
putin controlul decât omologii lor occidentali. Si, 
în loc să încerce să controleze situațiile, probabil vor 
încerca să se adapteze la ele. Psihosociologii Beth 
Morling, Shinobu Kitayama și Yuri Miyamoto le-au 
cerut unor studenți japonezi și americani să le 
povestească despre incidente din viaţa lor în care s-au 
adaptat la anumite situaţii și incidente în care au 
controlat situația. Incidentele în care s-au adaptat 
au fost, din câte se pare, mai frecvente pentru 
japonezi, întrucât cele pe care și le-au amintit erau în 
medie mai recente decât în cazul americanilor. 
Incidentele în care au controlat situaţia au fost, 
aparent, mai frecvente pentru americani decât 
pentru japonezi, deoarece incidentele amintite în 
care au deţinut controlul au fost mai recente pentru 
americani. Morling i-a întrebat, de asemenea, pe 
participanți cum s-au simtit în fiecare tip de situație. 
Americanii, dar nu și japonezii, s-au simțit stanjeniti, 
anxioși si incompetenti când au fost nevoiţi să se 
adapteze la o situație. 

Alte dovezi sugerează, de asemenea, că 
sentimentul de control asupra vieţii lor nu este la fel 
de important pentru asiatici precum este pentru 
occidentali. Un studiu la care au luat parte asiatici, 
asiatici americani și americani de origine europeană a 
constatat că sentimentul de control asupra vieților 
lor era puternic asociat cu sănătatea mentală pentru 
americanii de origine europeană, dar mai puţin 


pentru asiatici si asiaticii americani.” In plus, 


sentimentul de bunăstare a fost mai ridicat în rândul 
asiaticilor decât pentru americani prin prisma 
faptului că aveau oameni în jurul lor care îi puteau 
ajuta la asigurarea controlului. Si, in timp ce 
occidentalii par să creadă că este crucial pentru ei să 
aibă control direct, personal, asiaticii par să creadă că 
rezultatele vor fi mai bune pentru ei dacă sunt pur și 
simplu în aceeași barcă cu restul. 

Specialistul în psihologie organizațională P. 
Christopher Earley le-a cerut unor manageri chinezi 
si americani să lucreze la niște sarcini manageriale în 
mai multe situații diferite. Managerii au crezut că fie 
vor lucra singuri, fie cu alti membri ai propriului 
grup, adică oameni din aceeaşi regiune a ţării lor, 
având interese similare cu ale lor, sau vor lucra 
alături de membrii unui grup extern, oameni dintr-o 
altă regiune a țării lor cu care ar fi avut putin sau 
nimic în comun.1* Situaţia fusese aranjată dinainte, 
astfel încât managerii chiar lucrau singuri în toate 
condiţiile. În condiţiile „grupului intern“ si ale 
„grupului extern’, participanții au crezut că 
performanţa lor va fi măsurată doar la nivel de grup, 
nu la nivel individual. Managerii chinezi au avut 
rezultate mai bune când au crezut că lucrează cu 
membrii grupului intern decât când au crezut că 
lucrează cu cei din grupul extern. Americanii au 
lucrat mai bine când au crezut că sunt singuri și nu a 
fost nici o diferență între lucrul cu membrii grupului 
intern sau extern. 

Zicala „Unde-s mulţi, puterea crește“ poate fi la 
origini occidentală, dar psihosociologul Susumu 
Yamaguchi si colegii săi au dovedit că studenții 
japonezi tin mai mult la acest principiu decât cei 
americani. Ei le-au spus participanţilor la studiul 
lor că sunt interesaţi să afle efectele unei „experienţe 
neplăcute, și anume inghitirea unei băuturi amare, 
asupra îndeplinirii unei anumite sarcini. 


Participantilor le-a fost atribuită ori situația de 
control, ori cea a unei experiențe neplăcute. Care 
situaţie ar depinde de rezultatele unei trageri la sorți. 

Au existat într-adevăr două situații în cursul 
experimentului, dar acestea au fost „singur și 
„grup“. Participantilor în situaţia „singur li s-a spus 
că aveau să tragă patru bilete, fiecare având o cifră 
înscrisă. În situația de „grup“, toţi participanţii au 
crezut că vor face parte dintr-un grup de patru 
persoane (pe ai cărui membri nu i-au văzut niciodată) 
și că fiecare persoană avea să tragă un bilet. 
Participantilor din ambele situaţii li s-a explicat ca 
suma numerelor de pe cele patru bilete va determina 
cine va trebui să bea băutura amară. Yamaguchi si 
colegii săi i-au întrebat pe participanţi cât de probabil 
era să fie printre cei ghinionisti. (Nu a existat nici un 
motiv obiectiv in fiecare situaţie pentru ca 
participanții să creadă că șansele sunt diferite în 
situația „singur“ decât în situația de „grup.) 
Japonezii au crezut că era mai probabil ca ei să scape 
de experiența neplăcută în situația de „grup“. 
Bărbaţii americani au crezut că au mai multe șanse să 
scape în situaţia „singur. Femeile americane s-au 
comportat ca japonezii, crezând că scăparea este mai 
probabilă dacă se aflau în grup. 

Studiul coordonat de Yamaguchi, precum și cel 
descris ulterior în această secţiune sunt două dintre 
rarele studii care descoperă că bărbaţii si femeile 
occidentale diferă unii de alții mai mult decât femeile 
și bărbaţii răsăriteni. În general, ori găsim diferențe 
de gen în ambele culturi, orientale si occidentale — de 
aproximativ aceeaşi amploare -, ori nu găsim 
diferențe de gen în nici una dintre culturi. După cum 
era de așteptat, având în vedere teoria noastră despre 
originile sociale ale diferențelor cognitive, femeile 
din ambele culturi tind să fie mai holistice în 
orientarea lor decât bărbaţii, dar am constatat acest 


lucru doar in aproximativ jumătate din timp, iar 
diferentele de gen sunt intotdeauna mai mici decat 
diferenţele culturale. Nu am putut caracteriza 
diferența dintre sarcinile pentru care găsim diferențe 
de gen și cele pentru care nu. 


Așadar, pentru asiatici, lumea este un loc complex, 
compus din substanțe continue, inteligibil mai 
degrabă din perspectiva întregului decât a părților și 
supus mai mult unui control colectiv decât personal. 
Pentru occidentali, lumea este un loc relativ simplu, 
compus din elemente distincte, care pot fi înțelese 
fără o atenţie exagerată asupra contextului și foarte 
supus controlului personal. Într-adevăr, lumi foarte 
diferite. 

Lumea occidentalilor nu este însă atât de 
controlabilă pe cat cred ei. Ellen Langer, 
psihosociolog, a identificat o deficiență pe care ea a 
numit-o „iluzia controlului“ si pe care a definit-o ca 
fiind o așteptare că succesul personal este mai mare 
decât probabilitatea obiectivă ar putea garanta. 
Iluzia poate fi uneori un lucru util“ Într-un studiu, 
de exemplu, s-a descoperit că oamenii au 
performanţe mai bune la sarcinile de rutină când 
cred, în mod eronat, că pot controla un zgomot 
puternic, care distrage atenţia, care apare periodic în 
timpul sarcinilor. Pe de altă parte, există și unele 
demonstraţii ale unor iluzii care ne fac să părem 
destul de proști. În studiul meu preferat, Langer a 
abordat oamenii dintr-o clădire de birouri și i-a 
întrebat dacă ar dori să cumpere un bilet de loterie cu 
un dolar. Dacă persoana spunea da, fie îi dădea 
respectivului un bilet, fie îi arăta mai multe și o ruga 
să aleagă unul. Două săptămâni mai târziu i-a 
abordat pe toţi cei care cumpăraseră un bilet, 
spunând că multi au vrut să cumpere un bilet, dar nu 
a mai rămas nici unul. Era persoana dispusă să vândă 


biletul inapoi si, daca da, la ce pret? In medie, cei 
cărora le înmânase biletul erau dispuși să vândă 
biletul cu aproximativ 2 dolari, dar cei cărora li se 
permisese să-și aleagă biletele au cerut aproape 9 
dolari! 

Multe din ceea ce stim ne conduc la concluzia că 
asiaticii ar fi mai puţin susceptibili la asemenea iluzii 
de control decât occidentalii, precum si mai putin 
preocupaţi de problemele de control. Împreună cu Ji 
si Peng am testat aceste noțiuni cu noi versiuni ale 
testului nostru de detectare a covariatiei și 
experimentul cu tija si cadrul. 

Într-o variantă a sarcinii de detectare a covariatiei, 
în care scopul a fost de a determina cât de probabil 
era ca un anumit obiect să apară în partea dreaptă a 
ecranului unui computer, dat fiind faptul că un alt 
obiect anume apăruse în partea stângă, le-am dat 
participanților control asupra cărui obiect va fi 
prezentat în partea stângă a ecranului și le-am 
permis să aleagă cât timp va trece la fiecare încercare 
între prezentarea obiectului din stânga și prezentarea 
obiectului din dreapta. În aceste circumstanțe, 
americanii au văzut la fel de multă covariatie precum 
chinezii și au fost la fel de încrezători ca aceștia. Mai 
mult decât atât, americanii au fost rezonabil de 
precisi în ceea ce priveşte gradul de covariatie pe care 
l-au văzut, în timp ce chinezii au fost, de fapt, mai 
putin preciși când aveau control decât atunci când 
nu. 

Într-o variantă a experimentului cu tija si cadrul, 
le-am dat participanţilor control asupra tijei, 
permițându-le să o rotească singuri. In aceste 
circumstanţe, americanii au devenit mai încrezători 
în acurateţea judecății lor, in timp ce est-asiaticii nu 
au devenit mai încrezători. lar bărbaţii americani, 
care au fost de la bun început cel mai încrezător 
dintre grupuri, au devenit chiar si mai preciși. 


Precizia pentru est-asiaticii si pentru femeile 
americane nu a fost afectata de faptul ca li s-a dat 
controlul. 


Stabilitate sau schimbare? 


Cand ne gandim la viitorul lumii, avem intotdeauna 
în minte să fie acolo unde ar fi dacă ar continua să se 
miște asa cum îl vedem noi mișcându-se acum. Nu 
ne dăm seama că nu se mișcă în linie dreaptă... și că 


direcţia lui se schimbă constant. 


Ludwig Wittgenstein, filosof 


[Tindem] să postulăm că mâine va fi la fel ca azi; de 
asemenea, când suntem conștienți de mișcare, 
presupunem că ziua de mâine va fi diferită de cea de 
astăzi în același mod în care ziua de astăzi diferă de 
cea de ieri... Durata de viaţă a omului a devenit mai 
lungă; și va deveni și mai lungă. Numărul de ore de 
lucru pe an a scăzut si va continua să scadă... Cu cât 
conştientizarea noastră cu privire la o mișcare 
trecută este mai clară, cu atât mai puternică este 


convingerea noastră de continuare a sa în viitor. 


Bertrand de Jouvenal, filosof politic 


După cum se pare, „noastră este o generalizare mult 
prea puternică. Filosofii Greciei antice erau puternic 
înclinați să creadă că lucrurile nu se schimbă prea 
mult sau, dacă într-adevăr se schimbă, aceste viitoare 
schimbări vor continua în aceeași direcţie si în același 
ritm ca schimbarea actuală. Și același lucru este 
valabil și pentru occidentalii moderni obișnuiți. Dar, 
la fel ca filosofii taoisti și confucianiști străvechi, 
asiaticii moderni obișnuiți cred că lucrurile sunt într- 
o continuă schimbare; iar mișcarea într-o anumită 
direcţie, departe de a indica schimbări viitoare în 
aceeași direcţie, poate fi un semn că evenimentele 
sunt pe cale să-și schimbe direcţia. 


Aceste ipoteze diferite despre schimbare pot fi 
derivate din intelegeri diferite despre complexitatea 
lumii, care, la rândul lor, sunt o consecinţă a 
concentrării asupra unei mici parti a mediului încon- 
jurător versus asupra unei părți mari. Dacă lumea 
pare a fi un loc simplu pentru că nu suntem prea 
atenți la ce se întâmplă în ea, atunci nu sunt de 
așteptat prea multe schimbări. Dacă schimbarea se 
produce, atunci nu există nici un motiv să 
presupunem că va face orice altceva decât să continue 
în aceeași direcţie. Dar, dacă lumea pare a fi un loc 
foarte complex pentru că observăm atât de multe, 
atunci stabilitatea va fi excepţia si schimbarea va fi 
regula. Cu cât este mai mare numărul de factori care 
operează, cu atât mai mare este probabilitatea ca o 
variabilă să modifice rata de schimbare sau chiar să-i 
inverseze direcţia. Presupunerile în mod specific 
ciclice ale taoismului pot izvori din aceste teorii 
despre complexitate. Sau ar putea fi invers: credința 
că lumea revine constant la stările anterioare poate 
determina asumarea complexității ei. Dintr-o 
perspectivă dialectică, probabil că ambele tendinţe 
sunt operative si se alimentează reciproc... într-un 
ciclu! 

Împreună cu Li-Jun Ji, student la Michigan la acea 
vreme, și Yanji Su, coleg la Universitatea din Beijing, 
am studiat concepţiile chinezilor și ale americanilor 
privind schimbarea. În cursul unui studiu i-am 
întrebat pe studenţii de la Universitatea din 
Michigan și pe studenţii de la Universitatea din 
Beijing cât de probabil credeau ei că o anumită stare 
de lucruri va suferi o schimbare radicală. De exemplu: 
„Lucia și Jeff sunt amândoi în ultimul an de 
facultate. Sunt împreună de doi ani. Cât de probabil 
este să se despartă după absolvire?“ 

Au existat patru astfel de itemi care au întrebat 
despre probabilitatea schimbării. În toate cele patru 


cazuri, chinezii au considerat schimbarea ca fiind mai 
probabilă decât americanii. În medie, chinezii au 
crezut că schimbarea era posibilă aproximativ 50% 
din timp, în vreme ce americanii, aproximativ 30% 
din timp. 

Într-un al doilea studiu, împreună cu Ji și Su le-am 
arătat participanţilor din Beijing si Michigan 12 
grafice într-o broșură. Fiecare grafic ilustra o 
presupusă tendinţă înregistrată în timp, cum ar fi 
rata de creștere a economiei sau rata mortalității la 
nivel mondial din cauza cancerului. De exemplu: 
ratele de creştere a economiei (modificarea 
procentuală anuală a PIB-ului real) au fost de 3,2%, 
2,8% şi 2,0% pentru 1995, 1997, respectiv 1999, 


reprezentate în graficele următoare. 


Exemple de tendinţe accelerate pozitiv si negativ: 


Tendinţă de creștere accelerată pozitiv 


Tendinţă de creștere accelerată negativ 


l-am întrebat pe participanţi în ce măsură au 
considerat că rata de creștere economică globală va 
crește, va scădea sau va rămâne la fel pentru 2001? 

Tendintele pe care le-am prezentat au fost fie în 
creștere, fie în scădere, iar rata schimbării a fost fie în 
creștere accelerată, fie a încetinit. Graficul arată o 
curbă de creştere accelerată pozitiv și una accelerată 
negativ. Ne-am gândit că, cu cât creșterea ratei de 
schimbare este mai mare, cu atât era mai probabil ca 
chinezii să anticipeze o încetinire sau chiar 
inversarea tendinței; întrucât schimbarea mai rapidă 
într-o direcţie dată ar trebui să semnaleze inversarea 
în viitorul apropiat. Pentru americani însă, creșterea 
accelerării ar putea fi un indicator deosebit de 
puternic al mișcării continue într-o anumită direcție. 
Așadar ne așteptăm ca diferenţele dintre chinezi si 
americani să fie mai mari când evaluăm tendinţele 
accelerate pozitiv decât când evaluăm tendinţele 
accelerate negativ. 

Am descoperit că, asa cum am anticipat, 
americanii au făcut mai multe predicții in 
concordanță cu tendinţele pe care le-am arătat, 
comparativ cu chinezii. De fapt, acest aspect a fost 
valabil pentru toate cele 12 grafice pe care le-am 
expus. Dacă o anumită tendință creștea, era mai 
probabil ca americanii să prezică continuarea 
creșterii ei decât au făcut-o chinezii. Dacă tendinţa 
scădea, era mai probabil ca americanii să anticipeze 
continuarea declinului decât chinezii. Si aceste 
diferențe au fost, așa cum era de așteptat, mai mari 
pentru tendințele accelerate pozitiv decât pentru cele 
accelerate negativ. 

Într-o variantă a acestui studiu am arătat acelaşi 
set de 12 grafice cu cele trei seturi de date iniţiale 
unui grup nou de participanți și i-am rugat să traseze 
ce credeau că ar putea fi următoarele două seturi de 
date. Este posibil ca americanii să fi continuat 


tendinta in aceeasi directie si cu aceeasi rata, asa cum 
putea fi extrapolata din seturile anterioare. Chinezii, 
în medie, au prezis o stabilizare a schimbării si au 
avut de câteva ori mai multe șanse să prezică o 
inversare a direcției schimbării decât americanii. Din 
nou, aceste tendințe au fost mai evidente când 
graficele au fost accelerate pozitiv decât când erau 
accelerate negativ. 

Convingerile privind mișcările liniare versus cele 
ciclice se aplică pe perioade foarte mari. Eseul politic 
din 1516 al lui Thomas More a speculat pe tema 
formei de guvernare perfectă. More a inventat 
termenul de utopie pentru a-și numi societatea. 
Termenul este un joc de cuvinte provenit dintr-o 
rădăcină greacă, însemnând atât „nicăieri“, cât si „loc 
bun’. Utopia lui More nu a fost nici prima si, in mod 
sigur, nici ultima dintr-un lung șir de creații 
occidentale, inclusiv Republica lui Platon, 
puritanismul, comunitățile de shakeri, 
mormonismul, revolutiile americane şi franceze, 
comunismul si fascismul. În afară de utopiile create 
după ideile biblice despre Grădina Edenului şi 
promisiunea unui Nou Ierusalim, utopiile occidentale 
au avut în general cinci caracteristici esențiale — toate 
acestea le fac foarte diferite de convingerile lui 
Confucius si ale altor gânditori chinezi timpurii că 
lumea perfectă a existat în trecut si că nu putem 
decât să ne străduim să ne ridicăm din starea noastră 
actuală de jos înapoi la acel moment al perfectiunii. 

În utopiile occidentale: 


e există un progres constant, mai mult sau mai putin 
liniar către acestea; 

+ odată atinse, devin o stare permanentă; 

e sunt atinse prin efort uman in loc de credință sau 
prin intervenţie divină; 

e sunt de obicei egalitariste; si 


e cel mai adesea sunt bazate pe câteva presupuneri 
extreme despre natura umană. 


Aceste atribute sunt, în multe privințe, antiteza 
viitorului așa cum ar putea fi conceput de mintea 
orientală, care este înclinată să caute „Calea de 
Mijloc“ între extreme si presupune mai degrabă 
reversie decât avansare. 

Merită remarcat că vechii evrei, în aceste privinţe, 
erau mai apropiați de chinezi decât de greci. Utopia 
lor — Grădina Edenului — s-a petrecut în trecut si ei 
sperau cel mult la restabilirea ei. Noţiunea lor despre 
natura schimbării era similară cu cea a chinezilor — 
aveau o noţiune clară despre yinul și yangul vieții. 
Profetii evrei din secolul al VIII-lea î.Hr. vindeau 
bunuri imobiliare când lucrurile mergeau bine pentru 
evrei — pentru că ei erau siguri că lucrurile se vor 
schimba în bine - si le cumpărau când lucrurile 
mergeau prost! Această atitudine fata de viata 
persistă în comunitatea evreiască modernă, așa cum 
este menționată în nenumărate glume. Fiul: „Mama, 
ghici ce - am câștigat un Pontiac la tombolă!" Mama: 
„Ei, numai taxele pentru el ne vor aduce la faliment. 

Dacă diferenţele în ipotezele cu privire la direcţia 
progresului umanităţii persistă si dacă oamenii fac 
analogii privind direcţia unei singure vieți umane, 
atunci am putea afla că occidentalii cred că propriul 
destin se va îndrepta în permanenţă într-o singură 
direcţie — de la rău spre bine sau de la bine spre rău. 
Est-asiaticii s-ar putea aștepta ca viețile lor să sufere 
întoarcerea norocului — de la bine la rău sau de la rău 
la bine. Pentru a analiza aceste posibilităţi, împreună 
cu Ji și Su am rugat un număr de studenţi ai 
Universitatilor din Michigan si Beijing să anticipeze 
cursul propriei fericiri în viaţă. Le-am arătat 18 
tendințe diferite din care să aleagă. Șase erau 
liniare — drepte, în sus sau în jos, dar cu oscilații pe 


parcurs. 12 au fost nonliniare, fie oprind, fie 
inversând direcţia inițială a schimbării vieţii. 
Aproape jumătate dintre americani au ales unul 
dintre cele șase cursuri liniare ca fiind cel mai 
probabil, în timp ce mai putin de o treime dintre 
alegerile chinezilor au fost liniare. (Alegerile nu s-au 
datorat faptului că cele două grupuri avea ipoteze 
uniform optimiste sau pesimiste privind cursul vieții. 
Cele două grupuri simțeau în mod egal că vor ajunge 
să fie fericiţi și la fel de probabil că vor ajunge 
nefericiti.) 

Precum predecesorii lor din Antichitate, est- 
asiaticii cred că lumea este plină de schimbări si ca 
roata se întoarce. Occidentalii (sau în orice caz, 
americanii — nu avem informații exacte până acum 
despre alti occidentali) par să creadă că ceea ce crește 
nu trebuie să scadă. 

În Capitolul 3, am observat că organizaţiile sociale 
și practicile asiaticilor moderni seamănă cu cele ale 
chinezilor antici si că organizațiile sociale si practicile 
europenilor moderni semănă cu cele ale grecilor 
antici. În acest capitol, am observat că asiaticii 
moderni, precum chinezii antici, văd lumea în 
termeni holistici: văd mare parte din context, în 
special evenimente care se petrec în fundal; sunt 
pricepuţi în a observa relaţiile dintre evenimente; 
consideră lumea ca fiind complexă și extrem de 
schimbătoare, iar componentele ei ca fiind 
interconectate; văd evenimentele ca mișcându-se în 
cicluri între extreme; și simt că un control asupra 
evenimentelor necesită coordonarea cu ceilalti. 
Occidentalii moderni, precum grecii antici, văd lumea 
în termeni analitici și atomistici; ei văd obiectele ca 
fiind distincte și separate de mediile lor; văd 
evenimentele dezvoltându-se în mod liniar, când se 
mișcă; simt că dețin controlul asupra evenimentelor, 
chiar și când nu o fac. Nu doar perspectivele asupra 


lumii sunt diferite intr-un mod conceptual, dar pana 
și lumea este literalmente văzută în moduri diferite. 
Asiaticii văd imaginea de ansamblu și văd obiectele în 
relație cu mediul din care provin — atât de bine, încât 
pentru ei poate fi dificil să vizualizeze separat 
obiectele de mediul lor. Occidentalii se axează pe 
obiecte în timp ce neglijează contextul si văd 
literalmente mai puţine obiecte si relaţii în mediu 
decât asiaticii. 

Dacă unii oameni văd lumea printr-o lentilă cu 
unghi larg și văd obiectele într-un context, în timp ce 
alții se concentrează în primul rand pe obiect si pe 
caracteristicile acestuia, atunci se pare că cele două 
tipuri de persoane vor explica evenimentele destul de 
diferit. Oamenii care au o perspectivă mai largă ar 
putea fi înclinați să vadă evenimentele ca fiind 
determinate de factori contextuali complecși, 
interconectati, în timp ce oamenii care au o 
perspectivă relativ îngustă ar putea fi predispuși să 
explice evenimentele în primul rând în termeni care 
privesc proprietăţile obiectelor. În următorul capitol 
vom vedea dacă perspectivele diferite asupra lumii 
sunt într-adevăr asociate cu diferite tipuri de 
explicații cauzale pentru același eveniment. 


CAPITOLUL 5 


„Oaia neagră“ sau „Ceilalţi l-au pus 
s-o facă“? 


În 1991, un student chinez la fizică de la 
Universitatea din lowa, pe nume Gang Lu, a pierdut 
un concurs prestigios. A contestat decizia fără succes 


si, ulterior, nu a reușit să obţină un post academic. Pe 
31 octombrie a intrat în departamentul de fizică si i-a 
împușcat pe consilierul său, pe persoana care se 
ocupase de contestaţia lui, pe mai mulţi colegi 
studenţi și martori, apoi s-a sinucis. 

Michael Morris, un absolvent al Universităţii din 
Michigan la acea vreme, a observat că explicațiile 
pentru comportamentul lui Gang Lu în ziarele din 
campus se concentrau aproape în totalitate pe 
presupusele caracteristici ale lui Gang Lu: slăbiciunile 
psihologice ale criminalului („temperament agresiv“, 
„latura sinistră a caracterului său), atitudinile 
(„convingerea personală că armele erau un mijloc 
important de a remedia nemulţumirile) și 
problemele psihologice („un om cu mari tulburări 
care s-a îndreptat către succes și distrugere”, „o 
problema psihologică atunci când este provocat ). L-a 
întrebat pe colegul lui student Kaiping Peng cum era 
relatată crima în presa chineză. Nici că puteau fi mai 
diferite. Reporterii chinezi au subliniat cauzele care 
priveau contextul în care a operat Lu. Explicatiile 
erau axate pe relaţiile lui Lu („nu s-a înțeles cu 
consilierul său“, „rivalitatea cu studentul ucis“, 
„izolarea de comunitatea chineză), presiunile din 
societatea chineză („victimă a politicii educaționale 
chineze «student de top» ) si aspectele contextului 
american („disponibilitatea armelor în SUA”). 

Pentru a se asigura că impresiile lor erau adecvate, 
Morris si Peng au făcut o analiză sistematică a 
conţinutului reportajelor din New York Times și din 

ziarul în limba chineză The World Journa 
procedură obiectivă a demonstrat că observaţiile lor 
inițiale erau corecte. Ar trebui privite diferitele 
atribuții cauzale ca simplu șovinism? Reporterii 
americani l-au învinuit pe răufăcător, care se 
întâmpla să fie chinez, în timp ce reporterii chinezi, 
poate protejându-l pe unul de-al lor, au dat vina pe 


factorii situationali. După cum se întâmplă, o crimă 
„standard“ în masă ne permite să vedem dacă 
șovinismul sau perspectiva asupra lumii a produs 
diferenţele în tiparele de explicare a situaţiei. 

În același an în care Gang Lu a comis crimele și s-a 
sinucis, un angajat al poștei americane din Royal 
Oak, Michigan, numit Thomas Mcllvane, și-a pierdut 
slujba. El a contestat fără succes decizia la sindicatul 
său și, ulterior, nu a reușit să-și găsească o slujbă cu 
normă întreagă. Pe 14 noiembrie, a intrat în oficiul 
postal în care lucrase și și-a împușcat șeful, persoana 
care se ocupase de plângerea sa, alti colegi si martori, 
apol s-a sinucis. 

Morris si Peng au efectuat același tip de analiza de 
conţinut în baza rapoartelor din New York Times si 
World Journal cu privire la crimele săvârșite de 
Mcllvane pe care au efectuat-o si pentru Gang Lu. Au 
descoperit exact aceleasi tendinte ca la ucigasul 
chinez. Reporterii americani s-au concentrat pe 
dispozițiile personale ale lui Mcllvane, respectiv 
atitudini și trăsături deduse din comportamentul său 
în trecut: ,Ameninta in mod repetat că va recurge la 
violenţă“, „se aprindea ușor“, „era un entuziast al 
artelor marţiale, „instabil mental. Reporterii 
chinezi au subliniat factorii situationali care lau 
influențat pe Mcllvane: „Atacatorul fusese recent 
concediat“, „șeful oficiului postal era dușmanul său“, 
„influențat de un exemplu recent al unei ucideri în 
masă din Texas“. 

Morris si Peng le-au oferit descrieri ale crimelor 
studenţilor americani și chinezi și le-au cerut să 
evalueze importanța unui număr mare de presupuse 
atribute personale si de factorilor situationali care 
reieșeau din reportaje. Studenții americani, 
indiferent dacă explicau crima americană sau pe cea 
chineză, au pus accentul pe presupusele dispoziții ale 
ucigașului. Studenţii chinezi au subliniat factorii 


situationali in ambele cazuri. Mai mult, Morris si 
Peng au enumerat un număr de factori situationali si 
i-au rugat pe participanţi să determine dacă ar mai fi 
avut loc uciderile în cazul în care circumstanţele ar fi 
fost diferite. l-au întrebat, de exemplu, dacă 
tragediile ar fi putut fi evitate „dacă Lu ar fi primit 
postul“ sau „dacă Mcllvane ar fi avut multi prieteni 
sau rude in Royal Oak“. Participanţii chinezi si 
americani au răspuns în moduri foarte diferite. 
Chinezii au crezut că, în multe cazuri, crimele ar fi 
putut foarte bine să nu fi avut loc. Dar americanii, 
din cauza convingerii lor că dispozițiile de mult 
stabilite ale ucigașului erau cheia iesirilor sale 
violente, au considerat că uciderile ar fi avut probabil 
loc chiar dacă circumstanțele ar fi fost diferite. 


Atribuire cauzală, Orient și Occident 


Nu este surprinzător faptul că chinezii sunt înclinați 
să atribuie comportamentul unui context, iar 
americanii tind să atribuie același comportament 
individului. Am văzut în ultimul capitol că est- 
asiaticii tin mai mult cont de context decât 
americanii. Și ceea ce atrage atenţia este lucrul pe 
care probabil îl considerăm ca fiind important din 
punct de vedere cauzal. Reversul pare la fel de 
plauzibil: când cineva crede că un lucru este 
important din punct de vedere cauzal, probabil vei 
tine mai mult cont de asta. Așadar, un ciclu este 
stabilit, în timp ce teoriile despre cauzalitate și 
focalizarea atenției se întăresc reciproc. 

Există dovezi solide că diferențele de atribuire 
cauzală oglindesc diferenţele de atenţie. Primul 
studiu intercultural al atribuirii cauzale, efectuat de 
psihologul specializat în dezvoltare umană Joan 
Miller, a comparat indienii hinduși din Asia cu 


americanii.“ Miller i-a rugat pe participanţii de 


vârstă mijlocie, din clasa de mijloc, să descrie 
comportamentul unei cunoștințe pe care ei il 
„considerau un lucru greșit“ si comportamentul unei 
cunoștințe pe care îl considerau „bun pentru 
altcineva". Apoi le-a cerut participanţilor să explice 
motivele pentru care cred că s-au comportat astfel 
acei oameni. Participanţii americani au avut tendinţa 
să explice comportamentul în termenii de presupuse 
trăsături de personalitate si alte dispoziţii ale 
individului: „Sally este atentă, deschisă și 
prietenoasă . Americanii au făcut de două ori mai 
multe astfel de atribuiri decât indienii. Cei din urmă 
tindeau să explice comportamentul în termeni de 
factori contextuali: „Era întuneric și nu era nimeni 
altcineva care să ajute“. Indienii au dat de două ori 
mai multe explicații contextuale decât americanii. 

Americanii și indienii nu au dat diferite tipuri de 
răspunsuri pentru că au descris cumva diferite tipuri 
de evenimente. Când Miller i-a rugat pe americani să 
explice comportamentele menţionate de indieni, 
americanii au făcut-o folosind același tip de explicaţii 
care aveau legătură cu dispoziţia individului pentru 
comportamentele pe care le generaseră ei înșiși. Într- 
o demonstrație suplimentară deosebit de 
importantă, Miller a arătat că este nevoie de timp 
pentru a învăța cum să explici comportamentul într- 
un mod aprobat din punct de vedere cultural. Copiii 
din cele două culturi nu difereau prin tipurile de 
explicații date. Abia în adolescență indienii si 
americanii au început să se deosebească în 
explicațiile lor. Cireaşa de pe tort în acest studiu 
elegant este faptul că Miller i-a întrebat si pe anglo- 
indienii a căror cultură este influențată într-o 
anumită mäsură de occidentali. Atribuirile lor, atât 
pentru dispoziții, cât si pentru context, au fost 
undeva la mijloc fata de cele ale indienilor hindusi si 
americani. 


O activitate preferata in proximitatea dozatorului de 
apa intr-o zi de luni dimineata este discutia pe 
marginea unui meci din weekend. S-a dovedit ca 
motivele pe care oamenii le oferă pentru înfrângere 
sau victorie sunt diferite in America fata de Asia. 
Psihologul specializat în domeniul organizational 
Fiona Lee și colegii ei au analizat ce au raportat 
jurnaliștii sportivi despre atribuirile cauzale ale 
antrenorilor de fotbal si ale jucătorilor din SUA si din 
Hong Kong. Americanii au observat că rezultatele 
se datorează în mare parte abilităților jucătorilor 
individuali: „Freshman Simpson conduce echipa, 
marcând 11 goluri, dar succesul său constă in 
apărare“, „Avem un portar foarte bun, Bo Oshoniyi, 
care a fost cel mai bun jucător în apărare al finalei de 
anul trecut..." Atribuirile sportivilor şi ale 
antrenorilor din Hong Kong se refereau mai probabil 
la cealaltă echipă si la contextul ei: „Am avut norocul 
de a avea la pauză un avantaj de un gol, iar eu am fost 
mereu încrezător că le putem tine piept. Cred că 
echipa Chinei de Sud a fost putin obosită după ce a 


jucat un turneu patrulater în China.“ 


Traiectorii de mișcare in afisarile computerelor 
sugerand existenta unui lichid intr-un recipient 


Cădere - rezistenţă 


Cădere 


Plutire - mișcare 


Plutire - coliziune 


Diferenţele de atribuire dintre asiatici şi 
occidentali sunt mai profunde decât relatările despre 
comportamentul uman. Morris si Peng au arătat că 
chinezii tind să atribuie comportamentul pestilor 
ilustrati în scenele video factorilor externi, iar 
americanii, factorilor interni.“ Peng si colegii săi au 
demonstrat că diferentele dintre răsăriteni si 
occidentali sunt mai profunde - până la percepţia 
cauzalitatii fizice. Femeilor chineze si americane li s- 
au arătat desene abstracte, precum cele de la pagina 
anterioară. Fiecare desen a ilustrat un tip de 
mişcare care putea fi interpretată drept hidraulică, 
magnetică sau aerodinamică. Aşa cum s-a 
intentionat, participanţii au interpretat secventa de 
sus din ilustratie ca fiind un obiect ușor (o „minge“) 
care va „pluti“ deasupra lichidului. În desenul de 
dedesubt, cercul a coborât dincolo de linia superioară 
și s-a oprit pe linia inferioară. Așa cum s-a 
intenționat, participanţii au văzut această mișcare ca 


fiind un obiect greu care se scufundă pe fundul unui 
recipient cu lichid. Participanţii au fost întrebaţi în ce 
măsură credeau că mișcările obiectului păreau 
influențate de factori interni (ceva dinăuntrul 
obiectului sau aparţinând acestuia a făcut ca el să 
cadă). Americanii, comparativ cu chinezii, au raportat 
că au considerat că mișcările au fost provocate mai 
mult de factori interni. 

Britanicii au avut controlul asupra Hong Kongului 
timp de 100 de ani, iar copiii de acolo învaţă limba 
engleză cel târziu la clasele primare. Influenţa 
occidentală, atât culturală, cât și lingvistică, rămâne 
puternică, chiar și sub controlul chinez din 1997. 
Acest lucru face din oraș un laborator interesant în 
scopul studiului intercultural. 

Se pare că cetăţenii din Hong Kong pot fi 
încurajați să gândească fie într-un mod răsăritean, fie 
într-un mod occidental, prezentându-le imagini care 
sugerează o cultură sau alta. Ying-yi Hong și colegii 
săi le-au arătat studenţilor de Universitatea din Hong 
Kong o ilustrație similară cu desenele cu pești ale lui 
Morris si Peng. Dar mai întâi le-au arătat poze care 
sugerau fie cultura occidentală, fie cultura 
răsăriteană. Ei le-au arătat unor participanţi ilustrații 
care erau puternic asociate cu cultura americană: de 
exemplu, Camera Reprezentanților, un cowboy călare 
și Mickey Mouse. Apoi le-au arătat altor participanţi 
ilustraţii puternic asociate cu cultura chineză: de 
exemplu, un dragon, un templu și oameni desenând 
caractere chinezești folosind o pensulă. Unui al 
treilea grup de participanţi li s-au arătat ilustrații 
neutre cu peisaje. După ce le-au arătat participanților 
un set de imagini, Hong și colegii săi le-au arătat un 
desen animat cu un peste înotând în fata altui peste 
și i-au întrebat care credeau că este motivul principal 
pentru care peștele înoată în fața celuilalt pește. 
Participanţii care au văzut imaginile americane au 


oferit mai multe motive legate de motivațiile fiecărui 
peste si mai puține explicaţii legate de celălalt peste 
sau de context decat participantii care au vazut 
imaginile chinezesti. Participantii care au vazut 
imaginile neutre au fost undeva la mijloc. 

Peng si colegul sau, Eric Knowles, i-au studiat pe 
asiaticii americani si au descoperit ca puteau sa le 
„pregătească“ participanților atât sinele asiatic, cât si 
pe cel american. Ei le-au arătat studenților o serie de 
ilustraţii ce arătau mișcări precum cele pe care le-am 
descris în exemplele anterioare și le-au cerut să 
evalueze în ce măsură mișcarea obiectului se datora 
factorilor dispozitionali (de exemplu, formă, 
greutate) sau factorilor contextuali (de exemplu, 
gravitație, frecare). Dar mai întâi le-au cerut 
participanților fie să-și amintească o experienţă care 
le-a evidenţiat identitatea americană, fie una care le-a 
făcut vizibilă identitatea asiatică. Pregătirile au avut 
efect. Participanţii care au avut identitatea americană 
„pregătită“ au evaluat cauzele interne ale obiectului 
ca fiind mai importante decât participanţii care au 
avut identitatea asiatică „pregătită“. 


Împreună cu Ara Norenzayan și Incheol Choi le-am 
adresat studenților coreeni și americani un set de 
întrebări menite să analizeze teoriile lor despre 
cauzele comportamentului. l-am rugat să evalueze 
măsura în care câteva paragrafe le surprindeau 
părerile despre motivele pentru care oamenii se 
comportă așa cum o fac. Primele propoziţii ale 
fiecărui paragraf sunt redate mai jos. 


(1) Modul în care oamenii se comportă este 
determinat în mare parte de personalitatea lor. 
Personalitatea cuiva predispune și ghidează un 
individ să se comporte într-un fel, nu în altul, 
indiferent de circumstanțele în care se află 
persoana. 


(2) Modul in care oamenii se comporta este 
determinat in mare parte de situatia in care se 
afla. Nivelul aspectului situational este atat de 
ridicat, încât putem spune ca are mai multă influ- 
enta asupra comportamentului decât propria 
personalitate. 

(3) Modul în care oamenii se comportă este 
întotdeauna determinat in comun de 
personalitatea lor și de situaţia în care se află. Nu 
putem pretinde că fie personalitatea, fie situaţia 
sunt singurul factor determinant al 
comportamentului nostru. 


Coreenii și americanii au considerat personalitatea 
(1) ca fiind la fel de importantă în determinarea 
comportamentului, dar coreenii au evaluat factorii 
situationali (2) și interacţiunea dintre situaţii si 
personalităţi (3) ca fiind mai importante, comparativ 
cu americanii. 

De asemenea, le-am adresat participanţilor câteva 
întrebări despre convingerile lor privind 
adaptabilitatea personalităţii. De exemplu, i-am 
întrebat dacă ei cred că personalitatea cuiva este ceva 
pe care nu poate fi schimbat prea mult. Coreenii 
credeau că personalităţile sunt într-o mai mare 
măsură supuse schimbării decât credeau americanii. 

Nu ar trebui să ne surprindă că americanii privesc 
personalităţile ca fiind relativ fixe, iar asiaticii, mai 
adaptabile. Acest lucru este în concordanţă cu lunga 
tradiție occidentală de a privi lumea ca fiind în mare 
măsură statică și cu lunga tradiţie răsăriteană de a 
vedea lumea ca fiind în continuă schimbare. 

Psihosociologii Michael Morris, Kwok Leung și 
Sheena Sethi (Iyengar) au demonstrat că răsăritenii 
si occidentalii au preferinte pentru diferite tipuri de 
strategii de negociere. Participantii din Hong Kong si 
din America au fost intrebati ce fel de solutionare ar 
prefera cand ar trebui să ajungă la o înțelegere cu 


cineva care s-a comportat in moduri care ar putea fi 
interpretate drept agresive sau absurde. Participantii 
din Hong Kong au preferat solutionarea in care o 
terță parte chestionează persoanele implicate si 
încearcă să emită o judecată reciproc acceptată, in 
timp ce americanii au preferat o dezbatere 
contradictorie, cu reprezentare la nivel de avocati.Ar 
trebui să presupunem că  asiaticii au teorii 
fundamental diferite privind personalitatea umană 
de cele ale occidentalilor? Oare cred asiaticii că 
oamenii se deosebesc între ei doar foarte puţin? Sau 
văd diferențele, dar numai în ceea ce privește 
trăsăturile care ar părea ciudate sau irelevante pentru 
occidentali? 

Probabil că răspunsul la toate aceste întrebări este 
nu. Când am fost în China, în 1982, spre sfârșitul 
Revoluţiei Culturale, societatea încă era oarecum 
socata și secretoasă, după ce tocmai petrecuse 30 de 
ani fiind subiectul unui experiment social și 
economic convulsiv. Cultura a fost și încă este 
complet diferită de cea a Occidentului în moduri pe 
care nu le-aș fi putut articula atunci. După cum arată 
această lucrare, există diferente semnificative in 
perspectivele asupra lumii și în procesele de gândire. 
Dar în trei săptămâni am descoperit că pot să bârfesc 
cu gazdele mele despre alţi chinezi. Am putut vorbi 
despre decenta și umilința lui Fung, aroganta lui 
Chan, reticenta lui Lin, înțelegerea reciprocă 
perfectă. Din fericire există dovezi mai bune decât 
povestea mea. Cercetătorii au obţinut o cantitate 
mare de dovezi care arată că teoriile cu privire la 
personalitate din Orient sunt destul de similare cu 
cele din Occident. Factorii principali ai trăsăturilor de 
personalitate - numite cele cinci trăsături ale 
personalităţii, sau Big Five, de teoreticienii din 
domeniul studierii personalităţii — se regăsesc în mod 
repetat la popoarele occidentale. Acești factori tind să 


fie descoperiți cand testele de personalitate 
occidentale sunt traduse și date chinezilor, coreenilor 
sau japonezilor, deși uneori sunt identificaţi doar 
patru factori. 

Specialiștii în psihologie culturală Kuo-shu Yang și 
Michael Bond au descoperit că există o replicare 
destul de buna când itemii testelor nu sunt tradusi 
din limbile occidentale, ci generate de cercetători prin 
utilizarea itemilor bazati pe descrieri ale 
comportamentului, comune în cultura locala.™ Într- 
un efort ulterior de a dezvolta un inventar 
„autohton“ de personalitate al chinezilor, Fanny 
Cheung si colegii săi au selectat itemi descriptivi ai 
personalităţii din romanele chinezești 
contemporane, cărţi de proverbe chinezești si 
descrieri despre ei înșiși si despre alţii oferite de 
oameni obișnuiți si de psihologi specializați. 
Bazându-se pe acești trei itemi, Cheung și colegii săi 
au realizat un „Inventar de evaluare a personalităţii 
chinezești. Au folosit acest inventar pe un eșantion 
mare de oameni din Hong Kong și China 
continentală. Ei au descoperit patru factori, dintre 
care trei corespund aproximativ  extroversiei, 
neuroticismului si constiinciozitatii, cei mai robusti 
dintre cei cinci mari factori din Occident. In mod 
ciudat, cercetătorii au descoperit un factor care nu 
apare în testele dezvoltate de occidentali, pe care l-au 
descris drept factorul „tradiţiei chinezești, un 
concept care surprinde descrierile personalităţii 
legate de păstrarea armoniei interpersonale si 
interioare. Ar fi interesant să vedem dacă acest factor 
ar putea fi găsit într-o versiune a inventarului 
chinezesc, dacă ar fi tradus în limbile occidentale. 
Armonia nu este prima caracteristică care le trece 
prin minte cercetătorilor occidentali când se gândesc 
la personalităţi, dar dimensiunea ar putea fi 
semnificativă pentru occidentali. 


Evitarea erorii fundamentale de atribuire 


Se constată că răsăritenii si occidentalii nu par să 
difere atât de mult în dimensiunile personalităţii pe 
care le folosesc. De ce atunci occidentalii se bazează 
mai mult pe trăsăturile de personalitate când 
motivează un comportament? Răspunsul pare să fie 
că răsăritenii sunt mai predispusi să observe factorii 
situationali importanţi si să isi dea seama că aceștia 
joacă un rol în producerea comportamentului. Drept 
consecință, est-asiaticii sunt mai puţin susceptibili la 
ceea ce psihosociologul Lee Ross a numit „eroarea 
fundamentală de atribuire“ (sau EFA, pe scurt). 
Imagineaza-ti că vezi un student care este rugat să 
le prezinte pentru o zi campusul unor posibili 
donatori, iar pentru acest serviciu studentul 
primește o sumă mică de bani - mai putin decât 
salariul minim - și imagineaza-ti că studentul refuză. 
Presupui că este probabil ca studentul să se ofere 
voluntar pentru a ajuta la donarea de sânge pentru 
Crucea Rosie? Putin probabil. Dar presupune că unul 
dintre prietenii tăi a văzut că unui alt student i s-a 
oferit o sumă considerabilă de bani — să spunem 50% 
peste salariul minim - pentru a face acest tur, iar 
studentul a fost de acord. Crezi că prietenul s-ar 
gândi că studentul va ajuta probabil la donarea de 
sânge? Mai probabil decât credeai că o va face 
studentul tău. Dacă da, atât tu, cât și prietenul tău aţi 
manifesta o versiune a EFA: atribuirea 
comportamentului unei presupuse dispoziţii a 
persoanei, mai degrabă decât unui factor situational 
important — și anume banii —, care a fost principala 
forţă motrice din spatele comportamentului. + 
Această eroare - ignorarea situaţiei şi inventarea 
unor explicații dispozitionale puternice pentru 
comportament - este una foarte răspândită. li face 
pe oameni să fie în mod eronat convinși că o 


persoana pe care o vad intervievata pentru un loc de 
munca important este destul de tensionata din fire, 
că o persoană pe care o văd retrasă la o anumită 
petrecere (unde se întâmplă să nu cunoască pe 
nimeni) este destul de timidă, în general, că o 
persoană care tine un discurs bun, despre un subiect 
pe care îl cunoaște foarte bine, în fața unui public 
cunoscut, este un vorbitor iscusit și o persoană 
încrezătoare. 

Prima demonstraţie experimentală solidă a erorii 
a fost făcută de renumitul psihosociolog Edward E. 
Jones si de colegii săi.1% Într-un studiu publicat în 
1967, ei le-au cerut unor studenţi să citească un 
discurs sau un eseu care ar fi fost scris de un alt 
student. Acest student va fi numit „țintă. S-a 
clarificat faptul că ținta fusese rugată să scrie 
discursul sau eseul susținând un anumit aspect al 
unei anumite probleme. De exemplu, ţinta a fost 
rugată să scrie un eseu la un curs de științe politice in 
favoarea Cubei lui Castro sau să tina un discurs la un 
seminar de dezbateri împotriva  legalizării 
marijuanei. Participanţii au fost rugaţi să indice care 
credeau că este opinia reală a studentului-tinta care a 
scris sau a susţinut eseul. Constrangerile situationale 
clare ar fi trebuit să-i facă pe participanţi să 
recunoască faptul că nu au aflat nimic despre opiniile 
reale ale țintei, dar, de fapt, au fost foarte influențați 
de ceea ce a spus ţinta. Dacă ţinta spusese că este în 
favoarea abordării lui Castro, participanţii au 
presupus că el era, de fapt, înclinat către această 
opinie; dacă ţinta spusese că se opune legalizării 
marijuanei, participanții au avut tendinta sa 
presupună că acesta era și punctul său de vedere. 

După cum se dovedește, această iluzie este 
suficient de puternică încât până și est-asiaticii sunt 
susceptibili. Chinezii, japonezii şi coreenii au 
participat la diferite versiuni ale acestui experiment 


si s-a descoperit ca ei au dedus ca tintele au de fapt 
atitudini care corespund opiniilor enunțate în eseu." 
Dar există o diferenţă între susceptibilitatea est- 
asiatică și cea americană: est-asiaticii nu fac această 
eroare dacă se pun în locul țintei. Împreună cu 
Incheol Choi am plasat participanţii în postura de a li 
se cere să scrie un eseu despre un anume subiect, 
având o anumită perspectivă și folosind un anumit 
set de patru argumente la redactarea eseului.1“ Apoi 
au citit un eseu al unei persoane despre care ei știau 
că fusese într-o situație similară cu a lor. Nu a avut 
nici un efect asupra americanilor: inferentele lor 
dispozitionale despre ceilalți au fost la fel de puter- 
nice ca si cum ei înșiși nu ar fi fost exact în aceeași 
situaţie precum ţinta. Dar experiența aceasta i-a 
făcut pe coreeni aproape imuni la eroare. 

Alte dovezi sugerează că plasarea factorilor 
situationali în prim-plan are un efect mai mare la 
asiatici decât la occidentali. Împreună cu Ara 
Norenzayan si Incheol Choi le-am cerut unor 
studenți americani și coreeni să citească unul dintre 
cele două scenarii, ca mai apoi să ghicească dacă o 
persoană-ţintă îi va da unei alte persoane un bilet de 

autobuz.“ Ambele scenarii începeau astfel: 


Tocmai l-ai cunoscut pe noul vecin, Jim. În timp ce 
tu și Jim faceţi o plimbare prin cartier, un om bine 
îmbrăcat îl abordează pe Jim și îi spune că mașina 
lui s-a stricat și trebuie să cheme un mecanic. Apoi, 
cu o voce oarecum stânjenită, omul îl roagă pe Jim 
să îi dea niște monede pentru a putea da un telefon. 
Descoperi că Jim se caută prin buzunare și, după ce 
găsește moneda de 25 de cenți, i-o dă bărbatului. 
Într-o altă zi, Jim merge spre staţie pentru a lua 
autobuzul spre locul de muncă. În timp ce merge, un 
adolescent care duce niște cărţi îl abordează pe Jim 


și îl întreabă politicos dacă îi poate da un dolar 


pentru un bilet de autobuz, spunându-i ca și-a uitat 


portofelul acasă și trebuie să ajungă la școală. 


Într-o altă versiune a scenariului citită de un grup 
de participanţi, Jim află că are în buzunar mai mulţi 
dolari; într-o versiune citită de alt grup, el descoperă 
că are bani suficienţi doar pentru propriul bilet. 
Participanţii coreeni au fost mai înclinați să creadă că 
Jim ar fi mai dispus să-i dea adolescentului bani dacă 
ar afla că are mai mulţi dolari decât dacă ar constata 
că are doar unul. 

Le-am oferit participanţilor un total de șase 
scenarii diferite, fiecare având două versiuni, și am 
constatat că, pentru fiecare dintre acestea, coreenii 
au fost mai receptivi la informaţiile situationale decât 
americanii, prezicând că un anumit comportament 
este mai probabil dacă factorii situationali îl 
facilitează, decât dacă factorii situationali il 
descurajează. 

Așadar dovezile privind atribuirea cauzala se 
potrivesc cu dovezile privind percepţia. Occidentalii 
se ocupă în primul rând de obiectul focal sau de 
persoană, iar asiaticii se concentrează în linii mari 
asupra contextului si asupra relaţiilor dintre obiect si 
context. Occidentalii tind să presupună că 
evenimentele sunt cauzate de obiect și că asiaticii 
sunt înclinați să acorde o importanţă mai mare 
contextului. 


Construirea de modele cauzale 


Diferenţele de raţionament cauzal dintre răsăriteni și 
occidentali sunt mult mai mari decât numai 
preferințele pentru context versus obiect. 
Occidentalii par să se angajeze mai mult în atribuiri 
cauzale, punct. Istoricul Masako Watanabe a 
subliniat frumos acest punct în studiile sale despre 
felul în care elevii de școală primară, studenţii și 


profesorii lor japonezi si americani abordează 
evenimentele istorice.“ 

Profesorii japonezi încep prin a stabili contextul 
unui anumit set de evenimente în detaliu. Apoi 
continuă prin a nuanţa evenimentele importante în 
ordine cronologică, legând fiecare eveniment de 
următorul. Profesorii își încurajează elevii să-și 
imagineze stările mentale și emoţionale ale figurilor 
istorice, gândindu-se la analogia dintre situaţiile lor 
și situațiile din viata de zi cu zi a elevilor. Acţiunile 
sunt apoi explicate în termenii acestor sentimente. 
Accentul este pus pe evenimentul „iniţial care 
servește ca impuls pentru evenimentele ulterioare. 
Elevii sunt considerați ca având o bună capacitate de 
a gândi istoric când manifestă empatie fata de 
figurile istorice, inclusiv față de cei care au fost 
inamicii Japoniei. Întrebările de tipul „Cum?“ sunt 
adresate frecvent — de aproximativ două ori mai des 
decât în sălile de clasă americane. 

Profesorii americani petrec mai puţin timp pentru 
a stabili contextul decât profesorii japonezi. Ei încep 
cu rezultatul mai degrabă decât cu evenimentul sau 
catalizatorul initial. Ordinea cronologică a 
evenimentelor este eliminată din prezentare. În 
schimb, prezentarea este dictată de discuţia despre 
factorii cauzali presupusi a fi importanţi („Imperiul 
Otoman s-a prăbușit din trei motive majore ). Se 
consideră că studenţii au o bună capacitate de a 
judeca istoric când sunt capabili să vină cu dovezi 
pentru a se potrivi cu modelul lor cauzal al 
rezultatului. Întrebările de tipul „De ce?” sunt de 
două ori mai frecvente decât în sălile de clasă 
Japoneze. 

Watanabe numeşte analiza istorică tipic 
americană drept raţionament „invers“, deoarece 
evenimentele sunt prezentate in ordinea efect-cauză. 
Ea observă asemănarea acestui lucru cu 


raţionamentul orientat către rezultat: definește 
scopul ce trebuie atins și dezvoltă un model care iti 
va permite să-l atingi. Ea mai notează și că orientarea 
către rezultate este caracteristică într-o măsură mai 
mare occidentalilor, cu simțul lor de libertate 
personală, decât le este asiaticilor. Această observaţie 
ne ajută să înţelegem de ce grecii, și nu chinezii s-au 
angajat în modelarea cauzală a fenomenelor naturale. 
Modelarea evenimentelor într-o manieră „inversă“ de 
analiză cauzală este mai naturală pentru oamenii care 
au libertatea de a-și stabili propriile țeluri cu privire 
la un obiectiv si de a veni cu strategii pentru a le 
atinge. Watanabe menţionează un profesor american 
care predă engleza ca limbă secundară spunând că 
„este foarte dificil pentru profesorii americani să 
înțeleagă eseurile studenţilor japonezi, întrucât noi 
nu vedem nici o cauzalitate în ele... iar relaţia cauză- 
efect este o logică elementară în Statele Unite’. 

În concordanţă cu complexitatea mai mică a lumii 
în care trăiesc, occidentalii văd mai puţini factori ca 
fiind relevanti pentru înţelegerea lumii decât 
răsăritenii.1*1 Incheol Choi si colegii săi le-au descris 
povestea crimei comise de studentul chinez la fizică 
participanţilor americani și coreeni. Choi și colegii săi 
le-au oferit apoi 100 de itemi care conţineau 
informaţii relevante despre student, profesor, școală 
etc. și le-au cerut participanţilor să excludă factorii 
care nu ar fi putut fi relevanti pentru stabilirea 
motivului uciderii. Participanţii coreeni au considerat 
irelevante doar 37% dintre informaţii. Participanţii 
americani au considerat că 55% dintre itemii 
prezentați erau probabil irelevanti. (De asemenea, i- 
au analizat și pe participanţii asiatici americani și au 
descoperit că aceștia se află între americanii de 
origine europeană și coreeni.) 

Choi și colegii săi au descoperit, de asemenea, 
dovezi că tendinţa de a vedea atât de multi factori ca 


fiind relevanti pentru rezultat era strâns legată de 
gradul în care individul avea convingeri holistice 
despre lume. Apoi le-au cerut participanţilor să 
completeze un chestionar despre holism care să 
indice în ce măsură credeau că evenimentele sunt 
legate între ele. Mai jos sunt două exemple: 


e Toate lucrurile din Univers sunt într-un fel legate 
de toate celelalte. 

e Nu este posibil să înţelegem piesele luate 
individual fără a lua în considerare imaginea de 
ansamblu. 


Choi și colegii săi au descoperit că americanii erau 
mai putin holistici în convingeri decât coreeni. Cu cât 
individul avea o convingere mai holistică, indiferent 
dacă era american sau coreean, cu atât era mai 
reticent în a presupune că o anumită informație ar 
putea fi irelevanta. 

Dar receptivitatea si convingerea ca lumea este un 
loc complex pot prezenta si dezavantaje, asa cum 
vom vedea în secțiunea următoare, 


Evitarea retrospectiel 


Căderea Uniunii Sovietice in 1991 poate fi 
considerată unul dintre puţinele evenimente istorice 
care nu a părut inevitabil, după ce s-a întâmplat, 
pentru un număr mare de istorici. Căderea 
Imperiului Roman, ascensiunea celui de-al Treilea 
Reich si succesul american de a ajunge pe Lună 
înaintea Rusiei, ca să nu mai vorbim și de alte eveni- 
mente mai puţin importante, sunt văzute deseori ca 
fiind inevitabile de comentatorii care, se bănuiește, 
nu ar fi putut să le prezică. Tindem să avem două 
probleme când încercăm să „prezicem trecutul: (1) să 
credem că, cel puţin retrospectiv, se poate observa că 
evenimentele nu s-ar fi sfârșit în alt fel decât s-a 
întâmplat, (2) chiar dacă ne gândim că cineva ar fi 


putut prezice cu usurinta dinainte că evenimentele s- 
ar fi derulat exact așa cum s-au întâmplat. 

De unde știm că oamenii au tendința să facă aceste 
erori? Psihologul specializat în psihoterapie cognitivă 
Baruch Fischhoff a elaborat o metodă inteligentă 
pentru a demonstra că oamenii supraestimează 
măsura în care ar fi putut prezice rezultatul unui 
anumit eveniment și sunt mai puţin surprinși de 
întorsăturile neobișnuite ale evenimentelor decât ar 
trebui să fie. Fischhoff le-a oferit participanţilor săi 
suficiente informaţii pentru a pregăti scena pentru 
diferite evenimente istorice. De exemplu, Fischhoff a 
descris situaţia din 1814 din Bengal, când britanicii 
încercau să-și consolideze controlul asupra Indiei. Au 
avut de a face cu raidurile locuitorilor din Nepal, 
gurkha. Comandantul britanic a decis să se ocupe de 
aceștia invadând teritoriul lor montan. Au fost 
oferite detalii despre situația din momentul invaziei, 
iar Fischhoff i-a întrebat apoi pe participanţi in ce 
măsură cred că au existat rezultate diferite. Le-a 
oferit altor participanţi aceleași informaţii, dar le-a 
spus si rezultatul real (un impas). l-a întrebat pe 
acești participanţi în ce măsură ar fi crezut că acesta 
va fi rezultatul dacă nu le-ar fi spus el. Fischhoff a 
descoperit că, în cazul în care participanţii săi 
cunoșteau sfârşitul,  supraestimau frecvent 
probabilitatea că ar fi ghicit în avans. 

Eu și Incheol Choi ne-am gândit că poate fi mai 
ușor să evităm eroarea retrospectiei dacă suntem 
înclinați să construim modele cauzale explicite ale 
lumii. Modelele explicite vor releva probabil factori 
care ar putea sugera mai multe rezultate și, în 
consecință, am fi mai putin înclinați să fim 
încrezători că un anumit rezultat ar fi avut loc. Mai 
mult, putem fi surprinși în momentul în care 
previziunile noastre se dovedesc a fi greșite. Surpriza 
va determina probabil o căutare a unor factori 


eventual relevanti si o revizuire a modelului care, la 
randul lui, poate avea ca rezultat o intelegere mai 
precisa a lumii. Pe de alta parte, daca modelarea este 
mai putin explicită si dacă un număr mare de factori 
sunt consideraţi a fi potential relevanti pentru orice 
rezultat dat, atunci va fi mai ușor să ne gândim la 
motivele pentru care un anumit eveniment a avut 
rezultatul pe care l-a avut. Am testat aceste noțiuni 
într-o serie de experimente, în care am comparat 
coreenii cu americanii. 

Le-am spus participanţilor la un studiu despre un 
tânăr student la seminar, care, au fost asiguraţi, era o 
persoană foarte bună și religioasă. Îndreptându-se în 
cealaltă parte a campusului pentru a ţine o predică, el 
s-a întâlnit cu un bărbat care zăcea în pragul unei uși. 
Le-am spus participanţilor că seminaristul era în 
întârziere. 

În situaţia A, participanţii nu știau ce a făcut 
seminaristul și i-am rugat să ne spună care credeau 
că este probabilitatea ca ţinta să-l ajute și cât de 
surprinși ar fi dacă ar afla că el nu l-a ajutat. Atât 
coreenii, cât și americanii au raportat o probabilitate 
de aproximativ 80% că ţinta va ajuta, indicând că ar fi 
destul de surprinși dacă nu ar fi făcut-o. În situaţia B, 
le-am spus participanţilor că seminaristul a ajutat 
victima, iar în situaţia C le-am spus participanţilor că 
ținta nu a ajutat victima. Participanţii din situațiile B 
și C au fost întrebaţi care credeau că ar fi fost 
probabilitatea ca studentul să îl fi ajutat — dacă, de 
fapt, nu le-ar fi fost menționată ocupaţia sa -— si, de 
asemenea, cat de surprinşi au fost de 
comportamentul lui real. Din nou, atât coreenii, cât și 
americanii din situaţia B au indicat că ar fi crezut că 
probabilitatea de a ajuta era de aproximativ 80% si 
ambele grupuri au raportat că nu au fost surprinşi că 
el a ajutat. Americanii din situaţia C, în care, în mod 
neașteptat, studentul nu a ajutat victima, au mai 


raportat că s-au gândit că probabilitatea ar fi fost de 
aproape 80% ca studentul să îl fi ajutat și că au fost 
foarte surprinși de faptul că nu a făcut-o. În schimb, 
coreenii din situaţia C au raportat că s-au gândit că 
probabilitatea era doar de 50% ca studentul să ajute, 
fiind foarte puțin surprinşi că nu a făcut-o. Așadar, 
americanii au fost surprinși acolo unde coreenii nu 
au fost, iar aceștia din urmă au arătat o puternică 
prejudecată retrospectivă, deoarece cunoșteau 
finalul, mulți indicând că au știut mereu ceva, când 
de fapt nu știau. (Scenariul studiului nostru descrie 
un experiment real la care au participat studenții 
Seminarului Teologic din Princeton. Tinerii 
destoinici din acel studiu vor oferi probabil ajutor 
omului suferind — doar dacă nu se grăbesc, dar nu e 
cazul, în majoritatea situatiilor. 

Împreună cu Choi am efectuat un alt studiu care 
arată că răsăritenii nu sunt la fel de surprinși de 
rezultatele neprevăzute precum americanii. Le-am 
descris studiile participanţilor americani și coreeni si 
le-am oferit fie o ipoteză despre fiecare studiu, fie 
două ipoteze contradictorii - una care prezicea 
rezultatul real al studiului și una care prezicea 
opusul. De exemplu, unor participanți li s-a vorbit 
despre un studiu care analizează ipoteza că realismul 
îmbunătățește sănătatea mintală. Altor participanţi 
li s-a spus că acea ipoteză fost luată în considerare, 
precum și una alternativă conform căreia optimismul 
stimulează sănătatea mintală. Apoi toţi participanții 
au citit că rezultatele cercetărilor reale indică faptul 
că realismul stimulează sănătatea mintală. Le-am 
cerut participanților să indice cât de surprinzătoare 
și de interesantă a fost descoperirea. Americanii au 
raportat că au fost mai surprinși — și au considerat că 
studiul este mai interesant - când am prezentat 
ambele ipoteze puternic în contradicţie, în timp ce 
coreenii nu au fost mai surprinși sau mai interesați 


când li s-au prezentat cele două ipoteze opuse decât 
când li s-a prezentat doar cea care prezicea rezultatul 
real. 


Răsăritenii sunt aproape sigur mai aproape de adevăr 
decât occidentalii în credința lor că lumea este un loc 
extrem de complicat și, fără îndoială, occidentalii 
sunt adesea mai simplisti în gândire în ceea ce 
privește modelele lor explicite despre lume. 

Pe de altă parte, pare destul de clar că modelele 
simple sunt cele mai folositoare - cel putin în 
știință —, deoarece sunt mai ușor de infirmat si, prin 
urmare, de îmbunătăţit. Majoritatea teoriilor fizice 
ale lui Aristotel s-au dovedit a fi în mod demonstrabil 
false. Dar Aristotel a avut niște teorii testabile despre 
lume, pe când chinezii, nu: occidentalii au fost cei 
care au stabilit care sunt principiile fizice corecte. 
Poate că chinezii au înțeles principiul acţiunii la 
distanţă, dar nu au avut mijloace să-l demonstreze. 
Când s-a dovedit a fi adevărat, acest lucru a fost 
demonstrat de oamenii de știință occidentali care nu 
au crezut initial în el si care au încercat de fapt să 
stabilească faptul că orice mișcare era de tipul unei 
bile de biliard, unde obiectele se mișcă doar pentru că 
intră în contact cu alt obiect. 

Succesul occidentalilor în domeniul științei și 
tendința lor de a face anumite greșeli în analiza 
cauzală derivă din aceeași sursă. Libertatea de a 
urmări obiective individuale îi determină pe oameni 
să modeleze situația astfel încât să atingă acele 
obiective, ceea ce, la rândul său încurajează 
modelarea evenimentelor, lucrând invers, de la efecte 
la posibile cauze. Când există testarea sistematică a 
modelului, ca în știință, modelul poate fi corectat. 
Dar modelele occidentale tind să se limiteze prea 
mult la scopul obiectului și la caracteristicile acestuia, 
subliniind posibilul rol al contextului. Când 


modelarea se întâmplă in viata de zi cu zi — deseori o 
confuzie totală -, recunoașterea erorii este mai 
dificilă. Un model greșit va fi greu de corectat. Deși, 
în ciuda trecutului lor de gândire științifică, 
occidentalii sunt deosebit de susceptibili la eroarea 
fundamentală de atribuire si la supraestimarea 
predictibilitatii comportamentul uman. 

După cum vom vedea în următorul capitol, 
simplitatea preferată de occidentali și presupusa 
complexitate specifică răsăritenilor cuprind mult mai 
mult decât abordările lor privind cauzalitatea. 
Preferintele lor se extind la modurile in care 
cunoștințele sunt organizate în general. 


CAPITOLUL 6 


Este lumea alcătuită din substantive 
sau din verbe? 


Jorge Luis Borges, scriitor argentinian, ne spune că 
există o veche enciclopedie chineză, intitulată 
Emporiul celest de cunoștințe binevoitoare, în care apare 
următoarea clasificare a animalelor: „(a) cele care 
aparțin împăratului, (b) cele îmbălsămate, (c) cele 
care sunt domesticite, (d) purcelusi, (e) sirene, (f) 
animale fantastice, (g) câini vagabonzi, (h) cele care 
sunt incluse în această clasificare, (i) cele care 
tremură de parcă ar fi nebune, (k) cele desenate cu o 
pensulă foarte fină din păr de cămilă, (I) altele, (m) 
cele care abia au spart o vază cu flori, (n) cele care 
seamănă cu mustele de la distanta* +> 

Deși Borges a inventat această clasificare pentru 
propriile scopuri, cu siguranță chinezii antici nu au 


clasificat lumea in aceleasi moduri ca grecii antici. 
Pentru greci, obiectele apartineau aceleiasi categorii, 
daca puteau fi descrise de aceleasi caracteristici. Dar 
filosoful Donald Munro subliniaza ca, pentru chinezi, 
atributele comune nu stabileau apartenenta la o clasa 
comună. În schimb, lucrurile erau clasificate 
împreună pentru că se credea că se influențează unul 
pe altul prin rezonanță. De exemplu, în sistemul 
chinezesc al celor cinci elemente, categoriile 
primăvară, est, lemn, vânt şi verde interferează toate 
între ele. Schimbarea vântului poate să le afecteze pe 
toate celelalte — într-un „proces ca un ecou multiplu, 
fără nici un contact fizic între oricare dintre ele“.1* 
Filosoful David Moser a notat, de asemenea, că 
asemănarea dintre clase, nu cea dintre membrii 
individuali ai aceleiași clase era de interes pentru 
chinezii antici. Pur și simplu nu erau preocupați de 
relația dintre un membru al unei clase („un cal") si 
clasa în ansamblu („cai“). + 

De fapt, chinezii pare să fi avut o antipatie reală 
fata de clasificări. Pentru filosoful antic taoist 
Chuang Tzu: „... problema cu... cum trebuie 
delimitati termenii si atributele, duce exact în 
direcţia greşită. Clasificarea sau limitarea 
cunoștințelor fragmentează o cunoaştere mai 
mare“ În Tao Te Ching găsim următoarea 
perspectivă sumbră a efectelor faptului de a te baza 


pe categorii. 


Cele cinci culori orbesc ochii omului. 


Cele cinci sunete îi asurzesc urechile. 


Cele cinci gusturi îi strepezesc gura.1* 


Lipsa de interes pentru clasele de obiecte cu 
aceleaşi proprietăți este în concordanță cu schema de 
bază pe care o aveau chinezii antici pentru lume. 
Pentru ei, lumea era alcătuită din substanţe continue. 
Aşadar o dihotomie partial completă avea sens pentru 


ei. Găsirea trăsăturilor comune ale obiectelor și 
plasarea lor pe această bază într-o clasă nu ar fi părut 
o activitate foarte utilă, fie doar și pentru că obiectele 
în sine nu erau unitatea de analiza. Întrucât lumea 
greacă era compusă din obiecte, o relație individ-clasă 
era firească pentru ei. Convingerea grecilor privind 
importanţa acelei relații a fost esenţială pentru 
credința lor în posibilitatea unor raționamente 
inductive precise: a afla că un obiect aparţinând unei 
categorii are o anumită proprietate înseamnă că se 
poate presupune că și alte obiecte aparţinând 
aceleiași categorii au, de asemenea, acea proprietate. 
Dacă un mamifer are ficat, aproape sigur toate 
mamiferele au. Concentrarea pe organizarea 
cunoștințelor în funcţie de unul-multi, individ-clasă, 
încurajează inducția de la cazul unic; o reprezentare 


parțială a întregului nu face asta. 


Categorii versus relații în gândirea 
modernă 


Din nou, avem un caz de tradiţii intelectuale foarte 
diferite în China și în Grecia antică și încă o dată ne 
putem întreba dacă obiceiurile mentale ale filosofilor 
antici seamănă cu percepţia si raţionamentul 
oamenilor obișnuiți de astăzi. Ne-am putea aștepta, 
bazându-ne pe dovezile istorice privind diferențele 
cognitive si teoria noastră despre originile sociale ale 
acestora, ca occidentalii contemporani să: a) aibă o 
tendință mai mare de a clasifica obiectele decât 
rasaritenii; b) să le fie mai ușor să înveţe noi categorii 
prin aplicarea unor reguli privind caracteristicile în 
cazuri particulare; c) să utilizeze categoriile într-un 
mod mai inductiv, adică să generalizeze de la anumite 
cazuri ale unei categorii la alte cazuri sau la categorie 
în ansamblu. 


De asemenea, ne-am putea aștepta ca răsăritenii, 
date fiind convingerile lor cu privire la potentiala 
relevanță a fiecărui fapt pentru oricare alt fapt, să 
organizeze lumea mai mult în termeni de relaţii și 
asemănări decât occidentalii. 


Să privim cele trei obiecte reprezentate în ilustratia 
următoare. Dacă ai pune două obiecte împreună, care 
ar fi acestea? De ce pare că ar avea legătură între ele? 

Dacă ești occidental, sunt șanse să crezi că puiul și 
vaca au legătură între ele. Psihologul specializat în 
dezvoltare umană Liang-Hwang Chiu le-a arătat unor 
copii americani și chinezi o imagine cu trei 
reprezentări. Chiu a descoperit că cei americani 
preferau să grupeze obiectele fiindcă aparţineau unei 
categorii „taxonomice , adică același termen de 
clasificare poate fi aplicat ambelor obiecte („adulţi , 
ustensile“). Copiii chinezi preferau să grupeze 
obiectele pe baza relaţiilor dintre ele. Era o 
probabilitate mai mare ca ei să pună împreună vaca și 
iarba, pentru că „vaca mănâncă iarba“. 

Împreună cu Li-Jun Ji și Zhiyong Zhang am 
obținut rezultate similare comparând studenţi din 
SUA cu studenţi din China continentală și Taiwan, 
folosind cuvinte în loc de imagini." Le-am prezentat 
participanţilor seturi de trei cuvinte (de exemplu, 
panda, maimuţă, banană) și le-am cerut să indice 
care dintre cele trei sunt mai strâns legate. 
Participanţii americani au arătat o preferinţă 
pronunţată pentru gruparea în funcţie de 
apartenenţa la categorii comune: panda și maimuța 
se încadrează în categoria animalelor. Participanţii 
chinezi au arătat o preferință pentru gruparea în 
funcţie de relaţiile tematice (de exemplu, maimuţă și 
banană), justificându-și răspunsurile în termeni de 
relații: maimutele mănâncă banane. 


Daca modul firesc de organizare a lumii pentru 
occidentali este de a face acest lucru in termeni de 
categorii si de reguli care le definesc, atunci ne-am 
putea astepta ca perceptiile occidentalilor despre 
similitudinea dintre obiecte sa fie puternic 
influențate de măsura în care obiectele pot fi 
clasificate prin aplicarea unui set de reguli. Dar dacă 
aceste categorii sunt mai puțin importante pentru 
est-asiatici, atunci ne-am putea aştepta ca percepțiile 
lor despre similitudine să se bazeze mai mult pe 
asemănările de familie între obiecte. 


Exemplu de măsurare a itemilor in funcție de 
preferinta pentru gruparea pe categorii versus relaţii 


Care dintre cele două imagini, A sau B, se 


potrivește cu cea de jos? 


Pentru a testa această posibilitate, împreună cu 
Ara Norenzayan, Edward E. Smith și Beom Jun Kim 
le-am arătat niște ilustrări schematice precum cele 
prezentate în imaginea anterioară participanţilor 
coreeni, americani de origine europeană și asiatici 
americani. Fiecare ilustrație afișa un obiect în 
partea de jos și două grupuri de obiecte deasupra 


acestuia. Sarcina participanţilor a fost doar să spună 


cu ce grup de obiecte părea mai asemănător obiectul- 
țintă. Poate vrei să oferi și tu un răspuns înainte de a 
continua. 

Majoritatea coreenilor au crezut că obiectul-tinta 
era mai asemănător cu grupul din stânga, în timp ce 
majoritatea americanilor de origine europeană au 
crezut că obiectul este mai asemănător cu cel din 
dreapta. Obiectul-tinta are o asemănare de familie 
mai evidentă decât grupul din stânga, așadar este 
ușor să deducem de ce coreenii au crezut că obiectul 
este mai asemănător cu acel grup și, în medie, au 
făcut asta în 60% din cazuri. Dar există o regulă 
simplă, invariabilă, care iti permite să plasezi 
obiectul-tinta într-o categorie pe care o împărtășește 
cu grupul din dreapta. Regula este „are o tulpină 
dreaptă (si nu curbată)“. De obicei, americanii de 
origine europeană au descoperit astfel de reguli și în 
67% din cazuri ei au considerat că obiectul-tinta era 
mai asemănător cu grupul cu care împărtășea 
categoria bazată pe reguli. Judecata asiaticilor 
americani a fost undeva între ele, dar mai 
asemănătoare cu cea a coreenilor. 


Categoriile sunt uneori învăţate prin aplicarea unor 
reguli la caracteristici. Știm că iepurii sunt mamifere 
pentru ca am fost învățați o regulă conform căreia 
animalele care își hrănesc puii cu lapte sunt 
mamifere. (Este valabil pentru categoriile definite 
formal, în orice caz. De fapt, majoritatea oamenilor 
vor învăța ce sunt de fapt mamiferele prin 
prezentare: „iepurele acela este un mamifer”, „leul 
acela este un mamifer“. Categoria „familie“ care este 
învățată e apoi dedusă din caracteristicile comune 
observate — au blană, au patru picioare etc.) 
Modelarea explicită sau crearea de reguli pare să 
fie mai putin caracteristică pentru explicațiile cauzale 
ale est-asiaticilor decât pentru cele ale occidentalilor. 


Daca asiaticii au o probabilitate mai mica de a folosi 
reguli pentru a intelege lumea si o probabilitate si 
mai mică să utilizeze categorii, ar putea fi deosebit de 
greu pentru ei sa invete categorii prin aplicarea unor 
reguli explicite obiectelor. Pentru a testa aceasta 
posibilitate, Ara Norenzayan si colegii sai le-au aratat 
cateva ilustratii color care reprezentau niste desene 
precum cele alb-negru de mai jos studentilor est- 
asiatici, asiatici americani si americani de origine 
europeană de la Universitatea din Michigan. Le-au 
spus participanţilor că vor învăţa cum să clasifice 
animalele ca fiind fie de pe Venus, fie de pe Saturn. 
Le-am spus participanţilor că un animal este de pe 
Venus daca are trei dintre următoarele cinci 
caracteristici: coadă încovoiată, copite, gât lung, gură 
și antene în loc de urechi." Altfel, creatura era de pe 
Saturn. Animalul din stânga sus (văzut ca albastru de 
către participanţi) îndeplinește criteriile pentru a fi 
de pe Venus; cel din dreapta (văzut ca fiind roșu), nu, 
și trebuie pus în categoria Saturn. După ce 
participanţii au învăţat cum să clasifice corect 
animalele, am testat cât control au avut asupra 
categoriilor arătându-le animale noi și am observat 
cât de rapid și exact le-au putut clasifica. Noile 
animale au inclus două tipuri care semănau cu cele 
afișate anterior. Unele animale se  „potriveau 
perfect’: arătau ca un animal pe care participanții îl 
mai văzuseră în etapa de pregătire și aparțineau 
aceleiași categorii în ceea ce privește regulile privind 
caracteristicile lor. Alte animale „nu se potriveau 
deloc“: arătau ca un animal pe care îl mai văzuseră 
înainte, dar, în termeni de reguli, aparțineau unei 
categorii diferite de cea văzută în etapa de pregătire. 
Animalul din stânga jos se potrivește perfect cu cea 
din stânga sus — se pare că cel clasificat ca fiind de pe 
Venus, iar regulile confirmă, de asemenea, acest 


lucru. Cel din dreapta jos nu se potriveste deloc: arata 
ca animalul de pe Venus, dar regulile spun că nu este. 


Exemplu de evaluare itemi dacă judecata privind 
similitudinea se bazează pe asemănarea de familie 
sau pe reguli: 

Grup 1 


Obiect-tinta 


i 


ETAPA DE PREGATIRE 


Exemple de desene cu animale utilizate la studiu 
pentru a facilita învățarea categoriilor bazate pe 
reguli: 


Considerat a fi de pe Venus 


T 


Considerat a fi de pe Saturn 


sp 


ETAPA DE TESTARE: se potrivește perfect 
Venus 


ETAPA DE TESTARE: nu se potrivește deloc 
Saturn 


La 


Participantilor asiatici le-a luat mai mult sa se 
decidă dacă animalul venea de pe Venus sau de pe 
Saturn decât celor americani de origine europeană 
sau celor asiatici americani. Cele trei grupuri de par- 
ticipanti au fost la fel de rapide si de precise în cazul 
potrivirilor perfecte, pentru care atât amintirea 
exemplului anterior, cat si aplicarea corectă a 
regulilor care definesc categoria va duce la răspunsul 
corect. Dar pentru cele care nu s-au potrivit deloc, 
care puteau fi clasificate corect doar dacă regulile erau 
memorate și aplicate corespunzător, participanţii 
asiatici au făcut de două ori mai multe erori de 
clasificare decât americanii de origine europeană și 
cei asiatici-americani. Clasificarea după reguli nu pare 
să le vină atât de uşor răsăritenilor pe cât le este 
occidentalilor. 


Care dintre cele două argumente de mai jos, ambele 
încheindu-se cu concluzia „iepurii au enzima Q în 
sânge , tise pare mai convingătoare? De ce? 


(1) 
Leii au enzima Q în sânge 


Tigrii au enzima Q în sânge 


lepurii au enzima Q în sânge 


(2) 
Leii au enzima Q în sânge 


Girafele au enzima Q în sânge 


lepurii au enzima Q în sânge 


Majoritatea occidentalilor cărora le-a fost pus 
acest tip de întrebare au răspuns că argumentul (2) 
este mai potrivit. Ei au oferit ca motiv o versiune a 

` ' + . 3 ci ` iè 
argumentului privind „diversitatea“ sau „acoperirea“. 
Leii si tigrii sunt animale destul de asemănătoare în 
multe privințe, aşadar nu acoperă foarte bine 


categoria mamifere, din care fac parte si iepurii. Leii si 
girafele oferă o acoperire mai bună a categoriei de 
mamifere, pentru că sunt mai diferiți unii de ceilalți. 
Acum să luăm în considerare argumentele de mai jos, 
ambele încheindu-se cu concluzia „mamiferele au 
enzima Q în sânge“. Care pare să fie mai convingător? 


(1) 
Leii au enzima Q în sânge 


Tigrii au enzima Q în sânge 


Mamiferele au enzima Q în sânge 


(2) 
Leii au enzima Q în sânge 
Girafele au enzima Q în sânge 


Mamiferele au enzima Q în sânge 


Din nou, majoritatea occidentalilor au răspuns că 
al doilea argument este mai convingător, motivând că 
acoperă categoria mamiferelor mult mai bine decât 
primul. 

Împreună cu Incheol Choi și Edward E. Smith le- 
am prezentat aceleași probleme unor studenți 
coreeni si americani. Coreenii, nu americanii, au 
fost mai predispusi să prefere al doilea argument 
când categoria a fost menţionată în concluzie. Pentru 
coreeni, categoria „mamiferelor“ a fost importantă 
doar dacă fusese evidenţiată prin referire efectivă la 
ea. Ca rezultat, principiul diversității a fost mai 
important pentru concluziile lor când li s-a amintit în 
mod explicit că obiectele în cauză erau mamifere. O 
consecință probabilă a importanței scăzute a 
categoriilor pentru răsăriteni este că acestea nu 
alimentează inferente inductive pentru răsăriteni la 
fel de mult ca pentru occidentali. 


Să cresti într-o lume a obiectelor versus 
intr-o lume a relatiilor 


Cum este posibil ca răsăritenii de astăzi să aibă un 
interes relativ scăzut pentru categorii, să le fie greu 
să înveţe unele noi aplicând reguli despre proprietăţi 
si să le folosească spontan în scopul inducției? De ce 
sunt mai înclinați să ia în considerare relaţiile în 
organizarea obiectelor decât sunt occidentalii? Cu 
siguranţă nu doar pentru că filosofii chinezi antici nu 
foloseau categoriile si erau mai interesaţi de relaţiile 
parte-intreg si de asemănările tematice decât de 
clasificările de tip categorie-membru. Pare îndoielnic 
că preocupările filosofilor ar fi afectat judecatile 
despre obiectele de zi cu zi, chiar și pe cele ale 
contemporanilor lor. Dacă relaţiile, si nu categoriile, 
au o importanţă relativă pentru est-asiaticii de astăzi, 
ar trebui să existe factori care încă operează în 
socializarea copiilor care determină stiluri atât de 
diferite de percepţie și de raționament. Înainte de a 
căuta astfel de factori, să analizăm câteva diferenţe 
importante între categorii și relații. 

Categoriile sunt indicate prin substantive. Pare 
evident că substantivele ar fi mai ușor de învăţat 
pentru un copil decât verbele. Tot ce trebuie să faci 
pentru a învăţa că animalul pe care tocmai l-ai văzut 
este un „urs“ este să îi observi trăsăturile distincti- 
ve — mărime, dinţi și gheare mari, blană lungă, aspect 
feroce - și poţi memora acel obiect alături de 
denumirea sa. Denumirea este apoi disponibilă 
pentru a fi aplicată la orice obiect care are acel set de 
proprietăți. 

Relaţiile, pe de altă parte, implică, tacit sau 
explicit, un verb. Învăţarea semnificației unui verb 
tranzitiv presupune în mod normal observarea a 
două obiecte și a unui tip de acţiune care le 
conectează într-un fel. A „arunca“ înseamnă să-ţi 


folosesti bratul pentru a muta un obiect prin aer 
către un alt loc. Doar a arăta acţiunea nu garantează 
că cineva va sti la ce te referi. 

Din cauza ambiguitatii lor relative, este mai greu 
să ne amintim verbele; acestea au șanse mai mari să 
fie modificate ca sens decât substantivele când două 
persoane comunică sau când o persoană parafrazează 
ce a spus alta; și este mai greu să identifici corect 
verbele decât substantive când sunt traduse dintr-o 
limbă în alta. Cu atât mai mult, sensul verbelor și al 
altor termeni care descriu relaţii diferă mai mult în 
diferite limbi decât substantivele simple. „Verbele“, 
spune specialistul în psihologie cognitivă, Dedre 
Gentner, „sunt foarte reactive; substantivele tind să 
fie inerte“ 

Date fiind aceste diferente dintre substantive si 
verbe, nu este deloc surprinzător că Gentner a 
descoperit că cei mici învaţă substantivele mult mai 


1% De fapt, copiii mici pot învăţa 


repede decât verbele. 
substantivele cu o frecvenţă de două pe zi. Mult mai 
rapid comparativ cu învățarea verbelor. 

Gentner a presupus, destul de rezonabil, că marele 
avantaj al substantivelor ar fi universal. 
Psiholingvistul specializat în dezvoltare umană Twila 
Tardif si alţii au descoperit că copiii est-asiaticii 
învaţă verbele cu aceeași frecvenţă ca substantivele 
și, folosind alte definiții pentru substantiv, într-un 
ritm semnificativ mai rapid decât substantivele.“* 
Există mai mulţi factori care ar putea sta la baza 
acestei diferențe dramatice. 

În primul rând, verbele sunt mult mai importante 
în limbile din Asia de Est decât în engleză și în multe 

alte limbi europene. 
coreeană tind să apară fie la începutul, fie la sfârșitul 
propozitiilor şi ambele sunt pozitii relativ 
importante. În engleză, verbele sunt deseori puse 


undeva la mijloc. 


In al doilea rand, sa ni-l reamintim pe tatal din 
Capitolul 3 pe care l-am auzit cum isi intreba copilul 
despre caracteristicile pantalonilor. Părinții 
occidentali sunt obsedati de substantive, aratandu-le 
copiilor obiecte, numindu-le şi vorbindu-le despre 
caracteristicile lor. Oricât de ciudat li s-ar părea 
occidentalilor, asiaticii nu par să considere numirea 
obiectelor ca făcând parte din fişa postului de 
părinte. Psihologii specializați în dezvoltare umană 
Anne Ferald si Hiromi Morikawa au mers în casele 
unor japonezi si americani cu bebelusi de șase, 12 sau 
19 luni. Le-au cerut mamelor să înlăture jucăriile 
dintr-o anumită zonă apoi le-au prezentat câteva pe 
care le aduseseră cu ei — un câine si un porc de plus, o 
mașină si un camion. Le-au rugat pe mame să se 
joace cu jucăriile cu copiii lor așa cum ar fi făcut în 
mod obișnuit. Psihologii au descoperit diferenţe 
majore în comportamentul mamelor, chiar și cu 
copiii mai mici. Mamele americane au folosit de două 
ori mai multe denumiri pentru obiecte decât mamele 
japoneze (,,porcusor’, „cățeluș ), iar mamele japoneze 
s-au angajat în de două ori mai multe rutine sociale 
de predare a normelor de politeţe (empatie si 
saluturi, de exemplu). Un discurs al unei mame 
americane ar suna astfel: „Aceea este o mașină. Vezi 
mașina? Iti place? Are roti frumoase“. O mamă 
japoneză ar spune: „Uite! Este vrum-vrum. Ti-o dau 


tie. Acum da-mi-o. Da! Mulţțumesc!'1* 


Copiii 
americani învață că lumea este în principiu un loc cu 
obiecte, iar cei japonezi, că lumea este în mare parte 
despre relații. 

În al treilea rând, știm că numirea unor obiecte 
care împărtășesc un set comun de proprietăți are ca 
rezultat faptul că cei mici învață o categorie formată 
din obiecte care împărtășesc acele caracteristici. 
Numirea obiectelor care împărtășesc caracteristici ii 


îndeamnă, de asemenea, să fie preocupaţi de 


caracteristici care le-ar permite să formeze alte 
categorii bazate pe seturi similare de proprietăți. 
Psihologii specializaţi în dezvoltare umană Linda 
Smith și colegii săi au atribuit la întâmplare copiilor 
de 17 luni ori o situație în care aveau controlul, ori o 
situaţie în care, timp de nouă săptămâni, s-au jucat in 
mod repetat și au auzit nume pentru elementele unor 
categorii de obiecte necunoscute care erau definite de 
formă, de exemplu, „cană“. Acest lucru i-a învățat 
pe copii să fie atenţi la formă și să formeze categorii 
pentru obiecte — chiar si pentru cele văzute în afara 
cadrului experimental - care puteau fi grupate pe 
baza unui set de trăsături definitorii. Rezultatul a 
fost că cei instruiți au arătat o creștere dramatică în 
însușirea unor noi nume de obiecte pe parcursul 
studiului. 

În al patrulea rând, substantivele generice (adică 
nume de categorii) în engleză și în alte limbi 
europene sunt deseori marcate prin sintaxă. Când 
conversaţia se îndreaptă spre categoria păsărilor de 
apă, poţi spune „o rață, „rața, „rațele sau „rate“. 
Ultimul termen este unul generic, iar sintaxa vă 
spune acest lucru. În mod normal, este obligatoriu să 
indicăm când vorbim despre un obiect sau despre o 
clasă de obiecte, deși uneori contextul face asta. Dar, 
în chineză si în alte limbi sinice, indiciile contextuale 
și pragmatice pot fi singurele tipuri de indicii pe care 
ascultătorul trebuie să se bazeze. Prezenţa unei rate 
care tocmai ieșit dintr-un iaz pentru a cerși mâncare, 
de exemplu, ar indica faptul că se vorbește despre 
„rață“ mai degrabă decât despre „o rață“, „rațele“ sau 
„rate“. Psihologii specializaţi în dezvoltare umană 
Susan Gelman și Twila Tardif au studiat mai multe 
mame vorbitoare de engleză și altele vorbitoare de 
chineză mandarină și au descoperit că, în mai multe 
contexte, exprimările generice erau mai frecvente în 


rândul mamelor vorbitoare de engleză.1* 


Intr-un final, in urma unor dovezi concrete, copiii 
răsăriteni învaţă cum să clasifice obiectele mai târziu 
decât copiii occidentali. Psiholingvistele specializate 
în dezvoltare Alison Gopnick si Soonja Choi au 
evaluat mai mulți copii vorbitori de limbă coreeană, 
franceză și engleză începând cu vârsta de un an și 
jumătate. Ele au descoperit că numirea obiectelor si 
aptitudinea de a clasifica se dezvoltă mai târziu în 
rândul vorbitorilor de limbă coreeană decât la 
vorbitorii de engleză și franceză.“ Cercetătoarele au 
studiat judecata de tip mijloc-scop (de exemplu, a afla 
cum să scoţi lucrurile dintr-un recipient) și 
clasificarea, pe care au studiat-o arătându-le copiilor 
patru obiecte de un fel și patru de alt fel, cum ar fi 
patru dreptunghiuri plate și galbene și patru mici 
siluete umane, spunându-le să „le aranjeze“, adică să 
le așeze în așa fel încât să aibă sens. Copiii vorbitori 
de engleză și de franceză ai stăpânit sarcinile de tip 
mijloc-scop si pe cele de clasificare la aproximativ 
aceeași vârstă. Copiii coreeni au învățat clasificarea 
cu aproape trei luni mai târziu decât abilitățile 
mijloc-scop. 


Dispoziţii, stabilitate și categorii 


Grecilor antici le plăceau categoriile și le foloseau ca 
bază pentru descoperirea și aplicarea regulilor. De 
asemenea, credeau în stabilitate și înțelegeau atât 
lumea fizică, cât si pe cea socială în termeni de 
atribute fixe sau de dispoziţii. Acestea nu sunt fapte 
independente și nici nu reprezintă o coincidență a 
faptului că chinezii antici nu erau interesați de 
categorii, credeau în schimbare și înțelegeau 
comportamentul atât al lucrurilor fizice, cât și al celor 
sociale ca fiind datorat interacțiunii obiectului cu un 
câmp de forte din jur. 


Daca lumea este un loc stabil, atunci merita 
incercarea de a elabora reguli pentru a o intelege si a 
perfecționa categoriile cărora li se aplică regulile. 
Multe dintre categoriile folosite pentru a înţelege 
lumea se referă la presupusele calități ale obiectului: 
duritate, grad de puritate, bunătate, timiditate. 
Răsăritenii, desigur, utilizează si ei asemenea 
categorii, dar este mai puţin probabil ca ei să le 
abstractizeze de la obiecte particulare: există albul 
calului sau albul zăpezii în filosofia Chinei antice, dar 
nu albul ca un concept abstract, detașabil, care poate 
fi aplicat aproape oricărui lucru. În tradiția 
occidentală, esentele obiectelor sunt compuse din 
calități abstracte, potrivite între ele. Aceste esente 
permit existenţa încrederii in prezicerea 
comportamentului, independent de context. În 
tradiția răsăriteană, obiectele au proprietăți stabile 
care interacționează cu circumstanțele mediului 
pentru a produce un comportament. Nu a existat 
niciodată interes pentru a discuta despre 
proprietățile abstracte ca și cum ar fi avut o altă 
realitate, în afară de cea caracteristică unui obiect 
anume. 

Cel mai important, dispoziţia pentru obiecte nu 
este neapărat stabilă pentru răsăriteni. În Occident, 
un copil care are rezultate slabe la matematică este 
probabil considerat ca având abilităţi reduse la 
matematică sau poate chiar având o „dizabilitate de 
învățare“. In Orient, același copil trebuie să 
muncească mai mult, poate că profesorul trebuie să 
se străduiască mai mult sau poate că ar trebui 


schimbat procesul de învăţare." 


Obsesia pentru categorii de tipul ori/ori traversează 
istoria intelectuală occidentală. Dihotomiile sunt 
prezente din abundență în fiecare secol si formează 
baza unor dezbateri deseori inutile; de exemplu, 


controversele ,minte-corp’ în care partizanii sunt 
împărțiți cu privire la faptul dacă un anumit 
comportament este cel mai bine înţeles ca fiind 
produs de minte independent de orice reprezentare 
biologică sau ca o reacție pur fizică, nemediată de 
procese mentale. Controversa „moștenit versus 
dobândit“ reprezintă o altă dezbatere care a provocat 
deseori mai multă discordie decât o cale către 
soluționare. După cum menționa biologul 
evolutionist Richard Alexander, aproape toate 
comportamentele care sunt caracteristice mami- 
ferelor de ordin superior sunt determinate atât de ca- 
racterul moştenit, cât si de caracterul dobândit prin 
educație. Dihotomia „emotie-ratiune“ a complicat si 
mai mult decât a dezvăluit. După cum spunea Hume, 
„ratiunea este si ar trebui să fie sclavul“; are sens să le 
separăm pe cele două doar pentru a le analiza. Si s-a 
sugerat că distincţia între „om“ si „animal“ asupra 
căreia au insistat occidentalii a făcut ca acceptarea 
conceptului de evoluție să fie deosebit de dificilă. În 
majoritatea sistemelor răsăritene, sufletul poate lua 
forma oricărui animal sau chiar a lui Dumnezeu. 
Evolutia nu a fost niciodată un subiect de 
controversă in Orient, pentru ca nu a existat 
niciodată o presupunere că oamenii erau in vârful 
unui lanţ trofic și cumva și-au pierdut animalitatea. 
De-a lungul istoriei intelectuale a celor din 
Occident a existat o convingere conform căreia este 
posibil să găsești condiţiile necesare și suficiente 
pentru orice categorie. Un pătrat este un obiect bidi- 
mensional cu patru laturi de lungime egală și patru 
unghiuri drepte. Nici un alt obiect care nu are aceste 
proprietăți nu poate fi un pătrat, iar orice lucru care 
are aceste proprietăți este unul. Ludwig 
Wittgenstein, în cartea sa Investigații filosofice, a pus 
la pământ întreaga întreprindere a condiției necesare 
și suficiente in Occident.* Wittgenstein a susţinut, 


spre satisfactia (sau mai degraba consternarea) chiar 
și a celui mai analitic dintre filosofii occidentali, ca 
stabilirea condiţiilor necesare și suficiente pentru 
orice categorie complexă sau interesantă, precum un 
„joc, un „guvern sau o „boală“ nu avea să fie 
niciodată posibilă. Un lucru poate să fie un joc chiar 
dacă nu este distractiv, chiar dacă este jucat singur, 
chiar dacă scopul său principal este de a face bani. Un 
lucru nu este în mod necesar un joc, chiar dacă este 
distractiv sau este o activitate neproductivă care 
implică alti oameni într-o interacţiune plăcută. 
Predica lui Wittgenstein nu ar fi fost niciodată 
necesară în Orient. Afirmația despre categoriile 
complexe care nu pot fi întotdeauna definite prin 
condiţii necesare și suficiente ar fi fost cu greu întâm- 
pinată cu surprindere. 


Oare limba este cea care face tot? 


Date fiind diferențele substanţiale de limbaj dintre 
răsăriteni şi occidentali, este oare posibil ca doar 
limba să producă diferențele în tendinţa de a 
organiza lumea în termeni de substantive versus 
verbe? Se datorează descoperirile despre organizarea 
cunoașterii pur și simplu faptului că limbile 
occidentale încurajează utilizarea substantivelor, ceea 
ce are ca rezultat clasificarea obiectelor, iar limbile 
răsăritene încurajează folosirea verbelor, cu 
consecinta că relatiile sunt cele care sunt accentuate? 
Într-un sens mai larg, câte dintre diferențele de 
cognitie documentate în această carte sunt produse 
de limbă? 

Există, de fapt, un număr remarcabil de paralele 
între tipurile de diferențe cognitive discutate în 
această lucrare si diferențele dintre limbile indo- 
europene şi cele est-asiatice. Paralelele sunt 
uimitoare, deoarece limbile est-asiatice, în principal 


chineza si japoneza, sunt ele insele atat de diferite in 
mai multe privinte, dar au multe caracteristici care le 
diferentiaza de restul limbilor indo-europene. 

Pe lângă practicile deja discutate — indicarea si 
numirea, localizarea verbelor în propoziții, marcarea 
substantivelor ca generice etc. —, există mai multe 
moduri în care utilizarea limbii se raportează la 
diferențele de utilizare a categoriilor. 

Preocuparea occidentalilor pentru categorii se 
reflectă în limbaj. Frazele cu substantive „generice“ 
sunt mult mai frecvente pentru vorbitorii de limbă 
engleză decât pentru vorbitorii de chineză, probabil 
pentru că limbile occidentale marchează într-un mod 
mai explicit dacă o interpretare generică a unui enunt 
este cea corectă.“ De fapt, în chineză, nu putem 
deosebi diferențele dintre propoziţiile „veveriţele 
mănâncă nuci si „această veverita mănâncă nuca“. 
Doar contextul poate oferi această informaţie. 
Vorbitorii de engleză știu din markerii lingvistici 
dacă este vorba despre o categorie sau despre un 
lucru individual. 

Greaca şi alte limbi indo-europene încurajează 
transformarea proprietăților unui obiect în obiecte 
reale, pur si simplu prin adăugarea sufixului „-ness" 
sau a echivalentului acestuia.” Filosoful David 
Moser nota că această practică poate încuraja 
gândirea despre proprietăţi ca fiind niște entități 
abstracte care pot să funcţioneze apoi ca explicații 
teoretice. Platon credea de fapt că aceste 
abstractizări au o mai mare autenticitate decât 
caracteristicile obiectelor din lumea fizică. Acest grad 
de a teoretiza despre abstractiuni nu a fost niciodată 
caracteristic filosofiei chineze. 

Limbile est-asiatice sunt extrem de „contextuale“. 
Cuvintele (sau fonemele) au de obicei mai multe 
înțelesuri, așa că pentru a fi înțelese necesită 
contextului propozitiilor. Cuvintele în engleză sunt 


relativ distincte, iar vorbitorii de limba engleza sunt, 
in plus, preocupaţi să se asigure că enunturile si 
cuvintele necesită cât mai putin context cu putinţă. 
Antropologa si lingvista Shirley Brice Heath a 
demonstrat ca părinții americani din clasa de mijloc 
încearcă in mod destul de deliberat să 
decontextualizeze limbajul cât mai mult posibil 
pentru copiii lor. Încearcă să facă inteligibile 
cuvintele independent de contextul lor verbal și să 
facă enunturile ușor de înteles independent de 
contextul situational. Când îi citește copilului despre 
un câine, părintele îl poate întreba pe copil ce fel de 
animal este („Un catelus, asa este") și cine are un 
câine (,Da, Heather are un câine“). Cuvântul este 
detașat de contextul său natural si legat de alte 
contexte în care cuvântul are un înţeles similar. 

Limbile occidentale impun o preocupare pentru 
obiectele focale, și nu pentru context. Engleza este o 
limbă în care „subiectul este important . Trebuie să 
existe un subiect până si în propoziția „It is raining“ 
(Plouă). Japoneza, chineza și coreeana, din contră, 
sunt limbi unde „topica este importantă. 
Propozitiile au o poziţie, în mod normal prima 
poziție, în care ar trebui să își aibă loc următoarea 
topică: „Acest loc, schiatul este bun”. Acest fapt oferă 
o interpretare alternativă constatării noastre 
conform căreia, după vizionarea scenelor subacvatice, 
americanii încep prin a descrie un obiect („Era un 
peşte mare, poate un păstrăv, care se îndrepta spre 
stânga ), în timp ce japonezii încep prin a stabili 
contextul („Arăta ca un iaz ). Desi nu este obligatoriu 
din punct de vedere gramatical, o propozitie 
idiomatică japoneză începe cu contextul si subiectul 
mai degrabă decât să sară imediat la subiect, aşa cum 
se intampla frecvent in limba engleză. 

Pentru occidentali, sinele face acțiunea; pentru 
răsăriteni, actiunea este ceva întreprins în colaborare 


cu ceilalti sau este consecinta sinelui care opereaza 
într-un câmp de forte. Limbile surprind acest tip 
diferit de libertate. Să ne reamintim că există multe 
echivalente în japoneză si chineză pentru „eu“ 
(odinioară, în orice caz), reflectând relaţia dintre sine 
și ceilalţi. Aşadar este „eu“ în raport cu colegul meu, 
„eu în raport cu partenerul meu etc. Pentru japonezi 
este dificil să se gândească la proprietăţi care se aplică 

Este mai ușor pentru ei să se 
gândească la proprietăţi care se aplică la ei înșiși în 
anumite situaţii și în relație cu anumiţi oameni. 
Gramatica reflectă, de asemenea, un sens diferit al 
modului în care apare acţiunea. Majoritatea limbilor 
occidentale sunt „responsabile“, adică limbajul 
transmite că sinele a acţionat asupra lumii: „El a 
scăpat-o . (O excepţie este limba spaniolă.) Limbile 
răsăritene sunt, în general, nonresponsabile: „A căzut 
de la el“ sau doar „A căzut“. 

O diferenţă în practica limbii care surprinde atât 
vorbitorii de chineză, cât si pe cei de engleză când 
află cum se descurcă celălalt grup se referă la modul 
corect de a întreba pe cineva dacă mai dorește ceai. În 
chineză, se întreabă: „Mai beti?“ În engleză, se 
întreabă: „Mai doriţi ceai?“ Pentru vorbitorii de 
chineză este complet evident că ceaiul este subiectul, 
cel din care vor să bea mai mult, așa că menţionarea 
ceaiului ar fi inutilă. Pentru vorbitorii de engleză este 
foarte evident că subiectul este consumul de ceai, și 
nu orice altă activitate care ar putea fi legată de 
aceasta, așadar ar fi ciudat ca întrebarea să se refere 


la consumul ceaiului. 


Potrivit antropologilor lingviști Edward Sapir și 
Benjamin Whorf, diferenţele de structură lingvistică 
dintre limbi sunt reflectate în procesele obișnuite de 
gândire ale oamenilor. Această ipoteză a avut o 


popularitate fluctuantă printre lingviști si psihologi 


de-a lungul deceniilor, dar in prezent trece printr-una 
dintre perioadele sale de acceptare pe scară largă. 
Unele dintre dovezile noastre despre limbaj și 
raționament vorbesc direct despre ipoteza Sapir- 
Whorf. 

Să ne amintim că eu, Li-Jun Ji si Zhiyong Zhang 
am analizat dacă limba în sine afectează modul în 


15 Am oferit seturi de 


care oamenii clasifică obiectele. 
trei cuvinte (de exemplu, panda, maimută, banană) 
unor studenti chinezi si americani si i-am rugat să 
numească două dintre aceste cuvinte care sunt mai 
strâns legate între ele. Studentii chinezi locuiau ori în 
Statele Unite, ori în China si au fost testati fie în 
engleză, fie în chineză. 

Dacă ipoteza Sapir-Whorf este corectă, atunci ar 
trebui să conteze în ce limbă sunt testati chinezii 
bilingvi. Ei ar trebui să prefere relatiile (maimută, 
banană) ca bază pentru clasificare când sunt testati 
în chineză si să o prefere pe cea taxonomică (panda, 
maimuţă) când sunt testati în engleză. Dar există 
diferite moduri de a fi bilingv. Psiholingvistii fac o 
distinctie între ceea ce ei numesc „bilingv-coordonat“ 
si „compus-bilingv“. În categoria „bilingv-coordonat“ 
sunt oamenii care învață o a doua limbă relativ târziu 
în viata si pentru care intrebuintarea acesteia este 
restrânsă la un număr limitat de contexte." Se 
spune că reprezentările mentale ale lumii pot fi 
diferite într-o limbă decât în cealaltă pentru astfel de 
oameni. În categoria ,compus-bilingv“ sunt oamenii 
care învață devreme o a doua limbă și aceasta este 
utilizată în multe contexte. Reprezentările mentale 
pentru acești oameni ar trebui să fie fuzionate, 
deoarece limbile nu sunt folosite pentru diferite 
funcţii sau exclusiv în medii separate. Am testat 
ambele tipuri de persoane bilingve. S-ar putea să ne 
așteptăm ca oamenii din China și Taiwan să fie de tip 
„bilingv-coordonat“, pentru că ei învaţă limba 


engleză relativ târziu, iar utilizarea se limitează mai 
ales la contexte educaționale. Oamenii din Hong 
Kong și Singapore au o probabilitate mai mare să fie 
de tip ,compus-bilingv", pentru că învaţă limba 
engleză relativ devreme si o folosesc in mai multe 
contexte. În plus, aceste societăţi, în special Hong 
Kong, sunt foarte occidentalizate. 

Dacă limba are vreo importanţă în înţelegerea 
lumii, deoarece limbi diferite stau la baza 
reprezentărilor mentale diferite, ne-am putea aștepta 
ca ipoteza Sapir-Whorf să fie acceptată: cei de tip 
„bilingv-coordonat“, cel putin, ar trebui să grupeze 
cuvintele diferit când sunt testati în chineză decât 
când sunt testati în engleză. Daca limba contează, 
deoarece trăsăturile structurale ale limbii impun 
diferite procese de gândire, atunci ne-am putea 
aștepta chiar ca si cei de tip „compus-bilingv“ să 
grupeze cuvintele diferit când sunt testati în chineză 
fata de momentul când sunt testati în engleză. Si, 
desigur, dacă limba nu este atât de importantă 
pentru sarcinile cognitive, precum cea de grupare, 
atunci ne-am putea aștepta să nu existe nici un efect 
al limbajului pentru nici unul dintre grupuri. 

Rezultatele nici că puteau să fie mai clare. În 
primul rând, au existat diferente clare între 
americanii de origine europeană testati în limba 
engleză si cei de tip „bilingv-coordonat“ vorbitori de 
chineză testati în limba lor maternă, fie în China, fie 
în Statele Unite. În cazul americanilor, a existat o 
probabilitate de două ori mai mare să grupeze 
cuvintele pe baza clasificării taxonomice decât pe cea 
a relațiilor. Chinezii de pe continent și taiwanezii 
testati în limba maternă au avut o probabilitate de 
două ori mai mare să le grupeze pe baza relaţiilor 
dintre ele decât după clasificarea taxonomică, iar 
acest fapt era valabil fie că erau testati in China, fie în 
SUA. În al doilea rând, limba de testare a contat 


foarte mult in cazul chinezilor de pe continent. Cand 
au fost testati în engleză, au avut o probabilitate mai 
mică de a le grupa pe baza relaţiei dintre ele. Prin 
urmare, se pare că engleza folosește un mod diferit 
de a reprezenta lumea decât chineza pentru acești 
participanți. 

Dar lucrurile au stat destul de diferit pentru cei de 
tip „compus-bilingv“ din Hong Kong și Singapore. În 
primul rând, grupările lor au fost schimbate într-o 
direcţie substantial occidentală: se bazau in 
continuare mai mult pe relaţii decât pe categoria 
taxonomică, dar preferința a fost mult mai mică 
pentru ei decât pentru chinezii și taiwanezii de tip 
„bilingv-coordonat'. 

Rezultatele sunt clare în implicaţiile lor. Există un 
efect al culturii asupra gândirii, independent de 
limbă. Știm asta pentru că atât vorbitorii chinezi de 
tip ,bilingv-coordonat’, cât si cei de tip ,compus- 
bilingv“ grupează cuvintele diferit de americani, 
indiferent de limba in care sunt testati. Diferenţele 
dintre vorbitorii de tip „compus-bilingv“ si de tip 
„bilingv-coordonat“ indică, de asemenea, o diferenţă 
culturală, independentă de limbă. Vorbitorii de tip 
„compus-bilingv“ din regiunile occidentalizate s-au 
mutat într-o direcție occidentală - si în aceeași 
măsură, indiferent de limba în care erau testati. 
Există, de asemenea, în mod clar un efect al limbii 
independent de cultură, dar doar pentru vorbitorii 
chinezi si taiwanezi de tip ,,bilingv-coordonat*. Ei 
răspund foarte diferit, depinzând foarte mult dacă 
sunt testati în chineză sau în engleză. 

Un răspuns provizoriu la întrebarea lui Sapir- 
Whorf, din moment ce are legătură cu munca 
noastră — și trebuie să fie provizoriu, deoarece tocmai 
am discutat despre câteva studii care se ocupă cu un 
singur tip de proces mental -, este că limba 
influențează într-adevăr gândirea atât de mult timp, 


incat diferite limbi sunt asociate in mod plauzibil cu 
diferite sisteme de reprezentare. 

Așadar există dovezi solide că pentru est-asiatici 
lumea este văzută mult mai mult în termeni de relaţii 
decât este pentru occidentali, care sunt mai înclinați 
să vadă lumea în termeni de obiecte statice care pot fi 
grupate pe categorii. Practicile de creștere a copiilor 
joacă indubitabil un rol în producerea acestor viziuni 
extrem de diferite. Copiilor est-asiatici li se îndreaptă 
atenţia către relaţii, iar celor occidentali, către obiecte 
și categoriile din care fac parte. Limba joacă probabil 
un rol, cel putin în a ajuta la concentrarea atenţiei, 
dar probabil și pentru a stabiliza diferitele orientări 
de-a lungul vieţii. Totuși pare să nu existe nimic în 
ceea ce privește structura limbii, care să impună, de 
fapt, descrierea în termeni de categorii versus relaţii. 

Asa cum vom vedea în capitolul următor, 
abordările foarte diferite ale înţelegerii lumii nu se 
limitează la organizarea cunoștințelor. 
Decontextualizarea şi accentuarea obiectelor 
preferate de occidentali si concentrarea răsăritenilor 
asupra relațiilor au drept rezultat moduri foarte 
diferite de interferare. 


CAPITOLUL 7 


„Ce n'est pas logique“ sau „Ai 
dreptate“? 


Cea mai frapantă diferență dintre traditiile aflate la 
cele două capete ale lumii civilizate rezidă in 


destinul logicii. In lumea occidentală, logica a 


ocupat intotdeauna un loc central, iar cureaua de 


transmisie nu s-a rupt niciodată. 


Angus Graham, filosof 


Gândirea chineză refuză să devină rationalista și 


[...] să separe forma de conținut tocmai pentru că e 


rațională într-o măsură atât de mare. 


Shu-hsien Liu, filosof 


Scopul educaţiei clasice chineze a fost întotdeauna 
cultivarea omului rezonabil ca model de cultură. Un 
om educat ar trebui, mai presus de toate, să fie o 
ființă rezonabilă, care este caracterizată 
întotdeauna prin bunul său simt, dragostea sa 
pentru moderatie si retinere si ura fată de teoriile 


abstracte si logica extrema. 


Lin Yutang, critic literar 


A argumenta cu consecventă logică [...] ti se poate 
lua în nume de rău, ba chiar poate fi socotit ca 


imatur, 


Nobihuro Nagashima, antropolog 


Oricât de greu ar fi pentru un occidental să înţeleagă, 
au existat doar două mișcări de scurtă durată, cu o 
influență redusă, care au împărtășit spiritul cercetării 
logice, întotdeauna comun în Occident. Aceștia au 
fost Ming jia (Logicienii) și moistii, sau adepţii lui 
Mo-tzu, atât în perioada clasică, cât și în Antichitate. 
De fapt, logicienii au făcut puţine progrese în direcţia 
logicii formale, deși, spre deosebire de adepții tuturor 
celorlalte tradiţii ale filosofiei chineze, ei erau 
interesaţi de cunoaștere de dragul ei.1% Tradiţia Mo- 
tzu a îmbrățișat mai multe preocupări pentru logică, 
printre care cele mai importate au fost ideea de 
condiții necesare și suficiente, precum și principiul 
noncontradictiei si principiul tertului exclus. Cu 
toate acestea, până și moistii s-au oprit înainte de a 
produce un sistem riguros de deducție logică.“ Mai 


mult, in ciuda progreselor moistilor in geometrie, nu 
le-au formalizat niciodată in maniera occidentală si 
nu au dezvoltat niciodată un set de principii 
fundamentale care să permită derivarea logică a 
soluţiilor.1* 

Cea mai bună explicaţie pentru preocuparea 
grecilor pentru logică este că ei îi vedeau utilitatea în 
argumentare. Așadar nu pare să fie vreo coincidență 
faptul că Mo-tzu era preocupat de logică și credea că 
argumentarea era esenţială pentru clarificarea 
propozitiilor, cât si pentru a ajuta la distingerea 


t. Mo-tzu dorea să dezvolte 


dintre corect și greşi 
modalități de a maximiza binele colectiv si a 
dezvoltat de fapt o versiune brută a analizei cost- 
beneficiu.” Aceste fapte l-au adus mai aproape de 
filosofia occidentală modernă decât de filosofia 
chineză antică sau greacă antică. Oricum, chiar și în 
aceste aspecte ale muncii sale, și-a păstrat o orientare 
răsăriteană. Ca și alți filosofi chinezi, el nu a făcut 
nici o distincţie între adevărul unei propoziţii și 
moralitatea ei, o poziţie care, indiferent de efectele 
sale asupra eticii, era periculoasă pentru logică. 

Până în mileniul I d.Hr., practic nu exista nici o 
urmă a unei abordări logice pentru înțelegerea lumii. 
În schimb, exista o încredere în impresiile senzoriale 
și în bunul-simt. Și nu a existat niciodată, nici măcar 
printre logicieni și moisti, dorința de a accepta 
argumente care contraziceau experiența - spre 
deosebire de greci, care păreau uneori destul de 
încântați să nege dovezile oferite de simţuri. După 
cum vom vedea, chinezii rămân mult mai dedicați 


înțelepciunii decât rațiunii. 


Logică versus experienţă 


In întregime legată de lipsa unui interes pentru 
logică în Răsărit a fost neîncrederea in 


decontextualizare, adică de a lua in considerare 
structura unui argument separat de contextul său, 
precum și aversiunea de a face inferente pornind 
doar de la propoziţiile abstracte subiacente. Două 
studii efectuate de mine împreună cu Ara 
Norenzayan, Edward E. Smith si Beom Jun Kim 
demonstrează cum acest aspect este încă valabil 
pentru oamenii obișnuiți din Asia secolului XXI.1*% 

Să luăm în considerare următoarele două 
argumente deductive. Este unul mai convingător 
decât celălalt? 


1. Toate păsările au artere ulnare. 


Așadar toţi vulturii au artere ulnare. 


2. Toate păsările au artere ulnare. 


Așadar toţi pinguinii au artere ulnare. 


(Nici nu trebuie să stim ce anume este o arteră 
ulnară. Este o caracteristică „generică, folosită astfel 
încât cunoștințele despre lumea reală să nu 
influențeze evaluarea unui argument deductiv.) 

O modalitate de a evalua măsura în care oamenii 
se bazează în mod spontan pe logica formală versus 
cunoștințele experientiale despre raţionament este 
de a analiza modul în care ei „proiectează“ aceste 
proprietăți - „arterele ulnare’ din exemplul 
precedent — de la categorii superioare (păsări) la cele 
subordonate (vulturi, pinguini). Să observăm că cele 
două argumente au premise identice, dar concluziile 
lor variază în funcţie de cât de comună este pasărea- 
țintă. Vulturii sunt mult mai comuni decât pinguinii. 
Dacă ești înclinat către un mod de gândire pur logic 
când evaluezi propoziţii precum cele de mai sus, vei 
prezenta premisele intermediare implicite ale 
argumentelor („Toti vulturii sunt păsări și „Toți 
pinguinii sunt păsări“). Oamenii care fac acest lucru 
vor descoperi că ambele argumente sunt la fel de 


convingătoare. Dar oamenii deseori considera 
argumentele care se referă la un lucru mai uzual mai 
convingătoare decât unele care susțin un lucru atipic. 
Experienţa anterioară îi face să se simtă mai bine să 
considere vulturii păsări decât să considere pinguinii 
păsări. 

Le-am cerut unor participanți coreeni, asiatici 
americani si americani de origine europeană să 
evalueze cât de convingătoare sunt 20 de argumente 
de acest tip, zece dintre acestea având tinte tipice 
precum vulturii din concluzie si zece cu ţinte mai 
putin comune, precum pinguinii. Am descoperit că 
participanții coreeni au fost mai convinşi de 
argumentele tipice decât de cele atipice. Americanii 
de origine europeană, în schimb, au fost la fel de 
convinsi de argumentele tipice pe cât au fost de cele 
atipice. Răspunsurile americanilor de origine asiatică 
au fost între cele ale americanilor de origine 
europeană si coreeni. 


Să luăm în considerare argumentele de mai jos. Care 
dintre ele pare valid din punct de vedere logic? 


Premisa 1: Nici un câine politist nu este bătrân. 

Premisa 2: Unii dintre câinii politisti foarte bine 
dresați sunt bătrâni. 

Concluzie: Unii dintre câinii foarte bine dresati 
nu sunt câini politisti. 


Premisa 1: Toate lucrurile făcute pe bază de 
plante sunt bune pentru sănătate. 

Premisa 2: Tigarile sunt lucruri făcute pe bază de 
plante. 

Concluzie: Tigările sunt bune pentru sănătate. 


Premisa 1: Nici un A nu e B. 
Premisa 2: Unii C sunt B. 


Concluzie: Unii C nu sunt A. 


Primul argument are sens si o concluzie plauzibilă, 
al doilea argument are sens, dar nu are o concluzie 
plauzibilă, iar al treilea argument este atât de 
abstract, încât nu are nici un sens. Dar toate cele trei 
argumente sunt valide din punct de vedere logic. 

Oamenii sunt mai predispusi să aibă o judecată 
corectă privind validitatea logică a unui argument 
când argumentul are un înțeles, iar concluzia este 
plauzibilă, fiind mai putin probabilă când argumentul 
are un înţeles, dar concluzia sa nu este plauzibilă. Le- 
am prezentat unor studenţi coreeni și americani 
niște raționamente care erau ori valide, ori invalide și 
care aveau concluzii plauzibile sau neplauzibile și le- 
am cerut să evalueze dacă respectiva concluzie 
decurgea logic din premisele fiecărui raționament. 
În total erau patru silogisme diferite, de la modus 
ponens foarte simple (dacă A este adevărat, atunci B 
este adevărat; A este adevărat, atunci B este adevărat) 
până la o structură mai complicată, prezentată în al 
treilea exemplu de mai sus. 

Și coreenii, și americanii au evaluat silogismele cu 
concluzii plauzibile ca fiind valide. Cum era de 
așteptat, coreenii au fost mai influenţaţi de 
caracterul plauzibil al concluziilor decât americanii, 
dar nu pentru că ar fi fost mai putin capabili decât 
colegii lor americani să ducă la bun sfârșit niște 
operațiuni logice. Cele două grupuri au comis același 
număr de erori în cazul silogismelor care erau pur 
abstracte. Diferenţa constă în faptul că americanii 
sunt mai obișnuiți să aplice regulile logicii în cazul 
unor situaţii obișnuite și, prin urmare, pot ignora 


mai ușor plauzibilitatea concluziilor. 


Astfel, est-asiaticii sunt mai predispusi să lase 
deoparte logica in favoarea specificitatii si a 
plauzibilitatii concluziilor. De asemenea, vor lasa mai 


degraba logica deoparte in favoarea dezirabilitatii 
concluziilor. 

William McGuire a demonstrat că, atunci cand 
oamenilor li se cere să judece probabilitatea unor 
evenimente care au o relație logică între ele, 
judecatile lor de probabilitate se aliniază una cu 
cealaltă, astfel încât să poată crește coerenţa logică a 
convingerilor luate în ansamblu.” De exemplu, 
McGuire a întrebat un număr de oameni în ce măsură 
cred ei că a) va fi secetă în acea vară, b) seceta va 
însemna că plajele vor fi poluate din cauza 
deversărilor nediluate, c) dacă plajele vor fi poluate, 
autorităţile le vor închide, d) plajele vor fi închise. 
McGuire a descoperit că, în timp, consecventa logică 
a convingerilor oamenilor despre propoziţiile corelate 
a crescut doar în virtutea faptului că le-a cerut să se 
gândească la probabilitatea ca acestea să fie 
adevărate. La două săptămâni după ce au făcut 
estimările de probabilitate pentru un număr de itemi 
precum cei de mai sus, probabilitățile pe care 
participanţii le-au dat pentru diferitele propoziții 
erau mai în concordanță cu cerinţele logicii decât 
fuseseră inițial, înainte de a avea timp să se 
gândească la ele. Așadar, deși oamenii nu voiau ca 
plajele să fie închise, după ce s-au gândit o vreme la 
asta în raport cu alte propoziții care aveau o 
probabilitate semnificativă de a fi adevărate şi care 
implicau direct sau indirect închiderea plajelor, au 
devenit mai pesimisti cu privire la planurile lor de 
vacanță la malul mării. 

Ara Norenzayan și Beom Jun Kim au presupus că 
în cazul est-asiaticilor există sanse mai mici să-și 
mute convingerile într-o direcţie neplăcută cântărind 
informaţiile care implică un rezultat nedorit — pentru 
că est-asiaticii nu sunt obișnuiți să aplice regulile 
logicii în cazul unor evenimente de zi cu zi și, prin 


Fal 


urmare, ar fi capabili să isi păstreze anumite 


convingeri care au fost contrazise de alte afirmatii la 
care li s-a cerut să se gandeasca.™ Le-au prezentat 
unor studenţi coreeni și americani niște afirmaţii 
care aveau o relaţie logică între ele, dar au amestecat 
afirmaţiile cu multe altele, astfel încât era puţin 
probabil ca participanţii să își dea seama că este 
testată coerenţa dintre judecatile lor de probabilitate. 
Printre alte afirmaţii din chestionar se aflau și 


următoarele: 


Pretul unei cine în oraș va crește. 

Dacă normele de igienă mai stricte în restaurante 
vor crește costul angajării de personal nou, atunci 
prețul unei cine în oraș va crește. 

Normele de igienă mai stricte pentru restaurante 


vor crește costul angajării de personal nou. 


Unele afirmaţii erau pozitive, de exemplu, „mai 
multi oameni săraci vor putea să-și procure suficientă 
hrană pentru a se menţine sănătoși . Alte afirmaţii, 
precum cele de mai sus despre creșterea costului unei 
cine în oraș, erau neatractive. Norenzayan și Kim i-au 
întrebat pe participanţi despre probabilitățile pe care 
le-au atribuit diferitelor afirmaţii în două momente 
diferite: imediat după ce au citit fiecare afirmaţie și la 
câteva minute după ce le-au citit pe toate. 

Convingerile participanţilor coreeni si americani 
au arătat aceeași consecvență prima dată când au fost 
testati, iar consecventa celor două grupuri a fost 
egală — și mai mare pentru ambele grupuri — a doua 
oară pentru afirmaţiile pozitive. Dar și americanii s- 
au îndreptat mai mult într-o direcţie consecventă cu 
privire la afirmaţiile negative, iar coreenii nu. Din 
câte se pare, când presiunea gândirii logice a atins 
punctul dorit, implicaţiile logice ale unor convingeri 
pentru altele au avut o probabilitate mai mică de a 
afecta judecatile despre probabilitate ale coreenilor 
decât ale americanilor. 


Sau/sau versus si/si 


Care dintre următoarele două grupuri de proverbe vă 
plac cel mai mult — primele trei sau ultimele trei? 


O jumătate de pâine este mai bună decât nimic. 
Singur împotriva tuturor sigur nu ai cum să 
reușești. 


„De exemplu“ nu este o dovadă. 


Prea smerit înseamnă pe jumătate trufaș. 
Teme-te de prieteni, nu de dușmani. 
Omul este mai puternic decât fierul și mai slab 


decât o muscă. 


Al doilea set de proverbe exprimă contradicții 
aparente: a fi umil nu implică și mândria, iar prietenii 
sunt pur și simplu genul de persoane de care nu ar 
trebui să te ferești. Primul set poate să pară sau nu 
foarte concis, dar nici un enunț nu include 
contradicții. Împreună cu Kaiping Peng am 
descoperit ca al doilea set de proverbe este mult mai 
comun in culegerile chinezesti de proverbe decat in 
cele americane.1* Când le-am cerut unor studenţi de 
la Universitățile din Beijing si Michigan să ne spună 
cât de mult le-au plăcut proverbele, am descoperit că 
studenţii chinezi preferau proverbele care conţineau 
contradicții, iar americanii, pe cele fără. Pentru a ne 
asigura că nu familiaritatea cu proverbele era cauza 
diferențelor, am efectuat un studiu folosind proverbe 
idiș. Am obţinut rezultate similare: americanii și 
chinezii au apreciat la fel de mult proverbele care nu 
conţineau contradicții, dar chinezii le-au preferat pe 
cele care conțineau contradicții mai mult decât 
americanii. (Aici, din nou, am descoperit o asemănare 
între tradițiile din Extremul Orient și Orientul 
Apropiat: proverbele idiş au avut o probabilitate la fel 
de mare de a conţine contradicții, precum cele 
chineze.) 


Motivele pentru aceste diferente in preferinte 
sunt profunde. Există un anumit tip de raţionament 
în gândirea răsăriteană, care poate fi urmărit până în 
China antică, numit dialectic, ceea ce presupune că se 
concentrează pe contradicții și pe modul în care le 
putem rezolva, transcende sau găsi adevărul din 
ambele. Cu riscul de a încălca spiritul dialecticii, care 
nu foloseşte reguli dure şi rapide privind 
raționamentul, putem descrie trei principii 
importante pentru acesta, care au fost subliniate de 
Kaiping Peng. 

Principiul schimbării. Tradiţia gândirii răsăritene 
subliniază natura constant schimbătoare a realității. 
Lumea nu este statică, ci dinamică și schimbătoare. A 
fi într-o anumită stare este doar un semn că starea 
este pe cale să se schimbe. Deoarece realitatea este 
într-un flux constant, conceptele care reflectă 
realitatea sunt mai degrabă fluide și subiective decât 
fixe si obiective +# 

Principiul contradictiei. Deoarece lumea se afla intr- 
o continua schimbare, opozitiile, paradoxurile si 
anomaliile sunt generate continuu. Vechi si noi, bune 
și rele, puternice și slabe, aceste calități sunt prezente 
în absolut tot. În realitate, opusurile se completează 
și se conectează. Taoistii văd cele două parti ale 
unei contradicții aparente existând într-o armonie 
activă, opuse, dar conectate și care se controlează 
reciproc. „lao este conceput atât ca este, cât si ca nu 
este." După cum menţiona întemeietorul școlii 
taoiste, Lao Zi: „Când oamenii din această lume 
recunosc frumusețea in adevăratul sens al 
cuvântului, atunci va apărea recunoașterea a ceea ce e 
urât; când vor recunoaște bunătatea, atunci vor 
recunoaște si răul. Si, astfel, ființa și nefiinta se 
produc reciproc... 1 Sau asa cum scria Mao Zedong, 
multă vreme dictatorul Chinei, care se considera a fi 
filosof, poet, politician și soldat: „... pe de o parte, 


[opusurile] se resping reciproc, iar pe de altă parte, 
sunt interconectate, intrepatrunse ȘI 
interdependente, iar această trăsătură este descrisă 
ca identitate“. 

Principiul relațiilor sau holismul. Ca urmare a 
schimbării și a opoziţiei, nimic nu există într-un mod 
izolat și interdependent, ci este conectat la o 
multitudine de lucruri diferite. Pentru a cunoaște cu 
adevărat un lucru, trebuie să cunoaștem toate 
relaţiile sale, ca note muzicale individuale 
încorporate într-o melodie. 

Cele trei principii ale rationamentului dialectic 
sunt legate între ele. Schimbarea creează contradicţie 
și contradictia creează schimbare; schimbarea si 
contradicţia constante sugerează că nu are sens să 
discutăm despre parti individuale fără să luăm în 
considerare relația lor cu alte parti si stări anterioare. 
Principiile enunțate mai sus sunt legate de încă o 
doctrină a gândirii orientale, și anume existenţa unei 
„căi de mijloc“ între două poziţii extreme. Există o 
presupunere puternică despre contradicții, și anume 
că sunt doar aparente Si că „A e corect, dar non-A nu 
e nici el greşit“. Această afirmaţie e surprinsă de 
maxima zen budistă care spune că „Opusul unui mare 
adevăr e si el adevărat“. 

Aceste noţiuni li se par rezonabile si chiar 
familiare inclusiv multora dintre occidentali. Cu atât 
mai mult, există o tradiţie în dialectica lor care şi-a 
păstrat locul în tradiţia rationamentului încă de pe 
vremea lui Kant, Fichte și Hegel. (Deși dialectica 
marxistă sau hegeliană care subliniază conceptele de 
teză, antiteză si sinteză au fost considerate mult mai 
„agresive“ decât multitudinea de concepte orientale, 
pentru că efortul este axat mai degrabă pe eliminarea 
contradictiei decât pe acceptarea ei, depășirea ori 
folosirea ei pentru a înțelege mai bine o anumită 


stare de lucruri.2%2 


Dar occidentalii tind să nu fie constienti de forța 
angajamentului lor fata de unele principii logice care 
intră în conflict direct cu spiritul dialectismului 
răsăritean. Acestea includ legea identității, care 
susține că un lucru este el însuși, și nu un alt lucru, 
precum și legea noncontradictiei, care susţine că o 
propoziție nu poate fi adevărată și falsă în același 
timp. Insistenta occidentală asupra acestei perechi de 
principii logice și spiritul răsăritean al dialecticii 
sunt, cel puţin la suprafaţă, într-o opoziţie directă 
unul cu celălalt. 

Legea identității insistă asupra logicii 
transversale: A este A, indiferent de context. Legea 
noncontradictiei cere ca o asertiune si negația ei să 
nu fie amândouă adevărate: A și non-A sunt 
imposibile. Principiul holismului, în schimb, arată că 
un lucru este diferit într-un context fată de altul, iar 
principiul schimbării indică faptul că viaţa este o 
trecere constantă de la o stare de a fi la alta, încât a fi 
înseamnă a nu fi si a nu fi înseamnă a fi. Un individ 
este literalmente o altă persoană în familie decât în 
rolul său de om de afaceri; bogăţia înseamnă că 
sărăcia este aproape. 

Est-asiaticii moderni sunt, desigur, perfect 
conștienți de aceleaşi principii logice pe care 
occidentalii le preţuiesc foarte mult și folosesc logica 
în anumite contexte, așa cum tocmai am văzut. Dar 
în viziunea est-asiatică, legea noncontradictiei se 
aplică numai domeniului conceptelor și 
abstractiunilor. Respingerea concluziilor pentru că 
par contradictorii din punct de vedere formal poate fi 
eronată, deoarece conceptele sunt doar reflectări ale 
lucrurilor și uneori poate fi mai de bun-simt să 
recunoaștem că există o contradicție aparentă decât 
să insistăm că fie o stare de lucruri, fie opusul ei este 
cea adevărată. 


Diferenţele dintre cele două poziţii fata de 
contradicţie au niște consecinţe interesante pentru 
raţionament în multe domenii. 


Împreună cu Peng le-am cerut unor absolvenţi 
chinezi și americani de la Universitatea din Michigan 
să citească povești despre conflictele dintre oameni și 
despre conflictele dintre impulsurile opuse ale unei 
persoane. O poveste relata un conflict de valori între 
mame si fiice, iar alta descria un conflict dintre 
dorința de a se distra și nevoia de a avea rezultate 
bune la școală. Le-am cerut participanţilor să 
evalueze aceste conflicte și le-am codificat după „Cale 
de Mijloc”, rezoluţii dialectice sau nondialectice. Un 
răspuns dialectic include de obicei propoziţii care 
atribuie cauzele problemei ambelor parti și încearcă 
să reconcilieze perspectivele opuse prin compromis 
sau transcendentaé. Un răspuns precum „atât 
mamele, cât și fiicele nu au reușit să se înțeleagă ar fi 
fost codificat ca fiind dialectic, la fel precum un 
răspuns care sublinia că în viitorul nu prea 
îndepărtat era probabil ca cele două parti să fie pe 
aceeași lungime de undă. 

În cazul conflictului mamă-fiică, 72% dintre 
răspunsurile chinezilor au fost marcate ca fiind 
dialectice și în cazul americanilor doar 26%. În cazul 
conflictului școală versus distracţie, aproape jumătate 
dintre răspunsurile chinezilor au fost dialectice, dar 
în cazul americanilor doar aproximativ 12%. Pe scurt, 
majoritatea răspunsurilor chinezilor încercau să 
găsească o „Cale de Mijloc“. Majoritatea 
răspunsurilor americanilor cereau o schimbare doar 
într-o singură direcţie. 

Într-un alt studiu, împreună cu Peng am analizat 
preferințele răsăritenilor si ale occidentalilor pentru 
argumente logice versus dialectice. I-am întrebat pe 
participanți pe care dintre cele două argumente 


împotriva presupunerii lui Aristotel că un obiect mai 
greu cade primul la pământ l-au preferat. Toţi 
participanţii erau absolvenţi de ai Facultăţii de 
Științe ale Naturii de la Universitatea din Michigan, 
dar nici unul dintre ei nu era fizician. Fiecare 
argument începea cu: Aristotel credea că, cu cât un 
corp este mai greu, cu atât cade mai repede. Cu toate 
acestea, o astfel de presupunere ar putea fi falsă. 

Primul argument logic, în esență cel clasic al lui 
Galileo, continua: Să presupunem că avem două 
corpuri, unul greu numit G și unul ușor numit U. 
Conform ipotezei lui Aristotel, G va cădea mai repede 
decât U. Acum, să presupunem că G si U sunt unite... 
Acum ce se întâmplă? Ei bine, G+U este mai greu 
decât G, așadar, conform ipotezei inițiale, ar trebui să 
cadă mai repede decât G singur. Dar, în corpul unit... 
U [este mai ușor si] se va comporta ca o „frână“ 
asupra lui G, iar G+U va cădea mai încet decât G 
singur. Prin urmare, din ipoteza iniţială rezultă că 
G+U va cădea atât mai repede, cât si mai încet decât 
G singur. Din moment ce acest lucru este absurd, 
ipoteza inițială trebuie să fie falsă. 

Al doilea argument, cel holistic sau dialectic, 
continuă: ... această ipoteză este bazată pe 
convingerea că obiectul fizic este lipsit de orice 
influenţă sau de alti factori contextuali... lucru 
imposibil în realitate. Să presupunem că avem două 
corpuri, unul greu numit G și unul ușor numit U. 
Dacă le punem pe ambele în două situaţii diferite, 
precum G în condiții de vreme vântoasă (V) si U în 
condiții de vreme liniștită (L)... V sau L va conta. Din 
moment ce aceste tipuri de influențe contextuale 
există mereu, concluzionăm că ipoteza inițială 
trebuie să fie falsă. 

l-am întrebat, de asemenea, pe participanţi, pe 
care dintre cele două argumente cu privire la 
existenţa lui Dumnezeu îl preferă, unul logic sau unul 


holistic. Argumentul „logic“ era o versiune a celui 
străvechi, „cosmologic“: orice există trebuie să aibă și 
o cauză... Prin urmare, în trecerea de la efecte la 
cauze trebuie să avem două opţiuni. Una este de a 
continua să urmăm o succesiune infinită... fără nici o 
cauză finală; cealaltă este că în cele din urmă 
recurgem în cele din urmă la o cauză finală, care în 
mod necesar există... Dar, dacă întregul lant etern al 
succesiunilor, luat laolaltă, nu este determinat sau 
cauzat de nimic, atunci acest lucru este absurd... De 
aceea trebuie să recurgem la o... ființă care poartă în 
ea raţiunea existenței sale și despre care nu se poate 
presupune că nu există, fără o contradicţie explicită. 

Argumentul holistic, dialectic, privind existenţa 
lui Dumnezeu este următorul: ... așa cum doi oameni 
privesc o cană de pe masă, un individ vede o cană cu 
mâner, celălalt vede o cană fără mâner dacă o 
priveşte dintr-un unghi diferit... fiecare dintre ei 
poate vedea doar o parte din adevăr... Este nimicul 
adevărul suprem? ... Trebuie să existe o modalitate 
de a aduna toate aceste perspective diferite... O astfel 
de sumă, sau „întreg, este formată din fiecare 
perspectivă idiosincratică, dar relevă adevărul ca un 
întreg. Acest uimitor „întreg nu poate fi fabricat sau 
găsit doar de un individ pe cont propriu. Trebuie 
așadar să recurgem la o Fiinţă ce există în mod 
obligatoriu și care este deasupra fiecărei entități 
idiosincratice... 

Majoritatea americanilor au preferat argumentul 
logic al lui Galileo in detrimentul celui al lui Aristotel 
privind gravitatia, iar majoritatea chinezilor au 
preferat argumentul holistic, dialectic. Majoritatea 
americanilor au preferat argumentul „logic“ privind 
existența lui Dumnezeu în defavoarea argumentului 
holistic pe care l-am inventat, în timp ce majoritatea 
chinezilor l-au preferat pe cel holistic. Colegii mei 
occidentali din domeniul științelor cred că preferinta 


chinezilor pentru argumentul holistic in defavoarea 
perspectivei lui Aristotel este incredibila, din 
moment ce ei considera argumentul lui Galileo ca 
fiind decisiv. 

Ce s-ar intampla daca occidentalii si orientalii s-ar 
confrunta cu afirmaţii aparent contradictorii? 
Abordarea logică ar părea să impună respingerea 
uneia dintre afirmaţii în favoarea celeilalte pentru a 
evita o posibilă contradicţie. Abordarea dialectică ar 
favoriza descoperirea unei fărâme de adevăr în 
ambele, în căutarea „Căii de Mijloc“. Pentru a analiza 
această chestiune, împreună cu Peng le-am cerut 
unor studenţi de la Universitățile din Michigan si din 
Beijing să citească ceea ce noi descriem ca fiind 
rezumate ale rezultatelor câtorva dintre studiile 
privind științele sociale. Erau cinci subiecte diferite 
și le-am cerut participanților să citească fie despre un 
studiu care semnala o anumită descoperire, fie un 
studiu care implica profund un lucru cu totul diferit 
sau ambele. Studiile opuse nu se contraziceau 
neapărat in sens logic, dar cel putin aveau 
proprietatea că, dacă unul era adevărat, atunci 
celălalt părea destul de puţin probabil să fie adevărat. 
Cele două afirmaţii de mai jos au fost tipice celor în 
mod evident contradictorii. 


Afirmația A: 

Un sondaj a constatat că deţinuţii mai în vârstă 
sunt mai predispusi să ispășească pedepse mai mari, 
pentru că au comis crime extrem de violente. Autorii 
au concluzionat că ei ar trebui să fie ţinuţi în 
închisoare chiar și în cazul creșterii numărul de 
deținuți. 


Afirmația B: 

Un raport despre problema supraaglomerarii 
închisorilor sugerează că deținuții mai în vârstă sunt 
mai putin predispusi să comită infracţiuni noi. 


Așadar, în cazul unei crize privind numărul mare de 


deținuți, ei ar trebui să fie eliberaţi primii. 


Perechea de afirmaţii de mai jos a fost tipică celor 
care nu erau contradictorii în sens logic: 


Afirmatia A: 
Un psihosociolog a studiat mai mulţi tineri adulţi 
și a afirmat că cei care se simt mai apropiaţi de 


familiile lor au relaţii sociale mai satisfăcătoare. 


Afirmația B: 

Un psiholog specializat în dezvoltarea umană a 
studiat mai multi adolescenţi si a afirmat că cei care 
erau mai putin dependenţi de părinții lor si care 
aveau legaturi familiale mai slabe erau in general 


mai maturi. 


Dacă chiar ar fi adevărat că tinerii care se simt mai 
apropiați de familiile lor au relații sociale mai 
satisfăcătoare, atunci am putea crede că și 
adolescenţii care au legături familiale mai slabe sunt 
mai maturi, desi acest lucru nu ar implica nici o 
contradicție logică. 

Participanţii au evaluat credibilitatea afirmațiilor. 
Fiecare pereche de afirmaţii era compusă dintr-una 
care era mai plauzibilă (atât pentru chinezi, cât și 
pentru americani) decât cealaltă, pe care o 
cunoaștem analizând evaluările participanţilor care 
au citit doar una dintre afirmaţii. 

Ce inferente ar fi trebuit să facă participanţii? Pare 
destul de clar. Participanţii care au fost expuși la 
două afirmaţii aparent contradictorii ar fi trebuit să 
creadă în fiecare mai puţin decât cei care știau doar 
despre una. Acest lucru ar trebui să fie valabil mai 
ales pentru afirmaţiile mai putin plauzibile care sunt 
contrazise de altele mai plauzibile. Dar nici 
americanii, nici chinezii nu s-au comportat așa. 
Chinezii care au citit ambele afirmaţii au raportat că 


au fost la fel de convinsi de ambele afirmatii. Ei au 
evaluat corect afirmaţia cea mai plauzibilă ca fiind 
mai puţin credibilă dacă au văzut-o contrazisă decât 
dacă nu ar fi văzut-o. Dar chinezii au evaluat-o pe cea 
mai putin plauzibilă ca fiind mai credibilă dacă au 
văzut că este contrazisă decât dacă nu a fost cazul. 
Această inferenta nepotrivită ar putea fi consecinţa 
necesității de a găsi adevărul în ambele asertiuni 
contradictorii. Americanii, în loc să conveargă în 
convingerea lor în cele două afirmaţii, s-au abătut, 
crezând mai mult în afirmaţia plauzibilă dacă o 
vedeau contrazisă decât dacă nu vedeau asta. Acesta 
pare, probabil, rezultatul necesităţii de a decide care 
dintre cele două afirmaţii este corectă. Dar este o 
practică inferentiala destul de dubioasă să crezi ceva 
mai mult dacă este contrazis decât dacă nu este. 
Presupunerea mea este că americanii s-au comportat 
astfel pentru că sunt mai buni în a genera 
contraargumente -— o abilitate pe care au dobândit-o 
de-a lungul întregii vieţi în care au făcut asta. Când se 
confruntă cu un argument slab împotriva unei 
afirmaţii pe care sunt înclinați să o creadă, nu 
întâmpină nici o dificultate în a o respinge. Problema 
stă în ușurința cu care ei generează contraargumente, 
care le pot susține convingerea privind validitatea 
unei anumite afirmaţii care ar trebui să fie mai 
complicată dacă aceasta este contrazisă decât dacă nu 
este. Există, de fapt, dovezi că americanii chiar tind 
să genereze mai multe contraargumente decât 
chinezii. Prin urmare, americanii poate că nu isi 
cunosc propriile puteri, nereușind să înţeleagă cât 
este de usor pentru ei să atace un argument pe care 
nu-l consideră plauzibil. 


Tendinţa americanilor de a evita contradicţiile pare 
să aibă legătură cu înclinația îndelungată a 
occidentalilor de a căuta principii care să le justifice 


convingerile. Dacă pot demonstra că un principiu imi 
ghidează convingerile, atunci pot demonstra că, în 
ciuda aparentelor, convingerile mele sunt în 
concordanţă între ele. Nevoia occidentalilor de a 
demonstra că credinţele lor sunt ghidate de principii 
pare să se aplice, de asemenea, și pentru alegerile 
propriu-zise. Psihologii Briley, Morris și Simonson, 
specialiști în comportament organizational, au 
studiat alegerile consumatorilor americanilor de 
origine europeană și ale locuitorilor din Hong 
Kong.“* Toate optiunile au fost dintr-un grup de trei 
obiecte — calculatoare, de exemplu - care erau diferite 
din două aspecte: „IBM“ era superior atât celor 
„Sony“, cât si celor de la „Apple“ într-un aspect si 
„Apple“ era superior atât celor de la „Sony, cât si 
celor de la „IBM“ în celălalt aspect. Sony era mereu 
între IBM și Apple privind ambele aspecte. În medie, 
din seria întreagă de opţiuni, la americanii și 
orientalii dintr-un grup de control a existat aceeași 
probabilitate de a alege Sony ca fiind la mijloc. Intr- 
un grup de control, Briley și colegii ei au rugat 
participanții să își motiveze alegerile, anticipând că 
americanii vor fi determinaţi să găsească o regulă 
care ar justifica o alegere dată (de exemplu: „Memoria 
RAM este mai importantă decât spaţiul de pe hard 
disk"), dar va determina asiaticii să găsească un 
compromis („atât memoria RAM, cât și spaţiul de pe 
hard disk sunt importante”). Când li s-a cerut să isi 
justifice alegerile, americanii şi-au schimbat 
preferința, alegând unul dintre obiectele de la 
extrema, a cărui alegere putea fi justificată facand 
referire la o regulă simplă, în timp ce participantii 
asiatici au preferat să treacă mai mult la obiectul de 
compromis. Participantii au oferit justificări care au 
fost în concordanță cu alegerile lor: americanii au 
fost mai predispusi să facă justificări bazate pe reguli, 


iar chinezii au fost mai predispusi sa faca justificari 
bazate pe compromisuri. 

Asadar exista dovezi ample care indica faptul ca 
rasaritenii nu sunt preocupati de contradictie in 
același mod ca occidentalii. Preferă soluţiile de 
compromis si argumentele holistice si sunt mai 
dispuși să susțină ambele argumente aparent 
contradictorii. Când li s-a cerut să-și justifice 
alegerile, au părut să treacă la una de compromis, 
„Cale de Mijloc“, în loc să facă referire la un principiu 
dominant. Aderarea mai mare la principiul 
noncontradictiei din partea americanilor pare să nu 
producă nici o garantie împotriva inferentelor 
discutabile. Dimpotrivă, fobia de contradicţie a 
americanilor îi poate determina uneori să devină mai 
exagerati în judecatile lor, în situaţiile în care 
dovezile arată că ar trebui să devină mai putin 
exagerati. Această tendinţă reflectă plângerile cu 
privire la obiceiurile hiperlogice ale mintii 
occidentale adesea exprimate de filosofi și critici 
sociali atât din Orient, cât si din Occident. 


Absurditate, emoție si matematică 


Unul dintre cele mai clare fenomene ale 
psihosociologiei este efectul Barnum, numit după 
proprietarul de circ care ne-a dat expresia „În fiecare 
minut se naște un fraier“. Dacă vrei să faci pe cineva, 
pe oricine, să creadă că ai o părere remarcabilă despre 
caracterul său, poţi să-i spui ceva de genul: „Deși în 
general ești o persoană optimistă, uneori ai tendința 
să fii melancolic — fără a avea întotdeauna o idee clara 
de ce. În timp ce majoritatea oamenilor cred că ești 
destul de sociabil, adevărul este că în fond ești mai 
degrabă timid... 

Majoritatea oamenilor cred că sunt destul de 
optimiști, dar uneori devin tristi; par sociabili, dar de 


fapt sunt destul de timizi. Ceea ce oamenii nu isi dau 
seama este faptul că aceste perceptii despre sine sunt 
foarte comune, așadar ei simt că psihologul sau 
ghicitorul, după caz, a privit adânc în sufletul lor și a 
descoperit adevărul. Incheol Choi susține că acest 
lucru devine și mai ușor dacă oamenii nu recunosc 
contradicţiile atent construite în aceste descrieri 
false ale personalității care le conferă plauzibilitate, 
indiferent de ceea ce crede individul despre 
personalitatea sa. Dacă asa stau lucrurile, atunci ne 
putem aștepta ca orientalii să fie mai susceptibili la 
efectul Barnum, acceptând descrieri aparent opuse 
despre propria personalitate. Pentru a testa acest 
lucru, Choi le-a cerut participanţilor coreeni și 
americani să isi evalueze personalitatea folosind 
pentru asta o serie de scări de evaluare. Acestea erau 
concepute pentru a putea afla ce ar putea considera 
majoritatea oamenilor că sunt caracteristici opuse. 
Choi le-a cerut participanţilor să evalueze cât sunt de 
nepoliticosi, iar într-o altă secţiune a chestionarului, 
cât de politicosi. Coreenii care au spus că sunt mai 
politicosi decât ceilalți au fost mai predispusi să 
spună că ei sunt aproape la fel de nepoliticosi ca alții. 
Americanii care au spus că sunt mai politicosi au 
susținut că sunt mai putin nepoliticosi sau, dacă au 
răspuns că sunt mai putin politicosi, au avut tendinţa 
să spună că sunt mai nepoliticosi. Aparent, un 
semnal de alarmă a fost activat în cazul americanilor, 
indicând o posibilă contradicţie, lucru mai puţin 
valabil pentru coreeni. 

Într-o demonstraţie și mai surprinzătoare de 
inconsecventa, Choi le-a oferit participanţilor coreeni 
și americani un număr mare de afirmaţii, unele 
literalmente opuse, altele mai putin: 


Caracterul unei persoane este destinul acesteia. 


Sau 


Caracterul unei persoane nu este destinul 


acesteia. 


Cu cât o persoană știe mai multe, cu atât va crede 
mai multe. 

Sau 

Cu cât o persoană știe mai multe, cu atât va crede 
mai puţine. 


Choi le-a dat unora dintre participanţi una dintre 
perechile opuse de afirmaţii, iar altora, pe cealaltă. 
Dacă americanii care au primit prima afirmaţie din 
pereche au avut tendința să fie de acord cu ea, 
americanii care au primit cealaltă afirmaţie au avut 
tendinţa să nu fie de acord cu ea. Dar acest lucru nu a 
fost neapărat valabil și pentru coreeni, care erau 
predispuși să fie de acord cu oricare dintre afirmaţiile 
din perechile pe care le-au văzut. 


Există un poem al lui William Butler Yeats numit 
„Lapis Lazuli“. Acesta descrie o piatră prețioasă cu o 
sculptură care reprezintă o pereche de bătrâni chinezi 
în vârstă sub acoperișul unei pagode pe coasta 
muntelui: 


Acolo, pe munte si în ceruri, 

Ei privesc tragica scenă. 

Unul cere melodii sumbre; 

Degete desavarsite încep a cânta. 

Ochii lor, printre multe riduri, ochii lor, 


Ochii lor bătrâni, strălucitori, sunt fericiţi. 


Este posibil ca Yeats să fi avut dreptate când a spus 
asta despre oamenii aceia care erau chinezi, deoarece 
există dovezi că experienţa simultană a emoţiilor 
conflictuale este mai frecventă pentru orientali decât 
pentru occidentali. Kaiping Peng și colegii săi i-au 
rugat pe participanţii japonezi și americani să 
privească niște chipuri si să indice ce fel de emotii 
exprimă. Pentru americani, chipurile erau fericite, 


triste, supărate sau speriate.“~ Cu cât au raportat ca 


au văzut mai multe emoţii pozitive, cu atât au 
raportat mai putin ca au văzut emoţii negative. 
Simțul realităţii (al occidentalilor) si numeroasele 
date colectate de-a lungul anilor de către psihologi 
sugerează că lucrurile nu ar putea sta altfel. Dar, într- 
adevăr, situaţia a fost diferită pentru participanţii 
japonezi. A existat o probabilitate mai mare ca ei să 
raporteze că au văzut și emoţii negative, și pozitive 
pe același chip. 

Orientalii par, de asemenea, să nu aibă vreo 
problemă in a accepta contradicții aparente in 
propriile emoţii. Specialiştii în psihologie 
organizaţională Richard Bagozzi, Nancy Wong și 
Youjae Yi le-au cerut unor participanţi coreenii și 
americani să evalueze stările lor emoţionale din acel 
moment si în general. Participanţii americani au 
avut tendinţa să raporteze că au experimentat în 
mod egal emoţii pozitive sau negative. Dar pentru 
respondentii chinezi și coreeni a existat mai puțină 
legătură între intensitatea emoţiilor pozitive pe care 
le-au raportat, atât la momentul respectiv, cât și în 
general, si intensitatea emoțiilor negative pe care le- 
au raportat. Raportarea emoţiilor pozitive puternice 
a fost pe deplin compatibilă cu exprimarea emoţiilor 
negative puternice. Confucius vorbea se pare cel 
puţin pentru o parte din oameni când a spus: „Când o 
persoană se simte cea mai fericită, inevitabil se va 
simţi în același timp și tristă“. 


Uneori, eu însumi sunt acuzat de contradicții. De ce 
asiaticii care nu au o gândire logică tind să fie mult 
mai buni la matematică si științe exacte decât 
americanii? Cum este posibil, dacă orientalii au 
probleme cu logica? Există câteva răspunsuri la 
această întrebare. 


În primul rând, ar trebui menţionat faptul că nu 
considerăm că est-asiaticii au probleme cu logica 
formală, ci doar că nu sunt la fel de predispusi să o 
utilizeze în situații de zi cu zi în care experienţa sau 
dorinţa intră în conflict cu aceasta. În al doilea rând, 
lipsa de preocupare a orientalilor cu privire la 
contradicții si accentul pe „Calea de Mijloc” duce, 
indubitabil, la erori logice, dar frica de contradicţie a 
occidentalilor poate produce, de asemenea, erori de 
logică. 

Reputația răsăritenilor pentru abilităţi 
matematice este relativ recentă. Cultura tradițională 
chineză și cea japoneză accentuau literatura, artele și 
muzica drept scopurile demne de o persoană educată. 
În studii efectuate cu chinezi și americani vârstnici, 
noi și alții am descoperit că doar tinerii chinezi ii 
surclasează pe omologii americani. Chinezii si 
americanii de aceeași vârstă și cu studii comparabile 
au rezultate similare la matematică. 

Nivelul de educaţie al asiaticilor în ceea ce privește 
matematica este mai bun și studenţii asiatici 
muncesc mai mult. Pregătirea profesorilor din Orient 
continuă de-a lungul carierei; profesorii nu trebuie să 
petreacă atât de mult timp predând precum omologii 
lor americani; iar tehnicile de uz comun sunt 
superioare celor din SUA.“ (Superioritatea educaţiei 
privind matematica din Asia în comparaţie cu Europa 
din aceste puncte de vedere este mai puțin evidentă.) 
Și în America, și în Asia, copiii de origine est-asiatică 
muncesc mult mai mult la matematică și la științe 
exacte decât americanii de origine europeană.2* 
Diferența cu privire la cât de mult muncesc copiii la 
matematică se datorează cel putin în parte tendinței 
occidentale mai accentuate de a crede că 
comportamentul este rezultatul unor trăsături fixe. 
Americanii sunt înclinați să creadă că abilitățile sunt 
calități pe care le ai ori nu le ai, așa că nu prea are rost 


să încerci, căci din coadă de câine sită de mătase nu 
se face. Asiaticii tind să creadă că toată lumea, în 
circumstanţele potrivite și cu suficientă muncă, 
poate învăţa matematică. 

Pe scurt, superioritatea asiaticilor la matematică și 
la științe exacte este paradoxală, dar deloc 
contradictorie! 

Am prezentat un număr mare de dovezi conform 
cărora orientalii și occidentalii diferă în ipotezele 
fundamentale despre natura lumii, în concentrarea 
atenţiei, în abilitățile necesare pentru a percepe 
relaţiile și a discerne obiectele într-un mediu 
complex, în caracterul atribuirii cauzale, în tendinţa 
de a organiza lumea în funcţie de categorii sau de 
relații si în înclinația de a folosi reguli, inclusiv 
regulile logicii formale. Două întrebări importante 
reies din aceste afirmații: contează? Va continua să 
fie așa? Capitolul 8 abordează prima întrebare, iar 
Epilogul, pe cea din urmă. 


CAPITOLUL 8 


Și dacă natura gândirii nu este la fel 
peste tote 


Diferențe între orientali și occidentali au fost 
descoperite în aproape fiecare studiu pe care l-am 
efectuat și, de obicei, sunt mari. De fapt, de cele mai 
multe ori, s-a constatat că răsăritenii și occidentalii 
se comportă în moduri diferite din punctul de vedere 
al naturii lucrurilor. În medie, americanii au 
considerat mai dificilă găsirea modificărilor din 
fundalul scenelor, iar japonezii au considerat mai 


dificilă detectarea modificărilor obiectelor din prim- 
plan. Americanii, în general, nu au reușit să 
recunoască rolul constrângerilor situationale privind 
comportamentul vorbitorului, spre deosebire de 
coreeni. Majoritatea coreenilor au considerat că un 
obiect este mai similar cu un grup cu care acesta 
împărtășește o asemănare apropiată de familie, în 
timp ce un număr și mai mare de americani au 
considerat obiectul ca fiind mai asemănător cu un 
grup căruia i-ar fi putut fi atribuit printr-o regulă 
deterministă. Când s-au confruntat cu două afirmații 
aparent contradictorii, americanii au avut tendinţa să 
își polarizeze convingerile, în timp ce chinezii s-au 
îndreptat către o acceptare în egală măsură a celor 
două afirmaţii. Când li se arată un lucru, japonezii 
sunt de două ori mai predispusi să-l considere o 
substanţă decât un obiect, iar americanii au de două 
ori mai multe șanse să-l considere un obiect decât o 
substanţă. Și așa mai departe. 

Concluzia diferenţelor calitative pentru psihologi 
este că, dacă experimentele în cauză ar fi fost făcute 
doar cu occidentali, aceștia ar fi ajuns la concluzii 
despre procesele perceptuale și cognitive care nu sunt 
deloc generale. Și, de fapt, la astfel de concluzii 
eronate despre universalitate s-a ajuns pentru multe 
dintre procesele descrise în această carte. Pare clar că 
avem nevoie de o reconsiderare a proceselor 
perceptive și de raţionament, care sunt de bază și 
care sunt supuse unor variaţii substanţiale de la un 
grup de oameni la altul. Diferențele vor fi mai adânci 
și în locuri diferite decât s-a crezut până acum. 


Conteaza? 


Dar rezultatele raportate în paginile acestei cărţi sunt 
bazate în principal pe testele de laborator: de ce ar 
trebui să presupunem că descoperirile sunt ceva mai 


mult decât plante crescute în seră care nu au un 
echivalent în gândirea sau în comportamentul lumii 
reale? 

Întrebarea este una corectă și va fi instructiv să 
încercăm să răspundem la ea. Sunt, de fapt, multe 
domenii ale vieţii în care orientalii si occidentalii 
gândesc și se comportă diferit, iar aceste diferenţe 
sunt bine înţelese în termenii afirmațiilor noastre 
despre gândirea holistică versus cea analitică. 

Medicină. Medicina în Occident păstrează 
abordările analitice, orientate pe obiect, şi 
interventioniste, care erau frecvente cu mii de ani în 
urmă: găsiți partea ofensatoare sau caracterul 
spiritual si eliminaţi-l sau modificati-l. Medicina în 
Orient este mult mai holistică si până în vremuri 
moderne nu a fost deloc înclinată spre chirurgie sau 
alte intervenţii riscante. Sănătatea este rezultatul 
unui echilibru al forțelor favorabile din corp; boala 
este determinată de o interacțiune complexă a 
fortelor care trebuie îndeplinită prin remedii si 
medicamente la fel de complexe, de obicei naturale, 
în mare parte din plante medicinale. Disectia 
corpurilor a fost practicată de grecii antici si, cu o 
pauză în Evul Mediu, a fost practicată si în Occident 
în ultimii 500 de ani. Disectia nu a fost introdusă — 
din Occident, desigur — în medicina orientală până în 
secolul al XIX-lea. 

Lege. Analizati următoarea ecuaţie: mai întâi, 
definim preferința unei societăţi pentru avocaţi in 
locul inginerilor ca un raport: 


Numărul de avocați din societate 


Numărul de ingineri din societate 


Apoi definim un raport în funcţie de preferinţele 
relative ale celor două ţări pentru avocaţi faţă de 
ingineri: 


Numărul de avocati/ingineri în societatea A 


Numărul de avocati/ingineri în societatea B 


Numărul pe care îl obţinem când impdartim rata 
preferintei americanilor pentru avocaţi la rata 
preferintei japonezilor pentru avocaţi este 41! 

Avocatii din Statele Unite sunt folosiți in mod 
corespunzător. Conflictul dintre indivizi din țările 
occidentale este gestionat în mare măsură prin 
confruntări legale, în timp ce în ţările orientale este 
mult mai probabil ca acesta să fie gestionat de 
intermediari. În Occident, scopul este satisfacerea 
unui principiu al dreptății, iar presupunerea care 
intră în arena rezolvării unui conflict este că există 
un bine și un rău și că va exista un învingător și un 
învins. Scopul în rezolvarea conflictelor în Orient 
este mai degrabă reducerea  ostilității, iar 
compromisul este presupus ca fiind rezultatul 
probabil.  Occidentalii apelează la principiile 
universale ale justiției pentru a-si urmări obiectivele, 
iar judecătorii si juratii se simt obligați să ia decizii 
despre care cred că ar fi valabile pentru toată lumea 
în circumstanțe aproximativ similare. În contrast, în 
Orient, flexibilitatea si o atenție deosebită acordată 
circumstanțelor particulare ale cazului sunt 
caracteristicile unei soluționări înțelepte a 
conflictului. Întocmai cum spunea un cetățean al 
Chinei prerevolutionare: „... Un judecător chinez nu 
poate gândi legea ca o entitate abstractă, ci ca o 
cantitate flexibilă, asa cum ar trebui să fie aplicată 
personal colonelului Huang sau maiorului Li. In 
consecinta, orice lege care nu este suficient de 
personală pentru a răspunde personalității 
colonelului Huang sau maiorului Li este inumană si, 
prin urmare, nu poate fi numită lege. Justiția 
chinezească este o artă, nu o știință. 2* 


Dezbatere. Procesele de decizie în sălile de consiliu 
și în consiliile executive japoneze sunt concepute 
pentru a evita conflictul si disonanta. Adesea, 
întrunirile nu sunt mai mult decât o ratificare a con- 
sensului obținut de lider în prealabil. Managerii 
japonezi tind să facă fata unui conflict cu alţi 
manageri prin simpla evitare a situaţiei, în timp ce 
americanii sunt mai predispuși decât japonezii să 
încerce să convingă.” Ceea ce este intruziv si 
periculos în Orient este considerat un mod de a 
ajunge la adevăr în Occident. Occidentalii au o 
credință puternică în piaţa liberă a ideilor. Ideile 
proaste nu sunt o ameninţare, cel puţin pe termen 
lung, pentru că vor fi văzute așa cum sunt dacă vor 
putea fi discutate în public. Nu a existat niciodată o 
astfel de ipoteză în Orient si nu există nici astăzi. 

Știință. În anii 1990, oamenii de știință care 
locuiau în Statele Unite au obţinut 44 de premii 
Nobel, iar japonezii, doar unul, în ciuda faptului că 
finanțarea japoneză pentru știință este jumătate din 
cea a Statelor Unite.2* Germania de Vest, care 
cheltuiește jumătate din cât cheltuiește Japonia 
pentru știință, a dat cinci câștigători ai premiului 
Nobel. lar Franţa, cu și mai puţină finanţare chiar și 
decât Germania, a dat trei. Realizările relativ puţine 
ale științei japoneze pot fi motivate în parte prin 
respectul  confucianist față de bătrâni, care 
directioneaza susţinerea pentru oameni de știință 
mai în vârstă și mediocri, în locul celor mai tineri și 
mai talentați. Dar unii oameni de știință japonezi 
atribuie deficitul in parte absenței dezbaterilor si a 
confruntărilor intelectuale. Evaluarea si critica între 
colegi sunt rare în Japonia, unde asemenea lucruri 
sunt considerate grosolane și unde nu există o 
acceptare pe scară largă a rolului lor în clarificarea și 
promovarea gândirii despre chestiuni științifice. Asa 
cum spunea un om de știință japonez: „Am lucrat la 


Institutul Carnegie din Washington si am cunoscut 
doi oameni de știință eminenti care erau buni 
prieteni, dar, când venea vorba de munca lor, aveau 
dezbateri contradictorii, chiar și în jurnalele lor. 
Acest lucru se întâmplă în Statele Unite, dar în 
Japonia, niciodată “= 

Retorică. Opoziția fata de dezbateri nu este doar 
una socială sau ideologică si nici nu se limiteaza la 
rezultate pur cantitative, cum ar fi numărul de lucrări 
stiintifice produse. Reticenta se extinde la însăşi 
natura comunicării si a retoricii. Retorica occidentală, 
care oferă structură de bază pentru orice, de la 
rapoarte ştiintifice la documente strategice are, de 


obicei, o anumită variatie a următorului format: 


+ context 

e problemă 

e ipoteză sau afirmaţie propusă 

e metode de testare 

e dovezi 

e argumente privind ceea ce presupun dovezile 
« infirmare sau posibile contraargumente 

e concluzie și recomandări 


Majoritatea occidentalilor cu care vorbesc despre 
acest format consideră de la sine înţeles că este 
universal: cum altfel ar putea cineva să comunice 
descoperirile si recomandările într-un mod rapid si 
convingător sau chiar să se gândească clar la acţiunile 
sale? Adevărul este însă că această formă retorică 
liniară nu este deloc obișnuită în Răsărit. În cazul 
studenţilor mei asiatici, constat că forma retorică 
liniară este ultimul lucru crucial pe care îl învață în 
drumul lor spre a deveni sociologi pe deplin 
funcționali. 

Contracte. Conform gândirii occidentale, odată ce 
o înțelegere a fost încheiată, nu ar trebui modificată; 
o întelegere este o înţelegere. Pentru orientali, 


acestea sunt deseori privite ca indrumar care a fost 
acceptat provizoriu pentru viitor. Aceste perspective 
opuse au provocat deseori conflicte între răsăriteni si 
occidentali. Să ne reamintim de ostilitatea dintre 
oamenii de afaceri japonezi si australieni privind 
refuzul Australiei de a renegocia un contract pentru 
zahăr când preţul a scăzut drastic pe piața 
mondială.“ Japonezii nu erau ipocriti sau 
oportuniști. Furnizorii japonezi iau aceste aspecte în 
considerare cu propriii clienţi. Dacă în Tokyo ninge, 
distribuitorii de filme vor despăgubi proprietarii de 
cinematografe pentru audientele lor scăzute. După 
cum notează profesorii de afaceri Hampden-Turner și 
Trompenaars: „Privit analitic, fiecare element în 
parte, [un astfel de comportament binevoitor] nu 
este rentabil. Dar, dacă este privit ca o consolidare a 
relației dintre client și furnizor, are foarte mult 
sens." Pe scurt, japonezii au o viziune holistică 
asupra relației de afaceri, incluzând contextul 
acesteia de-a lungul timpului. 

Relații internationale. Un conflict international 
influentat de conceptii diferite despre cauzalitate a 
avut loc intre China si Statele Unite cand un avion de 
vânătoare chinez s-a ciocnit cu un avion de 
supraveghere american, iar cel din urmă a fost forțat 
să aterizeze pe o insulă chineză fără a primi 
permisiune de la sol. Chinezii au ţinut captiv 
echipajul avionului de supraveghere, cerând scuze din 
partea Statelor Unite pentru incident. Americanii, 
afirmând că nesăbuinţa pilotului avionului de 
vânătoare a fost cauza accidentului, au refuzat. 
Politologul Peter Hays Gries si psihosociologul 
Kaiping Peng au observat că, pentru chinezi, 
insistența că a existat așa ceva precum cauza 
accidentului a fost iremediabil limitată în perspectiva 
lor." Relevante pentru accident au fost o serie de 
considerente, inclusiv faptul ca SUA spionau, la urma 


urmei, China, si a existat si o mentiune de 
interactiune intre acel avion de supraveghere si cel de 
vânătoare si asa mai departe. Dată find 
complexitatea și ambiguitatea cauzalitatii — luată de 
bună de chinezi, în această situaţie ca și în toate 
celelalte —, minimul pe care Statele Unite îl puteau 
face era să își exprime regretul pentru incidentul 
produs. Presupusa ambiguitate a cauzalitatii s-ar 
putea afla în spatele insistentei orientalilor de a se 
scuza pentru orice acţiune care aduce rău altcuiva, 
indiferent cât de neintentionata si indirectă ar fi. In 
cele din urmă, formula „regretului“ a fost cea pentru 
care cele două tari au optat pentru a rezolva impasul, 
dar este puţin probabil ca mulţi oameni de ambele 
parti să fi înțeles rolul jucat în conflict de diferitele 
concepţii despre cauzalitate identificate de Gries si 
Peng. 

Drepturile omului. Occidentalii par înclinați să 
creadă că există doar un singur tip de relație adecvată 
între individ și stat. Indivizii sunt unități separate și 
încheie un contract social atât între ei, cât si cu 
statul, care implică anumite drepturi, libertăţi și 
obligaţii. Dar majoritatea popoarelor, inclusiv est- 
asiaticii, văd societăţile nu ca agregate de indivizi, ci 
ca molecule sau organisme. Drept consecinţă, există 
puține sau deloc concepţii despre drepturile inerente 
individului. Pentru chinezi, orice concepţie despre 
drepturi se bazează pe o relaţie parte-întreg, nu pe o 
concepţie de societate unul-multi2 În măsura in 
care individul are drepturi, ele constituie „partea“ 
individului din totalul drepturilor. Când occidentalii 
văd că est-asiaticii tratează oamenii ca și cum nu ar 
avea drepturi ca indivizi, ei tind să vadă acest lucru în 
termeni morali. Oricare ar fi caracterul adecvat moral 
al comportamentului oficialilor est-asiatici - si 
împărtășesc părerea cu majoritatea occidentalilor că 
există drepturi individuale ale omului și că acestea 


sunt uneori încălcate în Asia de Est —, este important 
să înţelegem că, pentru a te comporta diferit, ar fi 
necesar nu doar un cod moral diferit, ci si o concepţie 
diferită asupra naturii individului. O concepţie 
diferită a individului s-ar baza, la rândul ei, pe o 
înclinaţie spre a gândi lumea în termeni de unităţi 
individuale, mai degrabă decât substanțe continue la 
cel mai elementar nivel metafizic. 

Este important, de asemenea, să recunoaștem că 
orientalii si alte popoare de oameni interdependenti 
au propriile obiecţii morale față de comportamentul 
occidentalilor. Când studenţilor orientali le este 
destul de confortabil să vorbească în orele de curs ale 
occidentalilor, ei vor exprima deseori uimirea fata de 
dezordinea si de expunerea la imagini violente si 
explicite sexual în media pe care occidentalii sunt 
dispuși să o tolereze în numele libertăţii. Ei privesc 
aceste probleme ca implicând drepturile umane 
pentru că acestea sunt percepute ca existând în 
colectiv, si nu în individ. 

Religie. Unele dintre numeroasele diferente 
religioase pot fi înțelese în termenii mentalitatii 
„corect/greşit' a Occidentului, în contrast cu 
orientarea „și/și a răsăritenilor. Religiile din Orient 
se caracterizează prin toleranţă si întrepătrunderea 
ideilor religioase. Cineva poate fi confucianist, budist 
și creștin în Coreea și Japonia (si în China înainte de 
revolutie). Războaiele religioase în Orient au fost 
relativ rare, în timp ce în Occident acestea au fost 
endemice sute de ani: monoteismul deseori aduce cu 
el insistența că toată lumea trebuie să adere la aceeași 
noțiune de Dumnezeu. Am putea afirma că grecii ar 
trebui să fie consideraţi fără vină în acest sens (la 
urma urmei, ei aveau multi zei și nu le păsa prea mult 
care dintre ei erau favorizați de un anumit individ) si 
poate că acest lucru este adevărat. Religiile avraamice 
au fost cele atât de înclinate spre războaie religioase. 


Pe de altă parte, s-a susținut că creștinismul este 
singura religie care consideră necesar să existe o 
teologie care să specifice aspectele esenţiale ale lui 
Dumnezeu si că această insistenţă asupra clasificării 
și abstractiei poate fi urmărită în timp până la 
greci. 

Ciclurile si recurentele sunt o parte integrantă a 
multor religii răsăritene, dar par mai putin frecvente 
în Occident. Renașterea face parte din unele religii 
răsăritene, dar rar în cele occidentale. Păcatul este 
perceput ca fiind o problemă permanentă si poate fi 
ispășit în multe religii răsăritene (precum și în 
catolicism, într-o anumită măsură). Dar păcatul este 
greu de ispășit sau literalmente imposibil de eradicat 
în tradiția protestantă. Ai putea spune că, pe măsură 
ce te deplasezi spre vest din India, numărul de stări 
posibile după moarte scade drastic — de la aproape o 
infinitate de reîncarnări în hinduism si budism la 
multiplele niveluri ale purgatoriului catolic și ale 
cercurilor iadului până la posibilitatea binară a 
calvinismului. 

În final, ar trebui să reamintim că majoritatea 
dovezilor discutate în această carte sunt extrase din 
rezolvarea problemelor din viata de zi cu zi. 
Managerii japonezi încep de la nivelurile de bază ale 
companiilor lor și sunt mutaţi frecvent dintr-o 
divizie în alta pentru a exercită o supraveghere 
constantă a activităţilor companiei. Clădirile din 
China, până și zgârie-norii din Hong Kong, sunt 
construite numai după ce s-a efectuat un studiu 
exhaustiv din partea experţilor în feng shui care 
analizează fiecare trăsătură imaginabilă ecologică, 
topologică, climatologică și geometrică a peisajului și 
a clădirii propuse simultan și în relaţie una cu 
cealaltă. Occidentalii, americanii in principal, au 
inițiat abordarea  atomistă,  interschimbabilă, 
uniformă și modulară a producţiei și a comercializării 


și asa mai departe. Afirmația mea este că nu 
diferentele cognitive pe care le descoperim in 
laborator sunt cele care produc diferente in atitudini, 
valori și comportamente, ci că diferenţele cognitive 
sunt inseparabile de cele sociale și motivationale. 
Oamenii ţin la convingerile lor datorită modului în 
care gândesc și gândesc asa cum o fac datorită naturii 
societăţii în care trăiesc. 


Cum ar trebui să gândească oamenii? 


La începutul secolului XX, filosofii și psihologii au 
realizat o diviziune a muncii. Psihologii au primit 
sarcina descriptivă de a descoperi cum gândeau și 
cum se comportau oamenii. Filosofilor le-a fost 
atribuită sarcina prescriptivă de a le spune oamenilor 
cum ar trebui să gândească și cum să se comporte. 
Uneori, deși nu atât de des pe cât ar fi fost 
recomandabil, filosofii s-au uitat la munca 
psihologilor pentru a afla ce fac oamenii de fapt. Dar 
chiar dacă filosofii au acordat o atenţie deosebită 
lucrărilor psihologilor, nu ar fi găsit multe lucruri 
care să le deschidă ochii legat de convingerile lor 
despre universalitate. Consider că lucrările 
prezentate aici vor avea acest efect asupra 
psihologilor și, prin urmare, și asupra filosofilor. 

Pentru a vedea cum ar putea fi afectată filosofia de 
demonstrațiile  nonuniversalităţii, să luăm în 
considerare enigma inducției, asa cum a fost 
introdusă de David Hume în secolul al XVIII-lea. Cum 
suntem indreptatiti, a întrebat el, să presupunem că 
viitorul va fi ca trecutul, că mâncarea care ne-a hrănit 
astăzi ne va hrăni și mâine. Este imposibil să găsim o 
soluţie deductivă a problemei. „Această mâncare m-a 
hrănit astăzi; asadar mă va hrăni și mâine“ are un 
statut strict de probabilitate; îi lipsește certitudinea 
necesară unui silogism. 


Filosoful Nelson Goodman a sugerat ca solutia 
enigmei inductiei este să căutăm echilibrul reflectiv 
între regulile pentru inferentele inductive și 
inferentele specifice pe care le facem de fapt. Asta 
facem cu regulile deductive: am renunța la orice 
regulă deductivă care ne-ar obliga să sancţionăm 
inferentele pe care le considerăm inacceptabile și am 
refuza orice concluzie care a fost interzisă de o regulă 
la care nu voiam să renuntam. Dar să presupunem că 
există culturi care nu rationeaza lucrurile cum o 
facem „noi“ si, cu atât mai mult, nici nu promovează 
aceleași principii de raţionament ca noi? Filosoful 
Stephen Stich a observat că acest lucru desfiinţează 
principiul echilibrului reflectiv. Dacă nu putem 
cădea de acord că o inferenta este sau nu justificată, 
atunci nu putem utiliza principiul ca ghid al gândirii 
corecte, ci doar ca pe o expresie a preferințelor 
personale. O soluţie este cea de a spune că doar 
suntem indreptatiti prin inferentele proprii și ei sunt 
indreptatiti prin ale lor — chiar dacă inferentele lor 
sunt complet diferite de ale noastre. Poziţia 
relativismului extrem este usor de adoptat, dar 
nimeni nu o crede cu adevarat. Daca imi vei spune ca 
tu crezi că ambele afirmaţii contradictorii sunt 
corecte, as putea spune politicos să sunt sigur că ai 
dreptate pentru tine, dar eu am dreptate pentru mine. 
Este vreunul dintre noi convins? Nu prea cred. 

Dar nu sunt dispus să zac în acest pat al 
relativismului la a cărui făurire am contribuit. Din 
contră, consider că modelele asiatice de raţionament 
aruncă o lumină valoroasă asupra unora dintre 
erorile de raționament ale occidentalilor si cred ca 
aceeași oglindă poate fi inversată în mod avantajos 
pentru a observa și gândirea orientală. 

Mă voi concentra doar pe câteva dintre obiceiurile 
de gândire occidentale care par în mod deosebit 


iluminate prin contrastul lor cu tiparele de gândire 
răsăritene. 

Formalism. Există o putere enormă în abordarea 
formală, logică, a gândirii occidentale. Stiinta și 
matematica se bazează în mod evident pe ea, deși în 
ce măsură este o chestiune încă în dezbatere. Francis 
Bacon scria: „Logica este inutilă; creaţia este știință . 
lar Bertrand Russell și-a împărtășit perspectiva că 
silogismele călugărilor secolului al XII-lea erau la fel 
de sterile ca și ei. Deși sunt înclinat să o cred, aceasta 
este o afirmaţie surprinzătoare venită de la cineva 
care credea că toate problemele umane pot fi 
rezolvate prin logică, dar ar putea aplica doar logica 
formală la întrebările din lumea reală. Din 
perspectiva mea, acest lucru a făcut ca analiza sa 
asupra chestiunilor politice și sociale să fie naivă. 
Cauza principală a problemei sale a fost insistenta 
asupra separării formei și conținutului, astfel încât 
raționamentul să poată fi efectuat folosind principii 
logice doar asupra formei. Aceasta este o „boală“ 
occidentală. După cum spunea filosoful S.H. Liu: 
„Chinezii sunt prea rationali pentru a separa forma 
de conținut“. #2 

O a doua problemă pentru Russell era că, precum 
majoritatea occidentalilor, îi lipseau în mare măsură 
ceea ce se pot numi „schemele de raţionament" ale 
dialecticii. Multe astfel de scheme sunt identificate 
(fără a folosi termenul de „dialectică”) de psihologii 
specializaţi în dezvoltare umană Klaus Riegel si 
Michael Basseches.* Acești psihologi dezaprobau 
perspectiva lui Jean Piaget care susținea că 
majoritatea rationamentului era efectuat prin 
intermediul așa-numitelor operaţiuni formale sau 
principii logice, care erau deja înrădăcinate în 
adolescenţă. Din punctul lor de vedere, cea mai mare 
parte a rationamentului la nivel înalt era efectuată 
prin intermediul „activităţilor postformale” — scheme 


de rationament care sunt mai complexe si mai legate 
de conţinutul gândirii specifice decât sunt regulile 
logicii. Au fost numite ,postformale” pentru că se 
presupunea că se dezvoltă în primul rând după 
finalizarea operaţiunilor formale. Atât Riegel, cât și 
Basseches credeau că progresul în dezvoltarea 
operaţiunilor postformale continuă pe toată durata 
vieţii. Câteva exemple din lucrările lui Basseches 
includ următoarele: 


* Conceptul evoluţiei de la teză la antiteză la sinteză. 

e Capacitatea de a înţelege evenimente sau situații ca 
momente în desfășurarea unui proces. 

+ Recunoaşterea posibilității unei schimbări 
calitative ca rezultat al unei schimbări cantitative. 

e Abilitatea de a adopta o poziție de relativism 
contextual. 

e Recunoaşterea valorii perspectivei multiple în 
contextul unei probleme. 

+ Recunoașterea capcanelor formalismului pe baza 
interdependentei formei și conținutului. 

e Capacitatea de a înţelege conceptul de relaţii 
reciproce bidirectionale. 

e Capacitatea de a înțelege conceptul de sisteme 
autotransformatoare. 

e Abilitatea de a concepe sisteme în termeni de 


echilibrul lor. 


În mod ciudat, nici Riegel, nici Basseches nu par să 
fi făcut legătura între noţiunile lor despre operaţiuni 
postformale si aspectele dialectice ale gândirii 
orientale, desi pare foarte putin probabil ca ei să nu fi 
fost conștienți de asemănări. De fapt, este foarte 
probabil ca ei să se fi bazat pe idei orientale pentru 
dezvoltarea schemelor. 

Cele două vicii occidentale ale separării formei și 
conţinutului și insistența asupra abordărilor logice 
operează adesea împreună pentru a produce o 
mulțime de prostii academice. Există numeroase 


exemple din domeniul meu, al psihologiei, care 
dovedesc acest fapt. In special, o mare parte din 
modelarea formală a fenomenelor psihologice - 
majoritatea de care sunt conștient — nu reușește să 
elucideze fenomenele pe care le pretinde. Bucuria 
constă în a modela pentru binele propriu, nu pentru 
a da sens comportamentului. Prietenii economiști 
mi-au spus că o chestie tare în economie este să 
alegem un principiu neplauzibil și apoi să deducem 
cât mai multe fenomene din el. 

Logică bivalent. Abordarea binară, „sau/sau“ a 
evaluării afirmațiilor caracteristice Occidentului, a 
fost deplânsă de multi gânditori occidentali, dar 
problemele sunt mai ușor de văzut din perspectiva 
abordării „și/si“ a Orientului. De exemplu, insistența 
occidentală că un comportament are o cauză, mai 
degrabă decât un număr de cauze, are ca rezultat 
perceperea comportamentului de către oameni ca 
fiind determinat intrinsec sau extrinsec, nu ambele. 
Așadar cineva poate acţiona din generozitate sau 
pentru a satisface un motiv egoist, dar nu din ambele 
motive. Adam Smith a scris din această perspectivă 
în celebra sa apărare a capitalismului: „Nu de la 
bunăvoința măcelarului, berarului sau brutarului 
așteptăm noi cina, ci de la grija lor pentru propriul 
interes”. 

Dar, reflectand, de ce nu din ambele motive? Cu 
siguranță multi comercianti lucrează în primul rand 
pentru a-și hrăni propriile familii, dar le place și 
faptul că ajută la hrănirea altora. Acest lucru a fost 
recunoscut de Smith însuși, dar a fost ignorat sau 
neapreciat de multi dintre adepţii săi. 

Există un cinism cu privire la motivațiile 
politicienilor, cinism care este caracteristic 
americanilor și care, oricât de sănătos ar fi pentru 
menţinerea libertăților personale, are o probabilitate 
mare să producă unele evaluări incorecte. Nici 


Lyndon Johnson, nici Richard Nixon nu se află 
printre politicienii mei preferaţi, dar amândoi au 
fost, în general, consideraţi ca acționând pentru 
câștig politic când au făcut lucruri despre care 
credeau, de fapt, că vor duce la pierderi majore. 
Johnson a fost văzut de multi ca încercând să isi 
îmbunătățească capitalul politic luptând pentru 
proiecte de lege pentru drepturile civile ale lui 
Kennedy, dar, de fapt, el știa — mai bine decât ar fi 
putut ști Kennedy - că ceda Sudul Partidului 
Republican pentru o generaţie. Nixon a fost 
considerat de mulţi ca fiind în căutare de câștig 
politic personal prin deschiderea către China când, de 
fapt, el și mulţi dintre consilierii săi se temeau că va fi 
o mișcare extrem de nepopulară. 

Există câteva dovezi că occidentalii pot fi mai 
susceptibili la această „eroare a unui singur motiv“ 
decât alţi oameni. Psihologii specializaţi în dezvoltare 
umană Joan Miller și David Bersoff le-au relatat unor 
copii americani și est-indieni despre cazuri în care o 
persoană a ajutat altă persoană.2% În unele cazuri, cel 
care ajuta se aștepta la reciprocitate, iar în alte cazuri, 
nu. Copiii indieni au presupus că cel care oferea 
ajutor era în mod intrinsec doritor să ajute, 
indiferent de așteptările legate de reciprocitate. 
Copiii americani au crezut că există un motiv 
intrinsec de a ajuta doar dacă nu există așteptări de 
reciprocitate. 

Eroare fundamentală de atribuire. Unul dintre cele 
mai importante și mai bine demonstrate fenomene 
ale psihosociologiei este eroarea fundamentală de 
atribuire — tendința de a presupune că felul în care se 
comportă altă persoană a fost produs de trăsături de 
personalitate sau de abilități si de factori situationali 
de importanță minoră. Criticii susțin uneori că 
această tendință nu constituie deloc o eroare. Dar 
est-asiaticii sunt mai puţin susceptibili la eroare 


decat americanii in unele cazuri, iar eroarea este mai 
usor corectata cand situatia este evidentiata in vreun 
fel. Criticul nu poate alege ambele cai. Ori 
occidentalii au o opinie gresita in acele cazuri in care 
ei ignora implicatiile unei situatii, ori asiaticii, cand o 
iau in considerare. Cea mai plauzibilă poziţie, în 
special în lumina datelor care demonstrează că 
americanii sunt predispuși să fie atenţi doar la 
obiectele importante și să ignore contextul, este cea 
de a spune că americanii gresesc si asiaticii au 
dreptate în aceste circumstanțe. 

Cercetările privind eroarea fundamentală de 
atribuire au implicaţii psihologice dincolo de cele 
epistemologice. Această muncă este, de asemenea, 
importantă pentru etică, un punct subliniat de 
filosofi, printre care John Doris, Gilbert Harman și 
Peter Vranas, precum si de multi psihologi. Ei 
notează că etica lui Aristotel, care a jucat un rol 
important în filosofia occidentală, este similară cu 
fizica sa. Oamenii, precum obiectele, se comportă așa 
cum o fac datorită caracteristicilor lor — virtuți sau 
vicii în cazul comportamentului relevant din punct 
de vedere etic al oamenilor. „Etica virtuţii” a lui 
Aristotel este mai compatibilă cu gândirea 
occidentală laică despre comportamentul moral decât 
cu credinţele răsăritene. Sistemul lui Aristotel te 
încurajează să presupui că oamenii sunt incorigibili 
sau să consideri că un comportament trebuie 
modificat prin schimbarea  caracteristicilor 
oamenilor — un lucru dificil de făcut în cel mai bun 
caz și contraproductiv, în cel mai rău. Dacă vrei ca 
oamenii să se comporte asa cum crezi tu (si adesea ei) 
că ar trebui să se comporte, o cale mai ușoară este să- 
i încurajezi să caute situații care vor scoate la iveală 
cel mai bun comportament al lor si să le evite pe cele 
care vor încuraja un comportament rău. O asemenea 
abordare privind încurajarea comportamentului etic 


este mai evidentă dintr-o perspectivă răsăriteană 
decât dintr-o perspectivă occidentală. 


Schimbarea direcţiei este un joc corect și este, de 
asemenea, posibil să folosim principiile occidentale 
ca platformă pentru a critica gândirea orientală. Mai 
Jos voi prezenta pe scurt cum ar putea arâta această 
întreprindere. 

Contradictie. Euristica „există adevăr de ambele 
parti’ poate fi foarte bine folosită ca o primă 
abordare pentru a înțelege orice contradicție 
aparentă. Poate fi, de asemenea, o concluzie bună în 
majoritatea cazurilor. Cu toate acestea, nu este un 
algoritm pe care să-l urmezi necontenit. Uneori, o 
afirmaţie are tot sau mare parte din adevăr de partea 
ei, iar cealaltă are puţin sau deloc. Am văzut că 
orientalii sunt mai dispuși decât americanii să acorde 
credibilitate ambelor afirmații care au o relație de 
contradicție și că ei pot fi conduși în eroarea gravă de 
a crede mai mult o anumită afirmaţie când o văd 
contrazisă de o afirmație mai plauzibilă decât când o 


232 Acest lucru este aproape 


văd pur și simplu singură. 
imposibil de apărat printr-o abordare logică, dar 
poate fi văzut cu ușurință ca rezultatul unei 
insistente de a găsi „Calea de Mijloc. Incheol Choi își 
menține afirmația că insensibilitatea relativă a 
răsăritenilor fata de contradicție face mai putin 
probabil ca ei să aibă suficientă curiozitate pentru a 
deveni oameni de știință. Dacă acesta este un lucru 
bun sau rău, este o chestiune de preferinţă, dar este 
cu siguranță relevant faptul că oamenii care conduc 
societăţile răsăritene în acest moment își doresc să 
producă oameni de știință. 

Dezbatere și retorică. Împărtășesc convingerea 
occidentală cu privire la eficiența dezbaterii pentru a 
scoate la iveală adevărul sau, în orice caz, pentru a 
păstra pe masă ipoteze care pot fi utile. Stilul 


occidental de dezbatere si obiceiurile mentale pe care 
le încurajează sunt importante pentru menţinerea 
societăţilor deschise. Dezbaterea merge, de 
asemenea, mana in mana cu retorica standard 
ipoteză-dovadă-concluzie, pe care știința și 
matematica se bazează foarte mult. Mai devreme, |- 
am citat pe fizicianul Alan Cromer, conform căruia „o 
dovadă geometrică este forma supremă a retoricii . 
Statisticianul și psihologul Robert Abelson a scris o 
lucrare minunată în care descrie statistica în esenţă 
ca retorică. Consider că metaforele sunt profunde si 
corecte.== 

Complexitate. Un gânditor occidental a spus că 
„dacă universul are forma unui covrig, atunci trebuie 
să avem ipoteze în formă de covrig“. Corect, dar, dacă 
începem cu o ipoteză în formă de covrig, ar fi bine ca 
universul să aibă formă de covrig, altfel nu există nici 
o șansă să aflăm ce formă are. Pentru orice altă formă 
în afară de covrig, este mai bine să începi cu o linie 
dreaptă si să o modifici pe măsură ce devine clar că 
ipoteza liniară este prea simplă. Asiaticii au cu 
siguranţă dreptate în ceea ce privește convingerea lor 
că lumea este un loc complicat și poate că ar fi corect 
să abordăm viaţa de zi cu zi din această perspectivă. 
Cu toate acestea, în știință, te apropii mai repede de 
adevăr nesocotind complexitatea decât acceptând 
fiecare factor relevant. 

Desigur, observaţiile prescriptive precum cele din 
această secţiune au sens doar dacă ne gândim că 
obiceiurile de gândire ale oamenilor pot fi modificate 
cu ușurință. Pot fi oare? 


Predare și testare 


Ar trebui ca educatorii să încerce să le ofere copiilor 
abilităţile altor culturi sau ar trebui să se concentreze 


pe ceea ce este definit ca fiind important in propria 
cultura? 

Americanii sunt atât de obișnuiți cu succesele 
asiaticilor și ale americanilor de origine asiatică în 
domeniul educaţional atât în Asia, cât și în Statele 
Unite, încât este un șoc să audă despre copiii unor 
oameni de afaceri japonezi stabiliți în SUA că sunt 
etichetati ca având „dificultăţi de învăţare“ în școlile 
americane si sunt respinsi.<“ Incapacitatea lor de a 
efectua analize cauzale — de exemplu la orele de 
istorie — în modul cel mai rudimentar așteptat de la 
copiii americani duce la convingerea că au deficienţe 
cognitive. 

Abilitatile analitice cauzale nu sunt singurul 
aspect la care educatorii americani consideră uneori 
că asiaticii au deficienţe. Dezbaterea este un 
instrument educational important pentru 
dobândirea abilităţilor de gândire analitică si pentru 
cultivarea unei reflecții conștiente asupra validității 
ideilor cuiva. Această perspectivă este împărtășită 
din ce în ce mai mult de nonoccidentali.* Cursurile 
de formare pentru a stăpâni tehnica dezbaterilor 
devin o mică industrie de export americană, tineri 
din toată lumea, dar mai ales din Asia, venind în 
tabere de dezbateri în SUA. 

Cu câţiva ani în urmă, Heejung Jim, o absolventă 
din Coreea care studia psihologia la Stanford, a 
devenit exasperata din cauza cerintei constante din 
partea profesorilor săi americani de a vorbi la 
cursuri. I s-a spus în mod repetat că, dacă nu o 
face, acest lucru ar putea fi considerat un semn că nu 
înțelege pe deplin materialul și că, în orice caz, dacă 
vorbește si ascultă reacţiile profesorilor si ale 
colegilor de curs, ar ajuta-o să înțeleagă mai bine. 
Kim nu credea asta. În schimb, simţea că ea și colegii 
ei asiatici și asiatico-americani nu ar beneficia de pe 


urma vorbitului în faţa grupei, pentru că modul lor 


fundamental de a intelege materialul nu era verbal. 
Este, cu siguranta, o indelungata traditie in Est de a 
echivala tăcerea mai degrabă decât vorbirea cu 
cunoașterea. După cum spune înțeleptul din secolul 
al VI-lea Lao Zi: „Cel care știe nu vorbește, cel care 
vorbeşte nu știe“. Kim explică diferenţa făcând 
referire la distincţia făcută în lucrarea noastră între 
gândirea analitică și holistică. Gândirea analitică, ce 
disecă lumea într-un număr limitat de obiecte 
distincte care au propriile caracteristici ce pot fi 
clasificate în moduri clare, se pretează a fi redată în 
limbaj. Gândirea holistică, răspunzând unei game 
mult mai largi de obiecte si relaţiilor lor si care face 
mai puţine distincţii clare între atribute sau categorii 
este mai putin potrivită pentru reprezentarea 
lingvistică. 

Pentru a testa posibilitatea ca asiaticii și asiatico- 
americanii să aibă într-adevăr dificultăți în a folosi 
limbajul pentru a reda gândirea, Kim a pus niște 
oameni să vorbească cu voce tare în timp ce rezolvau 
diverse tipuri de probleme. Acest lucru nu a avut nici 
un efect asupra americanilor de origine europeană. 
Dar cerința de a vorbi cu voce tare a avut efecte 
foarte dăunătoare asupra performanţei asiaticilor și a 
asiatico-americanilor. Această activitate este la fel de 
convingătoare ca oricare alta din această carte 
privind natura diferită a gândirii pentru răsăriteni și 
occidentali. lar implicaţiile practice sunt extrem de 
importante. Cum ar trebui să-i educăm pe asiatici și 
asiatico-americani în sălile de clasă americane? Este o 
formă de „colonialism să le ceri să se exprime verbal 
și să-şi împărtășească gândurile cu colegii de clasă? 
Ar avea efectul de a submina abilitățile care vin cu o 
abordare holistică a lumii? Sau este pur și simplu 
bun-simt să îi pregătim pentru o lume în care 
abilitățile de comunicare verbală, chiar dacă vor fi 
dificil de dobândit, vor fi utile? 


Două avantaje ale cunoașterii asiatice ies in 
evidenţă: 1) faptul că asiaticii văd mai mult dintr-o 
scenă dată sau din context decât occidentalii și 2) 
abordarea holistică, dialectică, a „Căii de Mijloc“, fata 
de probleme. Lăsând la o parte pentru moment 
întrebarea dacă ar trebui să încercăm să predăm 
aceste aptitudini occidentalilor, există câteva indicii 
din lucrările specialiștilor în psihologie cognitivă 
David Meyer și David Kieras că ar fi surprinzător de 
ușor să deschidem „blocajele“ în performanţele 
perceptuale si motorii. Oamenii pot fi învăţaţi să 
răspundă la o gamă mai mare de stimuli diferiți și să 
răspundă mai rapid şi mai precis, doar cu o pregătire 
minimă. Aspectele cognitive ale abordărilor holistice 
și dialectice privind raționamentul mi se par a fi o 
chestiune complet diferită. Ele sunt atât de 
înrădăcinate în percepţie, filosofie, chiar și în 
temperament, încât pare discutabil că ar putea fi 
realizată o mare schimbare. Dar aș fi plăcut surprins 
să se demonstreze că greşesc. O ipoteză 
incontestabilă privind testele de inteligenţă din 
secolul trecut este că am putea testa inteligenţa într- 
un mod corect din punct de vedere cultural. Expertii 
sunt de acord că părtinirea culturală se poate strecura 
în testele de inteligenţă bazate pe limbaj. Chiar și 
într-o anumită cultura, oameni cu statut 
socioeconomic diferit au o expunere diferită la 
vocabular și, cu siguranţă, între culturi și limbi, 
comparatiile devin aproape fără sens. Dar există un 
consens că, dacă inteligenţa este testată fără 
utilizarea cuvintelor, este rezonabil să comparăm 
oameni din culturi diferite. 

Să aruncăm o privire la ilustratia următoare. Ea 
arată o problemă similară cu cele descoperite la 
testele cunoscute care pretind că sunt impartiale din 
punct de vedere cultural, cum ar fi testul de 
inteligenţă Cattell echitabil din punct de vedere 


cultural si testul matricelor progresive Raven. Sarcina 
persoanei testate este sa se uite la primele obiecte din 
matricea de sus si să-și dea seama care ar trebui să fie 
următorul obiect dintre cele șase opţiuni afișate sub 
matrice. Toată lumea a avut de ales dintre cercuri, 
dreptunghiuri și triunghiuri, așa că nu pare să fie 
vorba de vreun avantaj nedrept. Ar trebui să fie vorba 
doar de măsurarea „inteligenţei brute“. Dar, privit în 
lumina ideilor propuse în această carte, testul poate fi 
perceput ca jucând în favoarea punctelor forte ale 
occidentalilor. Constă în identificarea caracteristicilor 
relevante, în deciderea modului de clasificare a 
acestora si în găsirea regulii care tine seama cel mai 
bine de modul în care sunt manipulate categoriile. 

Alături de o echipă de cercetare condusă de Denise 
Park și Trey Hedden de la Universitatea din Michigan 
și Qicheng Jing de la Institutul Chinez de Psihologie, 
am testat inteligența studenţilor americani și chinezi 
și a persoanelor în vârstă în trei moduri diferite: prin 
teste de memorie și viteză care sunt corelate cu 
rezultatele testului IQ (cel putin la populațiile 
occidentale unde întrebarea a fost analizată), prin 
scorul procentual pentru informaţii generale la 
populaţia relevantă cu care a fost comparat (de 
asemenea, foarte corelat cu testele IQ) si prin testul 
de inteligenţă Cattell echitabil din punct de vedere 
cultural." 


Exemplu de item al testului IQ „echitabil din punct 
de vedere cultura 

Am evaluat fiecare grup în funcție de viteză și 


memorie, astfel încât tinerii americani și chinezi 
aveau rezultate identice în medie, precum și 
vârstnicii americani și chinezi (tinerii sunt mult mai 
rapizi și au memoria mai bună, astfel că nu a fost 
posibil să echivalăm grupele de vârstă pentru aceste 
variabile) și aveau scoruri identice ca procent și 
pentru informaţii (varstnicii, ca de obicei în 
eșantioanele noastre, aveau rezultate oarecum mai 
mari decât tinerii în ceea ce priveşte informaţiile). In 
ciuda acestei potriviri privind cele două măsurări ale 
inteligenţei foarte diferite, americanii, atât tineri, cât 
și vârstnici, au avut rezultate substanţial mai mari la 
testul „echitabil din punct de vedere cultural” decât 
chinezii. Diferenţa a fost substanţială. (Mai bine de 


patru cincimi dintr-o abatere standard, pentru 
cititorii familiarizați cu statisticile.) Dacă luăm în 
considerare rezultatele testului Cattell și nu am avea 
celelalte informaţii despre aptitudini, am putea 
concluziona că americanii au fost mult mai destepti 
decât chinezii (sau ar fi dacă am avea vreo pretenție 
că avem un eșantion aleatoriu din populații 
relevante, pe care nu îl avem). 


„TABLA CELOR ȘAPTE COINCIDENTE“ 


Problemă: Construieste o pasăre care aleargă și una 
care zboară din formele de mai sus 


LN 


O pasăre care aleargă 


Acum să privim ilustratia anterioară. Persoanei 
care este testată i se spune să se uite la pătratul de 


sus si să facă o „pasăre care alearga si „o pasăre care 
zboară“ prin aranjarea corectă a pieselor numerotate. 
(Pentru a scuti cititorul de efortul rezolvării acestui 
test, am oferit răspunsurile mai jos!) Testul pare să 
fie facut de Serviciul de Testare Educationala pentru 
măsurarea aptitudinilor spaţiale la elevii din ultimul 
an din liceu. De fapt, problema are mai mult de 1 000 
de ani, fiind concepută cu scopul de a selecta 
mandarinul Chinei. Din nu știu ce motiv, chinezii și 
japonezii de astăzi îi învaţă pe elevii de generală cum 
să rezolve astfel de probleme. În plus, tipurile 
particulare de analiză spaţială necesare pentru citirea 
și scrierea ideogramelor si natura holistică a 
culturilor asiatice par să stimuleze abilităţile spațiale. 
Și, într-adevăr, se arată că asiaticii și asiatico- 
americanii îi depășesc pe americanii de origine 
europeană la sarcinile spaţiale. (De obicei, diferențele 
sunt destul de mari - tipic, o bună parte dintr-o 
abatere standard.) Dacă ar exista vreun motiv să 
presupunem că populaţiile au fost alese aleatoriu (dar 
nu e cazul), acest lucru i-ar putea încuraja pe unii 
oameni să susțină că est-asiaticii sunt mult mai 
inteligenți decât oamenii de cultură europeană. Și 
chiar așa a făcut. O asemenea afirmaţie este inclusă 
printre nenumăratele afirmaţii dubioase din cartea 
The Bell Curve scrisă de Richard Herrnstein si Charles 
Murray — împreună cu afirmaţia că descoperirea este 
o dovadă puternică a unei baze genetice pentru 
această diferență, deoarece astfel de teste ale 
aptitudinilor spaţiale sunt, în mod evident, echitabile 


din punct de vedere cultural.“ 


Diversitatea etnică a fost apreciată pentru o varietate 
de motive, printre care faptul că mediile educaţionale 
și profesionale sunt îmbogăţite având oameni din 
medii diferite. Munca noastră susține cu tărie 
afirmaţia conform căreia opiniile diverse ar trebui să 


fie utile în rezolvarea problemelor. Orientările si 
aptitudinile cognitive ale est-asiaticilor și ale 
oamenilor din culturile europene sunt destul de 
diferite, încât pare foarte probabil ca acestea să se 
completeze și să se îmbogăţească reciproc în orice 
cadru dat. Ne-am putea aștepta ca, pentru 
majoritatea problemelor, să fie mai bine să avem un 
amestec de oameni din culturi diferite decât oameni 
dintr-o singură cultură. 

Dacă un astfel de avantaj al diversităţii va dura 
depinde de cât de implicați suntem într-un proces de 
omogenizare la nivel mondial. 


EPILOG 


Sfârșitul filosofiei sau ciocnirea 
mentalităților? 


Oameni de știință din multe domenii dezbat acum 
două viziuni foarte diferite asupra viitorului. Una 
dintre ele, susținută de  politologul Francis 
Fukuyama, presupune convergenta sistemelor 
politice si economice mondiale si, în consecință, a 
valorilor, iar cealaltă prezice o diferenta persistentă. 
Fukuyama a scris despre „sfârsitul istoriei“, ceea ce 
înseamnă că democratia si capitalismul au câștigat si 
că nu există forte la orizont care să poată genera 
evenimente interesante (ca în proverbul chinezesc: 
„Să trăieşti în vremuri interesante“). Cealaltă 
perspectivă, susținută de politologul Samuel 
Huntington, prezice o diferenţă persistentă. Departe 
de a accepta viziunea lui Fukuyama despre 
convergenta societății, Huntington a declarat că 


lumea se află în pragul unei „ciocniri a civilizațiilor , 
cu grupuri culturale majore, inclusiv Asia de Est, 
Islamul și Occidentul blocate în opoziție unele fata de 
celelalte din cauza diferenţelor ireconciliabile in 
privința valorilor si a viziunilor asupra lumii: „În 
lumea emergentă a conflictelor etnice și a ciocnirii 
civilizațiilor, credința occidentală în universalitatea 
culturii occidentale se confruntă cu trei probleme: 
este falsă, este imorală, este periculoasă“. 

Desigur, daca economiile și formele de 
guvernământ vor fi peste tot la fel, acest lucru ar 
sugera că trăsăturile psihologice ale oamenilor vor fi, 
de asemenea, identice. Pe de altă parte, o ciocnire a 
civilizaţiilor sugerează posibilitatea unei divergențe 
continue în obiceiurile de gândire. Așadar diferenţele 
cognitive documentate în această carte se vor dovedi 
a fi doar de interes pur istoric? Vor dispărea în 50 sau 
100 de ani în urma convergentei sistemelor sociale si 
a valorilor? Se va dovedi că universaliștii au avut 
dreptate, deși din motive greșite? (Corect, pentru că 
toată lumea va gândi la fel, greșit, pentru că motivele 
nu vor fi biologice, ci culturale.) Sau vor persista — așa 


cum au făcut-o de mii de ani? 


Occidentalizare 


Perspectivele lui Fukuyama le redau pe ale multor din 
Occident - poate în special pe cele ale americanilor, 
care tind să presupună că în adâncul sufletului toată 
lumea este de fapt ca americanii sau, dacă nu, este 
doar o chestiune de timp până când vor fi. Există o 
mulţime de dovezi superficiale care susţin aceasta 
convingere. Oameni din toate colțurile lumii poartă 
blugi, tricouri ori pantofi Nike si beau Coca-Cola, 
ascultă muzică americană sau se uită la filme și 
programe de televiziune americane. (Chiar și Franţa a 
simțit că este necesar să împartă procentul de posturi 


de televiziune americane la 25% din total. Pe de alta 
parte, au cedat in ceea ce priveste limba si toti elevii 
de scoala primară din Franţa învaţă de acum 
engleză.) Scolarii asiatici m-au asigurat ca 
învățământul superior din Asia este din ce în ce mai 
occidental — punând accent pe analiză, critică, logică 
și abordări formale privind rezolvarea problemelor. 
Există unele dovezi că socializarea copiilor din Est 
se îndreaptă spre modelul occidental. Harold 
Stevenson și colegii săi au monitorizat mamele unor 
copii dintr-o anumită școală primară din Beijing timp 
de mai bine de un deceniu, începând cu mijlocul 
anilor 1980, întrebându-i ce își doresc pentru copiii 
lor. La începutul studiului, preocupările mamelor 
au fost pentru aptitudinile relationale ale copiilor 
lor — abilitatea lor de a se potrivi armonios cu ceilalți. 
Zece ani mai târziu, mamele au fost interesate în 
mare parte de aceleași lucruri precum mamele 
occidentale: are copilul meu abilitățile şi 
independenţa necesare pentru a evolua în societate? 
Acum câţiva ani, împreună cu Kaiping Peng și 
Nancy Wong am început să ne dăm seama că multe 
sondaje privind valorile demonstrau, de fapt, că 
orientalii raportau ca dețin anumite valori 
„occidentale“ mai puternic decât occidentalii. Într- 
adevăr, noi înşine am constatat că studenţii de la 
Universitatea din Beijing au raportat că apreciază 
egalitatea, imaginația, independența, o minte 
deschisă si o viata variată mai mult decât studentii 
Universității din Michigan, în timp ce studentii din 
Michigan au raportat că apreciază autodisciplina si 
loialitatea, chiar si respectând traditia si onorând 
părintii si vârstnicii, mai mult decât studentii din 
Beijing! (Experiența mea ca părinte a doi studenti ai 
Universitatii din Michigan mă face destul de 
suspicios în privinta ultimei descoperiri.) Rezultatele 
neobişnuite sunt în parte datorită faptului că listele 


de verificare a valorilor si chiar scala de atitudine nu 
sunt modalitati bune pentru a ajunge la acele 
valori. Cand descriam scenariile care puneau fata 
în faţă cu tact valorile și îi întrebam pe participanţi 
cum s-ar comporta în aceste situaţii sau cum ar 
prefera ca alţii să se comporte, am primit rezultate 
care se potriveau cu intuitiile studenţilor asiatici si 
americani care studiau despre Asia. Dar, dacă există 
vreun adevăr în ideea că oamenii tind să devină ceea 
ce încearcă să devină sau ceea ce spun că sunt, atunci 


sondajele privind valorile pot fi un semn al viitorului. 


Divergenta continua 


În opinia lui Huntington, presupunerea că se vor 
asimila culturile Occidentului cu cele ale lumii este o 
iluzie generată de miopie si de etnocentrism. 
Diferenţele dintre societăţi sunt suficient de mari 
pentru ca viitoarele conflicte internaţionale să aibă o 
origine mai degrabă culturală decât economică sau 
politică, asa cum s-a întâmplat în trecut. Islamul, 
Răsăritul (în special China) și Occidentul se află pe 
căi culturale divergente, iar influenţa relativă a 
Occidentului, din cauza progreselor economice ale 
Extremului Orient și a creșterii demografice a 
Islamului, va scădea. Lumea nu va fi neapărat sigură 
pentru democraţie sau pieţe libere. 

Există, desigur, dovezi care pot susţine această 
perspectivă. 

Japonia are o economie capitalistă de mai bine de 
100 de ani si se poate aștepta ca acest capitalism să 
promoveze valorile independentei, libertății şi 
raționalismului. Desi sunt infinite semnele care 
indică faptul că Japonia s-a schimbat putin în multe 
aspecte sociale si găsim diferente mari între modul in 
care japonezii si occidentalii percep lumea si gândesc 
despre ea. Capitalismul însusi a fost modificat pentru 


a fi coerent cu valorile sociale japoneze. Loialitatea 
pentru companie si spiritul de echipă, managementul 
consultativ și cooperarea între industrii au apărut 
toate din valorile sociale japoneze; multi le-au 
considerat în mare măsură responsabile pentru 
„miracolul japonez“ al dezvoltării economice din 
perioada de după al Doilea Război Mondial. Într- 
adevăr, s-a presupus pe scară largă în urmă cu 15 ani 
că Occidentul va trebui să adopte forme japoneze de 
management și practici de afaceri pentru a putea 
concura. Desigur, problemele economice actuale ale 
Japoniei sunt atribuite în esenţă acelorași valori 
sociale, la fel ca în cazul succesului său anterior. 
Mulţi observatori occidentali (unii dintre ei chiar 
aceiași!) consideră în prezent aceste valori drept un 
dezavantaj, care are ca rezultat prea multă reticenta 
de a reduce dimensiunea și prea multă disponibilitate 
de a acorda împrumuturi prietenilor din companii cu 
perspective economice îndoielnice. 

Japonia a avut o formă democratică de guvernare 
imediat după al Doilea Război Mondial, dar 
constituția sa a fost scrisă pentru ei de către 
americani si multi ar spune că guvernul seamănă mai 
mult cu o oligarhie decât cu o democraţie — cel putin 
semăna până de curând. Și, în orice caz, nu este clar 
cât timp trebuie o naţiune să fie democrație înainte 
de a putea spune că este posibil să rămână așa, mai 
ales când există tensiuni economice grave. 

China, desigur, a prezentat un interes foarte mic 
până acum pentru democraţie — sau, in orice caz, se 
pare că adepţii democraţiei au o sarcină enormă de 
dus la bun sfârșit. In acest moment, îmbrăţișarea 
capitalismului de către China este, de asemenea, mai 
puţin convingătoare. Coreea pare să fi adoptat mai 
convingător practicile pieţei libere, dar democraţia 
are de-abia cinci ani în această tara. Si ambele tari 
rămân, desigur, orientale din perspectivă cognitivă. 


Dupa cum observa Huntington, occidentalii tind 
să confunde modernizarea - definită ca 
industrializare, o structură mai complexă 
ocupațională, o creștere a averii si a mobilității 
sociale, un grad mai mare de educație şi de 
urbanizare — cu occidentalizarea.*® Dar societățile, în 
afară de Japonia, au devenit moderne fără a deveni 
prea occidentale. Printre ele sunt Singapore, Taiwan 
si, într-o măsură mai mică, Iran. Oricine presupune 
că modernizarea nu poate aduce decât si mai multă 
occidentalizare ar trebui să nu presupună că până în 
2007 cea mai frecventă limbă utilizată pe internet va 
fi chineza, împreună cu predicția unor economiști că, 
în câţiva ani, până la jumătate din traficul aerian 
internațional va implica deplasarea prin regiunea 
Asia-Pacific. 

Pe scurt, valorile vor continua să fie divergente, iar 
oricine nu gândește așa confundă consumul de Coca- 
Cola şi construirea de calculatoare cu 
occidentalizarea. 


Convergenta 


Dar ar trebui luată în considerare o a treia 
perspectivă, și anume că lumea ar putea fi în favoarea 
convergentei mai degrabă decât a _ divergentei 
continue, dar o convergenţă sprijinită nu doar pe 
occidentalizare, ci si pe orientalizare si pe noi forme 
cognitive bazate pe amestecul sistemelor si valorilor 
sociale. 

Există cu siguranţă indicii că Occidentul este atras 
de Orient. În timp ce restul lumii bea Coca-Cola și 
poartă blugi, occidentalii își contopesc rapid cărţile 
de bucate cu cele orientale. O treime din populaţia 
Coreei este in acest moment creștină, dar 
nenumaratele statiuni din muntii Catskill, care 
satisfaceau in trecut nevoile clientelei evreiesti din 


clasa de mijloc, se transforma rapid in centre pentru 
studiul budismului — care câștigă adepţi din Statele 
Unite într-un ritm mult mai rapid decât 
protestantismul. Mulţi medici din Occident acceptă 
unele dintre noţiunile generale ale medicinei 
holistice, recomandând chiar tratamente asiatice 
străvechi în locul celor moderne occidentale pentru 
afecțiuni de la dureri de cap la greață. Mai important, 
nevoia de a trata persoana ca întreg mai degrabă 
decât să abordezi numai „problema“ a câștigat 
popularitate. Milioane de americani, de altfel multi 
dintre ei cu nimic mai moderni decât mamele de 
fotbaliști sau agentul de asigurări, practică acum yoga 
și tai chi. Multi americani care consideră că tradițiile 
individualismului se îndepărtează privesc formele 
orientale de comunitate ca posibile remedii pentru 
anomia socială. Industrii întregi practică acum forme 
inventate de japonezi ale relațiilor angajator-angajat. 
În timp ce orientalii învaţă să pună accentul pe 
dezbatere în educație, occidentalii experimentează cu 
sisteme logice care nu necesită ca o afirmaţie să fie 
adevărată sau falsă. Marii fizicieni ai secolului XX, 
precum Nils Bohr, au atribuit progresul în fizica 
cuantică unei aprecieri a ideilor răsăritene. Într-o 
perioadă în care primatologii occidentali credeau că 
doar legătura mamă-copil era o relaţie importantă 
pentru cimpanzei, primatologii japonezi vedeau 
interrelatii complexe in societățile stabile de 
cimpanzei. Initial respinsă, viziunea japoneză este 
acum cea universal acceptată în domeniu. Si, desi nu 
am subliniat acest lucru, ar trebui să fie clar că ideile 
din această carte datorează la fel de mult gânditorilor 
și experimentalistilor răsăriteni, cât și celor 
occidentali. Cred cu tărie că intrarea est-asiaticilor în 
domeniul științelor sociale va transforma modul în 
care privim gândirea umană și comportamentul 
uman în general. 


Daca practicile sociale, valorile, credintele si 
temele stiintifice vor converge, atunci ne putem 
astepta ca si diferentele in procesele de gandire sa 
înceapă să se dispară. De fapt, există dovezi care 
arată că schimbările în practicile sociale și chiar 
schimbările în stările temporare de orientare socială 
pot modifica felul în care oamenii percep și gândesc. 

Să ne reamintim că multe dintre studiile noastre 
au inclus asiatico-americani. Din moment ce au 
experiențe sociale foarte diferite de asiatici, ne 
putem aștepta ca percepţia lor și tiparele lor de 
gândire să semene cu cele ale occidentalilor într-o 
măsură substanțială. Și, de fapt, tiparele perceptuale 
și stilurile de raționament ale acestor participanţi au 
fost mereu undeva la mijloc între asiatici si 
americanii de origine europeană, uneori fiind chiar 
imposibil de distins de cele ale americanilor de 
origine europeană. 

Alte lucrări care sugerează că modificarea 
cognitivă este posibilă provin din studiul unor 
persoane cu adevărat biculturale. Dovezile sugerează 
că astfel de oameni nu au doar valori și convingeri 
care se situează undeva la mijloc între două culturi, ci 
că procesele lor cognitive pot fi, de asemenea, la 
mijloc — sau cel putin că pot alterna între forme de 
raționament caracteristice unei culturi versus 
celeilalte. Să ne reamintim studiile despre percepţia 
cauzală care demonstrează că oamenii din Hong 
Kong pot fi „pregătiți prin afișarea unor simboluri 
occidentale, precum Mickey Mouse sau Capitoliul 
Statelor Unite și că acest lucru îi determină să 
răspundă la întrebări cauzale într-un mod mai 
occidental decât dacă ar fi pregătiți dinainte cu 
simboluri răsăritene, precum temple si dragoni.~ În 
mod similar, asiatico-americanii au răspuns la 
întrebări despre cauzalitatea fizică într-o manieră 
mai occidentală dacă li s-a cerut să își amintească o 


experiență care le-a făcut evidentă identitatea 
americană decât dacă și-au amintit o experiență care 
evidenția identitatea asiatică. 

Shinobu Kitayama și colegii săi au descoperit 
dovezi că procesele cognitive pot fi modificate chiar și 
după perioade relativ limitate petrecute în altă 
cultură.2* Într-o demonstraţie deosebit de elegantă, 
ei le-au prezentat participanților japonezi şi 
americani câteva exemple ale unei linii desenate într- 
un pătrat. Apoi au fost duși într-o altă parte a 
camerei și li s-a arătat un pătrat de mărime diferită 
fata de cel văzut anterior. Au fost apoi rugaţi să 
deseneze o linie de aceeași lungime precum cea pe 
care tocmai o văzuseră sau să deseneze o linie care 
avea aceeași dimensiune ca pătratul pe care abia îl 
văzuseră. Americanii au fost mai preciși la desenarea 
unei linii care avea aceeași lungime absolută, 
relevând că au fost mai capabili să ignore contextul. 
Japonezii au fost mai preciși la desenarea unei linii 
care era de aceeași lungime relativă, demonstrând că 
ei au fost mai capabili să lege obiectul de context. 
Apoi Kitayama și colegii săi au făcut un pas mai 
departe și au analizat comportamentul americanilor 
care trăiau de o vreme în Japonia (de obicei, câteva 
luni) și japonezii care trăiau de o vreme America (de 
obicei, câţiva ani). Americanii care trăiau în Japonia 
s-au schimbat către o direcţie clar japoneză. 
Japonezii care trăiau în America au fost practic 
imposibil de distins de americanii născuţi acolo. 
Studiul nu dovedește cu adevărat că timpul petrecut 
într-o altă cultură determină asemenea schimbări 
drastice în comportament; alte interpretări rămân 
viabile, inclusiv posibilitatea ca oamenii care merg să 
trăiască într-o altă cultură să semene cu aceștia chiar 
dinainte să plece. Dar rezultatele sugerează puternic 
că procesele cognitive pot fi modificate trăind pur și 
simplu în sânul unei alte culturi. 


Intr-un fel, suntem cu toții ,biculturali” în ceea ce 
privește constrângerile sociale și interesul social. 
Constientizarea noastră cu privire la conexiunile cu 
alti oameni, precum si cât de mult ne dorim să ne 
asociem cu alti oameni, variază in timp. Aceste 
diferente fluctuante în relevanta altor oameni sunt 
asociate cu diferente în percepţie si gândire? 
Psihosociologul Ulrich Kihnen și colegii săi au 
desfășurat niște studii remarcabile care arată că 
simpla manipulare în laborator a orientărilor sociale 
are un efect asupra modului în care gândim. De 
exemplu, ei au încercat să „pregătească“ o orientare 
interdependentă, colectivistă, punând participanţii 
să citească un paragraf și să încercuiască toate 
pronumele personale la persoana I plural (noi, nouă) 
și au încercat să „pregătească o orientare 
independentă,  individualistă, prin încercuirea 
tuturor pronumelor personale la persoana I singular 


).= Au descoperit că participanţii 


(eu, a mea 
„pregătiți“ pentru interdependenta au fost mai 
dependenţi de context decât cei conditionati pentru 
independenţă, întocmai cum indica Testul figurilor 
încorporate — ei considerau că este mai greu să 
recunoască o simplă figură care era prinsă într-un 
context mai complicat. Kthnen si  Daphna 
Oyserman, folosind aceeași manevră, au descoperit 
că oamenii erau capabili să-și amintească contextul în 
care au văzut anumite obiecte — rezultatul „asocierii“ 
contextuale a obiectului cu „câmpul“ — mai bine în 
urma „pregătirii“ pentru interdependenta decât 
pentru independentă. ++ 

Așadar cu totii functionăm uneori din anumite 
puncte de vedere precum orientalii si alteori, precum 
occidentalii. Prin urmare, se poate aştepta ca o 
schimbare a practicilor sociale caracteristice să 
producă o schimbare a tiparelor tipice de perceptie si 


de gândire. 


În concluzie, eu consider că cele două se vor 
întâlni în virtutea mișcării unul către altul. Orientul 
și Occidentul pot contribui la o lume amestecată, în 
care aspectele sociale și cognitive ale ambelor regiuni 
sunt reprezentate, dar transformate - precum 
ingredientele individuale dintr-o tocană care pot fi 
distinse, dar sunt modificate pe măsură ce modifică 
întregul. Poate nu e prea mult să sperăm că această 
tocană va conține tot ce este mai bun din fiecare 
cultură. 


MULTUMIRI 


Când citesc partea cu multumirile din alte cărţi, 
deseori mă întreb dacă cei menţionaţi ar fi putut într- 
adevăr să aibă o contribuţie semnificativă la rezultat. 
Vă asigur că toate persoanele enumerate aici au avut 
un impact semnificativ asupra reușitei acestei cărți. 
Cartea nu ar fi fost niciodată scrisă dacă în ultimii 
ani nu s-ar fi produs miracolul întâlnirii mele cu cei 
mai remarcabili studenţi pe care i-am cunoscut de-a 
lungul întregii mele vieţi profesionale. Multe dintre 
idei sunt ale lor, în special cele pe partea 
experimentală. Dintre aceștia aș vrea să-i enumăr pe: 
Incheol Choi, Marion Davis, Trey Hedden, Li-Jun Ji, 
Jan Leu, Takahiko Masuda, Michael Morris, Ara 
Norenzayan, Kaiping Peng si Jeffrey Sanchez-Burks. 
O mare parte din ideile din aceasta carte au fost 
modelate de discutiile cu parteneri din domenii care 
variază de la filosofie la fizică. Printre aceștia se află 
Susan Andersen, Scott Atran, Patricia Cheng, 
Lawrence Hirschfeld, Philip Ivanhoe, Gordon Kane, 


Shinobu Kitayama, Hazel Markus, Donald Munro, 
Denise Park, Jing Qicheng, Lee Ross, Edward E. 
Smith si Stephen Stich. Ei au conferit amploare si 
profunzime intelegerii mele asupra Orientului si 
incadrarii ideilor din aceasta carte. 

Majoritatea studenţilor, colaboratorilor şi 
colegilor au depus muncă în plus și au citit versiunile 
inițiale ale manuscrisului. Lor li s-au alăturat și 
Richard Cassidy, Oona Cha, Dov Cohen, Joe Henrich, 
Peter Katzenstein, Joel Kupperman, Darrin Lehman, 
David Liu, Avashai Margalit, Donald Munro, Yuri 
Miyamoto, Randolph Nesse, Yu Niiya și Paolo Sousa. 

Îi mulţumesc lui Philip Rappaport de la The Free 
Press pentru corecturile care au făcut cartea mult mai 
clară și mai ușor de citit și pentru că m-a ajutat să 
evit greșelile. Le sunt recunoscător agenţilor mei, 
John Brockman si Katina Matson, pentru 
promovarea lucrării mele si pentru implicarea lor în a 
aduce știința în atenţia publicului larg. 

Am fost extrem de norocos în privinţa sprijinului 
acordat. Organizațiile care au contribuit cu fonduri 
de cercetare și timp alocat sunt: Fundaţia John 
Simon Guggenheim, Institutul Naţional de 
Gerontologie, Fundaţia Naţională pentru Stiinta, 
Fundaţia Russell Sage și, în special, Universitatea din 
Michigan și Institutul de Cercetări Sociale al acestei 
universități, cu generosul sprijin acordat Programului 
de cultura și cunoastere. Mary Cullen si Nancy Exelby 
de la Centrul de Cercetări în Dinamica Grupurilor al 
ISR și Eric Lomazoff de la Fundaţia Russell Sage au 
asigurat un sprijin excelent în cercetare și activitățile 
de redactare. Au preluat povara de pe umerii mei și 
au transformat sarcinile într-o activitate plăcută. 
Laura Reynolds de la ISR a rezolvat probleme despre 
care eu nici nu știam că există și s-a dovedit a fi 
extraordinar de capabilă, entuziasmată și dispusă să 
își ofere ajutorul în orice moment. 


In cele din urmă, soţia mea, Susan, mi-a oferit 
sfaturi valoroase și sugestii editoriale și, mult mai 
important, alături de copiii mei, Sarah și Matthew, a 
reușit să asigure o viaţă care a dat sens muncii mele. 
Cartea este dedicată fiului meu Matthew, al cărui 
interes pentru Orient este la fel de vechi precum al 
meu si a cărui tinereţe i-a permis să înveţe mult mai 
mult decât aș fi putut spera. 

